
RAČUNALNIŠKI ZABAVNIK povprečna naklada: 14 K 


rega rega rega kvak kvak kvak. 

telefon: 01 /473 81 23, 473 81 24 


Naročniki imajo imajo sprva 15 % popusta pri plačevanju na šest mesecev in 

20 % pri plačevanju na eno leto. Lestvica nadaljnjih popustov je navedena na 

naši spletni strani. Naročnina se po izteku plačanega obdobja samodejno po- 
daljša, če naročnik naročnine ne prekliče. 


Tiskarna Schwarz 
Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) sodi 
farboviti magazin Joker med proizvode, za katere se obračunava in plačuje 
davek na dodano vrednost po stopnji 8,5 %. 

Tako kot DDV je tudi DVD sestavni, neodtujljiv del revije! 


Če to prebereš, imaš dobre okularje. To pa zato, ker redno snemaš (kož'co z glav'ce). Ali ješ korenje. Ali oboje. 


S štirimi nedolžnimi židanimi marelami smo 
prejšnji mesec naaprilili dobršen del kranjske 
javnosti. Da ne bo kdo slučajno živel v neraz- 
svetljeni utvari, so bile šale naslednje: dvovrat- 


na kitara za Guitar Hero, zadnji odstavek no- 
vičke o PSP2, novi projekti Uweja Bolla in slo- 
venski protipiratski ukrepi. Predvsem slednja 
vest je kar precej razburkala določeno gildo ... 


OVJE, KONZOLEC 


Wheelman Red Alert 3: Uprising Contfrontation (konz.) 
H.A.W.X. mi Perimeter 2 n Mad World (konz.) m 
Men of War 34  X-Blades 52 Race Pro (konz.) 68 
Battleforge 36 Crazy Machines 2 52 Sonic and 

Ceville 38 Halo Wars (konz.) 64 the Black Knight (konz.) Z 
Drakensang 40 NSOCOM: Ninja Blade (konz.) 


1, PROG 


JE ad 


Elektrika Vo/t krat amper krat ura je 100 EUR računa. 


Grafične Aggy zaradi rokovanja s težkimi karticami sploh ne nuca fitnesa. si 
| o | 4 h | ič <$ ... Di 
E Ža et O nin Nika 


GDC 09 Gledajoč lansko aprilsko naslovnico raportiramo z letošnjega zbora razvijalcev. 16 


Fantastično poletje Fi/mov za tri jerbase, dva štefana in poldrugi bokal! 14 
Sir iz plastelina Ob izidu igre z Wallacem in Gromitom priobčujemo širši članek o njiju. — 25 
Jesiharji, zbor! Pastirc pa prav': "Karaok precej, povej mi, Joker, a so za kej?" 60 


DSi Zakaj je mala Nintendova drkalica tako uspela in kaj ima novega osvežena izdaja? 74 


POGOSTO STALNE RUBRIČICE | 


Uvodnjak 5 
Uma Turban 28 
Slikosuk 84 


ETA: 


Pravkar sem med čitanjem Nabokove Lolite, 
ki je sledila novemu Bondu (glej črkožer), 

z zadovoljstvom obilno ponečedil novo nov- 
cato školjko v novem novcatem domovanju. 
To je bilo posebej zadovoljujoče, ker enako 
novonovcati kotliček znamke geberit v zidu 
prispeva toliko padca vode, da mi po obedu iz 
segedin zelja ni treba več pet minut bezati po 
sifonu z odmaševalnikom, kot se je dogajalo v 
predhodnem domu. Pa ker kura, ki jo imajo 
sosedje skoraj pod mojim oknom, ob vsakem 
pljusku splašeno zakokodaka, kar mi je v po- 
trditev, da sem po srcu, duši ter telesu pravi 
moški in ne poženščen metro, ki serje kot 
morski prašiček. Verjetno sem se iz mesta 
prav zato, zavestno ali ne, preselil v vas v 
okolici Ljubljane. (Mimogrede, to je moja dva- 
najsta selitev v kakih osemnajstih letih.) Tu v 
soboto okoli norijo traktorji in na asfaltu puš- 
čajo tisto, kar sem jaz pred nekaj minutami v 
latrini, v gozdu poje motorka ter nedaleč na- 
stajajo tone silaže, na Gospodov dan pa zavla- 
da grobna tišina, ki jo moti le razposajena 
ptičad v gozdu tik nad kajžo. Po svoje hecno 
je zato, da le seženj od takih prilik kot iz pove- 
sti Franca Saleškega Finžgarja laufa moje ma- 
lo elektronsko kraljestvo z bržkone eno večjih 


Štorija 
Kražka 1% 
Crtič deluks 90 


x- NK 


zbirk vsakovrstne igrarske robe v naši deželici 
— Z vsem mogočim ovešen PC, xbox 360, 
PS3, wii, PS2, DS ter PSP (ostalo je v ogrom- 
ni škatli z napisom OLD GEN), kitare in bobni 
za Guitar Hero in Rock Band, sticki za Street 
Fighter ter HAWX, volan, zvočnikovje, recei- 
ver, modem, usmerjevalnik, kilometer kablov 
(pet ur sem potreboval, da sem jih vse pove- 
zal in jih spel z vezicami, kar dobro kroti prah 
in olajša sesanje — priporočam!) ... A vendar 
ravno ta dihotomija dokazuje, da lahko različ- 
nost z malo strpnosti najde popolno sozvočje. 
Pač zapreš okna, če se kravjeki preveč ženijo 
ali če tradicionalna ajvarijada pri sosedih do- 
seže prevelike razsežnosti, obuješ gojzarje na- 
mesto pražnjih čeveljčkov, ko greš čez cesto, 
in ne pretiravaš z obremenjevanjem 5.1-siste- 
ma pri Ninja Blade, okoličani pa ti darujejo 
zrnje, ti popazijo na dom ter deco in te iz srca 
pozdravijo, ko stopiš na pomladno sonce. Sa- 
mo enemu zajebancu tod okoli to ni jasno, saj 
se je zadnjič spravil tečnarit ob dokaj normal- 
ni uri, ko smo epsko testirali brezžične mikro- 
fone za Singstar. No, se bo že unesel. Dru- 
gače ga čaka posebej orenk seansa Guitar He- 
ra: Metallice, nakar bo še na kolenih prosil, da 
se vrnem na Billyja Joela in A-ha. sneti 


OGLAŠEVALCI mam r4 


Axe 3  Colby 

Bolha 86 Continental m 
Big Bang 9, 77  NDomenca 55 
Cenex 91  Epsn 41 


Avtočka sta iz Miillerja, deca pa je zgnetla Nami. 


Fisherman Mobitel 17, 37 
Izid h SAE 15 
Karantanija 31 Simobil 21,23, 92 
Kolosej 83  Telekom/Siol 57 
Mantis 73  Videotop 2 
Mladinska knjiga 81 

okerja diči marsikaj. A njegova očitna prvi- 
na ter hkrati razlika napram ostalim revi- 
jam je svojevrsten, prodoren in predvsem 
projektu lasten slog pisanja. Ljudje me po- 
gosto barajo po njem in četudi je sleherni 
mesec jasno izkazan na svežnju strani, imam ob- 
čutek, da ga napak razumejo celo naši redni odje- 
malci. Zato se dogaja, da predhodnim priporočilom 
in nasvetom navzlic od morebitnih novih piscev do- 
bim članek, ki se bere bodisi kot zehalna seminarska 
naloga s par posiljenimi kao jokerjevskimi forami, 
bodisi kot iz riti potegnjen poulični sestavek na ravni 
šolskega spisa, bodisi kot slaba kopija febizmov in 
snetizmov. 
Jokerjev stil ne pomeni duhovičenja vsevdilj in pri- 
merjav z afriškimi živalmi nenavadnih imen, niti ne 
nametavanja čefurizmov ali kletvic. Takisto ne pogo- 
juje vključevanja starocerkvenoslovanščine in dos- 
ledne rabe laškega enajsterca. Jokerjev način ni izu- 
metničeno, nerazumljivo sporočanje, ni posnemanje 
mojega ali čigarkoli besedišča in ni otročje ali pogo- 
vorno izražanje. 
Kakšen je potemtakem naš slog? Z eno besedno zve- 
zo, kreativno pisanje v najboljši luči. 
To v prvi vrsti pomeni spontanost in široke možnosti 
pri podajanju misli, kar ga povzdigne visoko nad uka- 
lupljen in tog novinarski jezik, ki ne dovoli izkoriš- 
čanja bogastva slovenščine, kaj šele naprednih pri- 
stopov. Nekoč sem zapisal, da sem jako hvaležen za- 
ložniku, da se v prazgodovini farbovitega magazina 
nekaj časa ni kaj prida brigal za nas. To nam je vkup 
s takrat precej ozko bralno skupnostjo dalo veliko 
možnosti za slogovno preizkušanje in izživljanje ter za 
iskanje samih sebe v tem delu. Zase sem prepričan, 
da bi mi bilo člankovanje le prehodna dejavnost, ako 
bi ostal pri očaškem Mojem mikru oziroma se kot na- 
jemni pisec udinjal za kakega zdolgočasenega ured- 
nika. Nemara bi bil danes vešč ginekološki detektiv, 
nikakor pa ne mojster besede, kajti za slednjo obrt je 
poleg prirojene nadarjenosti nujne res veliko dejavne 
in raznovrstne vadbe ter zlasti prostora zanjo. Iz tega 


UVODNJAK 


Vrhunska opismenjenost zahteva besedno zakladnico, 
katero je moč napolniti le z načitanostjo. K črkožerstvu 
nas namreč vodi zvedavost, ta pa je gonilna sila 
ustvarjalnosti in notranje motivacije! 


'krožka' je nato izšlo sodobno jokerjanstvo, svetovni 
fenomen, ki si v računalniškem cajtengu dovoli rito- 
piške hece, sonetne uvodnike in epske recenzije. 
Soavtorjev ima naš črkovni ustroj mnogo, prispeval je 
k njemu bolj kot ne sleherni JCTjevec, nehote celo 
ZoneMan, a zavoljo staža mu ob meni največji pečat 
daje ... 

Pravijo, da gleda s 60 fps in da ima deset nintendovih 
palcev. Pravijo, da zna naizust vse Jokerjeve ocene in 
da sestavlja opise celo v spanju. Morda ja, morda ne, 
vem le, da sliši na vzdevek Sneti. 

Seveda je pri nas ustvarjalno besediljenje zgolj hvale- 
vredna (in spodbujana) možnost ter ne prisilna terja- 
tev. Moremo torej - ne moramo - uporabljati vse sor- 
te jezikovnih karafek, ubirati različne načine pripove- 
dovanja, se posluževati narečij in najstniščine, opleta- 
ti s straniščnim humorjem, žargoniti in argojati, tvori- 
ti morfemske izkrivljenosti, rimati stihe ali koristiti 
lekseme naših prababic. (Šop rožičev onemu, ki prvi 
sestavi palindromni opis igre!) Lahko pa tudi ne. 
Veščina pisanja se ne odraža v stresanju dovtipov in v 
kreativnosti po sili, marveč prvenstveno v jasnih mis- 
lih, pravilni skladnji in premišljenem zatekanju k slo- 
govno zaznamovanim elementom. Pretirano bese- 
dičenje, klobasaste povedi in obilica medstavkov ter 
oklepajev motijo tok branja, zato čitavec izgublja 
rdečo nit in posledično zanimanje. Piscem vedno po- 
lagam na srce, da informativnost ne sme trpeti na ro- 
vaš humorja. Prav tako mora biti struktura dobro raz- 
delana, nizanje povedi povezujoče in, zelo pomem- 
bno, izrazoslovje neponavljajoče se. Ni hujšega od su- 
hoparnih prispevkov s skozinskoz enimi in istimi be- 


sedami. Soznačnice obstajajo z razlogom in ne veljajo 
le za samostalnike in glagole, marveč za vse črkovne 
tvorbe, vključno s prislovi in vezniki. Često uporablje- 
ni saj je mogoče na primer nadomestiti z namreč, ker 
in kajti, kolobarimo denimo med ampak, toda, ven- 
dar in a ... Slično k neprivlačnosti sestavka doprine- 
sejo nepotrebne tujke. Slovenščina je pestra in upog- 
ljiva ter pozna lepe sopomenke za večino vsakdanjih, 
obče uporabljanih izposojenk in nedomačnic. Na ža- 
lost se tega ne drže niti jezikoslovci, ki sebe kličejo 
lingvisti, nakar namesto o skladnji in pomenoslovju 
nakladajo o sintaksi in semantiki. 

Vrhunska opismenjenost zahteva besedno zakladni- 
co, katero je moč napolniti le z načitanostjo. K črko- 
žerstvu nas namreč vodi zvedavost, ta pa je gonilna 
sila ustvarjalnosti in notranje motivacije! Zato ni ne- 
navadno, da Joker v svoji večplastni težnji k izobra- 
ževanju že več kot desetletje odkrito vabi in vodi v 
svet knjig. Branje in pisanje sta nujno obvezna! 
Čeprav pretiranega uspeha naš nedavni razpis ni 
imel, smo še vedno odprti pri iskanju. Jokerjanstvo si 
želi svežine, kajti ena od pomembnih lastnosti tegale 
odtenkov. Da bi bili vsi stolpiči napolnjeni s težavnim 
čitanjem, kakršno je tole, bi bila revija zoprna in utru- 
jajoča. Vendar je zaradi pisanosti, to brez pretiranega 
samoprsnega trkanja potrdim, Joker nič manj kot 
čutno, estetsko in užitkarsko čtivo. Ki pa obenem 
zahteva bralčevo predanost, koncentracijo in razum. 


David Tomšič 

OZNANILA 


Pustolovski obeti 

Spomladansko brstenje iger je botrovalo nekaj fi- 
nim avanturističnim napovedim. Pri Autumn Moon 
so uradno oznanili nadaljevanje Moninih pusto- 
lovščin, A Vampyre Story 2: A Bat's Tale. Nemrtva 
punca bo ujeta v laboratoriju doktorja Rige Morti- 
sa, Froderick pa bo dajal vse od sebe, da bi jo od 
tam spravil v enem kosu. Nadzorovali bomo oba in 
se pri tem bodli s čezlesnimi iluzionisti, umetniki in 
serijskimi morilci. Lomastenje naokrog, med dru- 
gim po umobolnici, krčmi in vajalnici za rablje, naj 
bi trajalo dobrih petnajst ur. Datuma izida še niso 
določili, verjetno pa ni treba poudarjati, kako ne- 
strpno že šklepetamo s podočniki. 


Druga zanimivka je The Book of Unwritten Tales, 
nemška klasična avantura, postavljena v pravljični 
svet frpjk. Gnali se bomo za vsemogočnim artefak- 
tom, naše moštvo pa bo sestavljeno iz predstavni- 
kov treh ras. Tako bomo preklapljali med mlade- 
ničem Nathanielom, vilinsko princeso Ivodoro in 
gnomom Wilburjem. Ob Nathanielu bo drobil Crit- 
ter, kosmat pošastelj v vlogi hodečega inventarja. 
Obljubljajo obilico humorja ob ukvarjanju z mito- 
loškimi bitji ter tipično frpjskimi križi in težavami. 


Glede čutnega vtisa bo igra močno izpiljena. Pred- 
izrisana ozadja bodo segla v visoke ločljivosti, ju- 
naki pa bodo trirazsežni in dinamično osvetljevani. 
Nemci Knjigo nenapisanih povesti igrajo že od 
začetka aprila, medtem ko bo na angleški prevod 
treba počakati. 


Že spočetka plačaš 20% manj, z leti zvesto- 
be pa se ti popust lahko poviša na neverjet- 
nih 35%! In ob naročilu dobiš igro Crysis 
ali Fifo 08 ali NFS ProStreet ali USB-ključ 4GB 
po svoji želji! In prejmi vsak mesec še toplega 


serije sta minili natanko dve pomladi, kar je glede 

na siceršnji trend vsakoletnega izdajanja pravcati 
čudež. Vmes smo sicer dobili bolj simulacijski Top Spin 3 
(J182, 66), toda mnogi virtualni zamahovalci smo priča- 
kovali predvsem napoved svežega 
Virtua Tennisa, kralja loparščin. Pri- 
pravimo se torej na sprejem žogice! 
Da VT sodi med arkadne tenisačine, 
kjer se osnov priučimo v petih mi- 
nutah, vam je bržkone znano. Kot 
tudi to, da franšiza pod na videz pre- 
prostim nadlegovanjem pičlih treh 
gumbov (običajni in rezan udarec 
ter lob) skriva izredno prefinjen si- 
stem, ki se osredotoča na srž aristo- 
kratskega športa. Štejejo inteligent- 
no postavljanje na igrišču, predvide- 
vanje smeri leta žogice, vračanje 
okrogline v karseda dobrem ravno- 


0 d zadnje inkarnacije priljubljene igričarske teniške 


Za nameček vsak mesec med novimi 
naročniki izžrebamo dobitnika lepega 


in praktičnega darila! 


Ta mesec eden od novonaročenih plačnikov 
dobi originalno Logitechovo igričarsko 
tipkovnico G11, ki strelja kar sama. 


Jokerja v svoj nabiralnik! 


težju ... Preverjenega recepta Virtua 
Tennis 2009 ne kani spreminjati, zato 
večjih presenečenj med podenjem po 
travnatih in umetnih podlagah (razen 
če nam jih avtorji nameroma ne skriva- 
jo?) ne gre pričakovati. K 'realizmu' naj 
bi še največ doprinesla sveža mehani- 
ka spotikanja igralcev, izboljšani pa 
bodo animacije tenisačev, serviranje in 
voleji ter igra na mreži. 

Nekaj več novosti je na srečo pricurlja- 
lo med načine igranja in drugotne vse- 
bine. Bržkone največja se tiče osred- 
njega modusa world tour, ki se seli v 
medmrežje. Enoigralsko kariero si bo- 
mo tako zdaj gradili tudi skozi merjenje 
širine loparjev z ostalimi dihajočimi na- 
bijači širom sveta. Na playstationu 3 in 
xboxu 360 bomo poleg standardnega 
multiplayerja deležni spletnega rangiranja in tur- 
nirjev, dočim o internetni pripravljenosti ter 
večigralskih sposobnostih verzij za PC in wii zaen- 
krat molčijo, kar običajno ne pomeni nič dobrega. 
Kakorkoli, z lokalnimi in mrežnimi zmagami za- 


služene solde bomo kot vedno trošili 
v trgovini, kjer bo police zdaj krasilo 
več kot osemsto teniških in drugih 
artefaktov. Pristaši sesuvanja sodov, 
igranja tombole in zavdajanja aliga- 
torjem bodo bučno pozdravili 
vključitev petih svežih mini iger. Pa 
lepo je čuti, da bo na seznamu več 
kot dvajsetih znanih tenisačev kup 
novih, med njimi Andy Murray in 
Ana Ivanovič, ter da se bomo pome- 
rili v licenčno pokritem Davisovem 
pokalu. (cs) Sega za PC, PS3, 
360 in wii, maja 


Srecniobitniki! 
Ja ed 
iz Zgornje pora 


Za nagrado dobijo knjigo 
Hugo Cabret založbe Mladinska knjiga 

Približuje se nov Masovni učinek 

Govorimo seveda o drugem delu futurističnega ak- 
cijskega frpja Mass Effect, ne o Nuški Drašček na 
močnih poživilih. ME2 bo kot srednji del načrtovane 
trilogije izšel naslednje leto za PC in X360 (znabiti, da 
najprej za slednjega) in bo nadaljeval štorijo iz enice. 
Celo do te mere, da bo moč uvoziti stari lik, kot Bio- 
ware pač radi storijo, in da bodo mrtvi liki iz enice v 
dvojki ostali krepani. Razen če ne pride kak virus, jej- 
hata. Kakorkoli, armada zlobnjakov bo ostala po- 
ražena, zato pa se bo človeštvo soočilo s še večjo ne- 
varnostjo iz zaprašenih kotičkov univerzuma. Iz tega 
razloga naj bi bil Mass Effect 2 temnejši in resnob- 
nejši od prvenca — upamo tudi, da manj klišejski. Av- 
torji, ki so isti kot prej, pravijo, da se trudijo zlasti 
ustvariti bolj napeto strelsko izkušnjo ter obogatiti 
stranske kveste, ki naj bi bili zanimivejši in raznoli- 
kejši ter naj bi plodoviteje pripomogli k razvoju juna- 
ka. Bo to poveljnik Shepherd ali je ta umrl v besnem 
pinjavu? Hmmm ... Obljubljajo več romantike, pravi- 
jo, da vesoljskega bojevanja z ladjami ne bo, in raz- 
mišljajo o večigralstvu, čeprav je to daleč od zagoto- 
vljenega. 


Lars RES ne zna igrati bobnov 

Ugotovitev, ki jo je Aggressor prijavil po vrnitvi iz 
Amerike, kjer je obiskal studia Raven in Neversoft 
(slastni raport v prejšnji cifri), zdaj docela drži. Lars 
Ulrich, bobnar Metallice, ki je po rodu Danec in je 
znan po tem, da je vsaka njegova tretja besedo izpe- 
ljanka vzkličnice fuck, je v intervjuju za glasbeno revi- 
jo Blender izpovedal travmo. Pravi, da je imel pofuka- 
ne težave s kurčevim zajemanjem gibov v Neversof- 
tovem jebenem studiu, ker se ni mogel pojebano 
spomniti zajebanih bobnarskih zamahov, ki jih je iz- 
vajal klinčevih dvajset let nazaj, in da je v tisti kurčevi 
obleki zgledal kot pofukana božična smrečica. Pa da 
njegova otroka jebeno rulata v GH, on pa nima pofu- 
kanega pojma in sedi tam in gleda v zajebani zaslon 
kot pofukana budala ali pa se lomi na kurčevih pla- 
stičnih bobnih. Cartman, konkurenco imaš. No, fuck, 
ki je dejansko na mestu, je seveda del vzkrika "FUCK 
YEAH!" ob petomajskem izidu GH: Metallica v Evropi. 
Čeprav Harvester of Sorrow še vedno ni noter, šmrk. 


Ninje Gaidena novo prešuštvo 

Novico smo nindževske sluge pričakovali, zdaj je po- 
trjena. Playstation 3 bo letos postal bogatejši za Ni- 
nja Gaiden Sigma 2, dodelano različico nadaljevanja 
sekljaških pustolovščin Rjuja Hajabuse, ki je lani 
izšla za 360ko. Podobno kot prva Sigma bo dvojka 
vpeljala nova orožja, sovražnike in šefe, dopiliti pa 
kanijo tudi grafiko in kamero, čez katero so v NG2 
bentile predvsem mlahavotičevske nove generacije 
špilavcev. Mi niti ne. Se pa tako eni kot drugi ljubite- 
lji joškotresne simulacije veselimo vključitve dveh 
svežih igralnih likov. In sicer stare znanke, sisaste 
Ayane iz franšize Dead or Alive, ki je v Gaidenih do- 
slej nastopala kot stranski lik, ter rjavolase Momiji, ki 
se je prvič pojavila v NG: Dragon Sword za Nintendo- 
vo dvozaslonsko čudo. Za njuna modrčka bomo boj- 
da poprijeli v določenih novih stranskih stopnjah 
znotraj Rjujeve enoigralske štorijalne izkušnje, dekli- 
ni pa bosta na izbiro tudi v, juhej!, sodelovalni nalinj- 
ski kampanji za dva drkalca. Ve se, da bo slednja 
ločena od solerskega načina in da bo vsebovala blizu 
trideset nivojev, v katerih bomo ob podpori partnerja 
krvavo jebačino uprizarjali tako na starih kot še nevi- 
denih lokacijah. Točkovni dosežki se bodo zapisovali 
na priročno spletno lestvico, potrjena je vključitev 
trofej. Kdaj (nam) pride? Josuki Hajaši, prvi mož na- 
slova, pravi, da jeseni. Za brušenje katan je torej še 
prezgodaj. 


UT3 prerojen s Titan Packom 

Unreal Tournament 3 je imel veliko smolo. Epic Ga- 
mes ga je pretirano pokonzolil in ga podprl zelo dile- 
tantsko, da zanič oglaševanja in s tem slabše proda- 
je v tujini ne omenjamo. Namesto da bi torej postal 
novi kralj deathmatcha, je skorajda utonil v poza- 
bo. Toda prejšnji mesec se je zgodilo nekaj zelo za- 
nimivega. Epski so se odločili igro epsko rešiti iz 
brezna pogube in v ta namen zanjo izdali obširen za- 
stonjski paket vsebine, imenovan Titan Pack. V kom- 
pletu je šestnajst novih kart (plus tri iz starejših do- 
datkov); mutator titan, ki nas pošteno nabilda; dva 
nova načina; kup novih predmetov; in vozilce za po- 
vrhu. Zlasti pa predelan vmesnik in boljši brskalnik 
po strežnikih. Igro skupaj s paketom so preimenova- 
li v Unreal Tournament 3 Black in jo v navezi z agre- 
sivnim oglaševanjem na Steamu, vštevši dva za- 
stonjska vikenda, zopet porinili na trg. Odziv je bil 
nečloveški, saj je 'črni' UT3 prvi teden zasedel prvo 
mesto na lestvici prodajanosti in Parine strežnike 
skorajda spravil na kant. Tako se je špil leto dni po 
izidu iz tržno nezadovoljivega uspel preleviti v manjši 
uspeh. Takega podviga bi najverjetneje ne bilo brez 
digitalnega razpečevanja. Smo priča začetku nove 
prodajne prakse? 


Project Offset še miga 

Pomnite ta naslov, ki je pred časom navdušil pred- 
vsem zaradi pompoznih demonstracijskih filmčkov, 
ki so razkazovali božansko trirazsežno podobo? Zanj 
odgovorno obrtniško ekipo je lani pohopsal Intel z 
namenom, da bi jim napredna srčika med drugim ra- 
bila kot hišni testni poligon za prihajajoči grafični 
procesor larrabee, s katerim se gigant namerava 
spustiti v sveto vojno z Nvidio in ATljem oziroma 
AMDjem. No, na letošnjem GDCju so fantje pokazali 
par svežih posnetkov, ki v delu osvetlijo tehnologijo 
za grafičnim agregatom in izgledajo jako impresivno, 
vendar o sami igri ne povedo praktično ničesar. Us- 
tanovitelj kovaške skupinice Sam McGrat vseeno za- 
gotavlja, da se plani kljub dolgoletnemu razvoju in 
strukturnim spremembam v tvrdki niso spremenili. 
Project Offset bo prvoosebna klavščina, postavljena 
v pristen fantazijski svet, kjer zmaji jahajo viteze in 
obratno. O datumu izida zaenkrat modro molčijo, 
vendar najbrž ni grešno razmišljanje, da se bo špil 
pojavil začetkom 2010, ko bodo predvidoma na raz- 
polago prvi sistemi, v katerih bo sopihal Intelov gra- 
fični monstrum. Prašičevec, (na)polni se. 


DS prodali v 108 izvodih 

Ni slabo za konzolico, ki so jo ob izidu koncem leta 
2004 tekmeci, pa tudi marsikateri nejeverni Tomaž, 
označili za grdo in švohotno. Pred nekaj tedni je 
dvozaslončnik namreč prebil magično mejo stotih 
milijonov prodanih kosov, medtem ko je PSP ravno 
ob približno istem času dosegel pol manjšo vred- 
nost. V podatek so kakopak vštete vse tri verzije, to- 
rej stari multiplež, lite in DSi. Njegov oča game boy 
ima še prednost devetnajstih milijonov, ki pa jo bo 
DS bržda kmalu izničil in postal nesporni rekorder 
prenosnih konzol. Pri velikih bratrancih bo kmalu pu- 
stil za sabo prvi playstation s 102 milijonoma, med- 
tem ko ima PS2 s 140.000.000 kosov še nekaj re- 
zerve. In se tudi še prodaja. Kdo bo pobiral stave? 


Battle.net kmalu obvezen 

Že lani ob najavi Diabla 3 so Blizzard omenili, da se 
pripravlja korenita prenova njihovega nalinijskega 
servisa Battle.net, ki da dospe 'kmalu'. Po Blizzardo- 
vo to pomeni najmanj eno leto in tako smo šele 
prejšnji mesec ugledali novo podobo storitve. Glavna 
novost je trenutno združitev vseh uporabniških imen 


(tudi za spletno štacuno) pod skupno spletno. Skrat- 
ka, vpisovanje v igre bo, podobno kot na Steamu in 
Windows Live, potekalo skozi centralno uporab- 
niško ime. Zaenkrat ta možnost ni zapovedana, bo pa 
v prihodnje za vse prihajajoče naslove, med drugim 
Stareraft 2 in Diablo 3, ter nekoč za obstoječe račune 
v World of Warcraft. Igralci ancientnejših špilov, na 
primer Warcrafta 3, bodo potrebovali staro uporab- 
niško ime. Nevihtniki bodo Battle.net postopoma 
nadgrajevali z več pritiklinami za delovanje spletnih 
skupnosti, nalik Pari. Upamo, da to všteva dovolj ve- 
liko dozo plešočih murlocov. 


Odprli so razstavo slik iz iger 

V ljubljanskem Mednarodnem grafičnem likovnem 
centru (htip://www.raglce-lj.si - domujejo v Tivolskem 
gradu nad Jakopičevim sprehajališčem) je od 7. apri- 
la dalje na ogled razstava z naslovom Razočarala me 
je Lara Croft. Gre za prvo tovrstno razstavo pri nas, 
kar je tolikanj večji dosežek glede na to, da živimo v 
državi, ki elektronsko zabavo vztrajno opisuje z izra- 
zom igrice. (Ne da tega niso počeli na otvoritvi. Klasi- 
ka.) Da iz mnogih zornih kotov to gotovo niso, pričajo 
razstavljene statične slike iz raznih naslovov, od 
Tomb Raiderja prek Bioshocka, Shadow of the Colos- 
sus in Okamija do legendarne Bikini Karate Babes, 
obešene po zidovih v raznoterih velikostih ter kombi- 
nacijah. Ker gre za pogled na igre z likovnega stališča, 
ne pričakujte veliko odprtih glav in eksplozij, pač pa 
likovno zanimive 'kadre', ki s svojo zamrznjenostjo v 
času pavzirajo običajno burno igrarsko dogajanje in 
kličejo k drugačnemu vpogledu. Bodisi v svojo izkuš- 
njo, bodisi v nekaj še nedoživetega. Razstavo sprem- 
lja katalog z besedili na temo, ki z iger kot likovnih 
stvaritev, pa čak i umetnin, odstirajo dodatne tančice. 
Recimo zapis umetnostnega zgodovinarja dr. Leva 
Menašeja, hkrati zagretega igričarja, ki med drugim 
navaja, kako na perspektivo v igrah vpliva gotska sa- 
kralna arhitektura in da je tretjeosebna perspektiva v 
špilih, ki omogoča zdaj samoumevno poosebitev s 
poligonskim avatarjem, izpeljana iz likovnega izuma 
Casparja Davida Friedricha. Izredno kul branje za ne- 
koga, ki iger ne dojema kot odvrgljivo zabavo, temveč 
jih raziskuje, morda celo študira, in se iz njih uči ter 
navdihuje. Kakorkoli, razstava bo odprta do 7. junija, 
katalog je 15 evrov, vstopnina je 3,40 evra za odrasle, 
1,70 evra za mladino in nič evra za otroke. Zna pa bi- 
ti, da jo bodo ali da so jo že odpravili. 


Activision Blizzard ima novega slovenske- 
ga distributerja 

Da to odsihmal ne bo več ljubljansko podjetje Colby, 
temveč mariborska firma Videotop, so se odločili na 
najvišjih Activision Blizzardovih inštancah. Doslej je 
vejo Activison razpečeval Videotop in Blizzard Colby, 
zdaj pa je oboje združeno pod isto streho. Igralcem 
je sicer vseeno, kdo jih zalaga z warcraftinom, naj- 
močnejšo drogo, znano človeštvu, dokler jih redno 
24/7. Novi partner napoveduje tudi za desetino nižje 
cene. To je to, zdaj veste, kdo je lokalni diler! 


Film Shadow of the Colossus 

Vse šale so bile v prejšnjem Jokerju med rumenimi 
novicami. Tale je zaresna, saj se Sony Pictures že 
pripravljajo na zadeg kultne art(fag) igre SotC na 
platno. Da se iz tega ne bo izcimila katastrofa, saj je 
špil zaradi svoje resnosti in zamorjenosti neprimeren 
za holivudsko obravnavo, bi lahko poskrbela le vr- 
hunska režiser in scenarist. A kjer prvi še ni znan, 
drugi že obeta gnilost: to je Justin Marks, ki je doslej 
ustvarjal povprečnosti in, ee, napisal scenarij za fi- 
lem Street Fighter: The Legend of Chun-Li. Samo še 
Bolla dobijo na režiserski stolček in je licenca uwela. 


OZNANILA 


Brezizgubni MP3 

Veste, da je mpeg-1 audio layer 3, bolj znan kot 
mp3, kot algoritem star osemnajst let, v širši upo- 
rabi pa je od leta 1995? Zasluge zanj si v večji meri 
lasti Fraunhoferjevo združenje nemških inštitutov. 
Četudi gre za enega najbolj razširjenih digitalnih za- 
pisov, vsem ni ustregel, pri čemer seveda cikamo 
na zakrknjene zvokoljube, ki se jim zdi stiskanje na 
rovaš kakovosti bogokletno. Zdaj je MP3-konzorcij 
izdal nadgrajen, brezizgubni format mp3HD, ki pa 
ima zavajajoče ime. Nima namreč nobene poveza- 
ve z novodobnimi visokofrekvenčnimi, velikobitni- 
mi in prostorskimi zvoki, marveč gre le za CD-ka- 
kovost muzike, torej stereo, 16-bitno vzročenje pri 
44,1 oziroma 48 kilohercih. Povprečen komad, ki 
je še vedno kompresiran, le brez izločanja informa- 
cij, tako meri okoli 20 megabajtov. Pri tem je v da- 
toteki tudi standarden, torej 'slabši' mp3, zavoljo 
česar so pesmi združljive z vsemi obstoječimi 
predvajalniki. To je dvomljiva poteza, saj je filet za- 
voljo tega znatno večji od konkurenčnih brezizgub- 
nih kodekov. Pravzaprav je ob omejenih specifika- 
cijah obči namen novitete vprašljiv. No, če se hoče- 
te poigrati, je stiskalnik na www.all4mp3.com. 


Apple predstavil iphone 0S 3.0 
Zdravstvujte, vsi trije imetniki iphona 
pri nas, kajti napravica bo kmalu lahko 
pošiljala MMSe! Šalo na stran, Jabolč- 
niki so predstavili naslednjo verzijo 
operacijskega sistema za iphone, ki pri- 
naša kar nekaj novosti. Poleg omenje- 
nih večpredstavnih sporočil bo dodala 
glasovne opomnike, ležečo tipkovnico 
in iskanje po vsej napravici, funkcijo izreži-prilepi 
pa končno postala privzeta. Še pomembnejši bodo 
igričarjem ljubi dodatki, saj bo naprava odslej pod- 
pirala večigralstvo vrste peer-to-peer za modri zob 
in možnost nalinijskega žokanja druge napravice. 
To bo prišlo prav, če nas bo hotel nekdo opomniti, 
da se hoče z nami igrati igrice. Marketingarji bodo 
pak veseli možnosti transakcij znotraj aplikacij. Da, 
to pomeni prihod mikroplačil in dolpotegljivih do- 
datnih vsebin (DLC), znanih z velikih konzol. Za- 
ložnik Ngmoco (Rolando) je že najavil večigralsko 
streljanko LiveFire, koder bo moč dokupiti raketo- 
met za slab dolar. Razlika med 'moči' in 'morati' 
nam pri tem ni preveč jasna, a verjamemo, da bo 
žur. lphone OS 3.0 je trenutno v razvijalski beti, 
smrtnikom bo na voljo poleti. 


Samsung s 7-gigaherčnim ramom GDDR5 
Gre kakopak za efektivni pretok 7 Gbps skozi posa- 
mezno celico, medtem ko je ritem tiktakala, kot je 
navada v tovrstnih čipih, štirikrat nižji. V teoriji to 
na 256-bitnem vodilu pomeni prepustnost 224 
GB/s (ja, gigabajtov). Gre za ta trenutek daleč naj- 
hitrejši pomnilnik GDDR5, s čimer se je Samsung 
dokončno zavihtel na vrh ponudbe čipov te vrste. 
Zaenkrat ta grafični ram gledamo samo v ATljevih 
grafičnih karticah najvišjega razreda, kjer sta mu 
jih je do sedaj dobavljala Oimonda in Hynix. Toda 
nemška Oimonda je zašla v resne finančne škripce 
in morala zaradi grožnje s stečajem ustaviti proiz- 
vodnjo. In ker ni skrivnost, da AMD s Korejci že so- 
deluje, je prav mogoče, da bomo v radeonih kmalu 
videli njihov novi dosežek. Sicer ga še ni odločno 
pograbil ne rdeči, ne ze- 
leni tabor, ampak GDDR5 
je pač stvar, ki jo bomo 
gotovo ugledali na večini 
bodočih kartic. 


Explorer 8 že na voljo 


Ko smo si pred mesecem dni ogledovali preogledno 
različico osmice, si nismo mislili, da bo Microsoft z 
njo tako pohitel, kajti do takrat prikazano je bilo še 
daleč od spoliranega izdelka za končnega uporabni- 
ka. Zato nas je dokončni izid pred kratkim nemalo 
presenetil. Bistvenih razlik od predogledne različice 
ni, kar pomeni, da so zgolj počistili nekaj hroščev, ki 
so jih ujeli beta testerji. 

Kaj potemtakem ponuja Microsoft, da bi padajoči 
trend tržnega deleža znova obrnil v svojo korist? S sta- 
lišča spletnih standardov ne kaj dosti. Ne smemo reči, 
da napredka ni, saj se IE8 končno drži večine zahtev 
konzorcija W3C, vsaj kar se tiče kode HTML in CSS2. 
Še več, v privzetem načinu se brskalnik teh standar- 
dov drži tako striktno, da pokvari ogromno število 
spletnih strani, ki so bile spisane bolj po domače, med 
njimi dosti pagin velikih podjetij, ki so vse skupaj 
klamfale še v časih, ko je kraljeval IE6. Da bi prehod 
na standardiziran splet omilili, je tu združljivostni 
način, ki naj bi prikazoval strani tako kot sedmica. 
Vendar se v praksi izkaže, da mu ne uspeva najbolje. 
Zato se je MS problema lotil sistemsko in ponuja na- 
svete kreatorjem tovrstnih strani, kako jih popraviti, 
poleg tega pa vodi vse večji seznam spletišč, pri kate- 
rih se osmici zatakne. Čiščenje navlake, ki so jo zaku- 
hali v zadnjem desetletju, bo tako še trajalo. 


€ Pospeševalnike Microsoft hvali na vse pretege. 
So sicer bolj ozko zastavljeni kot dodatki pri Firefo- 
xu, a njihove uporabnosti ne gre zanikati. 


Po drugi strani so veliko napora vložili v varno brska- 
nje. Po raziskavi skupine NSS Labs naj bi bil novi Ex- 
plorer precej varnejši od konkurence, kar se tiče raz- 
novrstnih napadov škodljivega programja in zločestih 
spletnih strani. Dandanes, ko se s tovrstnimi poskusi 
kraje osebnih podatkov in posledično zasluženih nov- 
cev srečujemo na vsakem koraku, je to pomembna 
pridobitev. Upajmo le, da ne bo umrla tako hitro, kot 
je filter proti spletnim ribičem v sedmici. 

Če je na prvem mestu varnost, je na drugem uporab- 
niška izkušnja. Tudi tu v IE8 vidimo precej novosti. 
Še najmanj pomembni so izboljšano iskanje, ki ob za- 
detkih ponuja sličice, upravljanje z iskalniki in orodja 
za izdelovalce spletnih strani. Glavna novost so tako 
imenovani pospeševalniki in spletni izrezki. Po- 
speševalniki so skupki kode, ki omogočajo, da lahko 
znotraj neke internetne pagine prikličemo del druge 
internetne pagine v danem kontekstu. Konkretno: če 
v besedilu preberemo, da se nekaj dogaja v Spod- 
njem Kašlju, lahko pospeševalnik znotraj prvotne 
strani prikaže karto do dotičnega zaselka, ne da bi 
morali na Google Maps. Spletni izrezki pa so nekakš- 
na evolucija aktivnega namizja in kanalov, ki so nam 
povzročal obilo težav v Oknih 98 z IE4. Zdaj je kon- 
cept dosti enostavnejši. Del spletne strani lahko shra- 
nimo med priljubljene ali kar na namizje, zadeva pa se 


nato samodejno posodablja. MS je tu storil še en po- 
memben korak: kodo, ki to omogoča, je dal v prosto 
rabo, da jo lahko uporabi kdorkoli. Morda se bo zade- 
va celo prijela. Zadnji, a ne najmanj pomemben poda- 
tek je, da osmica končno pozna obnovitev po sesutju 
in da zna vsak zavihek poganjati kot samostojno nit, s 
čimer zmanjša možnost crkota vsega brkljalnika. 

IE8 je definitivno pomemben korak naprej od zafura- 
ne spletne dominacije in končno brskalnik, ki se znat- 
no približa najnovejšim spletnim zahtevam. Zato nad- 
gradnja, vsaj za tiste, ki vztrajate pri redmondskem iz- 
delku, ni vprašljiva. Na voljo je tako za XP kot za Vi- 
sto, tisti, ki že poganjate Windows 7, pa boste morali 
nanj počakati do izida novega sistema. Mimogrede, 
tam se ga bo končno dalo tudi odstraniti! 


Microsoft je priden 


Redmondski velikan je letos očitno našel novega za- 
gona, saj nas z novostmi obsipava iz meseca v mesec. 
Marca so razen težko pričakovanega Internet Explo- 
rerja 8 izdali še skupek izboljšav za dobro sprejeti 
Windows Home Server, o katerem smo obširneje pisa- 
li januarja. Power Pack 2, kot se zadevi reče, prinaša 
zvrhano porcijo strupa za hroščke, preprostejši vmes- 
nik za namestitev in upravljanje ter naphano podporo 
večpredstavnini. Važno je zlasti slednje, kajti WHS od- 
slej lepo sodeluje z Windows Media Centrom in omo- 
goča lahkotno streamanje, tudi skozi naprave MCX 
(Media Center Extender). K slednjim med drugimi 
spada xbox 360, s čemer je usločenec pridobil na več- 
predstavnostnih zmožnostih. Posebej če upoštevamo, 
da WHS odslej podpira pretakanje visokoločljivost- 
nega videa MPEG-4. PS3 bi se bal, če ne bi bilo siste- 
mov z Windows Home Serverjem relativno malo. 
Microsoftovci nadalje pridno fizičarijo na osrednjih 
operacijskih sistemih. Dosti vas bo bržkone veselo 
vestičke, da je drugi servisni paket za Visto praktično 
nared. Koncem marca je dobil status RTM (Release 
To Manufacturing) in se bo vsak čas znašel na strež- 
nikih. Zaplata kot ponavadi prinaša popravke za 
mnoge hrošče, izboljšave vseh vidikov sistema in 
svežosti. Med slednjimi izstopa zmožnost peke plošč- 
kov blu-ray, kar bo dvignilo halo med proizvajalci pe- 
kaških nucnikov. Na seznamu dobrot je najti še pod- 
poro bluetoothu 2.1, četrto inačico iskalnika in dosti 
wi-fijevskih bonbončkov. 

Dela se nadaljujejo tudi na obetavnih Windows 7. Do 
konca aprila bi se morala udejanjiti različica RC1 - 
Release Candidate 1. Microsoftovci se hvalijo, da so iz 
nje prepodili več kot dva jurja hroščev, predvsem po 
zaslugi preizkuševalcev bete, ki so pridno javljali na- 
pake. Javno mnenje ima na sploh veliko vlogo pri 
oblikovanju sistema, kajti RC1 bo prinesla prevetreni 
vmesnik. Nova sistemska vrstica je pošteno razbur- 
kala vodo, zato so jo programerji poenostavili in nad- 
gradili. Okna 7 torej lepo napredujejo in datum, ko 
bodo na voljo v končni obliki, se nezadržno bliža. 


€ WHS se dobro prijema in je z zadnjo zaplato 
postal mamljiv tudi za lastnike xboxov 360. Pri nas 
so še vedno težave z dobavljivostjo. 

Letošnji Game Developers Conference je potekal v senci gospodarske 
krize. Aggressor s hlapičema LordFebom in Navi pogleda, ali je hecna 
druščina razvijalcev iger kljub temu uspela ohraniti veder obraz. 


sakoletna zimsko-pomladna prireditev iz 

San Francisca, ki je letos potekala od 

23. do 27. marca (lani smo jo obiskali 

tudi mi - glej Joker 176 ali id 4699 na 

stranki), je že nekaj let najboljši kraj za 
merjenje utripa igrarske industrije. Osvobojena ljud- 
skih množic in oglasnih sloganov se lahko posveti 
trezni presoji preteklih dogodkov in novim napove- 
dim, saj so obiskovalci predvsem ljudje iz razvojnih 
studiev in založniških hiš ter novinarji. No, letos je 
bil utrip malce slabotnejši, kajti teta recesija je tudi 
nam ljubemu področju spustila nekaj krvi. Kljub po- 
datkom, da je prodaja špilov in konzol lani beležila 
rekorde, podjetja niso imuna na gospodarske kazal- 
ce. Padci na borzah in negotovost so v marsikatere- 
ga od studiev, ki so sodelovali na konferenci, udarili 
z odpuščanji ter rezanji projektov. Bilo je tudi nekaj 
takih, ki so precej dobro vedeli, da bodo v naslednjih 
tednih šli po gobe. Zaradi tega je bila uradna barva 
GDCja letos črna, na mizah so poleg osvežilnih pijač 
delili britvice, Autodesk pa je na svojem paviljonu 
učil, kako v Mayi zmodelirati emo čupo čez oči. Saj 
ne. Je pa bil na spisku predavanj dejansko močno 
povečan delež onih v slogu 'Finančna injekcija na 
dan odžene recesijo stran!' 


No, ravno take seanse pokažejo, da se igroljudje s 
problemi spopadajo sistematično in odločno. Obseg 
prireditve ni kaj prida trpel in število obiskovalcev je 
na koncu doseglo številko 17.000 - jurja manj kot la- 
ni, toda razmeram primerno še vedno solidno. Poleg 
ekonomije pa je letošnji GDC že pred začetkom za- 
znamovalo še nekaj: lanski fiasko (vsaj po jokajočem 
mnenju velmož industrije) E3ja in letošnja napoved, 
da se losangeleški megalomanski sejem vrača s sta- 
rim receptom, torej lajtmotivom lajtšova, bobnečih 
štantov in hostes. Veliko ljudi je namreč pričakovalo, 
da se bodo založniki marsikatere skrivnosti odrešili še 
kar v San Franciscu, akoravno GDC prvotno ni na- 
menjen velikim napovedim. 


Ži | " "um" 

IVa linija 

No, ena je prišla takoj prvi dan, pri čemer ni šlo za 
igro. Ameriško podjetje Rearden Studios je udarilo s 
predstavitvijo storitve OnLive, ki obljublja nič manj 
kot revolucijo v načinu dostopa do iger. Gre za po- 
gruntavščino, ki igre poganja na namenskih strežniš- 
kih farmah (tako imenovan 'cloud computing'), mi pa 
imamo doma le mrežni vmesnik, skozi katerega po 
širokopasovni internetni povezavi dotekajo in odteka- 


jo podatki, zaslon ter v šapah igrator, recimo joypad. 
Ko pritisnemo gumb na njem, gredo informacije po li- 
niji do strežnikov, ki preračunajo, kako Kratos poteg- 
ne minotavru ven čreva in mu jih zaveže okoli pasu, 
nakar ta informacija odpotuje do našega zaslona, ko- 
der se lahko naslajamo nad prizorom. Ideja ni nova, je 
pa vsakomur, ki ima količkaj izkušenj z nalinijskim 
špilanjem, jasno, da je s strojnega vidika hudirjevo 
zahtevna. Avtorja ideje, industrijska veterana Steve 
Perlman in Mike McGarvey, ki sta svojčas tlačanila pri 
Atariju in Eidosu, se pomislekov zavedata. Pravita, da 
je šlo ogromno energije v razvoj tehnologij in algorit- 
mov za zmanjševanje nalinijskega zamika ter ultra hi- 
tro stiskanje videa. Naprednosti naj bi omogočale 
igranje v navadni televizijski ločljivosit z že samo 1,5- 
megabitno spletno pipico, medtem ko bi za pretok 
HD-slike potrebovali 5-megabitno povezavo. Rearde- 
novci zagotavljajo, da bi naj v teh razmerah zamik ne 
presegal 80 milisekund, in so na licu mesta ponujali 
izdatno testiranje storitve. Legije dvomljivcev, ki so se 
kajpak vsule z vseh strani, so po posnetkih na- 
računale, da je tamkajšnje dogajanje dejansko padlo 
nekam v razred obljubljenega laga. A zagotovila, da 
vsega skupaj ne špilajo na računalih, skritih za sosed- 
njim kartonastim zidom, ni bilo. 

najpomembnejše zgodi v predavalnicah. Prešerno nasmejani obrazi kažejo, da ljudje obožujejo predavanja o ekonomskih kazalcih in novih paketih za CY. 


Bodimo za trenutek navdušeni. Uspeh OnLiva bi po- 
menil odstranitev potrebe po inštalaciji špilov, neod- 
visnost od platform in igranje v trenutku po tistem, ko 
bi naslov kupili. Za idejo so se že postavila velika 
imena, od Electronic Artov, THOja, Ubisofta in Take- 
Twoja do, hehe, 2D Boyja (World of Goo). Crysis bi 
tako lahko poganjali na svojem zanič računalu za pi- 
sanje v Wordu ali z dokupljeno mini konzolico na tele- 
vizorju. Kul. Zdaj pa bodimo še dvomljivci. Dejanske 
zanesljivosti v divjini ni bilo na spregled, zlasti pa je 
vprašljivo, kako bi se strežniške farme, ki bi morale 
biti res orjaške in fantastično sposobne, spopadale s 
povpraševanjem, če bo število uporabnikov res nara- 
slo. Recimo, da izide GTA5 na OnLivu in bi ga rado 
nažigalo milijon ljudi. Količine preračunavanja, dosta- 
vljanja in odpošiljanja podatkov bi bile naravnost ep- 
ske, igralci spletščin pa itak dobro vedo, kakšen je 
razkorak med obljubami in dejanskostjo. Tako kot 
novinarji, ki so bili pred leti navdušeni nad sistemom 
phantom, nakar se je vse skupaj izkazalo za raco na 
topli vodi. 

Če ne drugega, gre možem priznati, da so dodobra 
razburkali dogajanje, kajti OnLive je bil pretežna tema 
ozadnega dogajanja na konferenci in spletu. Accelai- 
mov Dave Perry je malce pojokal, da so mu speljali 
idejo, ker da ima ravnokar v patentnem postopku 


podobno reč. Crytekov načelujoči Cevat Yerli pa je 
dejal, da so se pred leti ukvarjali s to idejo, pa prišli do 
sklepa, da bo uresničljiva šele po 2013. Kljub vsemu 
je OnLivu zaželel srečo. 


Tehnološki paviljon 


Ravno omenjeni Crytek je na GDCju predstavil na- 
slednjo verzijo svojega morilca računalnikov, CryEn- 
gine 3.0 Ta na pogled ni tak skok naprej, kot je bila 
dvojka v primeri z enico. A glavna poanta je ta, da je 
motor spisan posebej za konzole, ki so doslej pred 
CryEngini bežale v najbolj oddaljen kot sobe. Epic 
Games, rezidentni tekmec na področju grafičnih 
srčkov, Nemcem ni ostal dolžan in je prikazal svoje 
dodatke za tretjo verzijo Unreal Engina. Špilavci bodo 
veseli predvsem novega sistema osvetljevanja, med- 
tem ko bodo tisti, ki so vešči šraufanja z UE3.0, z no- 
vim orodjem za organizacijo dela nemara končno 
uspeli izgotoviti svoj mod. 

Če se je lani na GDCju tehnološka norija dotikala 
predvsem možganskih vmesnikov, je letos njihovo 
mesto zasedla 3D televizija. Vrsta podjetjec je pred- 
stavila programske rešitve, ki špilovje prilagodijo po- 
ganjanju v 3D modusih na najmodernejših televizorjih 
in omogočajo samodejno delitev slike na tisto za v le- 

vi in desni uč. Za to seveda potrebujemo značilna 
očala. Taka slika torej šiba pri podvojeni frekvenci, 
največkrat 120 Hz. Strojne rešitve ponujajo proizva- 
jalci grafičnih čipov, v prvi vrsti Nvidia, ki jo je pred- 
stavila že na lanskem CESU. Če gre za kaj resnega in 
ne samo za muho enodnevnico, bo treba še videti. 
Pravi 3D videz si namreč na trg prizadeva prodreti že 
dlje časa, a do sedaj smo imeli od njega zgolj bo- 
lečine v glavi. 

Praktičnejšo vrednost je bilo moč videti na Havoko- 
vem štantu, saj so prvič pokazali delujoči verziji svo- 
jih fizikalnih rešitev Havok Cloth in Havok Destruc- 
tion, ki sta šibali na grafični kartici, tokrat radeonih 
HD4870. Kot povesta imeni, gre za strojni simulaciji 
gibanja tkanine in radostne destrukcije, po videnem 
sodeč pa so zadeli v črno. Pogona sta spisana v 
OpenCLu, s katerim je moč napraviti simuliranje fizi- 
ke na večini današnjih grafičnih čipov, torej tudi Nvi- 
dijinih. Havok s tem cilja na standard, ki bi bil neodvi- 
sen od platform in bi končno pomenil razširitev stroj- 
nega poganjanja fizike. Nvidia je bila prisiljena takoj 
odreagirati in je najavila, da bo svoj fizikalni srček 
PhysX prenesla na OpenCL, kar pomeni, da bo mor- 
da kmalu lahko tekel na radeonih. Še ena bagatelca: 
Havok je že leto in pol pod Intelom. Ja, tesno sodelo- 
vanje AMDja in Intela, kjer ste še to videli?! Šale na ta 
račun so od lani, ko se je za te namere izvedelo, stal- 
nica. 


Konzola za tretji svet 


Ni napačna ideja, da planet potrebuje še eno konzolo. 
Vendar tako, ki ne bo tekmovala z revolucionarnostjo 
in tehnološko naprednostjo zdajšnje generacije, tem- 
več bo na rovaš cene primerna za manj razvite 
države. Gualcomm, kalifornijski snovalci mobilniških 
tehnologij, menijo, da imajo trgi, kot so Indija, Kitaj- 
ska, Brazilija ter Rusija, ogromen neizkoriščen poten- 
cial, in ciljajo na menda 200 milijonov tamkajšnjih 
gospodinjstev. V navezi z brazilskim razpečevalcem 
Tectoy so zato razvili zanimiv izdelek zeebo, ki so ga 
na GDCju premierno predstavili svetovni javnosti. 
Gre za podhranjeno konzolo, komaj kaj močnejšo od 
prvega playstationa, ki bo vsebino dobivala izključno 
po mobilniškem telefonskem omrežju. Ker to izniči 
vsakršno piratstvo, so projekt rade volje podprla veli- 
ka imena industrije iger. Izdelek bo imel ob julijski rio- 
dežanejrski splovitvi tako deset titul, med katerimi 
bodo Guake 1, NFS Carbon in FIFA 09, do konca le- 
ta pa so napovedane številne druge, recimo Ouake 2, 

€ R.U.S.E. bo malo drugačna strategija od poznanih. Že zato, ker tanki tu dejansko lahko streljajo dlje kot pet centimetrov po karti. Zaenkrat so pokazali le 
v besedilu omenjene zvite prijeme, toda nekaj časa še imajo, kajti igra je za PC, xbox 360 ter PS3 napovedana šele za konec leta. 


Crazy Taxi, Resident Evil 4 (!), Tekken 2 ter Sonic 
Adventure. Igre bodo baje stale okoli deset dolarjev, 
kar se sicer ne čuje veliko, vendar glede na starost in 
neotipljivost nakupa pravzaprav je. A še bolj v oči 
zbode predvidena cena naprave, ki bo znašala 200 
dolarjev! Resda bodo v kvoto vključeni štirje špili, a to 
je več od najcenejšega xboxa 360 in wiija. Res smo 
skeptični, zakaj bi nek mali Kinez investiral v zeebo in 
ne v skrekan xbox. Takisto je vprašanje, kako se bo 
izkazalo pretakanje iger. 3G oziroma UMTS, ki je gla- 
vna zeebova tehnologija (podpira tudi GPRS), ven- 
darle ni na voljo v vsaki indijski vasi. 

Mimogrede, nič od tega ni prvoaprilska šala - niti zee- 
bo, niti OnLive. Vse tovrstno strelivo smo izstrelili v 
prejšnji številki. 


A lahko še kej o igrah? 


Napovedi, da bomo na GDCju 09 priča mnogim na- 
povedim, se naposled niso uresničile. Najavili so na 
primer naslednjega v seriji Ratchet 6 Clank, plus Nin- 
tendovo plezalno reč - glej okvir. Največ zanimanja je 
zbudil Ubisoft z realnočasovno strategijo R.U.S.E. (A. 
LA.H.K.O. N.E.H.A.J.O. S. K.R.A.T..Č.N.I.M.I. N.A, 
S.L.O.V.I. P.R.O.S.I.M.?.). V njej najprej osupne glad- 
ko premikanje iz strateške karte tja dol do posamez- 
nih enot, podobno kot v Supreme Commanderju, a še 
za odtenek lepše. Drugi hakeljc so posebne ukane, ki 
jih imamo na voljo kot poveljniki. Ti posebni prijemi, 
ki gredo od nevidnosti enot do umetnih vab in kraje 


informacij, so namenjeni nategovanju sovraga na su- 
ho in bi kaj lahko pomenili lepo novost v žanru. Igra je 
sicer postavljena v drugo svetovno vojno in po pravi- 
ci povedano ni kaj prida verodostojna, saj po Italiji 
dirjamo s super pershingi, ki so nastopili šele s korej- 
sko vojno. Vendar to moti samo Aggra. 

Activision je pred tedni uradno najavljeni Modern 
Warfare 2, ki je s tem uradno izgubil predpono Call of 
Duty, odločno zakoličil na 10. november. Prikolica ne 
pokaže kaj prida, razen tega, da bodo zopet nastopali 
teroristi. Itak. Založnik pri tem hoče, da bo MW2 naj- 
bolj prodajani naslov vseh časov. Navdušil je tudi Ei- 
dosov Batman: Arkham Asylum, za katerega se je iz- 
kazalo, da še zdaleč ni kr'ena igra po superjunaku, 
marveč naslov, v katerega je šlo nemalo energije. Ho- 
predvsem skrivanja, igra pa bo imela modus, v kate- 
rem se bomo morali Jokerjevih podanikov odkrižati 
kar se da neslišno. Ne, ne vas, onih falotov. Pa ek- 
splozivno brivsko peno bomo imeli na razpolago. Če 
to ne zmaga, res ne vemo. Že maja za PC, xbox 360 
in PS3. Veliko pozornosti je pritegnila wiijeva ponovi- 
tev Punch-Outal!, legendarne Nintendove bok- 
sarščine še iz leta 1984, za katero se zdi, da bo naj- 
manj tako zabavna kot izvirnik. Guattro že maha po 
luftu in kozah. 

Sicer pa je GDC samosvoj predvsem zaradi vrste pre- 
davanj in srečanj, na katerih vidna imena industrije 
tarnajo nad vsemogočim. Molyneux tokrat za spre- 
membo ni napovedal osmega čuda sveta (verjetno je 


bil trezen), niti ni hotel povedati, ali dejansko dela na 
novem Syndicatu. Ob istem času se je začelo šušljati, 
da slednjega menca studio Starbreeze (The Dark- 
ness). Blizzardov Rob Pardo naj bi po nesreči izustil, 
da je v pogovorih z Microsoftom okoli nove konzole, 
kar pa so Nevihtniki kasneje odločno zanikali in nad 
vsakogar, ki je še kaj pisnil o tem, poslali death 
knighte. Bioware je imel zanimivo predavanje na te- 
mo rasizma v fantazijskih igrah, in ne po nesreči. V 
Dragon Age: Origins se namreč ljudje in vilini ne ma- 
rajo, saj so prvi zasužnjili druge. Adijo torej ustavlje- 
nim fantazijskim predstavam. 

Preostali so bili preveč zaposleni s tuhtanjem, kaj za- 
nje pomeni OnLive, medtem ko je imel dizajnerski iz- 
ziv letos zelo zanimivo temo: prvi seks. Zmagala je 
ideja dveh žensk, Heather Kelly in Erin Robertson, ki 
sta si zamislili špil po vzoru WarioWara, v katerem je 
treba izpolnjevati mini naloge, na primer izbrati naj- 
manj strašljiv kondom. Zadrega tedna pa bržda pripa- 
de glavnemu dizajnerju Fallouta 3, Emilu Pagliarulu, 
ki je na vprašanje japonskega kolega Goičija Sude, 
ali bi Fallout lahko prenesli na Japonsko, odgovoril z 
vprašanjem: "Kaj pa bi se dalo pri vas vreči v zrak?" 
Tišina v dvorani je bila nepopisna. 

Pagliarulo si s tem ni kaj prida belil glave. Dan zatem 
je namreč prevzel glavno nagrado na Game Develo- 
pers Choice Awards, ki jo podeljuje združenje avtorjev 
iger. Fallout 3 je tako pajsnil naslov najboljše igre le- 
ta LittleBigPlanetu, ki je sicer s štirimi pobranimi na- 
gradami briljiral številčno. Večjo dolgoročno vrednost 

imajo nagrade, podeljene neodvisnicam, saj slednje 
prepoznavnost potrebujejo bolj kot njihove velike so- 
rodnice. Tokrat je glavno nagrado pobasala Blue- 
berry Garden, ki so ji sledile Cortex Command, Mac- 
hinarium in Brainpipe. Končnih različic teh zadev še 
ni, Fez pa menda pride nekje sredi leta, bleh. 

Ne, GDC letos navsezadnje ni skušal hoditi v zelje 
E3ju. Če kaj, se je plošča na konferenci obrnila: ne- 
nadoma letošnji Electronic Entertainment Expo velja 
za center vesolja, čeprav bo potekal v nekam čud- 
nem terminu, že od 2. do 4. junija. Zanimivo bo vide- 
ti, ali bo preporod uspel, tako kot recimo selitev lajp- 
ciškega Game Conventiona v Koln. To bi razvedrilo 
marsikateri mrki obraz na predavanjih o odganjanju 
rdečih številk iz poslovodskih knjig. 


Nintendov ognjemet 


GDCjevo osrednjo dvorano vsako leto napolni 
bleščava velikanov industrije. Lani je bil glavni Micro- 
soft, predlani Sony, letos pa je bil po letu 2006 spet 
na vrsti Nintendov prvi samuraj, Satoru Ivata. Preda- 
vanje je naslovil 'Odkrivanje novih razvojnih pri- 
ložnosti' in na primeru Šigera Mijamota razlagal ene- 
ga od Nintendovih receptov. Obnovil je par znanih 
Mijamotovih fint, recimo njegov dar opazovanja in 

Say your prayers, puny 
adventurers! There's a 


new Darklord in town! 


črpanje idej iz vsakdana. Ko je zamisel rojena, Mija- 
moto z majhno skupino izdela enostaven prototip, pri 
čemer največkrat dela po sistemu poskusov in na- 
pak. Če se kje brezupno zatakne, koncept brez cere- 
monij obrne na glavo. Projekt testira tudi tako, da se 
sprehaja po firmi in daje igratorje v roke naključnim 
mimoidočim. Pristop je očitno uspešen, saj so Ninten- 
dovi izdelki tipičen primer reka, da dober softver pro- 
daja hardver. Ivata je zato radostno nanizal nekaj 
trgovinskih uspehov, recimo tega, da je wii s 50 mili- 
joni prodanih kosov najhitreje kupovan kos strojne 
opreme v igrarski zgodovini. Za nameček je s polic 
zletelo skoraj toliko wiijevih antidebeluharskih desk 
kot playstationov 3. Ob razmerju 14 milijonov proti 
16 milijonom lahko Sony le škripa z zobmi. 

Anekdotam je sledila ploha bombastičnih najav, ka- 
kršnih je bila publika najbolj lačna. Recimo ta, da je 
wiijevih shranjevalnih težav konec! Sistemski popra- 
vek, ki je že na voljo, namreč omogoči rabo kartic 
SDHC, ki sežejo do 32 GB. Kartulja dobi knof na 
začetni strani in ima lastnih 240 kanalov za igre. Po- 
ganjamo jih neposredno z nje, čeprav se pri tem pre- 
slikajo v sistemski pomnilnik. Zdaj bo torej dovolj 
prostora za vso kramo, potegnjeno iz wiijeve spletne 
trgovine, recimo za prihajajoče dobrote z okusom po 
Final Fantasyju ali nemara za Rock'n'Roll Climber. Tu 


bo šlo za plezalno igro, kjer bomo korakali po wiijevi 
deski in s kontrolerji v rokah grabili po zraku, pri 
čemer bo treba paziti na težišče. Koncept je zanimiv, 
čeprav je demonstracija spominjala na upočasnjen 
posnetek opite joge. Na svoj račun bodo prišli tudi 
ljubitelji avtomatnih iger, saj so te postale del ponud- 
be na Virtual Console. Evropejcem so že na voljo Star 
Force, Mappy, Gaplus in The Tower of Druaga. 

Ker ima zdaj spletno štacuno tudi drkamoževski od- 
delek, je svojih pet minut dobil DSiWare. V Moving 
Memo bomo risali, animirali ter filmčke po mikrofonu 
opremljali z zvokom. Glavno in najslajše je pak Ivata 
prihranil za konec, ko je zabobnela znana sanjava 
glasba. Še letos bomo igrali novo Zeldo za DS! Pod- 
naslovili so jo Spirit Tracks in v njej bo Link jadrnico 
zamenjal s prevažanjem na vlaku. Podoba in vzdušje 
zelo spominjata na Phantom Hourglass, ob čemer se 
že krešejo mnenja. Snetija sta recimo udarila fršlok in 
božjast hkrati, tako da je sposoben le še tega, da iz 
okarine izvablja slaboumne zvoke. 

S tem je bilo maše konec, nakar je, tako kot pred tre- 
mi leti, sledilo talanje brezplačnih špilov. Čisto vsako- 
mur so v roke stisnili Rhythm Heaven za DS, ritemsko 
uspešnico z izzivčki po vzoru WarioWara, ki v Evropi 
izide maja. Ni kaj, poteza je učinkovito zaokrožila naj- 
bolj udaren del letošnjega GDCja. 


Prodajajo: O unissi LEČAH 


PEONKOSČUENO 


Ker ima Ouattro naenkrat obilo prostega časa, se spravi pregledat skorajda vse, s 
čimer nam bodo letos postregli filmski studiji. Rdeče oči ne izostanejo. 


Drag me to Hel v. 


paž 


ve leti in pol sta pretekli, odkar smo si 
privoščili zadnji orenk vpogled v prihaja- 
joče filmske uspešnice. Nekateri bodo 
porekli, da je bilo od takrat bore malo 
omembne vrednih filmov, da industrija 
plava v lastnem govnu in nam redno streže izbljuvke 
ter da so holivudarjem šteti dnevi. Do neke mere 
imajo ti zamorjeni artfagi, ki se slinasto tresejo le ob 
obskurnih izdelkih na festivalih v kavbojskih vasicah, 
sicer prav. A večina gre v kino po eskapistično zaba- 
vo - in zdaj, ko vlada recesija, so ljudje še bolj željni 
preproste hrane za dušo. Filmska industrija pa jo iz- 
deluje že od samega začetka. Veliko depresijo je 
svoje dni res premagal Franklin Roosevelt, toda naj- 
hujše je gmajni pomagal prebroditi Miki Miška. 
Tovrsten trend je bilo pri nas opaziti že lani, ko je bil 
obisk kar opazno boljši kot v letu 2007. Najbolj gle- 
dan film je pričakovano postala Mamma Mia z malo 
manj kot 150.000 gledalci, za njo pa sta se v klubu 
100 K zvrstila Kung fu panda in drugi Madagaskar. 
Bond se je s Kvantumom sočutja zavihtel na četrto 
mesto in za dlako prehitel nevrotične babe iz Seksa v 
mestu. 
Kaj pa letos? Če se ozremo po beri prihajajoče celu- 
loidne zabave, vsaj tiste, ki je zanimiva pretežnemu 
Jokerjevemu bralstvu, vidimo, da sta v vzponu pred- 
vsem dve zvrsti: risanke in znanstvena fantastika. Po 
drugi strani pa pogrešamo klasične komedije. Saj ne, 
da jih ni, a očitno je poplava najstniških joškatih izdel- 
kov in butastih odvrtkov ter parodij žanr potisnila na 
rob. Velika imena se zlagoma vračajo v grozljivke, 
dram in akcijad nikoli ne manjka, prav tako pa nam 
servirajo vse več filmov, ki jih je treba zijati s stereo- 
skopskimi očali. Kakorkoli, pred nami je poletje, v 
prvi vrsti čas za filme z veliko eksplozijami in malo 
vsebine! 


Akcio Mutante! 


Ker so akcionerji pozimi pridno trenirali, večinoma ne 
kanijo čakati na vroče mesece, marveč z razčefukom 
pričenjajo že zdaj. Tako nas britanski pravomoškež 
Jason Statham po Transporterju 3, ki je bil bolj blah, 
pripravlja na najbolj podivjano akcijo sploh, Crank: 
High Voltage. Em, kaj ni umrl na koncu enice, kjer je 
norel zaradi vzdrževanja adrenalina v krvi in pričaral 
zelo igrarsko vzdušje? Nak! Njegovo truplo z zadnjimi 
znaki življenja (kdor ve, v kakšni situaciji je bil, bo re- 
kel samo "A?!") so pobrali Kitajci in ga porihtali, da bi 


mu lahko pobrali organe. Najprej mu vzamejo srce in 
vstavijo umetnega, nakar se poba zbudi in hoče pum- 
po nazaj. Problem: umetnega napaja baterija, ki se hi- 
tro prazni, zato Jason poleg adrenalina potrebuje red- 
no dozo štroma. Sledi razčefuk. V razvitih državah že 
16. aprila, pri nas kdo ve kdaj. Sploh če pomislimo, 
da bodo v naših kinih Taxi 4 zavrteli kar dve leti po 
izidu. Glede na to, da smo ga videli že vsi, mi ta pote- 
za ni ravno jasna. 


ROSOMAH 
Zadnje čase je moderno delati filme, ki se doga- 
jajo pred uveljavljenimi serijami. Tako so pri Mo - | 
žeh X posegli v čase pred trilogijo in nam končno 
postregli s preteklostjo najbolj zajebanega mo- 
žakarja onstran Atlantika. X-Men Origins: Wolve- 
rine nam bo naposled odstrl tančico s tega, zakaj 
in kako je fant z adamantnimi kremplji ostal brez 
spomina in kaj se je dogajalo v podzemnih labo- 
ratorijih, ki smo jih videli v dvojki. Dasiravno fil- 
mu ne bo manjkalo tipično marvelovske akcije in 
kupa znanih mutantov (ko so bili še mladi in div- 
ji), naj bi bilo v skladu z najmodernejšimi zapo- 
vedmi superherojskih filmov precej poudarka na 
tragiki lika in notranjih bojih, ki so ga pripeljali do 
odločitve privoliti v tajni vojaški mutantski ek- 
speriment. Vključno s pranjem možganov. Hugh 
Jackman bo nedvomno dober, od uspeha filma 
pa je odvisno tudi, ali bo X-Men Origins dobil na- 
| daljevanja, ki bodo prikazovala ozadja ostalih 
glavnih likov iz Marvelovega vesolja. Tudi Roso- 
mah ne bo čakal poletja, ampak ima v kinu zai- 
| grati že 30. aprila. | 


april 2009 


Prav tako se človek vpraša, če gre Jerryju Bruckhei- 
merju na otročje. Za letošnje poletje je njegov glavni 
projekt G-force, 3D akcijada, v kateri bodo glavno 
vlogo prevzeli - hrčki. Jap, usoda sveta bo odvisna 
od glodavcev, ki pa obvladajo visoko tehnologijo. 
Film vleče nemalo vzporednic s staro legendo Cats 6 
Dogs, vseeno pa po prikolici sodeč ne bo manjkalo 
bruckheimerjevske spektakularnosti. Vključno z veli- 
kanskimi in malo manj velikanskimi roboti. V ZDA 
poleti, pri nas morda. Mimogrede, Jerry je podpisan 
tudi pod igrano predelavo Prince of Persia, ki ga letos 
ne bomo ugledali, saj so ga prestavili na leto 2010. 
Bomo pa zato toliko prej deležni igrane verzije kultne- 
ga animeja. Dragonball Evolution že od napovedi bu- 
ri duhove, saj ga pravoverni ljubitelji risanke prekli- 
njajo kot hudič. Baje je zgodba popolnoma privlečena 
za lase, liki si sploh niso podobni (Piccolo je recimo 
bel namesto zelen) in sploh in ojoj. Tudi na mn3njal- 
niku okoli filma poteka živa razprava, čeprav predo- 
gledi vobče vzeto kažejo čisto spodobno akcijsko za- 
bavo. Če je zadeva res apn ali pa nemara pozitivno 
preseneti, bomo videli 11. junija. Malo bolj klasično 
akcijsko je zastavljen G.l. Joe, še en akcijski tobogan 
s futurističnimi komandosi, ki prihaja izpod prstov 
režiserja Mumije Stevena Sommersa, kot glavna fra- 
jerja pa bosta notri Dennis Ouaid in Chris Eccleston 
(nekdanji Dr. Who). Pri nas bo zaigral 13. avgusta. 

Zdaj pa k malo manj za lase privlečenim zgodbam. 
Ali pa tudi ne. Konec avgusta se nam obeta poslasti- 
ca: Tarantinovi Inglourious Basterds. Guentin se je k 
izdelavi spravljal deset let in zdaj se mu je končno vse 
poklopilo. Brad Pitt si kot poročnik Aldo Raine izbere 
osmerico komandosov, ki jih preobleče v civile in jih 


PRETVORNIKI V DRUGO 


Kuj železo, dokler je vroče, so rekli v en glas 
Spielberg, Michael Bay in Hasbro ter se spravili 
delat nadaljevanje gigantskih robotov, ki se bo 
imenovalo Transformers: Revenge of the Fallen. 
Neumno bi bilo pisati, kaj pričakujemo, ko vemo, 
da je vse skupaj enica na steroidih. Stara igralska 
klapa se vrača in se tokrat pač spoprime s še 
večjimi, še bolj zajebanimi in še bolj razturaškimi 
roboti pod Starscreamovim poveljstvom. Pa smo 
mislili, da je Megatron največji slaboritnik. (Saj 
je! —Sneti) No ja, tudi slednjega izvlečejo iz Mari- 
janskega jarka in je pripravljen na novo rundo 
brcanja plehnatih ritk. Bodo pa takisto okrepljeni 
avtoboti, ki so v enici utrpeli izgube. A zakaj se 
bodo tepli? Deceptikonom gre strašno na živce, 
da Sam pozna skrivnost izvora Transformerjev, 
zato ga hočejo ugrabiti in spraviti na hladno. Me- 
ni osebno gre model itak na živce, zato bom to- 
krat navijal za slabe fante, hehe. Drugi epski spo- 
pad se bo pri nas začel ravno na dan državnosti. 
Premiera pa bo, kot je bilo tudi pričakovati, na Ja- 
ponskem -— v rodni deželi velikih robotov. 

v okupirani Franciji spusti nad naciste. Sledi tipični 
tarantinovski masaker, ki ob živce spravi samega 
Adolfa. Krvi, črev in odtrganega humorja ne bo manj- 
kalo, kakor ne vzdušne muzike. No, prav nespodobno 
je, da moram v isti sapi omenjati Angels 6 Demons. 
Odveč je vsakršno pisanje, pač gre za isto finto, kot je 
bila Da Vincijeva šifra, in spet bo v glavni vlogi Tom 
Hanks, medtem ko bo nesojenega papeža igral Paul 
Bettany. (Česar mu ne odpustim, ker je tipo preveč 
kul, da bi se tako prodal kot poceni kurba.) Pri nas 
štirinajstega maja. Dosti bolje se je potržil Johnny 
Depp, ki si bo v slovenskih dvoranah 10. septembra 
poveznil na glavo klobuk razvpitega ameriškega 
gangsterja Johna Dillingerja v Public Enemies. Film o 
kriminalcu iz velike depresije v času njene naslednice 
.. hja, ne vem. Ampak Michael Mann ponavadi ve, 
kaj dela. Akcijsko-dramski del zaključuje Fighting, 
štorija o pobiču, ki se do boljšega življenja skuša pre- 
biti v nezakonitih bojih z golimi pestmi. Očitno se je 
nekdo spomnil Gladiatorja iz leta 1992, ki mi je ostal v 
spominu po tem, da se je eden od borilcev pritožil tre- 
nerju, kako ga je nasprotnik ozmerjal s čefurjem, na- 
kar mu trener odvrne, da je to čisto res in naj se ne 
usaja. Verjetno bo klišejsko, a dobro prebavljivo. 


Medplanetarna fantazija 


Kaže, da so se fantazijski filmi počasi izpeli. Od težko- 
kategornikov nas tako čaka le še Harry Potter and the 
Half-Blood Prince, ki bi itak moral priti v kinodvorane 
ob Božiču, pa so ga raje dali v poletno sezono in bo 
tako delal družbo Inkheartu, ki že igra. Je pa tolikanj 
bolj pestro, kar se tiče vesoljskih tem in temne vizije 
prihodnosti. Ob Terminatorju, Transformerjih in Zvez- 
dnih stezah nas bodo do konca leta obiskalo še kar 
nekaj tovrstnih izdelkov. Recimo Mutant Chronicles, v 
katerem se človeštvo brez uspeha bori proti vsak dan 
večjemu številu pošastnih nakaz, dokler se pripadnik 
starodavne bratovščine ne odloči rešiti problema z 
elitno skupino bojevnikov. Glede na to, da je scenarij 
spisal Philip Eisner, ki ga poznamo po Event Horizo- 
nu, in da v eni glavnih vlog nastopa Ron Perlman, bi 
znalo biti kul. Še bolj kul se sliši Game, ki skuša 
združiti zapuščino Running Mana (ja, Arnoldovega) z 
zombifikacijo ljudi, ki nabijajo WoW. V prihodnosti 
namreč ena taka masivna večigralščina uporablja 
žive figure, nekdanje kaznjence. Toda enemu od njih 
se vmesnik pokvari in se odloči, da bo obračunal s 
kreatorjem igre. Sliši se predvidljivo, vendar bi znalo 
biti zanimivo, sploh ker so za glavno vlogo dobili Ge- 
rarda Butlerja, slišiš, Navi? Obstajajo pa tudi resnejše 
zadevščine, recimo 2012. Emmerich je končno našel 
novo katastrofo, ki jo lahko posname, tokrat je to ko- 
nec majevskega koledarja, pred katerim že lahko be- 
remo svarila po raznih spletnih forumih. Ja, leta 2000 
bi moralo biti konec sveta, pa so jehovci zaman vlačili 
čolne na Šmarno goro. No, po napovedniku sodeč bi 
jim to kaj malo koristilo, saj v njem morski valovi za- 
lijejo kar Himalajo. Nova magična letnica je zdaj pač 
2012. Glede na to, da gredo stricu filmi katakliz- 
mičnih razsežnosti kar dobro od rok, bo tole bržkone 
vredno ogleda. 

Prava poslastica pa seveda pride na koncu. James 
Cameron se je končno spet spravil snemat in decem- 
bra bomo videli novo ZF-klasiko, ki se ji bo reklo 
Avatar. Sprva ga je mislil posneti takoj po Titanicu, a 
ko je dobil predračun za posebne učinke, se je odločil 
malce počakati. Film bi pred desetletjem namreč stal 
kar 400 milijonov zelenih, takega denarja pa ni bil pri- 
pravljen odriniti noben studio, kljub milijardnemu iz- 
kupičku Titanica. Za nameček je v eno glavnih vlog 
postavil svojo staro prijateljico Sigourney Weaver (v 
drugo pa seksi Michelle Rodriguez). Zgodba o ljudeh 

Pandorum 


na tujem planetu v osončju Alfe Kentavra, ki je po eni 
strani raj, po drugi pa lahko uniči vse življenje tako 
tam kot na Zemlji, bi znala biti tipično cameronovska, 
podobna kot v Breznu. Le da smo tokrat tuja vrsta 
Ljudje in na nas je, ali bomo oba planeta rešili ali po- 
gubili. Od tistih, ki se sučejo v pravih krogih, slišim, 
da bo stvar totalno nora, in zaenkrat jim kar verja- 
mem. Cameron me še ni razočaral. Aja, Avatar bo v 
3D. Pa igrico bo tudi imel, pri kateri režiser menda 
plodno sodeluje. 


Peklenske globočine 


Grozljivke so si zagotovile nov prostor pod soncem in 
četudi dobivamo pretežno nadaljevanja (ja, vaju gle- 
dam, Žaga in Noč čarovnic), se najde še kaj izvirne- 
ga. Tako se je k svoji prvi ljubezni vrnil Sam Raimi, ki 
ima očitno za nekaj časa dovolj Pajkomoža, zato je 
posnel Drag Me To Hell. Štorija sicer sprva bolj sliči 
na klasično dramo, a za bančno uradnico se vse usod- 
no spremeni, ko zavrne posojilo stari teti. Ta jo pre- 
kolne in njeno življenje se spremeni v dobeseden pe- 
kel, vključno z osebnim zlobnim duhom. Kot je pri 
Samu v navadi, ni vsa finta v pošastkih, ampak pred- 
vsem v tem, kako daleč je glavni junak pripravljen iti, 
da se prekletstva znebi. Že strižem z ušesi, posebej 
ker se šušlja, da Raimi pripravlja remake izvirnega 
Evil Dead. V Ameriki maja, pri nas, upajmo da kma- 
lu. V tretjo dimenzijo kani pokukati najnovejše nada- 
ljevanje Final Destination, ki ga bomo itak vsi gledali 
le zato, ker nas zanima, na kako inovativen način bo- 
do tokrat akterji ušli smrti (začelo se bo z avtomobil- 
sko dirko) in kako kreativna bo slednja pri pobiranju 
zakasnelega pridelka. Jeseni bo nato med nami Pan- 
dorum, ZF-srhljivka izpod prstov avtorjev Resident 
Evila o dveh možakarjih na zapuščeni vesoljski ladji, 
ki z grozo odkrijeta, da verjetno le nista sama. Ali 
pač? Za konec pa lahko novembra pričakujemo pre- 
delavo kultne klasike Wolfman, kjer bo s kosmatim 
prekletstvom obteženega plemiča tokrat odigral Beni- 
cio del Toro. Bu! 


Doza smeha 


Kot sem dejal, klasičnih komedij ni ravno dosti. Se pa 
zato toliko bolje prodajajo romantične komedije, ki 
imajo očitno novo zlato dekle: Katherine Heigl iz Ta- 
lentov v belem. No, ker nas tovrsten ščiš ne zanima in 
nas bodo k tovrstnim zadevam itak vlačile naše boljše 
polovice, si poglejmo ozek izbor tistega, kar bi znalo 
zadovoljiti prave dedce. Na prvem mestu je vsekakor 
Bruno (Delicious Journeys Through America for the 
Purpose of Making Heterosexual Males Visibly Un- 
comfortable in the Presence of a Gay Foreigner in a 
Mesh T-Shirt), najhujša stvar, ki se bo po Boratu pri- 
petila Ameriki. Ne, Zohan ne šteje. Bruno je namreč 
še eden iz nabora drugih jazev genialnega komika 
Sache Barona Cohena, ki je, opogumljen z uspehom 
brkatega Kazahstanca, pripravljen na velikih platnih 
poskusiti znova, tokrat z avstrijskim toplovodarjem. 
Če ga bomo tudi pri nas uzrli julija, se še ne ve. Bomo 
pa zato skoraj zagotovo dobili japonsko odtrgancijo 
Big Man Japan, katerega prikolico imate na prejšnji 
natlačenki. Film je sicer star že dve leti in je premiero 
doživel na festivalu v Cannesu, zdaj pa počasi kroži 
okoli sveta in nabira privržence. Hja, daljnjevzhodne 
produkcije ne dobimo na platna, če ni ustrezno odpu- 
ljena. In to Big Man Japan vsekakor je, tako da bi znal 
tudi pri nas dobiti kulten status. Ko smo že pri kult- 
nem, ravno tja cilja Alien Trespass, ki v najboljši ma- 
niri B-produkcije iz petdesetih prikazuje zgode ter ne- 
zgode v malem mestecu, kamor trešči vesoljska ladja. 
V njej je sicer dober vesoljček, a je s sabo imel hu- 


dobnega vesoljčka, ki je ob ladjelomu ušel. Sledi to- 
talna štala in če bo film vsaj približno na takem nivo- 
ju, kot je bil legendarni Burtonov Mars Attacks, se 
imamo česa veseliti. V istem sosledju slinasto priča- 
kujemo Fanboys, zgodbo o štirih neučakanih frikih, ki 
se odločijo, da bodo vdrli na Lucasov ranč in ukradli 
kopijo Grozeče prikazni. Da bi čakali na premiero, ni 
opcija, ker ima eden raka in je najbrž ne bo dočakal. 
Nori načrt za sabo potegne kopico peripetij, iz katerih 
jim pomaga kup legend, od Carrie Fisher in Dannyja 
Treja do Williama Shatnerja, povrhu pa sta notri Kevin 
Smith in Jason Mewes. Skratka, film, ki so ga naredili 
oboževalci Vojne zvezd za druge oboževalce Vojne 
zvezd. Sneti in Case in moja vampavost se po kolenih 
plazimo k distributerjem, da bi film pripeljali k nam. 


Narisani, da vas zabavajo 


Kot sem dejal, so se prvi poskusi nove dobe v triraz- 
sežnosti pričeli ravno z animiranimi filmi. Zato ni čud- 
no, da imamo tu kar tri predstavnike, ki nas bodo za- 
bavali prostorsko, poleg enega (Monsters vs. Aliens), 
ki to že počne. Maja se mu bo pridružil Coraline, iz- 
jemno luštna animiranka. Delo je nastalo po krasni 
pripovedi Neila Gaimana (stric je zelo popularen v 
Čezlužju, predvsem zaradi svoje serije Sandman) in 
poredno vesolje, skorajda identično svojemu, le mno- 
go boljše. Problem nastane, ko jo hočejo paralelni 
starši tam obdržati. Film je narejen s tehnologijo stop 
motion, ki je tako vrhunska, da je požel nemalo kritik, 
kako se ga ne da ločiti od računalniške animacije. Pri 
nas bo na sporedu od 14. maja, kar obkrožite si da- 


ARNOLDA ŠE NI, SARE 
TUDI NE VEČ 


Terminator: Salvation obljublja, da bo dostojno 
nadaljeval tisto, kjer je končal kultni drugi Termi- 
nator, in po ne najbolj prepričljivi trojki znova 
obudila franšizo. Gre za povezovalni del, v kate- 
rem bomo spremljali bolj odraslega Johna Con- 
norja (Christian Bale, jasno) nekaj let pred tem, 
ko se Skynet odloči, da pošlje terminatorja ugo- 
nobit njegovo mamo. Predhodnik in hkrati nada- 
ljevanje izvirne zgodbe — no, to pa je nov kon- 
cept. Delo na humanoidnih robotih se je šele do- 
bro pričelo in o T-800 še ni ne duha, ne sluha, 
čeprav so krožile govorice, da se bo za nekaj se- 
kund v filmu pojavil Arni. Vseeno človeštvo v bo- 
ju proti strojem tenko piska, a situacija se ima 
obrniti, ko John sreča nekoga, ki ni videti človek, 
ker je poln železja, terminator pa tudi ni. Ali bo 
prišlek usodno vplival na izid vojne in kdo za vra- 
ga sploh je, si bomo lahko ogledali 4. junija. 

SKRAJNA MEJA VESOLJA 


S pokopom serije Enterprise je saga o Zvezdnih 
stezah nekako zamrla. Tako avtorji kot ljubitelji so 
bili enotnega mnenja, da so vse skupaj nategova- 
li že predolgo, za kar sta bila posebej zaslužna ta- 
kratna producenta Rick Berman in Brannon Bra- 
ga. Še več, gledalci so jima očitali, da sta se po- 
polnoma izneverila Roddenberryjevemu koncep- 
tu. Podobno je veljalo za filme, saj smo po res 
dobrem First Contactu dobili precej bedna odvrt- 
ka Insurrection in Nemesis. A od takrat je prete- 
klo že precej vode in odgovorni pri Paramountu 
so dejali, da bi kazalo poskusiti s ponovnim zago- 
nom celotne franšize. Novi Star Trek se tako 
vrača na sam začetek, h Kirku in druščini, v dni, 
ko so še vsi bili pravi mlečnozobci in se je Podvig 
šele gradil. Režijo so zaupali kontroverznemu JJ 
Abramsu (Cloverfield, Lost, Fringe), ki je v svoji 
znani maniri takoj pričel z viralno kampanjo. Tudi 
igralska zasedba je dvignila precej prahu, a ne 
dvomimo, da bodo Chris Pine (Kirk), Zachary 
Ouinto (Spock), Karl Urban (McCoy), Simon Peg 
(Scotty) in John Cho (Sulu) kos nalogi. Vsi z izje- 
mo Chrisa imajo namreč za sabo kultne vloge in 
jim ne bi smela biti težava stopiti v škornje legen- 
darnih predhodnikov . Film bi moral med nas pri- 
ti Že konec lanskega leta, a ga je Paramount pre- 
stavil na maj, da ne bi tekmoval ne z božičnimi, 
ne s poletnimi uspešnicami. Mimogrede, pri na- 
stajanju sta sodelovali kar dve zdaj že pokojni 
personi. Roddenberryjeva žena Majel je še zad- 
njič nastopila kot glas ladijskega računalnika, 
majhno vlogo pa so namenili tudi avtorju slovite- 
ga Zadnjega predavanja, Randyju Pauschu. Prav 
tako vsi računajo, da bodo nove Zvezdne steze 
dokončno obračunale s prekletstvom lihih šte- 
vilk. Kvajepato? Boste izvedeli v vedežu enkrat 
prihodnjič! Film bo na naših platnih 7. maja, dan 
pred ameriško premiero. 


Povej vse. 


Mobi ima super novost: storitev Povej vse. Pogovori se zdaj 
zaračunavajo na klic in ne več na minuto. Pošlji ključno besedo 
POVEJVSE na 1918 in že lahko začneš noro dolge pogovore s 

katerimkoli od 1.300.000 uporabnikov Mobitelovega omrežja in 


plačaš le neverjetnih 27 centov na klic. 
Moj Mobi. Moj svet. 

tum, o knjigi pa smo pisali v predprejšnjem črkožerju. 
Druga trirazsežnica bo Ice Age 3, ki bo postregla z di- 
nozavri. Krivec za nastalo reptiljo zmedo bo kajpak 
Sid, Manny in Diego pa ga bosta spet morala reševati 
iz godlje, kar se bo zgodilo drugega julija. Niti Pixar ne 
sedijo križem rok, saj za letos pripravljajo zgodbico o 
tečnem starem stričku, ki na hišo navesi toliko balo- 
nov, da poleti V višave (Up). Z njim bodo prihodnji 
mesec otvorili festival v Cannesu, kar je čast, ki je iz- 
risanko doletela prvič. Pri nas jo lahko pričakujemo 
poleti. 

Takisto bo poskrbljeno za jesen. Najprej bo tu zabav- 
nica Cloudy with a chance of Meatballs, posneta po 
priljubljeni ameriški knjigi istega imena. Govori o me- 
stecu, kjer ne poznajo dežja, snega in toče, marveč z 
neba padata hrana in pijača. To se sliši kul, a ko 
začno prehrambeni artikli povzročati naravne kata- 
strofe, je treba nekaj storiti. Kaj, bomo videli oktobra. 
Konec leta nas zna zadeti 9 (ne zamenjajte ga z Nine, 
ki je musical), še en stop motion projekt, ki se mu po- 
zna, da ima za producenta Tima Burtona. Roman- 
tična grozljivka o lutki iz cunj z imenom Devet smelo 
napoveduje, da se bo postavila ob bok klasikama 
Nightmare Before Christmas in Corpse Bride. Dovoli- 
te mi biti malo skeptičen, kajti režiser je doslej animi- 
ral orke pri Weti, a prikolica obeta. Za zaključek pa 
navedimo še enega zamudnika, Batile for Terra, ki so 
ga v Kanadi predstavili že pred dvema letoma, vendar 
bo v ameriška kina prišel šele letos. Morda ga naši di- 
stributerji pograbijo, saj gre za luštno pripoved o pla- 
netku, ki ga želijo Zemljani kolonizirati, a bi to pome- 
nilo smrt vseh njegovih prebivalcev. To jim ni všeč in 
epska bitka je tu. Hm, sliši se podobno kot Avatar, pa 
še simpatično je narejeno, torej bi moralo biti kul. 


Pejmo v kinota! 


Ko sem pričel vkup dajati tole besedilo, si nisem niti 
pod razno mislil, da se bo našlo toliko slikosučnih ob- 
jektov, ki so vredni naše in vaše pozornosti. Potem pa 
se je vsak dan našel kak nov naslov, ki ga nisem smel 
izpustiti. No, če bi hotel zajeti vse, ne bi bilo dovolj 
osem strani, zato pričakujte, da boste odkrili še kak 
biser, o katerem nisem zapisal ničesar. (Pri čemer se 
bo veliko zapisanih najbrž izkazalo za drisko.) Le- 
tošnje filmoleto zna torej biti plodno, kar pa je, kot 
sem dejal na začetku, odgovor na grozečo recesijo. 
Itak - čeprav nimaš za kokice, je pobeg v svet za sre- 
brno površino, četudi le za dve urici, dobrodošla spro- 
stitev. Preverite, če imate še kje spravljena tista 
smešna očala. Morda jim jih na blagajni zmanjka in 
letos jih boste zagotovo potrebovali! 


Public Enemies 


KDAJ UDARITI? KDAJ SE UMAKNITI? 


V svetu organiziranega kriminala napoči čas, ko je treba zgra- 
biti bika za roge. In odbije ura, ko morajo v roke pljuniti tvoji 
pajdaši. Če bi rad v tem mestu nekaj pomenil, se moraš vesti 
kot baraba. Če bi si ga rad lastil, pa moraš razmišljati kot don. 


updlaher 

Računalniške igre - Playstation 2 - Playstation 3 - Xbox 360 
Nintendo DS - Nintendo WIl - Zapisljivi mediji - PSP 
Mobi igre - Različna roba, povezana z igrami 

Ker očitno stopamo v dobo zapovedanega varčevanja 
z energijo, se z merilnikom sprehodi po sta- 
novanju in pove, katere naprave v njem popijejo največ 
krvi ... err, elektrike. 

akeljc izobilja je ta, da se človek brž na- 
vadi trošenja vseh mogočih surovin, ki 
so le navidezno dosegljive v neomejenih 
količinah. Starejše generacije dobro 
pomnijo redukcije elektrike, zaradi ka- 
terih je bilo treba namesto žokanja atarija 2600 po- 
ju sveč, katerih zalogo je imelo prav za take prilož- 
nosti vsako gospodinjstvo. Za današnjo mladino je 
kaj takega nepojmljivo, ker bi potem nadaljevanke z 
linije prišle dve uri kasneje. A realna cena trošenja v 
razvitem svetu je v luči globalnega segrevanja vedno 
vidnejša in tudi elektroomrežja se vedno teže spopa- 
dajo z rastjo porabe, ki jo je širjenje digitalnih vsebin 
in raznorazne elektronske opreme strgalo z verige. 
Zato se proizvajalci zadnji čas hvalisajo s supermo- 
dernimi varčevalnimi tehnologijami, mediji nas zasi- 
pajo z brihtnimi nasveti za ekonomičnost, medtem 
ko elektrodistributerji kriče oglašujejo poceni ponud- 
be. V naši deželici pa je bilo pika na i vztrajno dra- 
ženje štroma v zadnji polovici leta. 
Čas je tako kot nalašč za to, da pogledamo, koliko 
domače naprave - predvsem zabavna elektronika - 
dejansko zahtevajo zase. So naprave 'v mirovanju! 
res morilci elektroomrežij, kakor zatrjujejo množični 
mediji? Koliko polarnega ledu stopi večerno gledanje 
domačih humorističnih nadaljevank (nič - ker nima- 
mo domačih humorističnih nadaljevank)? Se je pora- 
ba računalniških sistemov kaj spremenila glede na 
naš prejšnji članek (Joker 139, id na stranki 1337)? 


Omrežje 

Dilema, ki pride na um nemalo ljudem, se glasi: če 
elektrarne delujejo ves čas, ne gre potemtakem kup 
elektrike v prazno, pa če ugašam luči ali ne? Tako 
vprašanje v osnovi ne udarja tako mimo. Električni 
tok je posledica električne napetosti (enota zanjo je 
volt - V), ki požene elektrone po žici in si jo lahko 
predstavljamo kot višinsko razliko pri rečnem toku. 
Višja kot je napetost, več elektronov steče. Proizvaja 
jo električni generator, ki mehansko energijo, na pri- 
mer toka vode v hidroelektrarni ali pare v termoelek- 
trarni, pretvarja v električno. Večina generatorjev de- 
luje na principu magnetne indukcije: sila magnetov, 
ki jih turbine zasučejo, potisne elektrone po žici. 

A tok steče le, ko je tokokrog sklenjen - v našem pri- 
meru tedaj, ko pretaknemo stikalo. Električni viri pa 
morajo vzdrževati napetost v vtičnici ne glede na to, 
ali je nanjo karkoli priključeno. Se pravi, generatorji v 
elektrarnah morajo delovati, četudi tok ne teče. Na 
videz gre torej vse to delo v nič. No, položaj v realno- 
sti ni tako črn. V ogromnem elektroomrežnem siste- 
mu nikoli niso vsi porabniki izključeni in povpraše- 
vanja je vselej dovolj. Če ga ni na določenem koncu, 
je moč elektriko v realnem času preusmeriti drugam. 
V skrajnem primeru ob nizkih ravneh povpraševanja 
pride do manjših regulacij na elektrarnah, ki preklopi- 
jo v režim počasnejšega delovanja. Popolni izklopi so 
po drugi plati zahteven in zamuden proces, posebej v 
jedrskih in termoelektrarnah. Zato so se do sedaj z 
odvečno nočno elektriko soočali z uvedbo nižje nočne 
tarife, ki je ljudi spodbujala k nočnemu pranju perila 
ali gretju vode. Po mednarodnem odprtju trgov z elek- 
triko in uvajanju naprednejše tehnologije je dandanes 
potreba po tem manjša, posledico pa lahko vidimo 
tudi mi v obliki vedno večjega uvajanja enotne plačne 
tarife. 

Skratka, naj vas nič ne skrbi, da elektrarne delajo za- 
man in da morate imeti vse prižgano, ker bi sicer šla 
elektrika v nič. Elektroinženirji že vedo, kako se stva- 
rem streže. Več sivih las jim delajo neogibne izgube v 
samem omrežju. Nekaj, ponavadi okoli 5 %, je pora- 


bijo same žice, po katerih teče elektrika do nas - pra- 
vimo, da imajo tudi same električno upornost. Tovr- 
stne izgube se zmanjšajo z uporabo zelo visokih na- 
petosti, ki vladajo tako imenovanemu prenosnemu 
omrežju, namenjenemu transportu elektrike na večje 
daljave. Pri nas ga ima v upravljanju javno podjetje 
ELES (Elektro Slovenija). Na izhodu nuklearne elek- 
trarne v Krškem so daljnovodi 400 kV, nakar transfor- 
matorji napetosti počasi spreminjajo v nižje, ki so na- 
pravam prijaznejše in jih ne stopijo v kadečo se žolco. 
Iz prenosnega omrežja elektrika tako pripotuje v di- 
stribucijskega, ki je namenjeno razdeljevanju energije 
med posamezne hišice. Vse do naših vtičnic, kjer nas 
skuri 220 V, Distribucijsko omrežje ima pri nas v lasti 
prav tako državno podjetje SODO - Sistemski opera- 
ter distribucijskega omrežja. ELES in SODO sta za- 
dolžena za to, da se vam daljnovodi ne podrejo na 
glavo. Večino sredstev dobita iz tako imenovane 


MERILNA ŠATULJICA 


Zreti v cifre na zadnji strani škatel z elektroniko 
je večinoma dovolj, da presodimo o približni po- 
rabi, saj smo pri merjenju ugotovili, da dotične 
številke v splošnem ne lažejo. A neprimerno bolj 
zanesljivo in tudi zabavno je uporabiti merjenje 
na licu mesta. Posebej ob zelo starih napravah, 
ki praviloma zahtevajo več elektrike kot v svoji 
mladosti. Enostavne merilne naprave, ki sedejo 
med kabel in vtičnico, ponuja večina slovenskih 
elektrodistributerjev. Namenjene so predvsem 
iskanju najbolj potratnih (ponavadi starih) one- 
gajev. Temu primerno jih pri Elektru Ljubljana 
oglašujejo s sloganom "Poišči potratneža!" Na- 
jeti se jih da za nekaj evrskih centov, medtem ko 
vas v trgovinah stanejo slabe tri desetake. Sami 
smo posegli po Volteraftovi napravi energy me- 
ter 3000, ki je med najbolj razširjenimi. 

Gizmo zna poleg moči, ki jo troši naprava, izme- 
riti skupno porabo v časovnem intervalu in 
zgornjo ter spodnjo mejo nihanja, čeprav za nas 
slednje ni tako pomembno. Poudariti je treba 
zlasti dvoje. Prvič, merjenju moči v mirovanju s 
to napravo ne gre najbolj zaupati, saj postane pri 
vrednostih pod enim vatom precej nenatančna. 
In drugič, pri merjenju je treba vselej počakati 
nekaj minut, da se elektronika segreje na delo- 
vno temperaturo. Za merjenje nizkih moči 
'spečih' naprav je treba v roke vzeti kvalitetnejši 
multimeter in tok bodisi pomeriti, bodisi ga, če 
ste zahtevnejše sorte, zvezati v zaporedje, s ka- 
terim profesorji mečejo dijake na Vegovi. 

Pri distributerjih imamo poleg tega možnost na- 
jema posebnih števcev, ki jim natančno in v 
realnem času posredujejo podatke o porabi, saj 
informacije pošiljajo po mobilnem oddajniku z 
GPRS na spletni vmesnik. Najemnina takega 
števca je okoli deset evrov mesečno, kar je ob 
dejstvu, da naša gospodinjstva povprečno plju- 
nejo dobrih štirideset evrov na mesec, malce 
nesmiselno. Take rešitve so primerne predvsem 

za podjetja. 

omrežnine, ki predstavlja velik del vašega računa za 
elektriko. Omrežnino določa država, odvisna pa je od 
največje moči, ki jo lahko naše gospodinjstvo izcuza 
iz elektroomrežja, kar določa naša glavna varovalka. 
Električno moč dobimo, če zmnožimo napetost in tok 
(merjen v amperih), ki teče skozi nek porabnik. Pove 
nam, koliko električne energije dotični požre v časo- 
vni enoti. Enota moči je voltamper - vat (W). Vendar 
ta podatek sam zase še ni dovolj, saj na računu in v 
očitajočih zapiskih Greenpeaca šteje predvsem to, 
koliko energije se porabi celokupno. Za to je treba 
moč zmnožiti s časom obratovanja porabnika, rezul- 
tat pa se za posamezne naprave izraža v kilovatnih 
urah - kWh. Za primer: eno slovensko gospodinjstvo 
je lani v povprečju mesečno porabilo okoli 330 kWh 
električne energije, skupni račun z omrežnino vred pa 
je znašal okoli 40 evrov. Poraba predstavlja drugi del 
računa, ki nas udari vsak mesec (če izvzamemo 
trošarine in podobne malenkosti). Zaračunajo nam jo 
distribucijska podjetja. Slednja od virov, torej družb, 
ki upravljajo z elektrarnami ali pa trgovcev, odkupijo 
elektriko in jo pripeljejo do naših domov. Od julija 
2007, ko je prišlo do odprtja trga, gospodinjstva niso 
več omejena na natanko določenega distributerja, 
temveč si lahko omislijo najugodnejšega, recimo 
družbo GEN-1. 

Kar se konkretnih podatkov tiče, je osrednjeslovenski 
distributer Elektro Ljubljana v dvatisočosmem pripe- 
ljal svojim odjemalcem 3843 GWh električne energije 
(giga, ja - deset na deveto potenco). Jedrska elek- 
trarna Krško je po drugi plati zmožna letno proizvesti 
nekaj čez 5000 GWh elektrike, kar znaša 40 % do- 
mače proizvodnje. Mimogrede, sami dobimo zgolj 60 
% elektrike iz NEK, saj gre preostanek na Hrvaško). 
Doma smo zaenkrat nezmožni pokriti slovensko pov- 
praševanje, saj je naša deželica že od preloma stoletja 
neto uvoznica elektrike in je morala leta 2006 uvoziti 
več kot petino domače porabe, številka pa vsako leto 
zraste. 


Domače utenzilije 


Preden se ozremo na razpredelnico, koj podrimo 
razširjen mit. Da se namreč ob prižiganju porabnikov 
potrošijo ogromne količine elektrike - tako srhljive, 
da otroci ponoči vekajo. Realnost je taka, da moč ob 
prižigu dejansko poskoči približno za faktor do dva, a 
le za nadvse kratek čas. Pri lučeh je to nekaj trenu- 

tkov, pri večjih napravah nekaj sekund, nakar se moč 
spusti, ko se delovna temperatura dvigne. Da bi de- 
jansko zapazili viden efekt prižiganja, bi morali stika- 
lo pretikati nenehno, pri čemer bi naprave itak same 
od groze storile konec. 

Kot je razvidno iz tabele, se z največjo delovno močjo 
še vedno ponašajo dobri stari stroji, ki so zaslužni za 
to, da imamo ob vikendih kaj početi. Zapisane vred- 
nosti smo izmerili in se zelo dobro ujemajo tistimi, ki 
so navedene v navodilih naprav. Povedo torej, koliko 
mašina vleče iz vtičnice, ne na primer same moči se- 
sanja tepiha. Ob tem velja opomba, da sesalniki za 
prah redkokdaj delujejo s polno obremenitvijo (sam 
vselej posesam tako, da je po stanovanju še vedno 
svinjarija, nakar za to okrivim sesalec). Predvsem pa 
je glavni hakeljc teh naprav, da so v primerjavi s ka- 
kim televizorjem vkopljene za relativno kratek čas, da 
o računalniku ne govorimo. Tudi hladilnik, ki deluje 
samo tedaj, ko mu termostat sporoči, da se je tempe- 
ratura preveč dvignila (to je tedaj, ko ropota kot hu- 
dič). Za verodostojnejši podatek je treba merilnik pre- 
klopiti na časovno meritev, ko nam pove, koliko je 
naprava porabila v daljšem času. O teh vrednostih v 
zaključku. 

Kar se tiče zabavne elektronike, štrlijo ven predvsem 
konzole najnovejše generacije in moderni LCD- ter 
plazemski televizorji. Poraba slednjih je glede na ka- 
todne občutno višja, zato je kupovanje 50-inčne plaz- 
me, na kateri boste še naprej zrli analogen signal, 
energetsko vprašljivo. Viden je še en pomemben po- 
datek, in sicer ta, da so rekorderji naprave, namenje- 
ne gretju, najsi bo domeka, vode za v kad ali skodele 
s čajem. V luči nedavnih podražitev elektrike in uved- 
be progresivne cenitve, kjer večji porabniki plačajo 
nesorazmerno več, je lahko to za družine, ki se greje- 
jo z elektriko, viden problem. Po drugi plati pa gre za 
spodbudo, da se preide na ogrevanje s plinom in so- 
rodnimi mehanizmi, ki so energetsko gledano varč- 
nejši. 

Rahlo presenečeni smo bili, da naprave v mirovanju 
('standby') sploh niso porabile omembe vredne ko- 
ličine elektrike. Predvsem to velja za televizorje in su- 
kalnike ploščkov. Druga pesem so igralne konzole, ki 
so neke vrste računala in žrejo nekaj vatov tudi ugas- 
njene, tako kot večji bratje. In če že kažemo s prstom, 
je od napravic, ki potuhnjeno obratujejo skoraj ves 
čas, najvidnejša poraba usmerjevalnikov, modemov 
ter televizijskih škatlic. 

Podmizni mlinčki 


Posvetimo se zdaj računalu in njega drobovju. Pri 
slednjem se v zadnjih nekaj letih stanje ni kaj prida 
spremenilo. Še vedno sta najbolj nabrita centralni 
procesor in grafična kartica; oba razreda naprav sta z 
leti pridobila na vročičnosti. kar lahko sklepamo že 
po rasti števila 12 V konektorjev na plošči. Tako do- 
gajanje je pričakovano, saj se čipi obeh vrst neza- 
držno večajo, bodisi z več jedrci, bodisi več senčilniki. 
Je pa vidno, da je šlo doslej proizvajalcem CPEjev 
omejevanje porabe bolje od rok kot njihovim gra- 
fičnim sorodnikom. Navkljub rasti v zmogljivostih jim 
je uspelo izdajati osrednje serije s porabo med 65 in 
90 W, medtem ko je grafičnim tvrdkam recept za 
hladno delovanje še vedno uganka. Številke oddirjajo 
navzgor le pri zadnjih serijah štirijedrnikov, zato bo 
zanimivo videti, kakšne prijeme bodo ubrali tu. 
Bralstvu je že znano dejstvo, da prehod na napred- 
nejšo tehnologijo izdelave zniža porabo srčike in da 
torej požrešnost še zdaleč ni odvisna zgolj od frekven- 
ce. Če vam je varčnost pomemben kriterij, ni pamet- 
no pograbiti prvih primerkov serije, marveč je dobro 
počakati, da se proizvodni postopek izpopolni. Vidna 
je razlika med dvo- in štirijedrniki, zato bodo fanatični 
varčevalci raje ostali na dveh, čeprav se posledice 
bolj kot na denarnici kažejo na potrebi po močnejšem 
hladilniku. Večina programov danes še ne zna izrabiti 
vseh štirih jeder, v mirovanju pa je razlika v rangu 10 
W. Varčni procesor je smiselno izbrati zaradi tišine in 
hladu, ne besnega šparanja. 

Periferija ostaja v okviru dveh ducatov vatov za ma- 
maplato in diske ter nekaj vatov za vse ostalo. Že čez 
kaki dve leti bo na tem mestu stal malček drugačen 
podatek, kajti SSDji zaradi manka mehanskih delov 
porabijo občutno manj elektrike od diskov z vrtečimi 
se ploščami. Do tedaj ostaja glavni napotek, da se ne 
bojte v kišto nabasati dovolj ventilatorjev, ker v 
končni bilanci predstavljajo zanemarljiv strošek. Ra- 
zred zase so monitorji, kjer je prehod na LCDje pome- 
nil drastično zmanjšanje porabe, saj se je povprečno 
80 W za stari katodnik skrčilo na 20 do 30 W za da- 
našnji LCD. Kar niti ni odvisno od njegove velikosti. 
Najlepši pokazatelj, kako lahko nove tehnologije iz- 
boljšajo učinkovitost. 

V praksi je prišlo do nekaj zanimivih ugotovitev. Meri- 
li smo več igričarskih sistemov z novejšimi kompo- 
nentami, v tabeli pa je komplet s c2g 0X9650, radeo- 

matična plošča 
BALA 9550 zvočna kartica 
phenom Il 940 125 optična enota 

geforce GTX 260 175 procesorski hladilnik 

NAPAJALNIKI 


Ker bi tok pri 220 voltih poškodoval občutljivo 
elektroniko, je treba to napetost pretvoriti v nižjo 
in jo hkrati iz izmenične, ki niha iz plusa v minus, 
spremeniti v enosmerno. Temu so namenjeni 
računalniški napajalniki. Kot taki so le malo bolj 
zapleteni transformatorji, kakršni čepijo v polnil- 
nikih za mobitele. Poglavitna razlika glede na 
enostavnejše polnilnike je dejstvo, da morajo za- 
nesljivo in brez nihanja zagotavljati sokec napra- 
vam z različnimi potrebami, od 12 V do 5 V in 
3,3 V. Na pomembnosti je zadnje čase pridobila 
predvsem 12-voltna linija, saj se iz nje napajajo 
najbolj požrešne komponente, od procesorja do 
grafične kartice. Poglejte v podatke in se pre- 
pričajte, da bo vaše novo napajalo na 12 V trač- 
nici sposoben poganjati vsaj 30 amperov, saj se 
tu zalomi mnogo prej kot zaradi prekoračitve 
skupne moči. Iz tabel za ocenjevanje celotne po- 
rabe svojega mlinčka vselej jemljite najvišje 
vrednosti, ne povprečnih, saj ravno kratkotrajni 
skoki botrujejo težavam z napajanjem. In ne po- 
zabite na zdravo rezervo 50 W, s katero boste 
vzeli v zakup dejstvo, da proizvajalci ne zagota- 
vljajo delovanja napajalnika natanko na nazivni 
moči, marveč le nekje do 95 % nje. 

Od našega zadnjega igračkanja z napajalniki je 
bil na tem področju storjen precejšen napredek. 
Kot vemo, je izkoristek napajalnika precej pod 
sto procenti, kar pomeni, da iz omrežja zahteva 
več vatov, kot je njegova nazivna moč. (V tem se 
razlikuje od električnih porabnikov.) Izkoristek je 
odvisen od obremenitve napajalnika in je naj- 
večji pod višjimi, pri nizkih pa vsaj kakih deset 
odstotkov nižji. Zato dejansko velja, da vam bo 
močnejši napajalnik zaradi izgub privzeto trošil 
več elektrike. Vendarle pa dandanes razlike niso 
več omembe vredne, razen če ne tlačite ti- 
sočvatneža v babičin shuttle. Pred petimi leti je 
veljalo, da je vreden pohvale 70-procentni pov- 
prečni izkoristek, dandanes pa je treba res kupi- 
ti brezimneža, da pademo pod 80 %. Priznana 
podjetja, kot so Antec, Tagan in Enermax, so z 
varčneži praktično že zapolnila vse svoje reper- 
toarje. Razlog več, da se pri nakupu napajalnika 
ozrete po uveljavljenih imenih. 


Gospodinjske naprave 
hladilnik 350-800 
sesalnik 500-1500 
likalnik 800-2000 
pralni stroj 400-800 
pomivalni stroj 1000-2000 
sušilnik za lase 600-1500 
mikrovalovka 750-4200 
električni štedilnik. "500-1200 
bojler z 2500-5000 
klimatska napravag: >. 4 3000 
električnitradiator. ži 

nom HD4850, 4 GB rama DDR2, zvočno kartico 
soundblaster x-fi in dvema trdima diskoma (brez mo- 
nitorja). Nismo ga terali do onemoglosti z namenskim 
programjem, marveč smo na njem poganjali stan- 
dardne zahtevne aplikacije, kot so novi špili naslovi in 
uporabni programi. To je za vsakdanježa dosti bolj re- 
prezentativno kot iskanje meja. 260 W ob jurišu ve- 
soljskih marincev na tyranide nam pove, da klasična 
današnja igra naprave očitno še zdaleč ne uspe obre- 
meniti v celoti, saj podoben številski seštevek izplju- 
neta zgolj toplotna dosega procesorja in grafične kar- 
tice. No, to se bo ziher spremenilo, ko pridejo namen- 
sko spisane igre, ki bodo uporabljale večino jeder, 
denimo Alan Wake. Torej, čez dvajset let. Hec. Vataža 
v mirovanju se je za igričarske mašine z zmogljivim 
črevesjem glede na leta poprej dvignila. Pred petimi 
leti smo mirujočemu računalu (brez zaslona) prisodili 


NOVI DISTRIBUTERJI 
ELEKTRICNE ENERGIJE 


V starih časih smo imeli v naši deželici pet glav- 
nih distributerjev elektrike: Elektro Ljubljana, 
Primorska, Gorenjska, Celje in Maribor. Ti so 
odkupovali elektriko od proizvajalcev in ostalih 
trgovcev ter jo prodajali nam. Oni torej določajo 
velik del zneska, ki ga plačamo za porabljene ki- 
lovate. Poleg omenjenih je moglo podjetjem do- 
bavljati elektriko le nekaj zasebnikov. S sprostit- 
vijo trga, ki se je pripetila julija 2007, pa lahko 
katerokoli podjetje preprodaja elektriko tudi go- 
spodinjstvom. Velikih pet je dobilo konkurenco 
v do tega trenutka sedmih manjših ponudnikih 
razdeljevalnih storitev. Celoten spisek si lahko 
ogledate na straneh Javne agencije Republike 
Slovenije za energijo (http://www.agen-rs.si). 
Ravno pred tedni je na primer podjetje GEN-I 
najavilo, da ponuja navadnim smrtnikom elektri- 
ko 10 % ceneje. Kakopak ta številka ni čisto 
splošna. Hakelje nove ponudbe je, da nima ko- 
ličnikov porabe, ki so jih v zadnji polovici leta 
precej samovoljno uvedla velika podjetja in zara- 
di katerih so množične družine na slabšem, saj 
plačajo nesorazmerno več. Za slednje je torej za- 
menjava ponudnika koristna, saj je privarčevani 
znesek viden — tudi več od omenjene desetine. 
GEN-I elektriko kupuje v tujini, kjer je trenutno 
zaradi recesije cena zelo padla, medtem ko se 
pri nas v splošnem dviguje. Med drugim zato, 
ker veliki distributerji ostajajo zvesti domačim 
proizvajalcem. Zato je težko dajati dolgoročne 
napovedi, saj je bila pred gospodarsko krizo pri 
nas elektrika glede na EU podcenjena in je dose- 
gala približno 70 % tamkajšnje cene. Konkuren- 
ca je vselej dobrodošla in tovrstne ponudbe so 
znanilci, da se na trgu nekaj dogaja. Velja pa 
zaenkrat, da bodo vidne razlike v stroških opazi- 
li le večji odjemalci. 

€ Polnilnik za mobitel bo tudi sam zase iz omrežja 
vlekel tok, a resnično malo, zato ni panike, če ga 
kdaj pozabite v vtičnici. Proizvajalci, kot je Nokia, 
si aktivno prizadevajo za čim nižjo porabo tudi pri 
takih mini onegajih. 


okoli 80 W, danes se številka že giblje okoli 130 W za 
dvojedrnike in kanček več za štirijedrnike. Ravno to 
gibanje je najbolj zaskrbljujoče, saj je naš mlinček 
večino časa v tem stanju. Kišta z c2d E8500 je dala 
deset vatov nižje številke, medtem ko je LordFebov 
core i7 vtičnico naskočil s cca 40 W več. Zaključek? 
Če si resnično želite varčne in tihe naprave, vzemite 
prenosnik. 

Še beseda o ugasnjeni mašini in zaganjanju. Pred leti 
smo namerili, da ugasnjen, a vštekan mlinček vselej 
zahteva okoli pet vatov. Nove številke so dale vred- 
nost okoli treh, kar gre z roko v roki s trditvijo, da si 
proizvajalci matičnih plošč in napajalnikov prizadeva- 
jo odstraniti tako parazitsko porabo. Zanimiv je poda- 
tek, da sistem v BIOSu požira dosti več energije kot v 
mirovanju. To gre predvsem na račun dejstva, da zna 
operacijski sistem nedelujoče komponente delno 
ugašati, kar za BIOS ne velja. Zdaj veste, za kaj po- 
trebujete Okna - za šparanje! Ane? Hm. 


Bilanca 


Poglejmo, do česa nas vse to pripelje. Najprej: napra- 
ve v mirovanju - standbyju vas ne bodo spravile na 
kant. Televizorji in njihove pritikline, ki jih je doma 
premeril JCT, v tem režimu cuzajo precej manj kot 
vat električne energije, kar pomeni, da bi morali tele- 
vizor pustiti na miru več dni, da bi porabil toliko elek- 
trike kot v eni uri obratovanja. Ko gremo na dopust, 
pa je izklop elektrike na centralnem stikalu tako ali 
tako priporočljiva praksa. Je pa res, da si med vsem 
tem skriva hakelje: da si namreč pojem mirovanja ra- 
zlagajo rahlo po svoje. Če se naprava v tem režimu 
greje dovolj, da to občutite z roko, smo na sledi tiču, 


ki kaj lahko cuza ducat vatov. Z ozirom na trenutno 
ceno elektrike, ki se po državi priročno giblje pov- 
prečno ravno okoli desetih centov za kilovatno uro, 
sledi, da nas taka naprava mesečno stane slab evro. 
Ni katastrofa, se pa zna nabrati, ko je takih gizmov 
več. Usmerjevalnik (router), modem, set-top box, ki 
denimo vsak zase kurijo 15 W, v enem mesecu stal- 
nega obratovanja porabijo štiri evre, kar je desetina 
računa povprečne družine. Ni malo za reči, ki jih pre- 
težno ne opazimo, jih je pa problematično izklapljati, 
saj večinoma sploh nimajo stikala, poleg tega pa so 
podnevi vseskozi v uporabi. Sam ponoči izštekam ru- 
ter, za boljši občutek. V nekaj letih mi zaradi tega še 
ni umrl. Še najboljši prijem je, da se tovrstne naprave 
po možnosti kako obide in se na primer ne uporablja 
po nepotrebnem usmernika, na katerega je priklo- 
pljen samo en uporabnik. 


ČO Varčne sijalke so ob razbitju zaradi živega sre- 
bra nevarne, zato prostor dobro prezračite. Poleg 
tega spadajo med odpadno elektroniko in ne v koš! 


Druga pesem je računalo. Sto trideset vatov v miro- 
vanju, kar je dandanes za zgleden sistem povprečje, 
nanese v mesecu slabih deset evrov, to pa je že občut- 
na številka. Mimo so časi, ko smo računalnike puščali 
prižgane zato, ker je zagon trajal nekaj časa. S tem, 
da je tole samo mirovanje. Če je pod obremenitvijo in 
v uporabi (prištejte monitor!) več ur dnevno, koj pri- 
dodajte nekaj evrov. Dve uri Crysisa na dan pri 280 W 
z monitorjem vred znašata konec meseca evro in pol. 
Nakup varčnega procesorja se ob nenehno prižgani 
mašini celo pozna. Realno imajo največ razlogov za 
ukrepanje tisti, ki so si v obstoječi škatli uredili nalinij- 
ski strežnik, ki mora biti stalno prižgan. Danes je na 
trgu vrsta varčnih tovrstnih rešitev, zato se nemara 
splača pomeriti in izračunati, če se izplača nakup na- 
menskega strežnika. Za tiste, ki želijo tiho in kompakt- 
no delovanje ter nimajo visokih sistemskih zahtev, pa 
velja, da je prenosnik njihov najboljši prijatelj. 

Sodobna konzola je dandanes po porabi čisto primer- 
ljiva z računalnikom. Morebiti ga celo presega, med 
drugim zaradi dejstva, da je zanjo potreben požrešen 
televizor. 160 W -- 200 W, če vzamemo povprečnega 

37-palčnika, bi ob dveh večernih urah igranja ali bu- 
ljenja filmov na mesec zneslo nekaj čez dva evra. Do- 
daten problem xboxa 360 in PS3ja je, da imata dokaj 
podobno porabo ne glede na to, ali poganjata najzah- 
tevnejši špil ali zgolj sučeta plošček, kar je veliko ra- 
zočaranje. V vlogi sukalnika za filme sta torej skoraj 
desetkrat požrešnejši zverini od namenskega sukalni- 
ka. Predvsem pa ju ne puščajte prižganih, ko ne 
počneta ničesar, saj sta potratnejši od računalnika. 
Novejši televizor nas po drugi plati košta okoli štiri 
evre na mesec, če ga imamo vklopljenega šest ur 
dnevno. 

Hladilnik nas za primerjavo mesečno obere za od šest 
do osem evrov. Govorim o zmerno sodobnem kosu, 
saj se lahko poraba glede na leto izdelave izjemno ra- 
zlikuje. Ravno pri beli tehniki so namreč v zadnjih de- 
setletjih napravili izjemen napredek in petnajst let sta- 
ri hladilniki mimogrede porabijo dvakrat več elektrike 
od novih! Po porabi se tovrstne naprave razvrščajo v 
razrede od A do E, za vas pa je pomembno to, da ni- 
mate nobenega razloga, da ne bi kupili vsaj hladilnika 
razreda A in pralnega stroja razreda B, kajti takih je 
danes že večina. To je pri teh napravah poglavitni 
način varčevanja in hkrati najbolj učinkovit. 

Kako pa je z razsvetljavo? Ta v povprečju zase vzame 
okoli petnajst odstotkov porabe povprečne slovenske 
družine - približno 6 evrov, torej. Za primer: ena vse- 
skozi prižgana stovatna žarnica v kopalnici (nekateri 
imajo tako navado, ja) bi mesečno znesla dobrih se- 
dem evrov. Kar pomeni, da večina na srečo nima ta- 
kih navad. Vsekakor luči ugašajte, če jih ne potrebu- 
jete. Izjema so varčne plinske sijalke. Te so posebej 
zanimive, ker je Evropska unija nedavno odredila po- 
polno ukinitev klasičnih žičnih žarnic do leta 2012. To 
pomeni, da bodo v prodaji za dom primerne le še 
omenjene fluorescentne plinske sijalke in halogenske 
žarnice. Sijalke so resda precej varčnejše, saj v svet- 
lobo pretvorijo petkrat več električne energije od žar- 
nic z žarilno nitko, a imajo več hib. Poleg tega, da so 
dražje, so občutljive na prižiganje in ugašanje. Če jo 
namontirate v kopalnico in jo nenehno preklapljate, 

bo v dveh mesecih storila smert. Tjakaj bodo zato so- 
dile halogenke, ki so približno dvakrat učinkovitejše 
od navadnih žarnic. 


Ohranimo zelje zeleno 


Ugašanje računalnika, požrešnega televizorja in luči, 
ko jih ne potrebujemo, so samoumevni. Če se tega še 
niste naučili, vas bo streznil račun za elektriko, če pa 
niti to ne, berete napačen članek. Manjše porabnike 
je najbolje izklapljati, če jih dlje časa ne potrebujemo. 
Na to bodite pozorni, če posedujete obširen spisek 
usmernikov, modemov in podobne krame. Vsekakor 
pa se največje energetske izgube skrivajo v dotrajanih 
prostorih in napravah. Po podatkih ministrstva za 
okolje se samo v gradnji prostorov skriva 40 % poten- 
ciala za varčevanje. Kaj vam pomaga izklapljanje us- 
mernika vsak večer, če si kotiček grejete s petkilova- 
tnim električnim radiatorjem, katerega večina ener- 
gije uide skozi dotrajana okna? Ali če imate dvajset 
let star hladilnik, ki potegne iz omrežja trikrat več 
elektrike kot novejši? Največ je mogoče prišparati pri 
največjih porabnikih! 

Zakaj smo torej nenehno deležni opomb, naj varču- 
jemo na vsakem koraku, ko so tovrstni odbitki ma- 
lenkost v primerjavi z zgubanim hladilnikom? Logika 
gre v to smer, da je vpliv na naš žep majhen, reči pa 
dobijo drugačno dimenzijo, ko jih gledamo s stališča 
množične porabe, ki segreva planet. A niti tu zak- 
ljučki niso enoznačni. Skozi zgodovino se je pokazalo, 
da imata še največji vpliv na porabo tehnologija in za- 
konodaja. Evropski uniji je denimo lani že delno us- 
pelo ustaviti nebrzdano rast porabe električne energi- 
je. Da ne bo pomote, varčevanje z energijo pomeni 
temeljni izraz spoštovanja do okolja, ki nam ni zmož- 
no ponuditi neomejenih virov. Ugašanje naprav, ko 
jih ne uporabljamo, je že stvar dobre vzgoje. Toda za 
božjo voljo, ne sekirajte se zaradi vprašanja, ali je 
ogled neke nadaljevanke vreden elektrike za LCD. 
Boste dobili čir na želodcu in vam bodo stroški zdrav- 
ljenja izničili vso privarčevano elektriko. 

se ne more upreti kvalitetno pokvarjenemu mleku. Ko ga združi 
z angleškim čajem, izumi gastronomsko čudo in ga patentira. 


O Ker izumljanje ni dobičkonosno, se Wallace in 
Gromit lotevata različnih obrti. Tu sta peka, drugod 
čistilca oken in zatiralca golazni. 


er imajo Telltalovci dober nos za poslo- 
vne partnerje, so za svoj novi projekt iz- 
vohali dehtečo in še relativno nepokvar- 
jeno licenco. Čez Atlantski ocean so si 
roke podali s studiom Aardman Anima- 
tions, ki je angleški kralj plastelinskih risank. Zani- 
mala sta jih kajpak Wallace in Gromit, eden od us- 
pešnih sadov otoške kulture. Sodelovanje bo obrodi- 
lo štiri epizodne pustolovščine s skupnim imenom 
Wallace 8 Gromit's Grand Adventures, od katerih je 
prva, Fright of the Bumblebees, že dozorela. A ker je 
v ozadju toliko zanimive mitologije, ne gre drugače, 
kot da si navlečemo pletene brezrokavnike 
in zlezemo visoko v krošnjo, s katere je 
padlo to povoščeno jabolko. 

CO Nick Park na otvoritvi razstave v londonskem 
Muzeju znanosti. Na primeru Wallaca in Gromita je 
razloženo izumiteljstvo. Odprta bo do novembra. 


Kardmanovo poslanstvo 


Studio Aardman sta leta 1976 ustanovila Peter Lord 
in David Sproxton, potem ko sta že v študentskih letih 
sanjarila o izdelavi animiranih filmov. Poimenovala 
sta ga po superheroju iz kratkega skeča, ki sta ga 
uspešno potržila BBCjevi oddaji Vision On. Že spočet- 
ka sta izziv našla v projektih, všečnih vsem starost- 
nim skupinam. Osredotočila sta se na animacijsko 
tehniko stop motion, posebej različico, znano kot 
claymation. Gre za animiranje lutk iz modelirne mase, 
najraje kvalitetnega plastelina. Tehnika je zaradi zani- 
mivih rezultatov brezčasno priljubljena. Delo pote- 
ka tako, da animator figuro oziroma objekte po- 
stopno premika in fotografira vsak položaj po- 
sebej. Večji izdelki imajo v no- 
tranjosti kovinsko ogrodje, 
ki doprinese k trdnosti in 
natančnosti. 
Poleg 


O Bi se poskusili v stop motionu? Priporočljivo je 
stojalo za fotoaparat. Zastonjski JPGVideo je pri- 
mer programa, ki niz fotk zlepi v filmček. 


tega so nekateri deli lutk togi ali iz izmenljivih kosov, 
kar pride prav zlasti pri čvekajočih ustnicah. Dela je 
ob štiriindvajsetih sličicah na sekundo ogromno, zato 
celovečerni izdelki nastajajo več let. Poleg občutka za 
gibanje in kiparskih spretnosti sta ključna tudi pe- 
dantnost pri osvetlitvi in prefinjeno vključevanje teh- 
ničnih trikov. 

Pri Aardmanu so v posel zaorali skromno, z oglasi in 
kratkometražnimi serijami, kot je cenjeni Morph. A 
počasi se daleč pride in v tridesetih letih je garažna 
čumnata zrasla v rodovitno delavnico, ki redno sode- 
luje s TV-postajami, kot sta Cartoon Network in Nic- 
kelodeon. Je pa res, da je imel ključno vlogo za pre- 
poznavnost studia tretji in naknadno prispeli muške- 
tir. O njem bo govora v naslednjem poglavju. 

€ V Strahouhcu se talenta bodeta z vzgajan- 
jem gigantske zelenjave in zajčjimi škodljiv- 
ci. Stvaritelji so si kot vedno dali duška s 
številnimi parodičnimi referencami. 


IGROVJE 


C Za prepričljivo gibanje skrbi okostje s tehnični- 
mi pomagali. Vsega, recimo eksplozij, pa se ročno 
ne da narediti. Takrat pomagajo računalniki. 


Carodej animacije 

Ko je Aardman ravno dobro nastal, se je začel pri 
njem udinjati mladi Nick Park. Leta 1985 se je ekipi 
pridružil za stalno in za diplomsko nalogo izdelal ri- 
sanko A Grand Day Out. V njej sta na Luno po sir 
odletela štorasti izumitelj in njegov pasji družabnik. 
Ime jima je bilo Wallace in Gromit, medila pa sta se 
celih šest let. Park se tedaj še ni zavedal, da bosta li- 
ka postala glavni zvezdi studia, sam pa eno njegovih 
najbolj pomembnih kreativnih gonil. Prvencu so sledi- 
le še tri polurne risanke z Wallacom ter Gromitom in 
vse so doživele velik uspeh. The Wrong Trousers in A 
Close Shave sta izšli v prvi polovici devetdesetih in 
obe pobasali oskarja za najboljšo kratkometražnico. 


€ Nick Park je zasnoval tudi serijo Creature Com- 
forts. Gre za zabavne živalske izpovedi, ki so jih 
posneli z anketiranjem navadnih ljudi. 


dija korenini predvsem v Wallacovi nepremišljenosti, 
ki nakuha večino katastrof. Gromit je po drugi strani 
umirjen in inteligenten, čeprav nem pes, ki gospodar- 
ja stalno vleče iz godlje. Poleg tridesetminutnic juna- 
ka nastopata tudi v nizu kratkih skečev, zbra- 
nih pod imenom Cracking Contraptions. A 
tisto, kar jima je dokončno prineslo sve- 
tovno slavo, je bila celovečerna 
odličnost The Curse of the Were- 
Rabbit. Tudi njo so okronali z os- 
karjem, pri nas pa je znana kot 
Prekletstvo strahouhca. 

Toda četudi sta Wallace in Gromit 
Parkov najbolj znan pro- 

jekt, so ostali njegovi iz- 
delki zelo cenjeni. Nered- 


Tretja, A Matter of Loaf and Death, je prispela lani. 
Vsem epizodam sta skupni zabavnost in toplina, ko 
junaka krotita ponorele izume, se ubadata z gmotnimi 
težavami in furata nenavadno gospodinjstvo. Kome- 


ko so povezani z izu- 
miteljskim parom, 
bodisi neposred- 
no, bodisi skozi 


TEMNA STRAN LUNE 


Kdor misli, da se pri Aardmanu uk- 
varjajo le s prisrčnostmi, se krepko 
moti. Mračnejši kotički njihove do- 


rektnih nizov. Nekaj je zbranih na 
DVDju Aardman's Darkside, bolj pri- 
ročen pa je ogled na spletu. Večino 
naštetega lahko najdete na uradnih 
Kardmanovih kanalih, ki jih imajo na 
spletiščih YouTube in Atom.com. 
Vsekakor vredno pobrska in ogleda! 


A Town Called Panic 

Domovina te skrajno odštekane ani- 
miranke je Belgija, Aardman pa jo za- 
stopa za angleško govoreči trg. Glav- 
ni liki so Kavboj, Indijanec in Konj, ki 
se zapletajo v bizarne ruralne peripe- 
tije. Pogosto je videti robato kmečko 


družino, med gosti sta celo Marija in 
Jožef. Posebnost je groba animacija, 
ki ni narejena iz plastelina, ampak na 
podlagi menjavanja stotin togih figu- 
ric v različnih pozah. Umobolnosti ne 
nehajo presenečati, v pripravi je tudi 
celovečerni film. 


The Adventures of Jeffrey 

Jeffrey je širokosrčen Avstralec, ki 
ima na sebi le kavbojski klobuk. In 
bele kotalke. Zato je največji magnet 
njegov bingelj, ki ga nudistično razka- 
zuje vedno in povsod. Okrog golote 


so napleteni enominutni skeči, ki pro- 
slavljajo manj dostojanstvene telesne 
funkcije in izločke. Ob tem vseeno 
ohranijo otroško nedolžnost, če v kaj 
takega seveda verjamete. 


Rex the Runt 
Če z modelčki za piškote iz plastelina 


no hišo, dobiš za čisto norišnico do- 
godivščin. Sploščeni junaki niza so 
žgoljavi Rex, debeli Bob, jedka Wendy 


in omejenček Vince s Pavarottijevim 
sindromom, zaradi česar iz sebe bru- 
ha operne odlomke. Da bi ga pozdra- 
vili, se ostali enkrat celo zbašejo v 


podmornico in mu skozi uho zlezejo 
raziskovat glavo. 


Angry Kid 

Jeznega mulca so spočeli konec de- 
vetdesetih in zanj uporabili posebno 
tehniko stop motiona. Vlogo lutke 
prevzame kar živ igralec, ki nosi ma- 
sko. To potem menjavajo, da liku ani- 
mirajo obraz. Naslovni junak je pet- 
najstletno teslo, odbijajoče tako po vi- 
dezu kot po obnašanju. Njegove naj- 


ki jih uganjajo ovčke. 


stniške prigode so na trenutke nepri- 
jetne, a vseeno gledljive. 


Pib and Pob 

Dobite ob Telebajskih in podobnih 
dojenčkarijah ošpice? Niste edini. Pib 
in Pob sta kruta parodija na tovrstne 
oddajice. Kljub nenevarnemu videzu 
najbolj uživata, ko se medsebojno 
raztelešata. Karnažo vsevedna pripo- 
vedovalka vmes zbrano komentira. 
Krvi sicer ni, a plastelinčka vseeno ni- 
sta dosti bolj plemenita od Srbeža in 
Praskeža ali Happy Tree Friends. 

ČO shaunovo čredo pazi ovčar, 
ki je stalno razpet med zvesto- 
bo gospodarju in vragolijami, 


O Ni naključje, da vsaka kura nosi rutko ali ogrli- 
co. Tako je skrit prehod med vratom in telesom. 


vzdušje in zamisli. Shaun the Sheep oziroma Bacek 
Jon je prikupen niz o čredi ovac, ideja zanj pa se je 
ustvarjalcu porodila po uspehu ovčice iz A Close Sha- 
ve. Kmalu se ji obeta sestrska serija Timmy Time, kjer 
bo v ospredju dojenčkasti janjček. Podobno, le 
mračnejše čredno dogajanje je zlatoprsti Nick upodo- 
bil leta 2000 v Aardmanovem prvem celovečercu Chi- 
cken Run. Tu so putke snovale načrt za pobeg s far- 
me. Dreamworks je s studiom sklenil pogodbo za pet 
celovečernih risank in piščančji uspeh je bil ključen za 
zeleno luč pri Strahouhcu. Na podobno vižo je kasneje 
nastal Flushed Away, vendar tu Parka ni bilo več zra- 
ven. Odplaknjeni gizdalin je bil za Angleže hkrati prvi 
popolnoma računalniško animiran film, vendar sta po 
njem Aardman in Dreamworks pogodbo razdrla. Bri- 
stolski ustvarjalci se niso pustili zvleči v kolesje do- 
bička in so vztrajali pri svoji, staromodno prisrčni vizi- 
ji. Prav tako še danes zavračajo, da bi Wallace in Gro- 
mit dobila lastno nanizanko, ker bi bile za kvalitetno 
udejanjenje potrebne nečloveške količine dela. 


€ Prve tri polurnice imamo tudi na sinhronizira- 
nem DVDju. Junaka sta postala Vale in Lajči. Na 
sliki se izumitelj bori z napačnimi hlačami. 


Igralna različica 


Telltale ni prvi, ki si je Wallaca in Gromita zamislil v 
obliki igre. Že leta 2003 je zaslone ugledala ploščada 
Project Zoo, nakar je uletela Strahouhčeva spremlje- 
valna igra. Izdelka nista doživela pretiranega uspeha, 
a ravno zato Telltalov epizodni niz Wallace 6 Gromit's 
Grand Adventures žanje toliko več pozornosti. V 
začetni epizodi Fright of the Bumblebees so se tako 
kot doslej poslužili trirazsežne grafike, vendar s spre- 
menjenim nadzorom. Namesto kazanja in klikanja lik 
premikamo s smernimi tipkami ali navezo WSAD. 
Gumb tab osvetli pomembne točke, inventar pa je 
skrit, dokler ne pritisnemo shifta. Med kolovratenjem 
se koti kamere samodejno spreminjajo in razkrivajo 
nove vidike prizorišč. Žal je vse skupaj presenetljivo 

€ Glava lika, v tem primeru psa, se sa- 
modejno obrača k opazovanemu objektu. 


neudobno in neintuitivno, tako da brez 
udeležbe na učni uri skoraj ne gre. 

Zgodba je drugače naklepana po znanem 
patentu. Wallace in Gromit se preizkušata 
v čebelarstvu in dobita naročilo za nekaj 
sto litrov medu. Ker ju preganja čas in 
čebele nimajo paše, se Wallace spomni ge- 
nialnega gnojila za rože. Seveda se vse 
skupaj sfiži in naplete prigodo iz štirih de- 
lov, ko izmenoma vodimo moža ter psa. 
Poleg domače hiše se odpravita na vrt in 
naprej v mesto. Gromit ostaja nem, pri 
Wallacu pa legendarnega Petra Sallisa na- 
domešča spodoben oponašalec. Ostalih likov je sla- 
bega pol ducata. Vsi so novi, dobro sinhronizirani in 
med njimi najdemo gosposko sosedo ter indijskega 
špecerista. Čvekanje in ukvarjanje z njimi je ključ do 
ugank, ki so pretežno klasične. V vlogi Gromita je tre- 
ba pripraviti zajtrk, medtem ko Wallace okrog 
išče sestavine za svojo domislico in prepričuje 
policaja, naj iz zapora izpusti enega od zbe- 
zljanih izumov. 

A kakor je res, da so nekatere puzle 

kul, jih je večji del pretirano okor- 4 | 
nih in zaviralnih. Lenoben je tudi 
tok zgodbe, zabavnost je preveč na 

tanko namazana in čeprav epizoda m: 


Kar se tiče videza, je imel 
Aardman Telltalovce na 
zelo kratkih vajetih, da 

bi igra čim bolj spomi- 
njala na izvorne animi- 


be ai. 
ma 


IGROVJE 


ranke. Iz njih tako pobere poskaku- 
jočo animacijo ter značilne frise in 
geste. Teksture junačkov so prav 
zato namenoma malce grobe, celo s 
simuliranimi prstnimi odtisi. A vse 
to je le približek prave plastelinavo- 
sti, česar ni moč spregledati. Da bi 
grafični motor povsem vrgli v smeti 
in naklepali pravo claymation pus- 
tolovščino v slogu starodavnega 
Neverhooda, je sicer iluzorno priča- 
kovati, a misel na odličnost česa ta- 
kega ne gre zlahka iz glave. 


C V igri je precej ukvarjanja s sirom, od katerega je Wallace 
naravnost odvisen. Gromita začuda ne vidimo plesti. 


Fright of the Bumblebees, ki ga tržijo v obliki digital- 
nega dolpotega, je sicer trudoma narejen in dodelan 
izdelek, vsekakor pa ga tare več sort težav. Od Tellta- 
la smo definitivno pričakovali več. Med drugim tudi 
to, da nam omogočijo pravo epizodno kupovanje, 
ne da nam na Steamu ali pri drugih servisih 

za digitalno distribucijo vnaprej zaraču- 

najo kar vso serijo za 35 evrov 
oziroma dolarjev, brez mož- 
nosti nakupa samo prvega za 
del te cene. No, ker se 

obetajo še trije kosi, 
upanja za vsaj igral- 
ne izboljšave ni- 
smo docela izgubi- 
li. Vseeno pa je ja- 
sno, da pravi dom 
Wallaca in Gromi- 
ta ostajajo televi- 
zijski zasloni. 


€ Na vrtu se ukvarjamo predvsem s sosedo in hortikulturnimi izzivi. Tu se takisto godi streljaška mini 
igra. Korak v pravo smer je, da je akcija združena z uganko in je izid odvisen od razmišljanja. 


MINI VEDEŽ 
ee 


udi pri tako poskočni ekipi, kot je JCT, 

zob časa neusmiljeno terja svoje in možje 

ter žena se sprašujemo, odkod gube in pr- 

vi sivi lasje. No, neizogibno staranje nam 

ne kali prazničnega vzdušja, prav tako pa 
so naše glave polne čudnih zamisli, ki bi jih prej pripi- 
sal najstniku kot zreli gospodi. Kako že pravijo: glava 
sivi, rit nori? Itak smo v 21. stoletju in če za nas ne 
bo poskrbela farmacija, se bomo prenesli v internet 
in tam za večno ohranili pikrost. Najdete nas na ircu, 
kanal iforeveryoung, kjer smo XDCC-boti. 


Koencim 010, eliksir za večno mladost? 

Zadnje čase je svet ponorel za čudežno spojino, ki se 
kliče koencim G10. Zadeva, ki so jo drugače odkrili 
že leta 1957, naj bi ne le preprečevala staranja, am- 
pak naj bi dobesedno pomladila človeka. Zato ni čud- 
no, da se je najprej pojavil v kremah proti gubam in 
ostalih kozmetičnih žavbah, s katerimi se pacajo tete, 
ki hočejo ostati lepe. Pomaga itak ne nič, hehe. A 
dandanes G10 skače dobesedno od povsod. Obstaja- 
jo tablete, praški in multivitaminski napitki z njim, po 
novem ga dodajajo celo mleku ter jogurtu. Vse z na- 
menom, da bi vas pomladili in vam dali več energije 
za vsakodnevne tegobe. Pa je zadevščina res tako 
učinkovita? In kaj sploh je koencim? 

Izraz koencim pomeni, da gre za podporno spojino v 
našem encimskem sistemu. G10 ali ubikinon, kar je 
nekoliko pravilnejše kemijsko ime, je namreč priso- 
ten v praktično vseh celicah organizma. Najdemo ga 
predvsem v mitohondrijih in kot močan antioksidant 
(pri tem je zelo podoben vitaminu E) izdatno pomaga 


€ Ko si mlad, bi naredil vse, da bi bil starejši. Po 
tridesetem letu se proces obrne. Zavbe s koenci- 
mom 010 so tu, da vam pomorejo iz zagate. 


Vam svetu eže od leta 2005 


Ouattro hoče ostati za vedno mlad, zato skuša za- 
vrteti čas nazaj in mlaska pomije iz repinih olupkov. 


pri sproščanju energije iz molekul ATP. 
Organizem si ga je sposoben izdelati 
sam, pri čemer je glavna sestavina 
aminokislina tirozin. Največ ga najde- 
mo ravno v celicah organov, ki so ved- 
no pod veliko obremenitvijo in potre- 
bujejo ogromno količino energije, torej 
v srcu, jetrih in možganih. 

Kako dodajanje 010 pomaga organiz- 
mu? V procesu staranja se v celicah 
sprošča vse manj energije, saj delova- 
nje motijo različne nepravilnosti. Ker je 
energije vse manj, je obnova organiz- 
ma počasnejša. Celice zlagoma odmi- 
rajo, organizem peša, moči je še manj 
in tako pademo v začaran krog. Če po- 
večamo koncentracijo koencima, pa 
bomo raven sproščene energije dvigni- 
li in s tem zavrli proces staranja. 

Da zadeva deluje, so pokazale ravno 
kreme proti gubam, ki kožo opazno napnejo in po- 
mladijo. Tedaj se je farmacevtskim družbam utrnila 
ideja: če ima G10 tak dramatičen učinek na kožo, bi 
moral enako super delovati znotraj organizma. Am- 
pak ravno tu so naleteli na problem. Ubikinon je nam- 
reč spojina, ki se odlično topi v maščobah, v vodi pa 
zelo slabo. Že nekaj let so zato vse sile uperjene rav- 
no v to, da bi ga napravili bolje topnega v vodi, kar 
jim zadnje čase, tudi po zaslugi slovenskih znanstve- 
nikov, dobro uspeva. Hkrati iščejo možnost, da bi ra- 
bo G10 upravičili v medicinske namene, recimo pri 
kronični oslabelosti srca, raznih celičnih metabolnih 
motnjah in pri urejanju zvišanega krvnega tlaka. Na 
to temo so izvedli že vrsto kliničnih študij, a rezultati, 
dasiravno so pozitivni, niso ravno navdušujoči. 
Koristnost koencima G10 je torej neizpodbitna, pred- 
vsem, kar se tiče kože, ki je med najbolj zlorabljenimi 
človeškimi organi. Da pa bi ga vključili v vsakodne- 
vno prehrano in s tem ostali večno mladi? Bolj ne. 


Lahko motor teče nazaj? 

Ampak res. Zakaj je za motorje z notranjim izgoreva- 
njem važno, v katero smer se vrtijo? Elektromotorji 
veselo delujejo v obe smeri, vrabca - avti s tovrstnim 
pogonom za vožnjo nazaj preprosto obrnejo smer 
vrtenja motorja. Kaj torej to preprečuje bencinskim in 
dizelskim? 

Strogo gledano bi tudi ti motorji ne smeli imeti poseb- 
nih težav pri vrtenju nazaj. Pri nekaterih starejših di- 
zelskih načeloma tudi je tako. Dizlaši namreč vbrizga- 
vajo gorivo neposredno v valj, zato je motorju vseeno, 


C črn dim, zaščitni znak VWjevih 
dizlov, ne pomeni, da se motor vr- 
ti nazaj. Saje nastanejo zaradi ne- 
popolnega zgorevanja. 


na kateri strani vsesava zrak 
in kam potem požene izpuš- 
ne pline. Tok zraka se na- 
mreč pri vrtenju nazaj obrne 
- motor ga vsesa iz izpuha 
in pline nato požene proti 
zračnemu filtru. Krivec za to 
so ventili, ki se zdaj odpirajo 
v napačnem zaporedju - kar 
je razlog, da je klasični ben- 
cinski motor, ki skozi sesal- 
ni ventil dobi mešanico gori- 
va in zraka, nemogoče vž- 
gati v napačni smeri. Take- 
ga z direktnim vbrizgom bi 
se v teoriji dalo pognati, a 
rezultati bi bil slejkoprej ka- 
tastrofalen. No, dizelskim 
motorjem vrtenje nazaj ne 
koristi prav nič. Problem je 
v ostalih napravah, ki jih motor poganja, predvsem v 
oljni črpalki, ki zaradi napačne smeri delovanja poti- 
ska olje v napačno smer, nazaj proti karterju. Brez 
mazanja pa se lahko mašini kaj hitro pripetijo hude 
reči. In, nenazadnje, če se motor vrti v napačno smer, 
se bodo tako vrtela kolesa. Zaradi tega bi naenkrat 
imeli samo eno prestavo za vožnjo naprej in pet v ri- 
kverc. Tega pa res ne potrebujemo, mar ne? 


Res obstaja jed z imenom aleluja? 

Ja, v tem velikonočnem času barvamo pirhe in se sli- 
nimo ob misli na šunko, hkrati pa smo večinoma po- 
zabili slovensko narodno jed, ki je prišla na mizo pred 
vsemi dobrotami v spomin in opomin. Aleluja naj bi 
nastala med turškimi vpradi, ko je slovenska raja 
stradala, kar razloži njeno glavno sestavino - posuše- 
ne repine olupke. V sili hudič muhe žre, Slovenci pa 
olupke krme za prašiče. Vseno se v pripravi kaže pre- 
cej kulinarične spretnosti. Olupke namreč najprej po- 
sušimo, nakar jih dva dni namakamo v vodi, ki jo je 
treba večkrat zamenjati. Nato jih nasekljamo na drob- 
no in zakuhamo v vodo, v kateri je vrela velikonočna 
šunka. Nastalo čobodro zgostimo s predmedom (mo- 
ka z vodo) in vrh vsega zabelimo z ocvirki. Tak je vsaj 
novejši, zdravju baje prijaznejši repect. Po izvirnem 
namreč naredimo svetlo prežganje in že nanj zlijemo 
juho. Marsikdo ob tem zavija z očmi in meni, da je do- 
bil na mizo pomije. A kot so vedele naše stare mame: 
če ti nikoli ni postreženega nič podobnega, ne znaš 
ceniti tistega, kar imaš. Dandanes to velja bolj kot 
kdajkoli. 

e me vprašate (in recimo, da me), kaj je 
bistvena komponenta kateregakoli špor- 
ta, ne bom rekel, da je to teoretično zna- 
nje, kakor važno to že je. Niti ne bom z 
debeluškastim prstom pokazal na atlet- 
sko pripravljenost. Je že lepo, da si naštudiral bukve 
in da si v tip-top formi, ti osrednja privlačnost plaže 
kopališča z možgani velikosti Marsa. Toda po mo- 
jem je nekaj še bolj pomembno: strast. Brez nje ne 
prideš daleč niti v vrhunskem športu, ki je bolj posel 
in predstava kot kaj drugega. Na nižjih ravneh pa je 
srž vsega žareča, neokrnjena ljubezen do panoge, v 
kateri se udejstvuješ. Veliko sicer povprečnih šport- 
nikov je seglo precej čez svoje meje samo zato, ker 
so garali kot črna živina, in se postavilo na noge po 
hudih poškodbah predvsem zaradi tistega nera- 
zredčenega gona, že kar nujne potrebe po udejstvo- 
vanju. Poglejte našo slaboritnico Petro Majdič, ki je 
s čisto trmo v rezervoarju pripehala do drugega me- 
sta v svetovnem pokalu teka na smučeh. Ali nemško 
fuzbalsko reprezentanco, ki vedno tlačani do zadnje 
sekunde in ravno zato pobaše marsikako zmago. 
Lepo je torej videti, da lanski nabor športnih simulacij 
to strast dodobra podpira, saj za navdušene virtualne 
atlete bržda še ni bilo lepše sezone od 2008/2009. To 
sklepam tako po legijah igralcev na spletu kot po pre- 
bujeni strasti pri sebi. Je pa izredno zanimivo, da je za 
to v mnogočem zaslužen tolikokrat kurcani Electronic 
Arts. Konamijev Pro Evo je še vedno soliden in NBA 
2K9 vlada kot najboljša košarkaščina, pri čemer je 
ekstra super, da jo je Take-Two prenesel na PC, 
čeprav brez nalinijstva. Toda kar se tiče najboljšega 
fuzbala in hokeja, sta FIFA 09 in NHL 09 (seveda za 
playstation 3 in xbox 360, računalniki so tu s svojimi 
inferiornimi verzijami krepko v zaostanku) razreda za- 
se. Ne da naslova nimata napak, toda vobče gledano 
ju je res pravi užitek žokati, saj svoja športa predsta- 


— Res je, ljubica, imenitno modre so moje 
in docela razumem tvojo popolno mokroto. Z 

vljata nenavadno verno, hkrati pa nadvse zabavno. 
Meseci od izida pri tem nimajo zveze, saj ju ni prese- 
glo prav nič, založnik pa zanju sproti skrbi. NHL je ta- 
ko dobil zaplato, ki zrihta določene hrošče (žal ne 
vseh) in z več dosojenimi prekrški še bolj poudari lepo 
igro. Fajfi pa so namenili svežega tobaka v obliki 
spletnega dodatka Ultimate Team, ki za izdelavo la- 
stne najboljše enajsterice vpelje zbiranje kart oziroma 
nalepkic s podobami nogometašev. Reč je sicer daleč 
od popolne izpiljenosti in pri slabih desetih evrih, koli- 
kor zanjo hočejo na Xbox Live in Playstation Networ- 
ku, sploh ne poceni. A vendar osnovnemu špilu vdih- 
ne novo razsežnost in daje izgovor tistim, ki so ga že 
odložili, da se povrnejo vanj. 

No, z Ultimate Teamom ali brez njega, FIFA 09 (Joker 
183, 80) je zaradi naprednega fizikalnega pogona in 
kupa možnosti eden tistih špilov, ki jih lahko igraš 
vsak dan in se jih ne naveličaš. Pred leti je bilo kaj ta- 
kega nepojmljivo, saj smo vsi nažigali predvsem PES 
in se Fifi le smejali. Toliko časa, kot sem ga vložil v 
Pro Evo 4 ter 5, sem zadegal le še v pretepačine in 
skrb za hemeroide. A zgodil se je preobrat, ki pri nas 
ni bolj odmevnil le zato, ker prava next-gen FIFA še 
vedno ni na voljo za abake, konzole pa v dolini šentf- 
lorjanski niso tako razširjene. ln ker je anti-EA, pro- 
Konami refleks nazarensko močan. Ne glede na to je 
trenutni nesporni nogometni prvak FIFA 09 za ta- 
močni drkalici. 

Še večja pa je EAjeva dominacija na področju hokeja. 
NHL 09 (Joker 183, 87) za X360 in PS3 je namreč 
mojstrovina, ki je v primerjavi z NALom za PC (Joker 
185, 35) kot Anže Kopitar proti omamljenemu para- 
plegiku z drsalkami na vozičku. To je čisto druga di- 
menzija hokeja na ledu, ki fantastično povzema tako 
bistvo kot finese tega čudovitega, dinamičnega in 
udarnega športa. "The coolest game on Earth", kot 
pravi geslo National Hockey League, je namreč igra 
odločitev, ki jih je treba sprejemati v 
kancih sekunde, igra premišljene 
taktike na eni strani ter pravomoške, 
surove, živalske akcije na drugi. Ne- 
katere tekme odločijo možgani, dru- 
ge oster bodiček v pravem trenutku, 
največ pa kombinacija obojega. To 
je očividno tako na resničnem ledu 
kot v špilu, ki ga lahko nabijaš mese- 
ce, pa se ne izčrpa. Ima sicer svoje 
felerje, kot so neizkoriščen potencial 
v (drugače izredno intuitivni in spos- 
obni) nadzorni shemi, malo čudno 
beleženje vsemrežnih dosežkov in lu- 
knje, ki jih spretnejši izkoriščajo. Pa 
Slovenije ni med reprezentancami, 
kar je nezasluženo, saj so Risi okej 
ekipa. A odkar sem se ga znova po- 
lotil, skoraj vsak dan odigram kako 
tekmico in se tako sprostim od šte- 
vilnih zaničnih in povprečnih naslo- 
vov. Če bi imel samo PC in bi bil za- 
ljubljen v hokej, bi zato nemudoma 
upošteval svoj lastni nasvet in si na- 
bavil xbox 360 ali playstation 3 z 
NHLom 09 in užival kot še nikdar. 
Tisti, ki so obsojeni na pecejeve ho- 
kejščine, se mi domala smilijo, in 
morda je dobro, da verzije 2010 na 
računala po uradni napovedi sploh 
ne bo. Bolje nič kot trpljenje ob ta- 
kem paku v goltanec, kot je bil 09. 
Ob gnoju, ki je bila docela brez bi- 
stvene komponente športa in šport- 
nih simulacij - strasti! 

gi. MSKLD OF MARCRAFT O 668 
OZ. SRAND THEFT AUTO 4 — 32 
d3. FALLOUT 3 83 
64, ZALL OF DUTY či 19 
45. RED ALERT 3 19 

NADRAJEMCA ŽREBANJA 

" Jernej Debernik iz Kranja 
(igra ena za Pl) 

" Rok Kosjan iz O pa 

Kaj imata skupnega 
policijski orkester in 
čajanka Leder šerifa? 
Fagote! 

enavadno, da ni veliko junakov v igrah nareje- 
nih po živih igralcih. Take so praviloma samo 
licenčnice, za katere imajo razvijalci pravice, 
da poustvarijo filmske like, toda resničnega 
sodelovanja med filmsko zvezdo in programerji ni. 
Nekdo pa z udeležbo v projektih izstopa, saj daje ava- 
tarjem svoj stas, glas in celo producentsko pomoč. 
To je seveda Vinona Diesel, ljubljenka slehernega 
mladca in oboževalka zabave naše baže. Splošno 
znana je na primer Vinonina radost do igranja World 
of Warcrafta in namiznega DGDja. Zato je možača 
dvatisočdrugega ustanovila izdelovalnico iger s svojo 
podobo, imenovano Tigon Studios. Prvenec je bila iz- 
virna in napredna ZF-prvoosebnica Escape from 
Butcher Bay, zdaj pa se plešavka pokaže še v svoji 
pravožensko-cestni podobi. 
Vinona v Wheelwomanu špila obveščevalno agentko 
Mileno Burik. Ker Burik ni nič oziroma vsekakor ne 
gre vkup z Mileno, so, upoštevajoč Nika Belika, po 
mojem mislili Burič. Ja, teh pa Gugl najde kar precej. 
Skratka, pride tale Milenca iz Miamija v Barcelono in 
nosi majico z napisom New York. Ta je ulita po nje- 
nem mišelinčkastem teleščku, a jo, pohvalno, tekom 
dogajanja celo zamenja oziroma navleče čeznjo dem- 
per iz ledra. Zakaj točno je frača v Španiji, se igra 
kljub povezovalnim filmčkom ne trudi baš razlagati. 
Nekaj v zvezi z razkrinkanjem katalonškega podzem- 
lja. Razkrinkanje najbrž pomeni genocid, kajti Milena 
ima dovoljenje 007, saj v vsaki misiji pusti za seboj 
zajeten bodycount, čeprav se s svojim globokim gla- 
som priduša: »| am a wheelwoman, not an assassin.« 


Wnere did. .?l They are after us 


€ Dim in ogenj sta, copkillerjevstvo je možno in izvajano, krvi pa ni. Policaji 
so drugače samo v določenih (redkih) misijah in ne samoumeven del mesta. 


O saj ni res, pa je: Milena sredi veveričjega skoka z enega vozila na drugega. 
Včasih moramo to početi zaporedoma, saj nam sproti prestrelijo avtomobile. 


Objective 
Get on the spare 


€ igra Barceloni dela medvedjo uslugo, saj jo prikaže kot neukrotljivo lopovsko 
mesto, v katerem je roka pravice brezizrazna, ulicam pa vladajo Romuni, na koncu 
pa se ceste celo spremenijo v bojišče. Zelo slaba reklama, pri čemer domačnosti 
ne bo čutil niti tisti, ki mesto pozna. Kakega mediteranskega vzdušja, na katerega 
lažno namigneta katalonska brenkalna glasba in prelet ulic v meniju, med igra- 
njem ni čutiti. No, je pa kar veliko španskega čvekanja in vpitja »Venga, venga!« 


Ampak načeloma gre za to, da se 
babče res dobro znajde na cesti in jo 
zato najemajo vsi lokalni kriminalci 
po vrsti, dokler ni z vsemi na ti. Začne 
s prevozniškimi storitvami, zasledo- 
vanji, bežanji in krajami vozil, nakar 
pridejo bolj neposredno agresivne 
operacije, ko napihnjenka trosi svi- 
nec po skladiščih, gradbiščih, dvo- 
ni Vinona samo Dizl, marveč tudi 
Walker in, ko fura moped, Rider. Vi- 
nona Rider. Ha ha. 


Samosvojskost špila napram ostalim 
mestnim zločinščinam tipa GTA, Saints 
Row in Scarface je v glavnem orožju, vo- 
zilu. Milena obvlada celo vrsto trikov, ki 
jo spremenijo v smrt sejalno cestno gro- 
zo. Najbolj osnovna metoda je bočno za- 
letavanje in rinjenje, za kar imamo na- 
menski tipki. Takrat avto ali kamion 
sunkovito sune vstran in ob par dobrih 
udarcih vozilo motečneža spektakularno 
konča v eksplozivnem prekucu. Nadalje 
se ume mojstrica zasukati za 180 stopinj 
in v upočasnjenem dogajanju ostrostrel- 


€ so govorice o pripravljanju istoimenskega filma, ki bo razlagal Milenino 
preteklost, a konkretnosti so otipljive kot Vinonini lasje. 


april 2009 


Obrat naokoli, par natančnih strelov in dvoje zasledovalnih Romunov bo 
zletelo v luft. Posrečeno udejanjeno in zelo učinkovito! 


sko pošiljati krogle v zasledovalce, ki nato končajo 
razneseni po asfaltu. To zna storiti celo z motociklom, 
furajoč ga enoročno po prvem kolesu. Prav tako mo- 
re streljati skozi vetrobran in stransko okno ter 
nišaniti pnevmatike in rezerovarje. A ko gre vse po 
zlu in ji prevozno sredstvo prične kaditi, stori Milena 
svojo najbolj noro finto. Odpre vrata, se leopardje 
odžene na predvozeč avtomobil, v eni potezi izkrca 
voznika in sede za volan. Peške, po drugi plati, mi- 
šica nima nobenih posebnosti in je daleč od Strangle- 
holda, Maxa Payna in podobnih igric. 

Vendar nič od tega ne zahteva pretiranega truda, saj 
je igralna mehanika taka kot v vesoljskih arkadah. 
Domala ni objekta, ki ne bi bil uničljiv, zato lahko 
zgazimo tako palmo kot kiosk. Le pešakov ne, ker ti 
po midnightmadnessovsko vedno čudežno odskoči- 
jo. Vozimo po stopnicah, včasih celo skozi hiše, trki 
pa povzročajo minimalno škodo. Niti en- 
krat samkrat tekom igranja mi ni uspelo 
na tak način uničiti avta. Okej, lažem, ko 
sem čelno nabil v podzemni vlak, ni ostalo 
od pleha nič. Ampak razen te izjeme smo 
k vratolomnostim celo spodbujani, saj na 
tak način polnimo fokus za nitro in upo- 
časnitev. Tudi ko smo pod neprestano pr- 
ho izstrelkov in se vozimo le še po pla- 
tiščih, nas to komaj kaj ovira. Še bolj ve- 
soljski je občutek sovražnikov. Najsi bomo 
na kolesih ali podplatih, banditi uletavajo v 
valovih in jih kar nikoli ne zmanjka, pri 
čemer imajo pamet točno ničelno. Njihovo 
odpravljanje je dodatno olajšano spričo 
dejstva, da je energija v sekundi samoob- 
novljena, pištola pa ima šaržer brez dna. 


zožiah 

MICHELLE JORDANA 
DIESEL WALKER RODRIGUEZ BREWSTER 


Druga orožja - strojnice in šibrenica - sicer nucajo 
municijo, vendar se ne spomnim, da bi mi je kdajkoli 
zmanjkalo. Slična je stripovska vsebina misij: lov po 
tunelih podzemne, zaletavanje s cisternami ... 

Opravljanje umazanega posla za različne lopovske 
krožke je do neke mere privlačno in zabavno, a pre- 
lomnosti napram konkurenci ni. Par posrečenih na- 
log resda je, toda v splošnem je nabor dosti ožji in 
plitkejši od raznolikosti GTAja. Pozna se denimo, da 
razen velikih hal ni notranjosti. Prav tako je napredek 
premočrten in brez možnosti izbiranja, kateri tolpi bi 
se pridružil. Milena se kot kurba udinja za vse, pa čak 
i za romunsko mafijo. Mimo rdečega cvirna obstaja 
še več vrst postranskih izzivov (razpečevanje, taksi 
služba, iskanje skakalnic, dirkanje ...), ki pa so neo- 
smišljeni in rabijo le posiljenemu zbirateljstvu. Izdelek 
namreč ne vključuje niti osnovnega kupovanja česar- 


6 Napisal sem, da 'notranjega' dogajanja skoraj ni. Tole je 
izjema, ko moramo uničiti biro nekega glavnega urednika. 


A 


ij 


O Ta del sem resda ponavljal največkrat, ampak je dober izziv. Prehiteti sem 
moral vlak in streljati v člene med vagoni. 


koli, kamoli ekonomije v slogu Brazgotinca ali Botra. 
Nagradni avtomobili ter puške, ki jih na tak način do- 
bimo, ne igrajo vloge v osrednjem delu. Razen tistih 
par pocestniških trikov in enoličnega Vinoninega frisa 
ter glasu nima Wheelwoman praktično nobenega 
aduta. Še Barcelona, kakor je na prvi pogled sveža in 
barvita, je ponavljajoča se in nenavdušujoča. Par 
znamenitosti, kakršna je Gaudijeva cerkev Sagrada 
Familia, resda je, a so zvečine neopazne. Tudi zato, 
ker ni nikakršne motivacije za svobodno prevažanje 
po mestu, kajti na vse misije je mogoče skočiti kar 
zemljevidno. 

Kljub zapisanemu se špilavec nekaj časa lepo zabava. 
Igranje ponavljanju in ne pretirani izvirnosti navzlic ni 
zoprno ter shranjevalne točke so dobro postavljene. 
Vseeno pa je vrednost nizka oziroma se zanaša bolj na 
slavno ime kot na igralno širino. Celo pod menijsko 
postavko ekstra materiala je moč najti samo deset ilu- 
stracij. Ocena zato pritiče. Vinona, upam, da se boš 
bolje odrezala v prihajajoči Dark Atheni. 


ima dan Vinone. Najprej gleda nove 
Hitre in drzne, nato ves dan igra Šoferko. Do ne- 
ke mere uživa; ali v sodbi mora biti razumen, 


,zavtomobilske-akrobacije-so kul v 
igranje je tekoče in napredujoče v 
vesoljska arkadnost je nekaterim 

.. in drugim minus x omejenost x 
Vinona ne pleše flamenka 


plus ... 
švoh štorija 


Tigon Studios / Midway 


Luni obleče usnjeno jakno in si natakne porno- 
brile, ekhm, raybanke. Le da nato namesto v 
luftu pristane v Modri ostrigi. 


vrhunski grafični pogon s satelit- 

skimi posnetki tal v mestoma im- 

presivna in razgibana akcija v bo- 
gat nabor letal v zabavno večigralstvo v le 
preveč poarkaden letalni model x nemajhno 
število res slabih misij x zadušljiva patriotskost 
zgodbe x vsesplošna povprečnost 

€ Krogle so jako smrtonosne in ob zadetku nesrečneže vsaj ustavijo, če jih že 
koj ne krepnejo. Brezglavega tekanja je zato malo in napredovati je treba 
počasi, od zaklona do zakona, nakar se podvig ponavadi konča z granato. 


ealnočasovne strategije so praviloma precej 
neosebne, kar se tiče povezanosti z enotami 
na bojišču. Večidel odmaknjeni ždimo v sedlu 
vrhovnega poveljnika, soldatje pa so za nas 
kupček številk in mesa, ki kolovrati po karti in umira 
za višje dobro. Torej naše bivakiranje pred zaslonom. 
Pogled primaknemo le, če katerega od možicljev nad- 
vse fino razčetveri, ob čemer se nam izmuzne na- 
smešek, briga nas pa, da je imel doma familijo, ki za- 
radi njegove odsotnosti ne bo mogla dovolj hitro po- 
praviti dotrajane strehe in bodo otroci zaradi preze- 
blosti fasali jetiko in tifus, mati pa bodo jeli popivati in 
bodo zakockali hišo ter na koncu pristali v lokalni hi- 
ralnici. Pa še pes jim bo crknil. 
Igra, ki nam je med prvimi skušala približati dogaja- 
nje na ravni soldatov, je bila Close Combat. Toda šlo 

je za precej resno zadevščino, ki je žal premnogo ljudi 
ni povohalo. V novejših časih imajo podobne prebli- 
ske zlasti vzhodnjaki, in ti so nas pred slabimi petimi 
leti presenetili s Soldiers: Heroes of WW2 (J133, 86), 
ki se je z ravni skupin tankcev spustila k ukvarjanju s 
posamezniki. Ti so morali presneto dobro izkoristiti 
vsako granato in naboj, če so hoteli preživeti. Igra je 
tako z generalskega stolčka skočila v okrvavljene 
hlače obstreljenega in obvezanega sovjetskega pa- 
dalca sredi nemškega zaledja, dočim je vzdušje cilja- 
lo na tistega iz starih ameriških vojnih serij. (Kdor po- 
zna samo moderne a la Band of Brothers, nima poj- 
ma, kaj zamuja.) No, Soldiers so dve leti kasneje do- 
bili nadaljevanje, Faces of War (J159, 67), kjer pa so 
ga pri Best Way začeli pošteno lomiti. Morda jih je za- 
slepila lepota lastnega grafičnega pogona, ki je z 

€ soldatje zmorejo sami objeti tla, če jim krogle zažvižgajo okoli ušes, kaj prida več pa ne. Zato jih je 
treba ročno premakniti v zaklon, kjer so varnejši. Adrenalinsko postane, če sovrag začne metati bombe. 


O sovrag ni neumen. Ume se nam potuhnjeno sprehoditi za hrbet ali se pripla- 
ziti izza vogala in nam od tam spustiti rafal. Se pa v kampanji žal prevečkrat za- 
naša na golo številčno premoč, pa tudi posebnih sposobnosti ne uporablja. 


božansko svetlobo in tono podrobnosti peljal scat ce- 
lo tistega iz Company of Heroes, ki je izšel isti mesec. 
Dejstvo pa je, da so skušali sistem, ki se je uspešno 
osredotočal na nekaj vojaceljnov, prenesti na večje 
bitke. Rezultat je bil tak fiasko, da ti je šlo poleg na 
jok. Nadzor nalogi ni bil kos, vse skupaj pa je zabelila 
še umetna pamet s fetišem na tek v sovražni ogenj. 
Best Way so se nato potrkali po prsih, češ, da se zna- 
jo učiti na lastnih napakah, in Men of War naj bi po- 
kazal, da je res tako. Mja. 

Res je, da se serija vrača na malo manj množične 
podvige, saj je večina misij na plečih voda ali dveh. 
Tako z nemškimi padalci pademo na Kreto in se sti- 
skamo za kamnitimi zidovi, z ameriškimi komandosi 
sabotiramo skladišča streliva v Afriki in Franciji ter v 
Barbarossi pod rdečo zastavo bežimo pred nemškim 
valjarjem. Nadzor in špilanje se v tem oziru nista kaj 
prida spremenila. Vojakom v frise zremo iz prostosto- 
ječega pogleda, klikotanje pa je privzeto takšno, kot 
je v strategijah ponavadi. Poleg napadanja, ždenja na 
mestu in umiranja v groznih mukah pa naše enote v 
Men of War znajo še marsikaj drugega. Vsaka enota, 
tudi vozila, ima namreč svoj inventar s krepelci, stre- 
livom in dodatno opremo. Vojaki znajo z orodjem po- 
pravljati manjše poškodbe na vozilih, rezati žice, po- 
lagati in iskati mine, si potisniti čreva nazaj v rano in 
jo zaflikati z zavojčkom povojev ... ni, da ni. Špil je 
prav tako obdržal počasno menjavo streliva na vozi- 
lih. Če tanku zmanjka protioklepnih granat in proti 
nam lomasti sovražna oklepna kolona, nam ne pre- 
ostane drugega, kot da posadka najde najbližjo zalo- 
go granat, poskače iz tanka in jih eno za drugo muko- 
ma naloži vanj. Po možnosti, preden jo sovrag prega- 
zi. Res pa je, da je procedura sedaj za odtenek hi- 
trejša, saj za popravljanje posamezniku denimo ni več 
treba najprej jemati orodja iz inventarja. Dodatna 
zmožnost, ki jo serija tudi pozna od začetka, je nepo- 
sredni nadzor nad posamezno enoto, tako pešaki kot 
tanki. S smernimi tipkami bežimo pred kroglami, z 
mišjo jih pošiljamo nazaj milo za drago. Zadeva je 
uporabna predvsem tedaj, ko je treba z vozilcem ali 
pešadijo zadeti nek cilj v daljavi ali hipoma zrešetati 
sovraga, ki se je nenadoma pojavil izza vogala. Kar, 
po pravici rečeno, znajo vojaki privzeto tudi sami. 
Taka pedantnost nas prisili, da se bojev lotevamo 
premišljeno in počasi, saj vojacje krepnejo po dveh 
ali treh dobro merjenih strelih s puško in pač ne vsta- 
nejo več, pa tudi streliva ne znajo čarati iz zraka. Zla- 
sti na količino protitankovskih granat boste vedno ze- 
lo pozorni, saj lahko že eno vozilo hitro obrne potek 
boja, če nimamo protistrupa. Preudariti je treba vsak 

60 Posebno sovjetska kampanja, kjer bežimo pred Nemci v poletni ofenzivi 1941, 
je polna obrambnih misij, zato boste njih ljubitelji prišli na svoj račun. Čeprav v 
njih vlada totalen kaos, moram priznati, da premorejo izjemno vzdušje. 


zaklon, če hočemo nasprotniku uspešno priti za bok 
ali hrbet. Pri vozilih je moč določiti, kam imajo usmer- 
jen pogled, zato se jim je laže približati z granato. Me- 
tanje v zaklon je še vedno avtomatsko: ko kurzor za- 
peljemo ob steno ali v rov, se nam narišejo silhuete 
postav, soldatje pa znajo biti prefrigani in pogledovati 
ter streljati izza vogalov ali čez zidove. Z nameček 
igra simulira lastnosti materialov, zato ne bodite pre- 
senečeni, če bo mitraljez zrešetal vašo četico, skrito 
za lesenim plotom. 

No, itak bodo ponavadi prej na glavo dobili ročno ali 
kar tankovsko granato. Ob kakršnikoli resni prisotno- 
sti eksplozivnih pripravic gre okolica v franže, preden 
se uspemo nagledati lepote stepnih kmetij, in od baj- 
tic ostanejo samo še kadeča se okostja. Grafika dru- 
gače od Faces of War ni kaj prida napredovala, a saj ji 
niti ni bilo treba, ker celo po dveh letih in pol še vedno 
izgleda fenomenalno. Hiške se podirajo steno za ste- 
no, raketni napadi spreminjajo umetelno izkopane 
okope v čorbo zemlje in lesa, v odblesku zglancanih 
oklepov panzerjev pa bi se soldatje lahko obrili. Žal te 
sposobnosti nimajo, zato so kosmati vsevprek. 
Akcija tako ohranja srdite spopade na življenje in 
smrt, kjer se gručice vojakov pred mitralješkim 
ognjem stiskajo za zidovi. Sem in tja si kdo upa pogle- 


dati ven in dobro merjen strel mu z glave zname čela- 
do. Tale je bil še srečnež. Po desnem boku se za go- 
stim grmovjem prikrade falot in z dobro merjeno gra- 
nato spremeni del nič hudega slutečega odreda v me- 
sno juho, na drugi strani nekomu uspe mrzlično po- 
praviti opuščen oklepnik in karte se zamenjajo, ko 
havbica še pred minutami varna zaklonišča spreminja 
v smrtonosne pasti. Akcija je skorajda filmska, prido- 
ma podprta s kriki iz dna grl, karte pa so dovolj odpr- 
te, da si lahko kak pristop izmislimo čisto po svoje. 
Prepričljivost je pod vprašajem pri nekaj tankih, saj 
sem zopet opazil, da topovi, ki bi morali luknjati vse- 
povprek, še zdaleč niso tako mogočni. Pikolovci bodo 
tudi pojamrali, da vpliva morale vojakov še vedno ni 
nikjer, kar igro po verodostojnosti pošteno odmakne 
od kakega Close Combata. 

No, pri vsem skupaj mi je najbolj žal, da nimamo več 
tovrstnih špilov, saj bi Best Way tako imeli več konku- 
rence in ne bi počeli neumnosti, ki so v Men of War še 
vedno prisotne. Kot prvo, nadzor ga še vedno biksa. 
Poleg zmanjšanja števila gumbov, saj so nekatere 
ukaze hvalabogu združili, je sedaj moč na osrednji del 
z ukazi ročno prenašati tiste, za katere menimo, da so 
najbolj uporabni. To pa je tudi vse, saj jedra proble- 
ma, se pravi nadzora večjih skupin vojakov, niso prav 


€ sistem ni več razdeljen na obupno zgrešena arkadni in realistični način kot v Faces of War. Težavnost 
je tokrat zastavljena veliko primerneje, kljub temu pa je igra zahtevna že na navadni. 

€ Protioklepne ročne granate so še vedno šiba božja za katerokoli vozilo, saj 
lažje tanke onesposobi ena sama. Trenutki, ko se dvajset minut pedantno pla- 
ziš oklepniku v mrtvi kot, nakar v zadnjem trenutku odpelje ... FUUUUU! 


nič omilili. Kakor hitro začnemo soldate združevati v 
skupine, postaja nadzor nad njimi vedno večja nadlo- 
ga. Že preprosto lučanje granat zna povzročiti, da bo- 
ste večkrat nalagali položaj, ker jo bo šel obvezno me- 
tat tisti, ki je najbolj izpostavljen. Umetna pamet se je 
za odtenek izboljšala - v smislu, da vojak ob ukazu za 
met granate te ne skuša več od blizu zatlačiti neprija- 
telju v žep, ampak jo celo vrže. Tudi samodejno odzi- 
vanje je precej boljše, zlasti na nenadne pojave sovra- 
ga izza vogala. Vendar so bedarije še vedno prisotne, 
če posameznikov ne pestujemo vsako sekundo boja. 
Kar je v množičnejših spopadih seveda nemogoče. 
Igra mrzlično potrebuje več nastavitev samodejnega 
obnašanja, predvsem pa opozorila, kaj se na bojišču 
dogaja, saj ni izjema, da se vrnemo na nek odsek, kjer 
je šla vsa četa že davno v večna lovišča. 

Na srečo v dobrih tridesetih nalogah v sovjetski, 
nemški in ameriški kampanji velikih bitk ni mnogo. 
Tudi uravnotežene so dosti bolje kot v predhodniku, 
čeravno priznam, da nekatere spet mejijo na mazohi- 
zem. Hardcore v pravem pomenu besede. Kampanja 
ima sedaj dodatno vrednost v tem, da jo lahko po in- 
ternetu ali lokalni mreži preigravamo sodelovalno s še 
tremi mučeniki. V takem okolju postanejo velike bitke 
celo deloma obvladljive. Tekmovalno večigralstvo je 
sicer standardnega kova - na začetku naberemo ar- 
madico in skušamo zgaziti nasprotnika, preden nam 
zmanjka kanonfutra, saj rezerv praviloma ni. Ker ima 
sovrag enake težave z nadzorom, sta si oba prisotna 
bot. Le nečesa igra ne odpravi: katastrofalno zanikr- 
nega angleškega žlobudranja. Kar se tiče govora, Men 
of War postavi rekord obupnosti, za katerega si zlepa 
ne uspem predstavljati, da bi ga v tej človeški epohi 
kdorkoli presegel. Če ga, bo namreč to pomenilo pri- 
hod naslednjega antikrista. Slovenske nadaljevanke? 
Ah, dajte no, tole tu je vredno takojšnje kultnosti in 
vas bo slejkoprej pobralo. Malo od krohota, malo od 
gnusa, predvsem pa od stalnega vzklikanja "Marija 
pomagaj!" Čeprav ste ateist. V vojni še najbolj zagri- 
zeni postanejo verni. 


Aggressor tišči čeber k tlom in upa, da bodo 


soborci zaprli goflje. 
] () pristopov k nalogi v sodelovalna 
kampanja v ruski nadzor x babuš- 


kasta pamet x Marija pomagaj, kakšen govor! x 


vzdušje brez primere v videz v več 


Best Way / 1C Company 

€ Karte v tvojem kupčku so lično razpore- 
jene po spodnjem robu zaslona. Levo spo- 
daj je obvestilno okno, ki je kmalu prena- 
trpano s podatki in medklici ljudakov. 


ale novi Electronic Arts od Ričitieli- 
jevega Janeza mi je kar všeč. Need for 
Speed so vzeli klovnom in ga dali de- 
lat simulacijskim ljudem, podpirajo 
računalnike, zmenili so se s Steamom za di- 
gitalno distribucijo, pa nove serije oziroma 
IPje (Intellectual Property) lansirajo. Ena od 
njih je BattleForge in čeprav je razvijalec igro 
na nekaj koncih zašuštral, gre za zanimiv hi- 
brid, ki ga stari EA ne bi niti povohal. Lahka 
naj mu bo zemljica in naj se ne vrača. 
BF je združek tolkienske realnočasovne stra- 
tegije, kvartaškega zbirateljstva v slogu na- 
miznice Magic: The Gathering in stalnega 
okolja masovnih spletščin. Bogsigavedi, med kako 
obilnim žretjem zelja so Nemci iz Phenomica (Spell- 
force) prišli na to idejo, a prišli so in kravatarji so jo 
kupili. Hec je v tem, da nastopaš v vlogi SkyLorda, 
nebeškega božanstva, ki se ubada z razprtijami na 
svetu Nyn. Enote na bojišče kličeš s klikanjem po kar- 
tah v kupčku, ki ga poprej urediš po lastnih željah. 
Energijo zanje dobivaš iz osvojenih vodnjakov, ki se 
zlagoma praznijo, dočim lahko močnejše karte udeja- 
njaš le tako, da si prisvojiš več krogel (orbov), ki sto- 
jijo zraven vodnjakov. Krogle in s tem karte so štirih 
barv: zelene, modre, črne in rdeče. Vsako barvo sim- 
bolizira element, torej narava, zmrzal, senca in ogenj, 
karte pa v kupčkih mešaš po mili volji. Seveda za njih 
izkoristek potrebuješ krogle različnih farb. Karte je 
moč uporabljati v neskončnost, a ima vsaka le neko 
količino takojšnjih rab. Nato mora preteči nekaj časa, 
da si opomore, kar v navezi z zložnim pritokom copr- 
niške energije preprečuje, da bi zaporedoma brzopeto 
ustvarjal orjaške vojske. 
Sliši se kot fino izveden magicovski recept, in na 
splošno tudi je. Osnovna privlačnost leži v tem, da si 
kupček narediš sam, saj BattleForge omogoča dosti 
kombinacij. Čeprav zaloga kart ne sega v tisoče, je 
spodobna in s prilagajanjem decka se lahko zamudiš 
ure. So boljši lokostrelci, bojevniki ali coprniki te ali 


C za priklic kakršnihkoli bojevnikov moraš imeti na tleh že prej vsaj 
eno entiteto. Ce izgubiš vse enote, si tako ob vsaj nekaj pobude. 


one barve? Kaj pridobim, če vključim drugo ali celo 
tretjo vrsto mane? Bi raje ostal pri eni, ki ima do- 
ločene prednosti in pomanjkljivosti? Narava se recimo 
osredotoča na zdravljenje in velikanske enote, senca 
ima rada žrtvovanje bitij za povečanje škode, zmrzal 
ljubi trike in ogenj dela neposredno škodo. Karte je 
nadalje moč izmenjavati s skupnostjo, ki je kar velika, 
ali jih v MTGjevskih boosterjih (razširitvenih paketkih 
po osem) kupovati za fizičen cekin s kreditno kartico. 
To zna biti drag špas, saj en booster stane dva evra in 
pol, in mulček, ki bo v špil zmetal dosti cekina, bo 
imel gotovo boljše podobice od tebe. A tako kot pri 
Magicu se s potrpljenjem, uspehi in trejdanjem daleč 
pride in teoretično ti nad ceno igre ni treba zapraviti 
niti centa. Zlasti ker kljub mmojski zasnovi ni me- 
sečne naročnine. 

Koncept masovščin se namesto tega kaže v tem, da 
ima igra kampanjo z enoigralskimi in večigralskimi 
misijami ter dve vrsti bojevniških aren: proti računal- 
niku in drugim igralcem. PvP, juhej. Tu uporabiš deck 
po želji in seveda spušiš kot poceni cigara, ko ti na- 
sprotnik spusti bitje, ki ga nisi še nikdar videl. Je pa 
vseeno zabavno, sploh če imaš druščino prijateljev, ki 
igrajo s tabo. Z njimi ali z naključnimi sotrpini se bodi- 
si mlatiš, bodisi se lotiš številnih misij v zgodbovno so- 
lidno podprti kampanji, ki podpirajo dva, tri ali štiri so- 


BattleForge 


O Prvi šef, na katerega naletiš, je zoprna 
beholderska kreatura, h kateri prihajajo 
duhci in ji dajejo nadmočne silovitosti. 
Načinov, kako jo poraziti, je več. 


delujoče. Čeprav se cilji ponavljajo, so nalo- 
ge zgledno načrtovane in polne elementov, 
kot so zanimivi šefi, totalni preobrati, napa- 
di z več strani ter ubadanje s heroji. Poleg 
tega niso nanizane premočrtno in kasneje 
odkleneš njih težje inačice, ki zahtevajo več 
usklajenosti. To pomeni dosti igranja za de- 
nar. Pa grafika ni za odmet, taka pisano 
warcraftovska je. Da te ne bi slučajno mini- 
la jeza ob tem, kako židan bo Diablo 3. 

Ni pa BattleForge vse, kar bi lahko bil. V 
bojih recimo manjka taktike, saj gre v naj- 
večji meri za gnečaste trke velikih sil, v ka- 
terih z mikroupravljanjem nimaš dosti pra- 
skati. Občutno bolj je pomembno, kdaj boš pričaral 
katero karto, ker ko je ta udejanjena, jo bolj ali manj le 
opazuješ, kaj počne. To resda vključuje zadovoljstvo, 
ko tvoji zeleni šamani zdravijo modre letečneže, ki ca- 
pine eliminirajo, če nimajo dovolj protizračne zaščite 
(ja, sistem kamen-papir-škarje je v polnem efektu) ... 
A tudi frustracije, ko zaradi hroščev ne moreš izbrati 
enot in jih združiti v skupine; ko se igra sesuje, ker je 
niso pozaplatili; in ko umetna pamet štrika puloverje, 
namesto da bi ti dobro vodila bojevnike. Takisto je 
nevredna nasprotna računalnikova inteligenca, saj 
gre ne glede na težavnost bolj za nize skriptanih do- 
godkov kot za dinamično dogajanje. Vmesnik za me- 
njavo kart je štorast, ni glasovnega čveka, najbolj pa 
peniš ob tem, da v enoigralskih misijah ni ne premo- 
ra, ne nadaljevalnih točk, ne snemanja položaja. Ta- 
ko igraš pol ure le zato, da vidiš, kako ti nepričako- 
vana nadzverina demolira vso armijo, medtem ko si 
vseskozi prikovan pred računalo, ker ni pavze. Da bi 
Riccitiello odložil ričet in ukazal poriht takih bedarij, je 
pa kljub novi dobi pri EAju odveč pričakovati. Kurc, 
če ne bere Jokerja. 


Sneti preklada navidezne karte in obuja spo- 
mine na dvodelnega 99/99 Big Furry Monsterja. 

izvirna zasnova v strateška globi- 
na pri sestavi kupčka v zbirateljs- 
ka vročica v razgibane, sodelo- 


valne misije v bedaste odločitve avtorjev x 
manko taktike v boju x hrošči x okoren vmesnik 
za izmenjavo kart x 


EA Phenomic / EA 

Mobi ima super novost: storitev Povej vse. Zdaj lahko tebi in tvojim prijateljem 
zmanjka le tem za pogovor, ne pa stanja na Mobiračunu! Pogovori se zdaj 
zaračunavajo na klic in ne več na minuto. Pošlji ključno besedo POVEJVSE na 1918 
in že lahko začneš noro dolge pogovore s katerimkoli od 1.300.000 uporabnikov 


Mobitelovega omrežja in plačaš le neverjetnih 27 centov na klic. 


Samsung -5- Sagem 
SGH-C520 < Hello Kitty 
€ € 


je Nokia 7100 
Supernova 


€ 


Moj Mobi. Moj svet. WWW.MOBITEL.SI 


Velja za Mobiuporabnike z vključeno storitvijo Povej vse, ki klice opravijo v Mobitelovem omrežju (Mobitel GSM/UMTS, Debitel ter IZI mobil). Vklop in izklop storitve sta 
brezplačna; zaračuna se le poslani SMS. Storitev Povej vse lahko vključite enkrat znotraj 30-dnevnega obdobja. Če ste storitev že vključili in izključili ter od spremembe 
še ni minilo 30 dni, ponovni vklop storitve ni možen. Za izklop storitve pošljite SMS s ključno besedo POVEJVSE IZKLOP na 1918 in samodejno se vklopi osnovna tarifa. 
Storitev se izključuje s paketoma Mobi Pogovori in Mobi SMS. Zaradi zaščite varnosti uporabnika in nemotenega delovanja omrežja, je dolžina klica omejena na 110 minut. 
Cene vključujejo DDV. Ponudba velja do odprodaje zalog, 


vropa se vse bolj uveljavlja kot valilnica kla- 
sičnih avantur. Pretekle uspešnice niso končale 
kot osamljene lastovke, ampak so zaplodile ja- 
to podmladka. Španci delajo na trojki prosla- 
vljega Runawaya, še bolj delavni so razvijalci v Nem- 
čiji. Egipčanski Ankh in skrivnostni Secret Files kot 
seriji vztrajno rasteta, čeprav nove kose zaradi preva- 
janja v angleščino dobivamo z zamudo. Lupino pa 
prebijajo tudi čisto nova piščeta, recimo Everlight - in 
zdaj Ceville. Za večino tovrstnih starocelink je značil- 
na solidnost brez prelomnosti, ki pa je še vedno boljša 
od ponesrečenih poskusov inoviranja. (Nikar se ne 
delaj Francoza, Lexis Numerigue, tvoj Eksperiment še 
vedno povzroča moraste sanje!) 
Ceville se po vzoru ostalih germank odpove tveganju 
ter se odloči za tretjeosebno kazanje klikanje. Kar se 
tiče vsebine, ta radoživa srednjeveška avantura črpa 
od vsepovsod, a ji uspe, da ob tem ne izpade ceneno. 
Lahko bi se zadovoljila zgolj z lahkotno parodično za- 

€ Dogajanje na poseki je primer, ko je tandem nepričakovana ovira. Nerodno 
je, da sta lika skupna enota in ne moreš preprosto določiti, kdo naj kaj naredi. 


ČO Med liki preklapljaš s klikanjem na podobice ali s tipko tab. Vmesnik je ne- 
zapleten: levi mišji uhelj za akcijo, desni za ogledovanje. 


bavo in preverjenimi klasičnimi koncepti, vendar pre- 
seneti z visokim nivojem, na katerem je udejanjen 
skoraj sleherni element. Prvi vtis morda ni najboljši, a 
globlje kot prodiraš, bolj se razkrivata dodelanost in 
uživantska igralnost. 

Vrsta naslovnega lika je sposojena iz Shreka, kajti 
diktator Ceville je očitno ulit po modelu lorda Far- 
guaada. Gre za narcisoidnega čevapčičarja, ki uživa v 
strahovladi nad deželo Faeryanis. Podaniki ga imajo 
nekega dne dovolj in izbruhnejo v puč, ob čemer pa 
ne vedo, da so prišli z dežja pod kap in na grbo dobili 
še hujšega spletkarja Basiliusa. Igra se tako ukvarja s 
Cevillovim izgnanstvom in poskusi, da bi spet prišel 
do žezla. Začetnih nekaj prizorov je namenjenih spoz- 
navanju in premišljeno je, da težavnost ter svoboda 
postopno naraščata. V prologu se padlemu despotu 
pomagaš prebiti iz obkoljenih soban. Tu se okolja dr- 
žijo varne omejenosti, kar je dober uvod v igro, sploh 
za pustolovske neznalce. Ko Cevilla drhal vseeno uja- 


me in spravi za zapahe, se zasmili deklici Lilly in z njo 
sklene nenavadno zavezništvo. Punca mu pomaga 
zbežati iz kehe, pri čemer med njima prosto menja- 
vaš. Predmete si izmenjujeta skozi okno, kar je potreb- 
no tudi zato, ker je Lilly utelešena ljubeznivost in se z 
vsemi štirimi upira porednostim. Vzorna je do te mere, 
da te na trenutke celo jezi in daje občutek namernega 
zapletanja, a kasneje svoje puritanstvo k sreči nekoli- 
ko omili. Ceville z umazanim delom nima težav, zato 
je on tisti, ki uničuje frizure, kvari stroje in daje sarka- 
stične pripombe. 

Ko je naposled prost, se dogajanje razširi na celotno 
mesto s šolo, gledališčem, rotovžem in pouličnim me- 
šetarjem. Z Lilly zdaj nastopata kot enota in nista več 
razdružljiva. Kmalu se izkaže, da nazaj do prestola ne 
vodi sila, zato Ceville ubere bolj prefinjeno pot: v lo- 
kalno politiko se nakani infiltrirati kot dobra vila. Najti 
je treba kostum in se znebiti prave krilatice, ki dru- 
gače vodi klub anonimnih nasilnežev. Ko prevara us- 
pe in se Ceville prebije v državni zbor, mu življenje še 
naprej grenijo birokratske nadloge in leni sodelavci. O 
odstavitvi Basileusa in novem vladarju je treba glaso- 
vati, za kar morajo biti prisotni predstavniki vseh sed- 
mih ljudstev. Seveda je resnost slednjih neobstoječa, 
zato jih morata Ceville in Lilly izslediti in prignati na 
zborovanje. V drugem aktu se dogajanje tako razpote- 
gne čez vse kraljestvo, za lažje potovanje pa se pojavi 
teleportirni zemljevid. Tako romaš do škratovskega 
rudnika, tropskega otoka, pragozda v fazi krčenja, po- 
kopališča in celo druidskega alpskega raja. 

Skladno s količino prizorišč rasteta kompleksnost 
ugank in količina skakanja sem ter tja. Pri tem nizko- 
rasli par sreča pisano druščino podpornih hecnežev. 


€ Pri pogovarjanju izbiraš, kdo bo jezikal. Lilly ima rožnate vrstice, Ceville be- 
le. Prijem ni dovolj izkoriščen, saj odločitve nimajo pomembnega vpliva. 


a 


O Ponekod je slutiti nastavke za uganke, ki so jih iz končne različice izrezali. 
Izvohaš jih okrog teatra, v hosti, pri škratih in še kje. 

€ Bolj opičji tale otok skoraj ne bi mogel biti. Tako kot povsod tudi tu za dobro 
vzdušje skrbi ozadno muziciranje, vredno lastnega soundtracka. 


€ Primer spremljanja dveh prizorišč. Nadzoruješ Cevilla v okencu levo zgo- 
raj, ki mora svoje nečednosti prilagoditi dogajanju na odru. 


Ti niso razdelani do strašnih globin, a so vseeno zani- 
mivi in predvsem raznoliki. Škratje so pohlepni pod- 
jetniki, ki mislijo le na zlato in v svojih skalnih soba- 
nah kujejo načrte za večanje dobička. V laseh so si z 
vilinci, kajti ti hipijevski hašišarji se mečejo pod žage, 
objemajo drevesa in so nasploh ekološke tečnobe. 
Nadalje okrog strašijo spreobrnjeni negativci, ki so jih 
potegnili iz najbolj stereotipnih temin. Zombijevski pi- 
rat, roparski vitez in tumpasti peklenšček imajo sicer 
oprane možgane, a to ne pomeni, da si jih ne morejo 
spet zamazati. 

K zabavnosti močno pripomore odlična sinhronizacija 
s profesionalnimi glasovi, ki si glasilke pretegujejo v 
veliki količini čveka. Ta stalno klopoče v ozadju, 
čeprav zna biti to tudi moteče. Obenem je nenavadno, 
da se tok pogovorov ne izkaže najbolj. Vrstice, med 
katerimi izbiraš pri vlečenju informacij iz oseb, so 
ohlapne, premalo nabrite in predvsem očitno narejene 
po istem kopitu. Manjka prave smešnosti in gladkosti, 
zato klepetanje deluje umetno. Tudi sicer od igre do- 
biš predvsem preprost humor, je pa to hkrati pozitiv- 
no. Ker tekstopisci niso rinili z glavo skozi zid, so špi- 
lu prihranili pridih posiljenosti in ponarejenosti. Pri 
tem je del zabave prepoznavanje številnih referenc na 
ostale igre in druge plodove zabavne industrije. Moder 
pajac tu, debelinkast stražar tam in že se med vandra- 
njem spomniš na Maria, Asterixa in Obelixa, Dungeon 
Keeperja, Monkey Island ter druge. 

Ko se klobka v tretjem aktu dovolj odplete, je tandem 
deklice in tirana spet razdrt, pridruži pa se jima še sa- 
movšečni paladin Ambrosius. Vzporedno torej igraš in 
preklapljaš med tremi liki, ki morajo tesno sodelovati. 
Toda nadzor več kot enega junaka ni edini napredni 

element, ki to pustolovščino loči od ostalih. Nekajkrat 
se zaslon denimo prekolje, da lahko skozi sliko v sliki 
kot v Fahrenheitu spremljaš več prizorišč. To je pove- 
zano s časovno omejenimi ugankami, kjer se je treba 
hitro spomniti česa pametnega. Ceville se recimo 
splazi v kuhinjo in mora v nekaj desetih sekundah 
ušpičiti lumparijo, preden se kuhar vrne. Če mu ne 
uspe, nič hudega, kajti umiranja ni, poleg tega je ob 
vnovičnih poskusih na voljo več časa. Zahteve v teh 
izzivih so predvsem navadne združevalne uganke, zo- 
prnij v slogu mini iger in akcijskih sekvenc ni. No, ne- 
kaj čudaštev je vseeno treba požreti, recimo lovljenje 
hrčka in ukvarjanje z drvarsko mašinerijo. A nejevolje 
je komaj za vzorec, kajti čeprav se igra dogaja v fan- 
tazijskem svetu, puzle niso razuzdane in ostajajo v 
mejah zdrave pameti. Več kot ene rešitve sicer nima- 
jo, prav tako ni cepljenja zgodbovnih poti. Pozitivno 
je, da nabranih reči ni strašno veliko in da so mnoge, 
recimo frača, uporabljene večkrat. Zbirajo se v vrstič- 
nem inventarju na dnu zaslona, kjer jih enostavno 
kombiniraš. Stisk preslednice osvetli vse vroče točke 
in na željo oranžno obarva mogoče povezave z izbra- 
nim predmetom. Osvetljevanje prepreči težave z lov- 
ljenjem pikslov, ki bi se lahko pojavile zaradi nagnete- 
nosti nekaterih lokacij. 

Številne podrobnosti so tudi drugače ena poglavitnih 
lastnosti igre, saj je podoba za avanturo naravnost 
gurmanska. Ne samo, da se za pozornost puli obilica 
živih barv, docela trirazsežna ozadja in liki so za na- 
meček bogato animirani. Rastlinice se zibajo v vetru, 
voda je čudovito mokra, obrazi ne zanemarjajo mimi- 
ke in podobno. Ločljivost seže vse do 1680 x 1050, 
tako da slike na širokih monitorjih ne kazi razpoteg- 

CO Razkrinkanje interaktivnih mest ni dobrodošlo le kot preventiva zatikanja, 
ampak tudi zaradi sprožanja številnih zabavnih komentarjev. 


€ inventar je pregleden in priročno ugnezden ob spodnjem robu. Pretirane 
gneče v njem ni, začasno ga je mogoče tudi skriti. 


njenost. Je pa res, da ima očesna prelest svojo ceno. 
Nalagalni časi med večjimi prizorišči so namreč ma- 
mutski, četudi imaš mišičasto računalo. Dasi čakanje 
krajšajo drobtinice teksta z namigi glede nadzora in 
ugank, je to kar zoprno, posebej med zemljevidnimi 
potovanji. Glede tehničnih neprijetnosti se igra nagiba 
še k sesuvanju in ima nekaj motečih hroščev - poleg 
manjših v slogu izginjanja predmetov je na otoku naj- 
ti takega, ki prepreči nadaljevanje. No, tu so se ust- 
varjalci hitro zganili in za najbolj pereče težave že iz- 
dali popravek. 

Pomanjkljivosti torej so, a izkušnje resneje ne zagreni- 
jo, sploh zaradi pogostega samodejnega shranjeva- 
nja. V Faeryanisu tako ostaneš trinajst ur in več, obis- 
ka pa se spominjaš zlasti po vsesplošni prikupnosti, 
lahkotnosti, sijaju in barvitosti. Ker pustolovščine 
čedalje bolj vleče v mrak in puščobo, moremo biti ra- 
zigrane predstavnice, ki jasni čelo in svetli pogled, ze- 
lo veseli. Le čemu jih je tako malo? 


Je miniaturen tiran, prijazna punčka ali Č AY 
vitez z natupiranimi kodri? Kaže, da kar vse troje. | 


simpatična 'domišljijskost videz | 
kot iz žive slikanice v tekoče ig-! 
| nekaj naprednih elemen- | 
tov ... v ... ki pa bi jih lahko bolje izkoristili 
dolgi nalagalni časi poparčkanost zna umetno 
omejevati x premalo žara pri dialogih ; 

majčja pesem je predstavnik visoke fantazije, 
kar pomeni, da ne gre za plitko, poarkadeno, 
nerodovniško klalnico goblinov, marveč za 
širšo, debelejšo frpjko, ki je navidezno, osrčno 
in igralno primerljiva z Neverwinter Nights. Podoben 
občutek ni naključen, saj imata igri slično namizniško 
podlago. Drakensang namreč takenako temelji na 
Auge (Črno oko), ki je v nemških deželah priljubljeno 
najmanj toliko kot Dungeons 6 Dragons. Laično gle- 
dano sta pristopa podobna, torej osnovana na meta- 
nju ikozaedra (d20) oziroma kocke (d6). Medtem ko 
je DD pravzaprav le krovni pravilnik z veliko raz- 
ličnimi svetovi, je Črni uč privezan na deželo Aventu- 

Drakensang 

rijo. Nekaj časa so ji v angleški izdaji izdaji rekli Arka- 
nia, vendar so jo nato preimenovali nazaj v izvirnik. 
Gre za tipičen tolkienovski scenarij z vilinci v gozdo- 
vih, s škrati pod zemljo (in pod pivskimi sodčki), z or- 
ki na obronkih in z vseprisotno značajsko šibko člo- 
veško raso. 

Drakensangova umestitev je stereotipna, v nekaterih 
podobah in prizorih celo predrzna kopija filma Gospo- 
dar prstanov. Po drugi strani pa je sistem lastnosti, 
statistik in veščin na prvi pogled svojevrsten in nera- 
zumljiv, med drugim zavoljo drugačnih izrazov. Zdra- 
vje in mano tako ponazarjata oznaki VI (vitality) in AE 
(astral energy). Med osmimi atributi najdemo bistrost 
(cleverness), pogum in intuicijo, vsak od njih pa tako 


Na Mai 


ali drugače botruje dolgemu spisku nadarjenosti. Te 
segajo od obvladovanja različnih vrst orožij prek so- 
cialnih veščin, kot sta zapeljevanje in barantanje, do 
izdelovanja lokov, nastavljanja pasti ter mešanja 
zvarkov. Temu so pridodane borilne spretnosti, reci- 
mo ostrostrelstvo in silovit zamah, ter čuda urokov. 
Lastnosti in talentov ne višamo le ob preskoku izkust- 
venega nivoja, marveč sproti, saj delilne točke prej- 
memo za sleherni uboj in napredek v kvestu. No, 
čeprav je celotna statistika všečno predstavljena, 
dodobra kaže svoj svinčniško-papirniški izvor. Učin- 
kovitost rezil in urokov zato ni po kmečko navedena z 
jasno cifro škode, marveč v slogu 2d6 -- SP, pri čemer 
je ponavadi zraven vrsta dodatnih kratic in spremen- 
ljivk. Tak pristop ni prijazen in ima za posledico slabši 
izkoristek zlasti čarovniškega potenciala. A ker igra ni 
izključno bojevniška in je obenem orenk lahkotna, 
nerazumljivost niti ne pride tako zelo do izraza. 

Spočetka iz pestrega nabora poklicev ustvarimo os- 
rednji lik, s katerim se na povabilo starega prijatelja 
odpravimo na pot. Kot vedno doslej se nedolžen izlet 
kmalu spremeni v pustolovščino vsedeželnih in svet- 
reševalnih razsežnosti. Klasična, da ne rečem kar 


€ Čeprav je videti svet odprt in svoboden, to ne velja povsem. V hiše ne mo- 
remo, menjavanja noči in dneva ni, prebivalci so statisti, kakih obrobnih 
skrivnosti, ki niso del kvestov, ni ... A Drakensang se odkupi drugače, v prvi 
vrsti z neprestanim napredovanjem, nezpornijo in z res bogatim naborom na- 
log. Vsak ljubitelj serije NWN mora tole preizkusiti zaprmej. 


€ če bi bila težavnost višja, bi se določeni minusi močno podaljšali. Copranje recimo ni avtomatično 
(samo rokovanje z orožji je), napredne taktike so odsotne, z mešanjem zdravil je veliko dela ... 


€ Pogovarjanja je kar precej, vendar je veliko besedila mlatenje prazne sla- 
me. Na srečo je zapisnik dobra potuha za ne(pozorno)branje, saj jedrnato za- 
beleži povzetek zadanih nalog. Večkrat se v pogovorih pojavi tudi možnost za- 
peljevanja, moledovanja ali ustrahovanja, a bi si tega želel dosti več in z več 
veljave. Navsezadnje je sporazumevalnih veščin šest, plus krovna karizma. 


neizvirna zgodba vključuje politiko, prevare, ancient- 
ne rituale, zmaje in enoedinega junaka, ki bo izpolnil 
starodavno poslanstvo. Rdeča nit nas s številnimi iz- 
govori vodi na raznorazne konce kontinenta, kjer mo- 
ramo poiskati nekoga ali nekaj. Že res, da literarnih 
presežkov v žanru domala ne gre več pričakovati in 
da je fabula 'detajl', na katerega je pozorna manjšina. 
A meni se toži po Baldurju in Icewindu, ki sta pripo- 
vedniško blestela. Tekom vandranja srečamo veliko 
pridruženja željnih pustolovcev, kar je ob večinskem 
deležu eno-ličnih (z enim likom, to pomeni) fanta- 
štirje, ostali pa ubogljivo čakajo na svoj trenutek sla- 
ve v naši bajti na glavnem trgu. Poleg štorijalnih nalog 
je na voljo toliko postranskih opravil, da bo vsakemu 
stopaču srce radostno prepevalo ves čas igranja. Na- 
bor je vsevrsten: zatiramo mutantske glodalce in mr- 
čes, nabiramo rožice, nosimo kurirčkovo torbico, zas- 
lišujemo osumljence, iščemo izgubljenosti, blagoslav- 
ljamo kripte, rešujemo nesoglasja in celo zagovarja- 
mo obtoženko pred sodnikom. Precej kvestov je 
večkoračnih in par jih je rešljivih na več načinov. Ne- 
zanemarljiv del zaslug za odličen topodročni vtis nosi 
šolski primer jedrnatih, a popolnih beležk, ki sodelu- 
jejo z zemljevidom. Način je hvalevreden, saj smo iz- 

€ Drakensang ima praktično vse, kar v takih igrah pričakujemo, od kvestov in 
šefovskih nasprotnikov prek množičnih bitk z dodatnimi pomagači do labirin- 
tov. Je celo dvoje ali troje možganskih ugank, a teh bi si želel več. Na sliki pa 
je spopad z enim od manjših zmajev. Taveliki so bolj zaguljeni, kajti bljuvajo 
ogenj, ki zakuri druščino za dlje časa. Maža proti opeklinam je obvezna! 


kusili vse preveč iger s pomanjkljivimi zapiski, zlasti 
lokacijskimi. 

Igra nas vodi po raznolikih področjih, občasno globo- 
ko pod zemljo, vendar se je pretežen del odvija pod 
milim nebom. Osebno mi svetlost, zelenje in sinjina 
ter vračanje v varno zavetje mesta veliko pomenijo. 
Se mi zdi, da je taka igra podzavestno privlačnejša od 
neskončnih mrakobnih blodnjakov, ki ne dajo dihati. 
No, seveda pa počitniška tale odprava ni in silaštvo je 
redno. V gozdovih, ki po življu spominjajo na Gothic, 
tepemo volkove, medvede, merjasce in orjaške kres- 
nice, na pokopališčih plešemo z zombiji in okostnjaki, 
veliko je podgan in razbojnikov, kasneje po lotrovsko 
redčimo orčjo in ograsto zalego, pucamo škratje rud- 
nike ... Bojevanje teče samodejno in navidezno v real- 
nem času, četudi se v ozadju potezno kotalijo kocke. 
Tepež moremo kadarkoli pavzirati in izdati povelja za 
posebne udarce, lokanje napojev ter proženje čarov- 
nij. Akcija je čisto solidno izvedena in dovolj vzdušna, 
čeprav bi šlo vdelati kake avtomatizme, denimo zdra- 
vljenje ali preklop na daljinsko orožje, ko zdravje pa- 
de, uporabo urokov in podobno. Vendar se spričo ne- 
težavnosti niti to ne izkaže za pomanjkljivost. 


Igranje seveda nudi določen izziv in pokončanje celot- 
ne družbe se primeri neredko. Vendar je v Drakensan- 
gu malo res tečnih nasprotnikov, kakršnih je v DSD- 
jevskih igrah drugače mnogo. Če nam gre za nohte, 
je iz boja mogoče z nekaj sreče celo pobegniti, pri če- 
mer se padli kameradi osvestijo, čim smo izven ne- 
varnosti. Posebnost je ranjenost, ki ni enaka manku 
energije. Bojevnik ima lahko le še točko življenja, a 
bo še vedno na polno zamahoval, medtem ko mu ra- 
ne, tako kot strup, po drugi plati znižajo osnovne atri- 
bute in ga naredijo za polsposobnega kriplja, ki ga 
moramo specialno zdraviti. Ta sestavni del je dedišči- 
na namiznice in je po mojem nepotreben. 

Drakensangov svet ni tako odprt, kot sta Gothicov ali 
Oblivionov. Osrednja točka je glavno mesto Ferdok z 
nekaj trgi, toda zvečine so zgradbe le kulisa, saj z izje- 
mo krčem v hiše ni mogoče vstopiti. To sprva daje 
malce omejujoč občutek. Preostali kraji širne dežele 
se nam linearno odpirajo in vsak od njih je manjša sa- 
mostojna celota. Zelo nesmiselno je, da se na obiska- 
ne lokacije ne moremo vrniti, kar pomeni, da je treba 
v stremenju k popolnosti na dušek opraviti vsa obrob- 
na dobra dela tistega področja. Saj ne rečem, da je to 


€ Pikolovsko gledano so pročelja mnogih hiš, zidovi mnogih hodnikov in notranjosti mnogih beznic res- 
da enaki. Toda celokupno gledano pustita videz in animacija dober vtis. 

€ opreme, torej oblačil, oklepov in orožij, je kot pečka. Dobivamo jo na trup- 
lih, v standardnih skrinjah in sodih, ki ležijo vsepovsod, ali na stojnicah. Na 
štantih oziroma od naključnih posameznikov kupimo tudi uroke in znanja. 
Ceprav igra ni težka, je nenehno nadgrajevanje stasa in jekla nujno za 
uspešno zoperstavljanje valovom sovražnikov. 


vnebovpijoča motečnost, prej neumnost in nenavad- 
nost, ki brez razloga naredi avanturo dosti bolj pre- 
močrtno. Drugi, pravzaprav še najbolj konkreten 
očitek pa je, da se igra vleče. Kljub temu, da vleče. 
To gre na rovaš veliko nepotrebnih poti in počasnega 
premikanja, pri čemer cikam tako na polžje tekanje 
kot na odsotnost hitrih skokov po mestnih četrteh ozi- 
roma po okrajnem zemljevidu. Nadalje se čudim veli- 
ki količini neuporabnih ali slabo izkoriščenih elemen- 
tov. Mimo je kar sedmero družabnih lastnosti, ki naj 
bi omogočale bolj uspešno pregovarjanje. V sorodnih 
igrah je za dialog konsenza potrebna vendarle samo 
karizma. Prav tako je odveč ukvarjanje s pastmi, bo- 
disi njihovo onesposabljanje, bodisi nastavljanje, in 
niti čarovnija ter alkimija nimata pravega mesta oziro- 
ma veljave. Mešanje napojev zahteva recepte, taužent 
rož in delovni pult, kar pomeni preveč truda ob dej- 
stvu, da se energija pajacem obnavlja samodejno in 
da posamičen lik ne more umreti. Tistih nekaj okrep- 
čil in žabvic za sproti itak najdemo ali pokupimo. Iz- 
delovanje orožij po drugi plati osmislijo načrti za sla- 
boritne cepanice in loke, kakršnih ni mogoče kupiti. 
Vseeno obrt zahteva načrte in desetine sestavin ter 
materialov (različne kovine in lesnine, zeli, smole, 
dragulji, peresa ...), kar bo prijalo kompletistom. 
Dlakocepskih minusov bi lahko naštel še nekaj, od 
nerodnega miškovnega vodenja prek ponavljajoče se 
arhitekture in pravokotnih hodnikov do tega, da so 
govorjeni le glavni dialogi. A moji nergavosti navzlic 
pošteno povem, da zamere pridejo na plano šele med 
razmišljanjem in pisanjem opisa, dočim je igranje 
všečno in gladko. Lahkotnost ima svoj čar, dasiravno 
se zaradi tega zdi nekaj pritiklin vdelanih zaman. Vse- 
kakor pa je poklona vredno, da frpjka ni hroščata in 
da boljši deli pridejo v drugi polovici. Za povrhu je po- 
doba čisto dopadljiva. Priporočam! 


Škratji eksibicionist pod pretvezo 
zmajelova popelje na izlet amazonko, človečko 
in vilinko v tangicah. 


vlečna pustolovščina v privlačna 

predstava v izobilje kvestov in be- 

ležnica v počasno premikanje 
neizrabljenost vseh elementov 


premočrtnost 

| sak zavojevalec ve, da je enak izziv kot pod- 
| jarmljenje ozemlja to, da ga obdržiš. Če iz pre- 
VAW bivalstva nisi storil majoneze, boš slejkoprej 
WWW. oitasal partizane. Prav to se v samostojnem do- 
datku Uprising zgodi stranem, vpletenim v strategijo 
Red Alert 3 (J184, 79), se pravi zaveznikom, Sovje- 
tom in Japoncem. Ker na osvojenih teritorijih brbota 
nasilje, letiš ugašat ventilator, ki ga je zadel drek. To 
pomeni tri kampanje s skupaj desetimi misijami (štiri 
za rdečearmejce, po tri za zahodnjake in rižogojce), 
plus kampanjico, v kateri vodiš šolarko s psioničnimi 
močmi. Da, to je ena in edina OMEGA JURIKO- 
SAN!!! <muzika iz Ringu ter Ghost in the Shell> 
Kot ti je lahko jasno, je obešenjaška parodičnost iz 
Red Alerta 3 v Uprisingu nedotaknjena. Le da je zaje- 


bavanje iz stereotipov manj zapretiravano in kanec 
bolj inteligentno. Dvomim, da bo večina dojela, kaj je 
smešnega na japonskem dohtarju, ki v uwebollovsko 
slabem nastopu trosi dramatično-ZFjevske puhlice. 
Toda najsi razumeš ali ne, sirasto hecanje iz klišejev 
je bistvo video sekvenc, ki podajajo štorijo. Teh je zo- 
pet cel kup in čeprav so precej statične ter temeljijo 
na govoru, jih je veselje gledati. Po eni strani zaradi vi- 
soke kakovosti slike, po drugi zavoljo humorja in po 
tretji vsled nastopajočih, med katerimi sta Malcolm 
McDowell in z vajeti spuščen Ric Flair. Ja, to je oni ro- 
koborec iz devetdesetih, ki je imel nadimek 'Nature 
Boy' in je legendarno žgečkal Hulka Hogana po rebr- 
cih. Škoda pa, da zgodba ne napreduje pretirano, saj 
česa pretresljivega ali bistvenega ne izvemo. V krov- 


CO Pri Jurikinih misijah je bistveno, da moči uporabljaš ob pravem času, saj vse potrebujejo nekaj časa, 
da se spet napolnijo. Zlasti je uporaben nadzor misli, ki ti pridobi nekaj dragocenih pomočnikov. 


Hi 

bj 

€ Nekje sem celo doživel, da si je računalo spet postavilo eno od uničenih zgradb, vendar prava zahtev- 
nost misij ni zasluga kdovekako napredne pameti. Bolj gre za zaostrene pogoje in poskočnejši tempo. 


nem bockanju s korporacijo FutureTech je gotovo več 
potenciala, kot so ga EA Los Angeles uresničili. 
Mimogrede, ravno zaradi videa razširitev meri konkre- 
tnih pet giga, kar je pomembno zato, ker ni na voljo 
na fizičnem ploščku, temveč samo kot digitalni dol- 
poteg. Kupiš jo v EAjevi spletni štacuni EA Store - v 
britanski (guglaj 'EA Store UK') boš zanjo odštel 15 
funtov z davkom, torej dobrih 16 evrov. Ni poceni ... 
... ni pa niti drago, kajti vsebine je dosti. Nemudoma 
sicer stori obredni zakol sebe, če te zanima večigralst- 
vo, kajti Uprising ne zajema niti kanca dotične. Če si 
ljubitelj puščavništva in si obrnil Red Alert 3, pa se le 
ustavi. Ne morem sicer reči, da so vse misije super, 
prijetne in nadmočne izvirniku, saj je v njih kar nekaj 
ostrih konic. Cikam zlasti na hroščke, kot sta včasih 
zmikljivo izbiranje enot in njih hiperaktivno trzanje na 
mestu, ter neizboljšana umetno pamet, od katere ne 
gre pričakovati napadalne oziroma bazotvorne 6 voj- 
skotvorne naprednosti. Poleg tega je Uprising oropan 
sodelovanja iz temeljne igre. Če si tam imel vedno so- 
poveljnika, ki ga je vodil bodisi računalnik, bodisi člo- 
vek, si zdaj v nepričakovani oblikovalski potezi pre- 
puščen sebi. In treba je reči, da Vstaja ni za nepotrpež- 
ljive ali tiste, ki pričakujejo nedeljski sprehod, saj je 
levji delež misij relativno zahtevnih že na easy, na me- 
dium je izziv orenk, na hard pa, no, failaš na hard. To 
se žal dogaja tudi zaradi igrinih kapric, saj se nate ne 
spravi le s hroščatostjo in enotami, ki bezljajo po svo- 
je, marveč z ostrimi skoki težavnosti, ki jim sledijo ob- 
dobja dokajšnje računalnikove nezainteresiranosti. 

A obenem ni moč spregledati ustvarjalne energije in 
fine zasnove nalog. Še vedno ni dosti dinamičnega 
valovanja akcije, a zdaj so odprave zastavljene bolj 
razgibano in raje kot v osnovnem špilu menjujejo med 
pristopi, kot so tihotapsko plazenje, gradnja oporišča 
ter armade, obrambe pred nadmočnim sovragom in 
izpolnjevanje ciljev. Prav tako vmes drastično spremi- 
njajo pogoje in ne varčujejo z badabumom - kopen- 
skim, zračnim in morskim. Zahtevnost mehčajo mno- 
ge nadaljevalne točke, zaradi katerih ne moreš zaiti v 
slepo ulico. Izpostavitve je vredna četrta mini kampa- 
nja, v kateri nadzoruješ uvodoma omenjeno psionično 
frkljico z nizom posebnih moči, od metanja objektov 
prek možganske kontrole ljudi do energetskega ščita. 
V njenih treh misijah se potikaš po podzemnem kom- 
pleksu in nad njim, smisel pa je v tem, da raziščeš 
okolico in maščevalno demoliraš vse pred seboj. Tu 
ne gre brez pametne in pravočasne rabe njenih sil, saj 
punca ni vsemogočna. Res škoda, da so njene misije 
samo tri, kajti takole bi lahko igral ure in ure. 

Zraven kampanjic in običajnega skirmisha je vdelan 
še modus challenge, niz petdesetih vse težjih izzivov 
proti umetnopametnim komandantom, skozi katere 
zlagoma nabiraš vse močnejše enote. Tudi glede teh 
je Uprising soliden, saj dostavi vse prejšnje in enajst 
novih, po štiri sveže za zaveznike in Sovjete ter trojico 
za Tokijce. Vse niso ravno izvirne (desolator je iz RA2), 
jih pa kar nekaj lepo zaokroža strani in izraža veliko 
domišljije. Na primer ruski soldatje na motorjih, ki lu- 
čajo eksploziv, in giga trdnjava, ki se odpre kot kak 
morilski lokvanj in laserira okolico iz samurajskih uč- 
kov. Tjah, partizane je treba prestrašiti! 


izvirne enote v prijetno težka 
zna biti zoprna x težave iz izvirnika 


in hroščki x brez večigralstva ter co-opa 


EALA / Electronic Arts 


april 2009 


aličenje terena je zadnji krik mode v real- 
nočasovnih strategijah, denimo v World in 
Conflict pod DirectX 10. Toda obstaja vsaj 
nekaj naslovov, ki so svoj sistem zgradili 
prav okoli spreminjanja pokrajine, med njimi Perime- 
ter (J131, 70). V kakopak ruski iznajdbi smo odstra- 
njevali gore, če so nam zakrivale pogled, in sestavlja- 
li tankce iz majhnih robotkov, tudi sredi boja. Hip hip, 
strašni trik, pa si iz ožemalca pomaranč dobil odpirač 
za konzerve. Metaforo razumeš po nekaj kozarcih 
vodke. Ideja je bila simpatična in dvojko je tistih pet, 
ki s(m)o izkusili izvirnik, pričakovalo z zanimanjem. 


Ampak od tu dalje je ves Perimeter 2 prvovrstna lek- 
cija v tem, kako ne delati realnočasovk. Kot prvo, po- 
stavljanje bajtic je za Exodus ena sama velika bo- 
lečina v spodnjem delu telesa, ker teren že en pihljaj 
poškoduje tako, da nanj ne moremo postaviti ama 
ničesar. Elegantno orodje za maličenje tal iz izvirnika 
je odšlo neznanokam in namesto njega je tu okorna 
ter počasna 'božanska roka', s katero se pol ure tru- 
diš napraviti že potičko iz mivke. Harkback po drugi 
plati s tem nima problemov, ker se voda nekako po- 
stavi nazaj celo po jedrski eksploziji. Ker je vodasta. 

Bajtic je treba zgraditi malo morje, saj je naša glavna 


Aggressorja utopijo v jezeru, baš v ta namen 
ustvarjenem sredi vesolja. 

KDV / Strategy First 


voda proti kopnemu v agresivna 
pamet v obča neuravnoteženost x 
videz x malo enot x zanič govor x 


krepelc, ki so si pri obeh frakcijah zelo podobna, plus 
eno posebno. Exodus ima lebdečo reč, ki napravi ne- 
kaj stavb nevidnih, Harkback pa monstruma, ki last- 
noročno uprizori Sodomo 6 Gomoro po vsej karti, 
vam izbriše disk in posili zlato ribico. Vidite vzorec? 
Zraven tega so na voljo posebne sposobnosti, od ka- 
terih so najbolj uporabne uničevalne. Exodus lahko 
meče jedrske bombice, Harkback pa meteorski dež, 
ki odreže pol karte. In to že zelo na začetku. 

Nasploh je tempo absurden, saj so enote hitre in 
počnejo iz stavb šmorn. Sistem je do kraja prigonjen 


V laboratoriju se da nadgrajevati tako frčala kot stavbe, ampak glavni trik je 
še vedno, da pripelješ nad sovragovo bazo take kanone, na katere on ne more 
streljati. In ciljaš generatorje, čeprav se jih da hitro postaviti nanovo. 


No, Perimeter 2 je zanič. Aja, ste 
že videli oceno. Ne velja. Odslej 
zahtevam, da moja besedila be- 
rete od začetka in ne skačete na 
oceno, sicer bom jezen. 
Temeljna zamisel drugega dela 
serije ostaja prekopavanje zemlji- 
ce, vendar na drugačen način. 
Osnova so tokrat generatorji, ki 
jih razpostavljamo po karti in 
vlečejo elektriko iz bogsigavedi 
kje ter napajajo preostale stavbe, 
premorejo pa tudi energetski ščit. 
Če gre generator preč, nanj pri- 
ključene stavbe padejo z omrežja 
in utihnejo. A sedaj ni več osred- 
nje piramide - nexusa, ki je bila v 
izvirniku vir energije. Zato je moč 
generatorje zdaj postavljati kjer- 
koli ... dokler so na pravem tere- 
nu. Sprti frakciji, stara znanca 
Exodus in Harkback, imata na- 
mreč sebi lastne muhe. Harkbac- 
ki radi čofotajo in gradijo samo na vodi, oni iz Exodu- 
sa pa se v rani mladosti niso hoteli tuširati. Skladno s 
tem poteka zasedanje ozemlja: generatorji Harckbac- 
kov pokrajino spreminjajo v jezera, Exodusovi pa si 
prizadevajo vodo izriniti čim dlje proč. Zanimiva ideja 
brez nekih umetnih 'meja'. 

O Ja, tudi sam se sprašujem, kam so izginile zrcalasto bleščeče se ravnice iz izvirnika. 
Saj se tu občasno pokaže sonce in doda malo barve, a povečini zremo v turobno žalost. 


naloga ta, da se kot rak razlezemo po vsem površju. 
Nemara je zaradi tega spisek hišk in enot majhen - 
poleg generatorjev so tu tri tovarne, laboratorij in tri 
vrste stolpičev. Posamezna tovarna zmore izdelati na- 
tanko eno vrsto enote, ki se lahko na bojišču preobra- 
zi še v letečo verzijo. Imamo torej šest nepretresljivih 


Špilanje z mivko je žal potisnjeno na stranski tir in vsebuje predvsem kopan- 
je za kristali, ki ojačajo meteorski dež in podobno. Je pa občasno koristno 
postaviti kak hrih, ker se umetni pameti obvezno uspe zatakniti na njem. 


kamen-škarje-papir, kar je prav- 
zaprav v redu, saj zahteva hitro 
prilagajanje in omogoča nekaj fi- 
nih trikov. A zaradi hitrosti in 
nečloveške neuravnoteženosti vas 
lahko partije takoj stane že ena 
napakica. In ker je umetna pamet 
nadvse hudo agresivna, vas bo 
nemalokrat enostavno pohrustala, 
saj računalnik veliko laže obvladu- 
je kaos, ki na bojišču nastane slej 
ko prej. Tako v skirmishu kot v 
zmerno dolgi kampanji, ki ima 
slabo zastavljene naloge. Pri neka- 
terih boste scali kri, pri drugih zo- 
pet zmagali brez potne srage. Špil 
nas sicer skuša premotiti s hecno 
obupnima govorom in štorijom, 
vendar doseže le to, da človek v 
nejeveri ob videnem pade v dvom, 
ali je špil res tako čuden ali pa je 
sam pojedel kakšno gobico pre- 
več. Večigralstvo s pol ducata kart 
premore modus za do štiri igralce in zaradi hude urav- 
noteženosti se iger na liniji kar tare. Bolj ne. Povrhu se 
naslov ne more odkupiti z videzom, saj je čudovita 
hribovja iz izvirnika nadomestilo dolgočasno enobar- 
vno površje. Tako vso igro kazi bled pridih izdelka, ki 
ga niso dovolj stestirali. A ste za ponovno prohibicijo? 


retjeosebne sekljačine so na peceju redek po- 
jav, zato si vsaka zasluži vpogled. Celo X-Bla- 
des, generični izdelek ruske ekipe Gaijin Enter- 
tainment. Bratje Slovani so se imenu skladno 
odločili za špil, ki bi težko bil bolj vzhodnjaški, saj me- 
haniko krade iz Devil May Cry, podobo pa iz anime- 
jev. Oziroma, glede na joškato otangičenost junakinje 
Ajumi, kar iz hentaijev. A poševnooki obrt izdelovanja 
sekljačin pilijo že generacije, podobno kot kovanje 
katan, dočim Rusi ... ti pač delajo šablonske igre. 

Rusi obvladajo tehnično plat in igra je očicam prijetna. V vrstah 
očitno imajo tudi arhitekte, kajti nekatere arene so veličastne. 


Grazy Machines 2 


ačunala so sposobnejša vedno korektnejše 
predstavitve fizikalnih pojavov in fizikalne za- 
bavnice, kot je Armadillo Run, to lepo potrju- 
jejo. Ob njih se ti včasih stoži po prastari seriji 
The Incredible Machine - za natanko take trenutke pa 
je tu Crazy Machines 2. Ta je svojemu vzorniku na las 
podobna: po dvodimenzionalnem igrišču v pogledu 
od strani iz raznih napravic in predmetov sestavljamo 
hecno velemašino. Elementi segajo od vzvodov, po- 
lic, vrvi in vzmeti do parnih strojev, elektromotorjev 
ter laserjev. S pravilno razpostavitvijo dobimo pre- 


O igra se sili s štorijo, v kateri nas zblojeni mentor s fetišem na 
gumijaste račke popelje po svetu. Vedno vse zalomi, rešuje ga pa 
kakopak študentarija. Je pa to izgovor za raznolika ozadja. 


Kdor se je že preizkusil v sekljanju demo- 
nov iz katerega od DMCjev, bo v X-Blades 
koj domač. Gibčno junakinjo bolščiš v 
hrbet, tečeš, (precej redko) poskakuješ po 
sobanah in odstranjuješ raznoliko pošast- 
kovno zalego. Pri tem je večina spopadov 
zelo osebno bližinskih, vendar je protago- 
nistka opremljena s pištolama in magijo. 
Stopnje so v veliki meri oblikovane aren- 
sko, se pravi, da uletiš v ring, kjer kakih 
deset minut koliniš vedno enake valove 
sovragov, nakar se špil odloči, da je zado- 
voljen in ti odpre pot naprej. Razkoščkani 
beštiarij za seboj pušča duše, ki rabijo kot 
valuta za nakup novih veščin ter urokov. 

Če se koncept sliši malce duhamoren, je 
to zato, ker je. V DMC ga 
pestri predvsem dejstvo, da je bojni 
sistem izpiljen do potankosti in bazira 
na nizanju različnih, venomer bolj raz- 
turaških kombinacij. Opazovati Dan- 
teja, Nera ali Vergila v akciji zna biti 
poetična izkušnja. Prav tako so mojs- 
trsko sestavljeni valovi kanalj. No, 
vodkarji tega ne razumejo, zato Ayu- 
mi pozna cel en kombo, ki ga izvajaš 
z zaporednim pritiskanjem levega 
miškinega uhlja. Res je, sabljici lahko 
narediš goreči ali ju odeneš v elektri- 
ko, sovragom podkuriš s širokim na- 
borom urokov, se teleportiraš in slič- 
no. Ampak dejstvo ostaja, da boš na- 
to vseeno moral maltretirati vsega en 
gumb, pri čemer postavljanje v pro- 


čudne mehanizme kot iz risank: krogla 
pade v vedro, ki je z vrvjo povezano s sa- 
mostrelom, nakar ta sune puščico v vrv, 
ki drži kletko, v katero ujamemo gumija- 
sto račko. 

A CM2 je v osnovi ugankarska igra, ne pe- 
skovniška simulacija. Ko stisnemo start in 
se umotvori sprožijo, se dogajanje vselej 
odvije povsem enako. Drugače rečeno, fi- 
zikalna vestnost je dokaj poenostavljena. 
Smisel ni opazovati prostega pada, mar- 
več razpostaviti zvrhano goro hecnih 
delčkov tako, da bo mentor zadovo- 
ljen. To pa zna biti teže, kot se zdi, saj 
je profesor bolj muhast od razreda 
najstnic in zahteva vse mogoče, od 
zalaganja svoje kleti s pivom po tobo- 
ganih do prižiganja sveč s plameno- 
metom, če mu crkne žarnica. Spisek 
zadatkov je obširen, težavnost pa ni- 
ha od preprostih do krepko zateženih 
problemov. Videz je barvito lušten in 
igrivi simpatičnosti kotalečih se kro- 
gel ter podirajočih se domin ni kaj 
očitati. Špil bo vsakogar, ki so mu ta- 
ki izzivi povšeči, vsaj za nekaj časa 
pribil pred ekran. 

Vendar ima hkrati resna problema. 
Prvič: ko je osrednja naloga izpolnje- 
na, jo je nemogoče ponavljati, razen 


Špil pozna dva konca, glede na to, ali bolj vlagaš v svetlo ali 
temno magijo. A štorija je bedna, zato nihče ne bo igral ponovno. 


storu, ritem stiskanja in zaporedje ukazov ne igrajo 
nobene vloge. Rezultat je grinderska izkušnja brez pri- 
mere. 

Zna se zgoditi, da boste oplašničeni pecejaši, ki še ni- 
ste izkusili DMCjev, Ninja Gaidenov, God of Wara in 
ostalih velikanov zvrsti, v X-Blades nekaj časa celo 
uživali. Spopadi znajo biti adrenalinski in tempo na- 
spidiran, dočim je dizajn okolij mestoma celo vrhun- 
ski. Zato tudi ne ravno nizka ocena. A če si z legenda- 
mi zvrsti seznanjen oziroma si X-Blades ogleduješ za 
xbox 360 oziroma PS3, za katera je tudi na voljo, cifri 
mirno odštej kako desetico. 


Tangice in joški: gud. Drkanje enega 
knofa: not gud. out. 


Gaijin / Southpeak Entertainment 


6 Dasi je moč kamero obračati v vse smeri in v balone ter ved- 
ra srepeti od strani, predmete razpostavljamo le na ploskvi. 


če resetirano celotno poglavje desetih. Za igro, kjer je 
veliko poudarka na poskušanju, je to krepka neum- 
nost. In drugič, špil zna postati monoton, saj ga zame- 
huri ravno na videz dobra plat - kar 150 problemov v 
osrednjem sklopu. Precejšen delež predmetov na- 
mreč srečamo že v prvi tretjini, dočim so posamezne 
naloge rešljive le na en način. Za CM2 na Steamu 
hočejo dvajsetaka evrov, se je pa treba zavedati, da 
inovativnosti glede na davni Incredible Machine ni. 
Priložen je še izdelovalnik stopenj, ki jih po liniji eno- 
stavno delimo ostalemu življu, sam pa bi si želel zlasti 
več predmetov in kako resno novost, na primer pre- 
hod v tri dimenzije, sestavljanje na tleh, ne le na steni, 
igranje z gravitacijo ... Pa da bi mentor že zaprl gofljo. 


se potolče in popari ter se 
sevre z elektriko. Vsakdan fizika. 


Novitas / Viva Media 

PASTILLES - MINT - PASTILEN 


PM 


THE REFRESHING TASTE! 


"Zagrabite osvežujoč okus! 
www.orbico.si 


LARVA MORTUS 


eška razvijalska hišica Rake in Grass je nase 
G::: s fino vesoljsko streljačino Jets'n' 

Guns Gold (Joker 183, 83), iz katere je bilo vi- 
deti zlasti dvoje. Prvič, tipi nimajo denarja, in drugič, 
spoznajo se na elemente, kot so tempo, raznolikost, 
oblikovanje sovražnikov, tvorba njih valov in podob- 
no. Če bi bil jaz predstojnik Ubisoft ali EA, bi jih takoj 
najel za nadzorovanje razvoja naslednje velikanske 
pobijačine. A na taki poziciji te zanima predvsem Š, 
ne užitek v igranju. 


€ Hoja nazaj z ritmičnim udrihanjem je učin- 
kovitejša, kot se zdi. Res pa je, da tako več tvegaš. 


Ki je v novi igri Rake in Grass, Larvi Mortus, nadvse 
prisoten. Špil, ki je na voljo le v obliki spletnega naku- 
pa, je izpeljanka Gauntleta, Robotrona in SmashTV. 
Ergo, gre za arkadno pobijačino v pogledu od zgoraj, 
kjer v vlogi lovca na nadnaravnosti obiskuješ lokacije 
širom sveta in kolješ, kolješ, kolješ. Igranje je 
preprosto kot polenta: z miško obračaš mo- 
žiclja in prožiš orožja, s tipkami WSAD pa ga 
vodiš. To je to in lahko si misliš, da gre pred- 
vsem za staromodno rešetanje po sobanah. 
Ko eno očistiš, se preseliš na naslednjo in ta- 
ko dalje, dokler ne očistiš vsega prizorišča, 
običajno stavbe s pripadajočo okolico. Vča- 
sih se moraš ogniti okoljskim neprijetnostim, 
kot so naokoli švigajoči kamniti bloki, in najti 
bronast, srebrn ali zlat ključ, ki bo odprl ust- 
rezna vrata. Zunanjost je dvorazsežna in mal- 
ce amatersko risankasta, tako da bo grafične 
cipe hitro stisnilo v prsih, spremlja pa te or- 
gelska glasba. 

Vendar je preprostost Larve Mortus (Smrt- 
njaške ličinke? Je zvečer po grlu zdrsnil kak 
plzen preveč, Čehi? :)) varljiva. Že res, da 
ves špil ne počneš drugega, kot da iz štorklji- 
ne perspektive masakriraš trume klasičnih 


€ Debeluharski zombakeljni te zastrupijo z zada- 
hom, kar ti jemlje energijo in te upočasni. 


gnusob iz pogrošnih grozljivk - zombakljev, pajkov, 
volkodlakov, zlodjevcev in podobne nesnage. In drži, 
da se reč ob daljših igralnih seansah rahlo ponavlja. 
Med drugim zaradi omejenosti početja in zato, ker je 
misij, ki jih nelinearno izbiraš na karti sveta, res veli- 
ko, igra pa vse odprave, ki niso ključne za napredo- 
vanje pozabe vredne štorije, ustvarja sproti. Če greš iz 
Larve in se vrneš pozneje, bodo naloge drugačne. 

A bistvo je drugod, in sicer v presenetljivi dodelanosti 
streljanja. Spočetka, ko imaš le meč, pištolo in dina- 
mit, napadajo pa te komajda premikajoči se capini, 
to ni ravno očitno. A bolj kot napreduješ, več krepel 
odkleneš, se pravi dva revolverja hkrati, dvocevko, 
bazuko, mitraljez, samostrel, metalec plamenov in še 
kaj. Uporabljaš jih na vedno številčnejših, hitrejših in 
silovitejših monstrumih, ki te hitro pomalicajo, če te 
dosežejo ali te uspejo kako drugače poškodovati, re- 
cimo z metanjem telesnih delov (o fuj!), bljuvanjem 
strupa, lučanjem ognja ali samouničenjem. Globlje 
kot si v igri, bolj pisani so valovi barabežev in začnejo 
se kazati njihove občutljivosti na to ali ono orožje, pa 
tudi strelivo je omejeno. Bistvo akcije je sicer kla- 
sično odmikanje z nenehnim streljanjem, a v mane- 
vriranju ni malo raznolikosti, prav tako pa je dobro 
uporabljati okolico, zlasti eksplozivne sode, ki ob ba- 
dabumu lepo poškodujejo gruče kanalj. Taisti sodi, 
krste, zaboji in podobno pa ti znajo orenk zavdati, če 
se vanje zatakneš. Enako te znajo zmesti naključni 
srhljivostni učinki v slogu jate netopirjev in vampir- 
skega frisa, ki se namala čez ves zaslon. Ker so na 
voljo tri težavnosti, ki jih lahko spreminjaš kadarkoli, 
in ker na karti vnaprej vidiš, kako težka bo misija, 
igra nudi soliden izziv vsaki vrsti špilavca. Naprej ta- 
kisto vleče jačanje lika v nekaj kategorijah, kot so hi- 
trost, odpornost in sreča, za kar izkušnje nabiraš s po- 
bijanjem beštij. 


€ Zaboji, krste in slično skrivajo številne dobrote, katerih 
nabiranje pa zna biti duhamorno. Za nameček bonusi dokaj 
hitro ugasnejo, tako da ti ne pomagajo zares. 


Ne rečem, igra bi lahko bila še bolje načrtovana. Kljub 
vsemu se zdi razvlečen in primeren zlasti za kratke 
seansice, s čimer se človeku ne zapiše v možgane ta- 
ko kot bolj osredotočene izkušnje. Nekam veliko je 
postavanja naokoli s čakanjem, da se ti obnovi energi- 
ja, in poznejše oziroma večje stopnje bi lahko imele 
nadaljevalne točke, saj moraš po smrti vedno od za- 
četka. Pa kak evro manj od desetaka, kolikor zanj 
hočejo na Steamu, bi se zanj spodobilo zahtevati. 
(Ubodi ga na uradni strani Rakeingrass.com, kjer ta 
mesec zanj hočejo le deset dolarjev, kar je 7,5 evra.) 
A vendar je simpatičen in se spodobno razvije, zato ga 
ljubitelji garažnih streljank s fetišem na Gauntlet, koli- 
kor vas je še v Sloveniji, le preizkusite. Demo je na 
natlačenki, uradni pagini in Pari. Sneti 

Rake in Grass e 10 EUR 


MIGHTIER 


ero je močnejše od meča, pravi angleški literat 
B Edward Bulwer-Lytton. Rek sta si zdaj v obreza- 

ni obliki sposodila Američana Lucas Pope in 
Keiko lšizaka, da bi poudarila, kaj je v njuni neodvis- 
nici najpomembnejše. Namreč flomaster! 


C izdelek je zanimiv tudi sam po sebi. A oživele 
kracice so tiste, ki mu zares vdihnejo dušo. 


Prostoročno risanje je ključni element tega konglo- 
merata puzle in ploščade. Kracaš kar na navaden pa- 
pir, na katerega ti igra natisne vodila in napotke, svo- 
je skice pa v računalo preneseš s spletno kamero. 
Vsak nivo tvorita dve enoti: načrtovanje in skakanje. 
V prvem delu si sam narišeš stopnjo, po kateri se boš 
kasneje prebijal. Ploščadi glede na dane številske po- 
datke postavljaš tako, da boš lahko dosegel kristale 
na različnih višinah. Ko se preseliš na dejansko loka- 
cijo, laserji pokrajino razrežejo in jo spremenijo v pro- 
storsko različico tvojega tlorisa. Po njej do draguljev 
vodiš astronavta ob klasični navezi tipk WSAD in 
miši, s katero vrtiš pogled. Petnajst stopenj pričara 
nekaj prijetnih ur in čeprav izzivi niso prezahtevni, 
težavnostna krivulja premišljeno raste. Redno se po- 
javljajo novi elementi v slogu dvigal, klančin in nad- 
stropij. Namesto shranjevanja položaja pa ob uspehih 
dobivaš napredovalne kode. 


ČO Tak je videti zajem risb. Levo je okno za kame- 
ro, desno včitana slika, v sredini pa rezultat. 


Dodaten bonbonček je, da z likovnim udejstvovanjem 
ne rešuješ le ugank, ampak prispevaš k videzu špila. 
Nalik DSovi ploščadi Drawn to Life namreč dobivaš 
kroje za posamezne elemente okolice. Podobno kot 
navodila za uganke jih natisneš in porišeš, nakar jih 
skeniraš s kamerico in že se tvoje stvaritve pojavijo v 
gibanju ter v treh dimenzijah kot integralen del sveta. 
Najprej po želji oblikuješ vesoljca, kasneje odkleneš 
še rože, drevesa, kip in bitjeci, ki sledita tvojemu ju- 
naku. Pretiranih podrobnosti se je sicer bolje izogibati 
in se držati pravil glede oddaljenosti črt, sicer risba ne 
bo pravilno zaznana. A v splošnem reč lepo deluje. Za 
kamero sem uporabila kar eyetoy, čeprav je bilo sliko 

treba ročno ostriti. Printer mora biti načeloma barven, 
saj se zajem slike orientira po petih rdečih pikah. 
Kdor premore le črno-belo bljuvalo, se bo moral znaj- 
ti z ročnim dorisovanjem in barvanjem. Na to bi av- 
torja lahko pomislila tudi sama in kot opcijo ponudila 
prazne bele krogce, da bi bilo rdečenje lažje. 

A kakor je ta tehnološki demo domiselno načrtovan, 
je jasno, da se vsakomur ne bo zdelo vredno motovi- 
liti s tiskalnikom in snemalom. Zato lahko črte vlečeš 
tudi neposredno na računalniku, z mišjo ali risalno ta- 
blico. Bržkone bo to pri reševanju ugank najpogostej- 
ši način, ker je hitrejši in je v njem laže popravljati. 
Dodatnega hardvera tako niti ne potrebuješ, tiskalnik 
je nepogrešljiv le čisto pred koncem, ko čaka luštno 
presenečenje. A če so pri hiši otroci, jim je veselje z 
lastnoročnim ustvarjanjem, snemanjem in tiskanjem 
kratko malo treba privoščiti. Nekaj porabljenih listov 
in izpraznjena kartuša gor ali dol. Navi 

Ratloop e zastonj 


PYROBLAZER 


vrst futurističnih dirkačin, v katerih drvimo kot 
dre: v maline, vmes pa se ogibamo oviram ter 

streljamo po tekmecih, obožujem. Igral sem vse, 
nazadnje čudoviti Wipeout HD in zadovoljivi Fatal 
Inertia EX, oboje za PS3. Ravno zato se mi zdi Pyro- 
blazer tak poraz in sem v konkretnih dvomih, da bi ga 
priporočil celo nekomu, ki ima samo računalnik in 
dobesedno gaga za novim tovrstnim špilom, ker ga v 
ce. Pomnite onega napovedovalca? Car. Zakaj česa 
takega ne udejanjijo spet? 


€ ob igranju Pyroblazerja sem kar sprevidel, da je 
Fatal Inertia najboljša tovrstna igra ... Saj ne. 


Je že res, da ima Pyroblazer simpatično grafiko, ki 
kljub mnogim učinkom leti kot tomahavk, in da na 
Steamu velja le desetaka. A kaj, ko je tako prežvečen 
in ima težave s samimi osnovami! Človek bi si mislil, 
da pri pičenju po luftu in tik nad tlemi res ne morejo 
dosti zašuštrati. Pač pohodiš plin, paziš na to, da ne 
butaš v okolico, v pravem trenutku razsuješ nasprot- 
nika pred sabo in to je to. Čeprav igra ne bi imela na- 
tančnega analognega nadzora v slogu Wipeouta (ne, 
nima ga), bi bila to solidna osnova. Toda Pyroblazer 
ne zmore niti takih temeljnosti, saj nažira z nenatanč- 
nim stikom ladjice z okolico. Kadarkoli si približno 
blizu robu predora, skozi katerega švigaš z neznansko 
hitrostjo, se že pokažejo iskre in letenje se upočasni, 
čeprav bi prisegel, da si imel še nekaj prostora. Isto 
velja za ovire v zraku, ki se jim je zaradi nena- 
tančnosti težko učinkovito ogibati. Oboje niti ne bi bil 
tak problem, če ne bi bile proge kot nalašč zelo ozke. 
Oblikovalci, to ni težavnost, ampak zoprnija! Enako 
kot komajda vidni kovanci, ki se jih trudiš pobirati. 

Takim začetniškim napakam se pridružijo še izžeta 

€ Če ne bi vedel, da so Candella iz Britanije, bi 
prisegel, da so Rusi. Tehnika kul, igra ne. 


struktura enoigralske kampanje, v katero je v nekaj 
klasičnih načinih (tekma na kroge, ura ...) vpetih du- 
cat igralsko v glavnem precej neimpresivnih stez, ro- 
botska in precej goljufiva umetna pamet, za lase priv- 
lečena štorija, rutinska plovila brez trohice šarma, ki- 
lava muzika ter odsotnost vsakršnega večigralstva. 
Ne rečem, vztrajni mazohisti, ki resnično potrebujejo 
nov fiks futurističnega dirkanja, bodo za svoj denar 
dobili nekaj pičenja raz ZF-hodnike, in v nekaterih 
pogledih špil je nekako v redu. Orožja dobro udarijo, 
podoba je lična in občutek hitrosti je kul. A da bi tole 
celo v šoku od brzine postavljal ob bok zvenečim na- 
slovom podžanra v slogu F-Zero oziroma rekel, da je 
nakup upravičen? Ne me smejat. Sneti 

Candella / Eipix e 10 EUR 


GRAVITY BONE 


alifornijec Brendon Chung je mojster grižljajč- 
K: predvsem pa rad operira iz prve osebe, s 

predelanimi motorčki streljank. Gravity Bone je 
narejena s tistim iz druge Kvake in mine tako hipno, 
da zazijaš. A ta koščica obenem poka od šarma in 
vsebine, zato se ti zadre globoko v spomin. 
O zgodbi in misijah ne bom preveč na široko, saj jih je 
škoda kvariti in jih boste najbolje izkusili sami. Povem 
naj le, da gre za pustolovsko bondiado, kjer gledaš 
skozi oči tajnega agenta, državljana Abela. Filmske 
reference se s tem ne končajo, medtem ko staromod- 
na glasba in unikaten grafični slog poskrbita za skraj- 
no odbito vzdušje. Uganke so luštne, nekaj je rabe 
predmetov, nekaj skakanja. Čeprav se vse skupaj ne 
jemlje preveč resno, te vseeno potegne vase, kot 
zmore le dobro zasnovana igra. Splošna dovršenost je 
speta z narativno razuzdanostjo, ki nestrpne zlahka 
ujezi, a da hkrati veliko snovi za razmišljanje. 
Vse skupaj je res malo na robu, ampak Chung oblju- 
blja, da glede skrivnosti še ni rekel zadnje besede in 
jih namerava v prihodnosti bolje razplesti. Trenutno 


O Kubistične glave so osrednji krivci za zapomn- 
ljivost in široko prepoznavnost naslova. 

4... MOMITEL.si 


svetovalka 
v Centru za pomoc naročnikom 


Najmočnejče veri so iste, 
kt fih ne vidimo. 


Uporabno. Zanimivo. Igrivo. 


Mej, si tak? 


Pripelji še prijatelje na ak Džabest! Vsak od njih ti 
prinese vsaj 2 meseca totalne komunikacije brez 
naročnine. Pa še zažurali ga boste skupaj, saj vsak 
dobi brezplačno vstopnico za glasbeni spektakel 
itak Džafest z rock zvezdami The Killers. 
www.itak.si 


Želiš slavo? itak. 


Prijavi se na glasbeni natečaj, zmagaj in nastopi v 
VIP-šotoru pred top založniki, producenti in ostalimi 
carji glasbene scene na velikem koncertnem 
spektaklu Hak Džafest. 

www.itak.si 


Velika doza neta? itak. 


Izkoristi prednosti mobilnega interneta in brskaj 
po Facebooku in Myspacu, glej videoposnetke na 
YouTubu ali klepetaj prek različnih »messengerjev«. 
Za instantno hiter dostop do interneta izberi paket 
Internet neomejeno - za samo 29 EUR na mesec. 
Zanesljivo non-stop? ltak, 

www.mobitel.si /internetneomejeno 


V kino brez čakanja v vrsti 


Prečekiraj kino spored in rezerviraj ali kupi vstopnice 
z mobitelom. Za hitri dostop pošlji P MVSTOPNICA 
na številko 1919. Ali pa pokliči 184 184, saj z 
M:vstopnico dobiš najboljše sedeže. Rezervirane 
vstopnice prevzameš na blagajni kinodvorane, 
kupljene pa tudi na kartomatu. 

www.mobitel.si/ mvstopnica 


Druženje na Planetu 


Si želiš spoznati zanimivega prijatelja in poklepetati 
z njim ob vsaki priložnosti? Te vleče na zmenek, 

pa ne najdeš prave osebe? Preveri, komu si všeč 
in namigni svoji simpatiji, Enostavno pošlji SMS z 
vsebino P SPOROCANJE na 1919. 


Za več informacij obiščite najbližje Mobitelovo prodajno 
mesto, www.mobitel.si ali pokličite brezplačno številko za 
Mobitelove uporabnike 041 700 700. 


IGROVJE 


€ strelnega orožja ni, dobiš pa nekaj hladnih pri- 
pomočkov, s katerimi si pomagaš pri ugankah. 


dela na zombijadi Atom Zombie Smasher za xbox 
360, aktiven pa je že vrsto let in na svojem spletišču 
Blendogames.com ponuja kup zanimivih drobtinic. 
Grotto King je recimo lokostrelsko prebijanje skozi 
temnice, Pilot Light pa pravoverna pikslasta pusto- 
lovščina, narejena z AGSjem. Vse so vredne preizku- 
sa, saj v orehovo lupino zapakirajo veliko več, kot se 
zdi na prvi pogled. Navi 

Blendo Games e zastonj 


AGE OF BOOTY 


aj dobiš, če v fino segret kotel zme- 
K: skupinico bivših Bungijevih 

programerjev, preprosto realnoča- 
sovno-strateško mehaniko, nagnjenost k 
večigralstvu in nekaj sodov zgoščenega 
piratskega šarma? Hja, Age of Booty, na- 
grajeno neodvisnico izpod nadarjenih 
prstov grupe Certain Affinity. Špilčič 
konzolašem ni neznanka, saj je na Xbox 
Live Arcade in PSN na voljo že od lani in 
si je v tem času priboril sploh ne maloštevilčno skup- 
nost zagretih igralcev. Toda pecejaši ga imamo pri- 
ložnost spoznati šele sedaj, ko se je za ugodnega evr- 
skega desetaka pojavil na Pari. 
Kot je pogosto za najbolj nalezljive igre, je osnova bo- 
leče preprosta. Kot nadebudni gusarski kapitan prev- 
zameš nadzor nad topnjačo in jo iz ptičje perspektive 
premikaš po ne preveč razsežnih šesterokotniških 
kartah. Barka samodejno napada sovražničke na so- 
sednjih poljih, kar pomeni, da večino časa skrbiš le za 
plovbo. Cilj je zasedanje obalnih mest, ki v enako- 
mernih razmikih proizvajajo les, zlato in grog. Te su- 
rovine so ključnega pomena za zmago, saj jih potre- 
buješ tako za nadgradnjo ladje kot utrditev zasedenih 
pristanišč. To pomeni nenehne spopade s sovražnimi 


O igra se prav razvije, ko se za iste dobrine poteguje več neodvisnih ekip. 
Tedaj poleg znanja, veščine in pretkanosti potrebuješ tudi kanec sreče. 


DD V o Š za Da Dama 


kapitani in njihovimi naselbinami. Za popestritev do- 
gajanja so tu trgovski čolniči, katerih potopitev te na- 
gradi s prekletstvom. Dotično ti omogoči, da se nare- 
diš nevidnega, nasprotniku izmakneš surovine, na 
ključne prehode nastaviš vrtinec, ki nesrečnika na- 
ključno prestavi, ali bitko začiniš z bombo, ki poško- 
duje vse okoli sebe. Da nespretneži brez mest niso iz- 
ključeni iz dogajanja, skrbijo surovinski bonbončki v 
obliki naključno pojavljajočih se plavajočih šatulj in 
obalnih zaselkov. 

Kljub sveti preproščini temeljev je Age of Booty vzne- 
mirljiv in taktično presenetljivo globok. Dotik moj- 
strov obrti je očiten v vrhunski uravnoteženosti in 
skopi, a premišljeni kopici pravil. Lep primer je nad- 
grajevanje. Čolnič je moč opremiti z boljšimi topovi, 
večjimi jadri ter debelejšim oklepom, in to v treh ko- 
rakih. A pazljivo, vsaka nadgradnja se odraža na 
skupni zmogljivosti ladje, zato bo s pokalicami in že- 
lezom obložena banja neprimerno počasnejša od 
gibčnega konkurenta, ki pa seveda strelsko zaostaja. 
Posledično je nujen širok strateški pristop na obeh 
ravneh, tako gospodarski kot bojevalni. Katero mesto 
se splača zasesti najprej? Je scenarij naravnan na ob- 


 silicijčki mestoma delujejo zabito, saj navaljujejo na dobro 
branjene pozicije. Spet drugič zahrbtno presenetijo. 


novljive vire, kjer najbolj pride do izraza hitrost ladij? 
Katero pristanišče je najbliže tekmečevemu zatočišču 
in katera dobrina mu bo najbolj manjkala? V spopa- 
dih se razmišljanje ne konča, le preseli se na nepos- 
redni taktični nivo. V zakup je treba vzeti bližino mest 
(prijateljska te popravljajo, kar pomeni, da so branilci 
v prednosti), lastnosti plovil, vpletenost trgovcev, ki 
radostno napadajo vse okoli sebe, prekletstva ... Re- 
zultat je hitra igra, ki te od začetka do poslednjih se- 
kund drži na robu stola. Zlasti ko deluješ v skupini in 
je na karti več ekip. Izvrstno. 

Starim sabljam se po napisanem bržkone svita, da je 
Age of Booty kot nalašč za večigralstvo. In res je ta- 
ko. Puščavniško 'kampanjo' tvori 21 ohlapno poveza- 
nih kart z le bežnimi sledovi zgodbe, kar pa naslovu 
stežka štejem v minus, saj gre 
za podaljšano učenje. Zaresna 
akcija se prične na liniji, saj 
živi soigralci dogajanje dvigne- 
jo par nivojev više od umetne 
pameti. Škoda torej, da nad 
multiplayerjem lebdi ogromen 
črni oblak, saj je povezovalni 
sistem slab. Iskanje soigralcev 
kalijo naključni padci, prestavi- 
tve v druge lobije in nezmož- 
nost ogleda celovitega sezna- 
ma iger ter podatkov o njih 
(kje so odzivni časi?), manjka 
sporazumevanje med čakan- 
jem ... Vse to tako ubija voljo 
do igranja, da je jaga za me- 
senimi soigralci na peceju za- 


man. V desetih dneh preizkušanja mi ni uspelo odi- 
grati enega samega nalinijskega spopada, celo ob 
preizkušanju ob res čudnih časih. Največ, kar sem vi- 
del, sta bila dva plenjenja željna sotrpina. Stanje na 
konzolah je boljše in na PS3 sem brez težav našel soi- 
gralce, scena pa je najbolj zdrava na xboxu 360, kjer 
je bil špil na voljo najprej. Vendar si Age of Booty ne 
glede na sistem zasluži spodobno večigralsko infra- 
strukturo, z lestvicami, turnirji in vsem pripadajočim. 
Upajmo, da jo kdaj ugleda. Luni 

Certain Affinity / Capcom 10 EUR 


PUZZLE PIRATES 


etnajst strahov na krsti mrtvega moža, stekleni- 
P ca ruma in neumiti gusarji, ki pljuvajo zobe iz 

skorbutnih dlesni. Vsi ti so si za potrebe ugan- 
karsko navdahnjenega življa otrebili uši, se napokali 
vitamina C in se naučili tvorjenja koherentnih stav- 
kov. Kalifornijski neodvisneži Three Rings, specializi- 
rani za večigralske igre, so masovno spletščino Zago- 
netni bukanirji zastavili kot mešanico simskega graje- 
nja kolib, službovanja, pehanja za dosežki, medseboj- 
nega trgovanja in nabijanja dvajsetih bolj ali manj ar- 
kadnih miselnih mini iger. Dotične se zgledujejo po 
arkadnomiselnih klasikah v slogu Tetrisa, Bejewele- 
da, Bust A Move, Pipe Manie ter pokra: združuj enake 
elemente, razbijaj kose, zapolni odprtine, spelji te- 
kočino do izhoda z obračanjem cevi. 


€ Z mini igro na ladji ustvarjaš veter, ki piha v 
jadro. Kapitan Jack Sparrow joče od zavisti. 


V klientu, ki ga zastonj snameš z www.puzzlepirates. 
com, tako bdiš nad življenji do treh piratov (igraš z 
enim naenkrat), ki risankasto prisrčno poskakujejo 
po oknu in se udejstvuješ v eni od treh vrst minic. Ro- 
kodelski, kjer služiš novce; plovni, koder upravljaš 
določena dela na barki in pleniš po oceanih; ter 
večigralski, ki je prav to. Nekaterih puzel se lahko lo- 
tiš sam, drugih le v družbi, na tretje lahko staviš, četr- 
te so na voljo le na določene dneve v tednu, razen če 
jih ne odkleneš z dubloni. Za razliko od koščkov 
osmic, s katerimi te igra nagrajuje za dosežke, moraš 
dublone plačati z zaresnim denarjem ali jih z nabrani- 
mi osminkami odkupiti od soigralcev. Tako je igra 
načeloma še vedno brezplačna, čeprav ti nakup dub- 
lonov s pravim cekinom da določeno prednost. 

No, zastonjskarsko ali ne, pohajkovanje po širnih 
morjih je zabavno in zasvojljivo, saj skriva luštno skup- 
nost z gospodarstvom, ki temelji na količini surovin in 
trgovinah v lasti igralcev. Prav tako pa tudi fine arkad- 
no-miselne špilčiče, pri katerih si pogosto rečeš "sa- 
mo še enega!". Naslednji dan neprespan ribaš krov, 
medtem ko ti kapitan žuga s kljuko, ti pa se zadovolj- 
no muzaš, saj je bil nočni izplen vreden krepkih besed 
in zadaha po sadnih žvečilnih. StricBedanc 

Three Rings e (delno) zastonj 

s zabavo za vso družino. V videoteki boste 

z našli od risank za najmlajše, animiranih filmov, 
8 komedij, akcij, dram, grozljivk do vsebin za 

£ odrasle. Tudi v HD-ločljivosti! Do videoteke 

z dostopate enostavno z daljincem preko svojega 
Š televizorja. Ob vrhunskem širokopasovnem 


s] 


Cela videoteka 
na dosegu rok. 


Paket TRIO — % 


SiOL TV z videoteko, 
SiOL internet, 

SIOL telefonija 

že za 30 EUR 

na mesec! 


Brez dobre zabave je vsak dom prazen! 
Naj vašega napolni SiOL TV, ki ponuja 


dostopu do interneta in sodobni telefoniji pa je 
vaš svet zabave v bistvu vesolje veselja! 


080 8000 
www.siol.net Vesolje veselja 


Cena 30 EUR veja za paket Trio s SOL TV z x sko shemo. Cena za dgitalni 
JONUAE iri 


Odkar je AMD lani s serijo HD4800 Nvidiji prisolil krepko zaušnico, ta išče zen 
pozicijo, iz katere bi zopet spodnesla tekmeca. A rdeči tabor ne počiva, zato 
na začetku pomladi dodatno švica zaradi napenjajoče se mašine. 


vidijin začetni paket iz serije GTX 200 je 
bil v primerjavi z AMDjevo ponudbo vi- 
deti kot krdelo podivjanih bikov, ki so 
zbežali iz ograde. Geforca GTX 280 in 
260 sta bila veliki, vroči, hitri in dragi 
napravi, radeoni veje HD4800 pa precej elegant- 
nejše zadeve, ki so z dostopnostjo hitro ogrele srca 
množic. Med njimi celo nekaterih zapriseženih pri- 
stašev zelenega tabora. Nvidia je zato jela v decem- 
bru prejšnjega in začetku tega leta hitro gasiti ogenj. 
Vroče mrcine je pomanjšala na 55 nanometrov, s 
čimer kanijo zeleni pridobiti tako na hitrosti kot 
varčnosti. Geforce GTX 260 je enostavno dobil 55- 
nanometrsko verzijo (bodite pozorni pri branju po- 
nudb!), dočim je manjša oblika modela 280 dobila 
nalepko GTX 285. Za neposredni dvoboj z radeonom 
HD4870 X2 so s ketne spustili dvoprocesorsko 
pošast GTX 295, s svojo šibko točko, ponudbo širši 
raji, pa se je Nvidia zopet spoprijela malce nerodno. 
Njen geforce GTS 250 je namreč le malo pomlajeni 
srček G92, ki ždi v deveticah. 
AMD je na to odgovoril svojemu novemu pristopu pri- 
merno. Mirno, z vednostjo, da mu niti ni treba naska- 
kovati vrha, je na svetlo dal predelanega lanskega 
zmagovalca v obliki kartice radeon HD4890. A elek- 
tronska pošta z AMDjevo najavo še ni dobro zaokroži- 
la po vsemrežju, ko je Nvidia že obelodanila, da ima 
odgovor - 'polovico' geforca GTX 295, zvano GTX 
275, Človek se vpraša, če nimajo pri rdečkarjih kake- 
ga špijona. No, 275-tica je žal na police prišla prepo- 
zno, da bi jo tule dali na natezalnico, zato si bomo og- 
ledali geforca GTX 285 ter 295 in pa novega radeona. 


Na zahodu nič novega 


Kot rečeno, pri arhitekturi tako novih geforcev kot ra- 
deonov ni potrebnega preveč besedičenja, saj nikjer 
ni vidnejših sprememb v ustroju. Geforcev procesor 
G200 je s 65 nanometrov shujšal na 55 in bo kmalu 


Dandanes se splača biti navdušenec nad grafično zahtevnejšimi igra- 
mi, kajti strojna moč je na voljo po ceni, za katero si še pred leti ne bi 
nikoli upali misliti, da bo. Pomen dobre konkurence v najlepši luči. 


tako suh kot jaz. Sprememba ga je zmanjšala za oko- 
li sto kvadratnih milimetrov, na 470 mm2, in ga pre- 
imenovala v G200b. Njegovi izvedenki v v obeh novih 
geforcih pa nista čisto enaki. Obe imata še vedno zlo- 
glasnih 240 univerzalnih senčilnih enot, se pravi pro- 
cesorjev, ki se ukvajajo s senčilnimi učinki, najsi gre 
za maličenje robov ali pik, in poskrbijo, da se tekstu- 
re luštno svetijo. Tudi 80 teksturirnih enot, ki na tri- 
kotnike rišejo lepe sličice, poznamo od prej. Nadalje 
se GTX 285 še vedno ponaša z 32 izrisovalnimi cevo- 
vodi, srčiki v 295 pa z le osemindvajsetimi. Pomnil- 
niški kontroler se je pri slednjih skrčil s 512 na 448 bi- 
tov, kar pomeni, da so izključili eno od 64-bitnih linij. 
ATljevo tiktakalo je bilo že prej 55-nanometrsko, zato 
je moral rdeči tabor rezerve iskati drugje. Čeravno v 
podatkovnih tabelah razlike vidimo zgolj v frekvenci, 
je treba povedati, da se za njimi skriva ponovno obli- 
kovano jedro! RV790 ni enostavno navit RV770, saj ta 
sam zase ni imel več toliko rezerve, da bi ga brenili v 


NVIDIA — 


GTX 285 je občudovanja vreden stroj, a 
| tudi Nvidia je pogruntala, kakšen potencial se dandanes skriva v večprocesorskih karticah. Sled- 
| nje so za razvoj in proizvodnjo enostavno cenejše od močnejših posameznih GPUJev. 


tazadnjo in bi šibal hitreje. Trije 
milijoni tranzistorčkov plusa v 
novem jedru (sedaj 959 milijo- 
nov) v primerjavi s starim gre- 
do predvsem na račun upra- 
vljanja z električno porabo in 
zmanjševanja šuma, kar je bilo 
nujno, če so hoteli dvigniti frek- 
venco. Drugače pa je ustroj 
enak kot poprej, torej 800 sen- 
čilnih procesorjev v navezi s 40 
teksturirnimi enotami in 16 ce- 
vovodi. Tudi pomnilniški krmil- 
nik je še vedno 256-bitni. 


Zelena ovna in 
rdeče duri 


Glede na zapisano sledi, da je 
Point of Viewjev geforce GTX 285, ki smo ga imeli pri 
sebi, na hiter pogled težko ločiti od predhodnika. Ra- 
zlike se skrivajo pod pokrovom. Nova srčika je ur- 
nejša: senčilniki namesto pri 1296 MHz tekajo na 
1476 MHz, jedro s teksturirnimi in izrisovalnimi eno- 
tami je s 602 MHz poskočilo na 648 MHz. Pomnilnika 
je za en gigabajt pri 2484 MHz in žal še vedno sliši na 
ime GDDR3, kar pomeni, da se AMDju še ni treba ba- 
ti, da bi pri pomnilniški prepustnosti ostal preveč za- 
daj, saj svojo le 256-bitno pipico kompenzira s hi- 
trejšim ramom GDDR5. GTX 285 ima razen tega še 
malo predelan hladilnik in samo vezje, kar je dodatno 
usmerjeno k varčevanju z energijo in na koncu pov- 
zroči, da je nova kartica dosti manj požrešna od pred- 
hodnice, tja do 50 W! Njene nižje energetske zahteve 
so vidne že po tem, da hoče 'le' dva dodatna šestpin- 
ska električna konektorja namesto šest- in osempin- 
skega. Ob obremenitvi deklarirano golta okoli 180 W 
štroma, kar je približno toliko kot tu opisani radeon 
HD4890. 
GTX 295 je zanimivejša beštija. Da gre za dvoproce- 
sorski umotvor, že veste - toda pravzaprav je to kar 
dvokartični v načinu SLI, podobno kot pri geforcu 
9800 GX2, ki je na ta način združil dva čipa G92! Obe 
kartici sta obrnjeni ena proti drugi s procesorjema 
navznoter, kjer čepi res masiven hladilnik. Koliko je 
tak dizajn toplotno učinkovit, je težko reči, ker se 
srčiki na ta način vzajemno segrevata. A Nvidia je z 
načinom očitno zadovoljna. Predvsem to iz kartice 
napravi monstruma z rodovnikom, ki je v prostem 
času, ko ne riše po ekranu, bržda namenjen lovu na 
bivole. Kljub kratici SLI se ne bojte, da boste potrebo- 
vali tonamensko plato, kajti grafična procesorja sta z 
vmesnikom PCle zvezana s posebnim stikalom, ki 
omogoči uporabo na vsaki mamplati z vtičem PCle 
x16. Poskrbite le, da bo vaša prebavljala grafikulje 
dvojne debeline. 

Proslavljeni 3DMark06 se bo naposled poslovil, saj ima Vantage 
precej bolje razdelan nabor testov. Tudi za fiziko in umetno pamet. 


G200b sta v tem tandemu, med drugim zaradi toplot- 
nih zahtev, malce počasnejša v primeri s tistim v GTX 
285. Senčilniki šibajo pri 1242 MHz, jedro pa pri borih 
576 MHz, kar je manj kot pri GTX 280. Vsak od pro- 
cesorjev ima zase 896 MB pomnilnika GDDR3 pri 
1998 MHz. To skupaj sicer da 1792 MB, toda ne de- 
lajte si utvar. Aplikacije lahko naenkrat še vedno do- 
stopajo le do polovične velikosti. Tako pač dandanes 
delajo dvoprocesorske kartice in z ATljem je enak 
hec. Oba geforca se ponašata s standardnim naborom 
dodatnih priključkov in imata ločen izhod HDMI. 
Slednje žal ne velja za novi radeon, kjer je HDMI na 
voljo zgolj po DVI-pretvorniku. Reč je sicer na pogled 
dosti podobna šibkejšemu predhodniku HD4870 in 
močnejšemu HD4870 X2. Kartica dvojne debeline s 
šest- in osempinskim konektorjem za škrate elektrone 
ne skriva, da vsebuje poskočnega žrebca. RV790 tu 
teče na 850 MHz, kar je 100 MHz pribitka glede na 
RV770, omeniti pa velja, da so zanesenjaki z napred- 
nejšim hlajenjem že prebili magično mejo enega giga- 
herca. (Pri ATljevih karticah tako senčila kot izrisova- 
nje tečejo pri enaki frekvenci, za razliko od geforcev.) 
Gigabajt pomnilnika GDDR5 kopitlja na frekvenci 975 
MHz, kar za to vrsto grafičnega rama pomeni, da dela 
efektivno s 3900 MHz, saj gredo vsak urin cikel skozi 
pomnilniško celico štiri enote podatkov. To da radeo- 
nu prepustnost 124,8 GB/s, kar je manj od 158,9 
GB/s za GTX 285, a še vedno zadovoljivo. 


Trenutek resnice 


Testna platforma je bila sestavljena iz Intelovega pro- 
cesorja core 2 extreme OX9650 v navezi s 4 GB rama 
in kakopak Visto 64, ki edina zmore praktično preba- 
viti večje količine pomnilnika na dvoprocesorskih 
grafičnih karticah. Med programjem je obvezno bival 
Crysis Warhead, medtem ko bomo 3DMark06 bržda 


kmalu upokojili in ga nadomestili z 
Vantagem. Za zanesenjake velja 
opomba, da se z naprednostmi iz 
zadnjih Nvidijinih beta gonilnikov, 
ki omogočajo Screen Space Am- 
bient Occlusion, nismo igrali. 
Rezultati so nepresenetljivi, da ne 
rečem dolgočasni, saj se vse tri 
kartice postavijo nekako tja, ka- 
mor smo slutili po papirnatih po- 
datkih. Geforce GTX 285 je vidno 
hitrejši od predhodnika, a ga AMD- 
jev paradni konj HD4870 X2 še 
vedno pelje scat. Slednjega pa pu- 
sti zadaj geforce GTX 295, s kate- 
rim je Nvidia torej spet prevzela hi- 
trostni prestol. Novi radeon pade 
vmes: hitrejši je od predhodnika, a 
počasnejši od GTX 285 in recimo, da 
sem ter tja diha za ovratnik dvestoo- 
semdesetki. In to je to. 

Položaj pa postane zanimivejši, če 
upoštevamo cene (hehe, a jih ne ved- 
no?). Trenutno stanje na slovenskem 
trgu radeonu nalepi 250 evrov, gefor- 
cema pa precej višjih 375 in 490 
EUR. Okej, tole je pa videti že dru- 
gače. Predvsem bode v oči razlika 
med radeonom in 340 evrov dragim 
GTX 280, med katerima na bojišču 
niti slučajno ni takšne razlike. Dve- 
stoosemdesetka je tako dejansko po- 
stala zastarela. Geforca resda imata 
svoje dobre plati: razen hitrosti sta 
tišja od radeona in, glej no glej, manj 
požrešna. GTX 295 je pod obremenit- 
vijo vlekel okoli 250 W, kar je manj 
kot radeon HD4870 X2 in nenadoma 
je spet ATI tisti, ki dela toplotno zah- 
tevnejše kartice. Hkrati sta zeleni kar- 
tici tišji, kajti novi rdečeličnež je pode- 
doval hrupen ventilator iz HD4870 
X2. A na koncu vseeno šteje razmerje 
med ceno ter zmogljivostjo in HD4890 
je naredil natanko tisto, kar se je od 
njega pričakovalo: zapolnil je prazni- 
no med HD4870 ter HD4870 X2 in 
AMDju omogočil, da uspešno nada- 
ljuje boj z Nvidio po cenovni plati. Do- 
bro, nikar ne skačite po HD4890 z na- 
mero nadgradnje obstoječega člana 
družine HD4800, saj se vam bolj spla- 
ča zapreči crossfire. Je pa nova ATI- 
jeva kartulja simpatična, če nadgraju- 
jete starejši izdelek. In še bolj bo, ko 

' AMD pravi, da naj potrebe po 
dvoprocesorski verziji radeona HD4890 ne hi bilo. Ce to pomeni, da so možje zadovoljni 
s tržnim deležem ali da imajo v rokavu že novega asa, bomo še videli.ne more zgoditi. 


se še poceni, saj je v Čezlužju priporočena cena že 
padla na 220 dolarjev. Za nameček se fino navija, 
ampak to velja za vse tri tu opisane kartice. 

Nvidia je po drugi plati zopet zmagala na vrhu, a se 
mora vprašati, kam hoče. Ni namreč videti, da bi ce- 
nejša proizvodnja 55-nanometrskih čipov vidno po- 
cenila repertoar, akoravno je oba GTXa veselje imeti 
v pogonu. Seveda: Nvidia kani v srednji razred naci- 
ljati z geforcom GTX 275, ki je na police prišel ravno 
v času, ko ste vzeli revijo v roke. Kartica z enim GPU- 
jem iz 295tke naj bi šla za okoli 260 evrov in torej ne- 
posredno kljubovala novemu radeonu. In še en ha- 
keljc: Nvidia agresivno spušča cene 55-nanometr- 
skemu GTXu 260, tako da sedaj ta postaja resen tek- 
mec v tem članku opisani grafiki iz rdečega tabora. 
Vmes je pa zmedeni kupec, ki čaka, da se položaj 
vsaj malce umiri. ln tako je prav: nekaj tednov potr- 
pežljivosti se ta trenutek še izplača. 

ed svojo solidno količino potikanja po 
svetu sem večkrat opazil precejšnjo 
razliko med Slovenci in določenimi 
drugimi narodi glede javnega nastopa- 
nja. Saj je res, da podalpski živelj po- 
seduje simpatične lastnosti, med njimi nas-ne-bo- 
andbedn-jebau trpežnost, zagrizenost in smisel za 
humor. Vsaj dokler je v vicu Bosanec. A kot pri vsa- 
ki stvari pozitivo uravnotežajo slabosti, med katere 
sodi strupena kritičnost do tistih, ki se drznejo izpo- 
staviti. Mnogi naši velmožje, od znanstvenikov do 
umetnikov, so dosti bolj cenjeni v tujini kot doma, in 
šentflorjanski folk nepopisno uživa v tem, da v go- 
stilniških debatah ter po forumih mesari kogarkoli, 

Kupček novih karaok, sosede tolče že fršlok, 
saj Sneti kruli in vrešči, 
da se iz grla mu kadi. 4X k skr 
k 4 

ki se dvigne iz povprečnosti. In če hvala že dežuje, se 
plošča kmalu obrne, kajti ob prvem neuspehu se po 
dovčerajšnjem heroju usuje rumeni dež s koščki dri- 
ske. Hjah, tak je podalpski značaj - stoletja so nas 
večji narodi zatirali, zato smo razvili refleks, da se ni 
dobro izpostavljati. Da tisti, ki to počne, nase vleče 
pozornost plenilcev in spravlja v nevarnost ostale. 

Malokod je to lepše videti kot pri karaokah, se pravi 
petju v mikrofon na vnaprej posneto muziko. Živo se 
spomnim več priložnosti, ko je bilo treba kakega na- 
šega mladca ali mladko zvleči na oder pred občinst- 
vo, da bi v Singstaru pokazal(a) pljučne kapacitete. 
Recimo na ljubljanskem sejmu Sodobna elektronika. 
Animatorja sta moledovala, naj se kdo iz zbrane 
množice opogumi in poskusi odpeti kak znan komad, 
a je vse povprek zardevalo. Ko se je nekdo končno 
ojunačil, pa so prisotni stikali glave, se muzali in pri- 
voščljivo nasmihali. Pomnim pak slično situacijo v 
Kanadi, ko je rasno mešana družba veseljačila ob po- 
kvečenem žvrgolenju članice omizja. Ali Nemcev na 
igričarskem sejmu v Leipzigu, ki so kar tekmovali v 
tem, kdo bo prej naredil butlja iz sebe v Lips in Guitar 
Hero World Tour. Čisto nasprotje. 


OUajeedsamd 

6 V Lips je na ekranu manj besed kot v Singstarju. Vsak mikrofon (en je 
svetel, drugi temen) požre dve AA-hateriji in ima utripajoče lučke. 


Vsled takih izkušenj se mi zdi, da Slovenci zaradi iz- 
ročilne zafrustriranosti nismo najbolj za karaoke. Vsaj 
ne v javnih lokalih, čeprav je to na Japonskem, do- 
movini karaok, priljubljena sprostitev ob sakeju. (Pri- 
stna orisa lahko vidite v filmih Črni dež z Michaelom 
Douglasom in Izgubljeno s prevodom.) Se pa znamo 
razživeti v zasebnosti svojega doma oziroma v družbi, 
kjer se počutimo varne. Iz tega razloga marsikdo s 
sončne strani Alp nabavi kak tak izdelek za konzolo. 
S tem prispeva k noriji, ki traja vse od leta 2004, ko je 
Sony izdal prvi Singstar za playstation 2. Od tedaj so 
naredili okrog trideset (!) Singstarjev za PS2 in PS3, 
dirki sta se pridružila Konami s serijo Karaoke Revo- 
lution, ki se je spečala z oddajo American Idol, in Dis- 
ney s High School Musicalom, priložnost je zavohal 
Microsoft, petje se je vštulilo v kitarščine ... Manj iz- 
postavljeno, a zastonjsko in kreativno pa na robu 
odra tenorizira PC z garažnim klonom Ultrastar. Mate- 
riala je torej toliko kot slabih komadov na običajnem 
sodobnem glasbenem albumu! 


Lips (xbox 360) 


Ustnice so del Microsoftove strategije, da bi hardcore 
igralsko podobo xboxa 360 dopolnil z vidikom dnev- 
nosobne žurerske naprave za množice. Nalogo so 
vzeli resno, saj so za razvijalca so najeli japonsko hišo 
Inis, ki ima z žanrom glasbenščin veliko izkušenj - od- 
govorna je za Gitaroo Mana ter Elite Beat Agents. 

Karaočnica, ki jo med 50 in 70 evri prodajajo le v ver- 
ziji z dvema brezžičnima mikrofonoma, ima štirideset 

komadov, vseh izvirnih posnetkov. Poleg tega je moč 
na Xbox Livu kupiti šestdesetero pesmi po nekje dva 
evra. Izvedba je klasična: v ozadju se rola video in 
nanj so položene črtice z besedilom, ki jih polniš s 
petjem v pravilnem tonu in s tem nabiraš točke. Slog 
je samosvoj, barvit in risankast, vendar bistveno razli- 
ko glede na Singstar prinese šele ubadanje z mikrofo- 
nom, ki zaznava nagibe. Med petjem tako Lips od tebe 
hoče, da dvigaš roke, ploskaš in podobno, s čimer 
prožiš posebno moč in v slogu Rock Banda nabiraš 
ekstra pike. Enako ti jih špil podeljuje za izvrstnost v 
stabilnosti petja, ritmu in še štirih kategorijah. Poleg 
tega lahko med komadi z mikrofonom udarjaš v dlan, 
kar doprinese zvok preprostih glasbil v slogu tamburi- 
na in kravjega zvonca. V ta namen je moč uporabiti 
tudi joypade, kar posadko sodelujočih z enega ali 
dveh razširi na tri oziroma štiri. No, poudarek ostaja na 
glasilkah, pri čemer se lahko zabavaš sam ali v duetu, 
kjer se prijatelj vede kot tekmec (oba hkrati po- 

jeta isto besedilo) oziroma sodelavec 

(izmenično petje linij), pa tu- 

di v par mini 

igrah. 


Najmočnejša plat Lips je zaznavanje glasu. Mikrofona 
sta odlična in občudujoče dobro pobirata tone, vk- 
ljučno z nizkimi, kjer imajo Singstarjevi težave. Prav 
tako ni zamikov, ki so v playstationovi konkurenci 
včasih kar opazni, igra pa nagrajuje vibrato, ki je za 
Sonyjeve karaoke fuj in fej. Točkovanje je načeloma 
zanimivejše, ker vsi komadi nimajo enakega števila 
težji oziroma daljši več), čemur se pridružijo nagrade 
za dobro petje in pike iz telesnih gibov. 

Žal pa tehnologija ni dodobra izkoriščena. Enoigralski 
modus je zopet pretežen dolgčas, saj izven točkova- 
nja ni ničesar, kar bi človeka pritegnilo. Dodeljevanje 
točk zna biti čudno oziroma neskladno s tvojim jodla- 
njem. Petje v paru ne pozna delitve na vodilni glas in 
ozadne vokale (harmony), kar Singstar v nekaterih 
komadih podpira od Vol. 2 naprej. Ni niti težavnostnih 
stopenj, kar botruje manku izziva za boljše čivkatelje, 
saj je splošna težavnost usmerjena v kategorijo 'bla- 
gor gluhim'. Kar se spleta tiče, so tu le ogledi najbolj 
popularnih komadov in izzivi prijateljem na Livu, s 
katerimi izmenično poješ komade. Pravega realnoča- 
sovnega vsemrežnega kruljenja ni, takisto ne lestvic z 
rekordi, podpore kamerici, da bi se posnel kot v Sing- 
starju, vsemrežne skupnosti ... Manjkajo celo posnet- 
ki tvojega jesiharjenja, kar je zmogel neprimerno šib- 
kejši PS2. 

Graj s tem ni konec. Nabor komadov je resda širok, 
saj pokriva mnogo žanrov in časovnih obdobij: tu so 
Beyonce z Irreplaceable, Nirvana z In Bloom, Oueen z 
Another One Bites the Dust, Rihanca z Marelo, Radio- 


head s Fake Plastic Trees, Morcheeba z Rome Wasn't 
Built in a Day, Jamiriguai z Virtual Insanity, Duran 
Duran s Hungry Like a Wolf ... A škoda, da je v dosti 
točkah prežvečen za vsakogar, ki je že testiral kake 
druge karaoke (Dido - White Flag in A-Ha - Take on 
Me, ki je povrhu na voljo samo kot zastonjski dolpo- 
teg z Liva, smo recimo peli milijonkrat), da so kuplji- 
ve pesmi na spletu v splošnem blede in da jih je v pri- 
merjavi s PS3jevim adutom malo, saj njegova knjižni- 
ca sega v stotine. Takisto ni prepoznave vokalov - 
kot pred petimi leti na playstationu 2 lahko poješ v 
skladu z besedilom, delaš BLBLBLBL ali prdiš v pravi 
oktavi, pa bodo točke vseeno padale. Nobenega na- 
predka! Potem je sitno, da je simuliranje inštrumentov 
z rukanjem mikrofona ali joypada nenatančno do te 
mere, da mestoma postane brezzvezno. Isto velja za 
opevano možnost uvoza lastne, z DRMjem nezaščite- 
ne pesmi iz zunanjega vira, kot so PC, 
USB-ključek ali MP3-predvajalo. Vse, 
kar Lips storijo v tem pogledu, je, da 

te zadegajo na sproti generirano 


66 Mini igre nekaj prispevajo k dolgoživosti: v eni recimo z uspešnim petjem ones- 
posobiš bombo, ki grozi. No, raje bi imel denimo težavnostne stopnje! 


screensaverjevsko ozadje, nakar pač poješ, brez črte 
ali besedila. Ali pa, če grem pod tuš, Microsoft. 

Kljub tem kritikam Lips niso tako slabe kot kaka bru- 
halna polomijada z American Idola. Brezžična mikro- 
fona sta super tako pri prepoznavi zračnih vibracij kot 
glede videza in praktičnosti, sistem točkovanja je za- 
nimiv in pesmarica je solidna. A paket je na preveč 
področjih polomljen, da bi ga v splošnem mogel pri- 
poročiti. Če nimaš popadkov, da bi treniral za Zvezde 
pojejo, oziroma če nujno ne potrebuješ karaok za 
X360, počakaj na Lips 2, ki gotovo bodo. 


Trije novi Singstarji 
(playstation 2 in 3) 


Singstarska mašina gazi dalje. Medtem ko so v Ame- 
riki dobili Singstar Country, v katerem ni Alison Kra- 
uss, zato se jim rogam, smo mi deležni kar treh svežih 
karaokarskih ploščkov. Singstar Vol. 3 je samo za 
PS3, Singstar ABBA in Oueen pa sta tako za playsta- 
tion 2 kot 3. Kajpak so udejanjeni po preizkušenem 
kopitu. 

Vol. 3 je imensko sličen Vol. 2, toda kjer je slednji pri- 
speval harmonijo, kar pomeni, da v določenih delih 
komadov nekdo poje glavni vokal, drugi pa spremlja- 
vo, je trojka enostavna boosterska vrečka tridesetih 
pesmi. Te so mešane sorte, od Aerosmith (Cryin') do 
Michaela Jacksona (Billie Jean), od k. d. Lang (Con- 
stant Craving) do Smashing Pumpkins (1979), od 
Transvision Vamp (Baby | Don't Care) do Kate Bush 


(Babooshka), od Fergie (Big Girls Don't Cry) do 
Feargala Sharkeyja (A Good Heart). Feargal Shar- 
key, mojbog. Michael Bolton od sramu rdi in se skriva 
v kompost. Tako je poskrbljeno za dosti okusov, če- 
prav po hudobnosti prednjačijo stari komadi. Kaj mo- 
rejo Coldplay (Viva La Vida) proti Barryju Manilowu 
(Copacabana), Lionelu Ritchieju (All Night Long) in 
Paulu McCartneyju 6 Stevieju Wonderju (Ebony and 
Ivory)? Itak, da nič! Žal pa je slednji komad edini, ki 
žegna harmony, obenem pa Vol. 3 ne prinaša nobe- 
nih novosti. Inštalacija na disk ni mogoča, pravega 
internetnega petja ni, prepoznavanja glasu tudi ne ... 
Bogvari, da bi ugledali karkoli strukturno novega, re- 
cimo kake podatke o izvajalcih. 

ABBA je seveda kompilacija štiklov Slavka Avsenika, 
Slipknotov in Bajage ... khm, najbolj znane švedske 
skupine, ki je v sedemdesetih in osemdesetih delala 
tako veličasten pop, da so ga naposled pretvorili v 
muzikal in nato topel film Mamma Mia. Inačica za 
PS2 vsebuje 20 pesmi, zlasti največih hitova (Dan- 
cing Gueen, Waterloo, Take a Chance on Me, The 
Winner Takes it All, Chiguitita, Thank You for 


60 Oueen in Abba sta tehnično kot vsak drug del serije, zato recimo kako 
o brezžičnih mikrofonih za Singstar. Tržijo jih po dva skupaj, so prijetno 
masivni in lepo ležejo v roko. Vsak se napaja iz dveh AA-baterij in ... 


the Music), ona za PS3 pa 25, pri čemer dodatni sodi- 
jo bolj v mnjeh kategorijo (The Day Before You Ca- 
me, Head Over Heels, Happy New Year ...). V sploš- 
nem je nabor na nivoju; pogrešam pesem Eagle, am- 
pak vsega najbrž ne morem imeti. Vse štikle sprem- 
ljajo originalni videi, v katerih se diviš pevkama, ki 
sta bili res dobri milfici, in dobrovoljnima bradačema, 
predvsem pa frizuram ter oblekam. Komadi, ki spaja- 
jo noro spevnost, cukravost in življenjske modrosti, 
so blazno luštni za petje, ne glede na to, ali se pridu- 
šaš visoko ali nizko. No, a vse ne more biti popolno, 
in Singstar ABBA se spotakne zato, ker se požvižga 
na pevske finese. Harmonija se vklopi komaj kdaj in 
še tedaj le na rovaš moških glasov, dočim prepletanje 
glasilk Agnethe in Anni-Frid (ne, ne poljubljata se ta- 
ko globoko, packi!) zanj ne obstaja niti, ko je očitno 
(Chiguitita), kaj šele v bolj subtilnih primerih. Kdor 
ima rad bolj zahtevne pevske izzive, bo razočaran. 
Kot oni, ki pričakujejo namestitev komadov na disk 
ali kaj slično naprednega. Tako kot Vol. 3 je ABBA 
namreč zbirka pesmi po starem modelu, in to je to. 
Utopično je nadejati se diskografije ali dokumentar- 
cev, kjer bi Benny in Bjorn razlagala, kako so svinga- 
li tako na hard, kot ni niti Napoleon. 

Ostane še Singstar Gueen, v nekem pogledu najbolj 
nategunski od treh navedenih kompilacij. Zakaj? Za- 
to, ker ne prinaša ničesar novega, niti podatkov o 
skupini ne, in ker zajema oba že izdana paketa koma- 
dov v dolpotegljivi obliki, Ultimate Gueen 1 in 2. Prav 
tako smo Kraljico že srečali v drugih Singstarjih. Ka- 
korkoli, pesmi je 20 na PS2 in pet več na PS3, pri 


čemer gre za skorajda same megahite - Bohemian 
Rhapsody, Radio Ga-Ga, We Will Rock You, Innuen- 
do, Under Pressure ... Pri tem lahko imetniki playsta- 
tona 2 zavidajo onim s PS3, saj imajo ti na seznamu 
The Show Must Go On in Hammer to Fall. Melodije so 
klasični rock v pravem pomenu besede in energija ži- 
vosrebrnega Freddieja je neustavljiva, sploh ko zra- 
ven gledaš videospote, kjer model nosi mikrofon na 
rami kot ogromnega curaklja in se zvira v ledru, da se 
cedijo sline vsemu San Franciscu. Tudi nekaj napred- 
ne rabe harmonije je, recimo v Bohemian Rhapsody. 
A čeprav vem, da te že srbijo glasilke in danka, hiti 
počasi. Zavedaj se, da so komadi Gueenov super za 
poslušanje, malo manj pa za petje, saj Fridl ni bil ob- 
darjen samo od popka navzdol, marveč je imel izjem- 
ne vokalne sposobnosti. Če sam nisi tak, boš 
ne glede na svoje znanje le bed- 
no capljal za eksploziv- 
nim muštačar- 
jem. 


Ultrastar (PC) 


Tako kot Frets on Fire oponaša Guitar Hera, Ultrastar 
kopira Singstar. Le da gre za neodvisni garažni pro- 
jekt, za katerega ni treba odšteti niti beliča. Inštala- 
cijsko datoteko najdeš na tomesečni natlačenki ali na 
www.ultrastar.pl, dočim forumi s koristnimi nasveti 
stanujejo na http://sourceforge.net/projects/ultrastar. 
Ultrastar namestiš, priklopiš kakršenkoli mikrofon, ki 
funkcionira v Oknih (deluje tudi oni iz Singstarjev za 
PS2, dasi ni idealen), poženeš aplikacijo, izbereš ko- 
mad in poj ... Huh? Ne listi je samo en komad? Itak, 
saj je glasba avtorsko zaščitena, Poljak pa nima niti 
toliko zlotov, da bi odkupil bolgarske narodne. Usmili- 
li so se ga le Nine Inch Nails. Pakete komadov, slik in 
videov zato na svojo odgovornost snameš z Ultrastar- 
songs.com, kjer so poleg angleških, nemških in itali- 
janskih tudi finski, norveški ter, !, slovenski. S Sla- 
kom, Alyo in Atomik Harmonik vred. Muzikantje tega 
bržda niso veseli, vendar to navsezadnje ni zamenjava 
za cedejko. Dolpotegljivi zipi nastajajo po zaslugi 
močne skupnosti, ki klamfa video spote, besedila in 
baročne karaočne spremljave. Če imaš dovolj glasbe- 
nega znanja, lahko to na podlagi midijev počneš tudi 
sam. Program za nameček podpira več igralcev in 
vsebuje dosti nastavitev, med drugim težavnost, osci- 
loskop, solmizacijo in rihtanje mikrofona. 

Ima pa vsa ta domačnost temno plat, saj je dosti pe- 
smi neizpiljenih, z napačno postavljenimi toni, bese- 
dami in kar celotnimi pasažami, videe dostikrat nado- 


To the break of the day 
Gim - me, gim - me, gim - me 

meščata črnina ali nizkokakovostna slika, zaznavanje 
glasu zna biti problematično ... Hja, kolikor denarja, 
toliko muzike, čeprav zna Ultrastar kljub hakeljcem 
nuditi dosti pevskega užitka. Kolikor je to v običajnih 
PCjaških čumnatah pač mogoče, kajti primerjave s 
skakanjem po dnevni sobi pred TVjem tu ni. 

0 ... se poveže z velikim vmesnikom, iz katerega gre še USB-kabel. Grdo. Drugih 
novosti ni. Delujeta z vsemi Singstari za PS2 in PS3, z Guitar Hero World Tour 
(PS3) in Rock Band 2 (PS3). Big Bangi jih imajo po 50 EUR. 

€ Če nimaš konzole in bi rad pel karaoke v slogu 
Singstarja na peceju, je Ultrastar pravi zate. Sim- 
patičen program, zlasti če si glasbeno podkovan in 
nagnjen h kreativnosti, saj ima urejevalnik. 

O Baze so vzdržljive, zato so zgodnji napadi usmerjeni bolj v uničevanje posameznih stavb in zavira- 
nje proizvodnje. Pehoti se življenjska doba podaljša s tem, da lahko zasede nekatere stavbe in zaklo- 
ne, s čimer močno pridobi na sposobnostih. Bi si pa na kartah želel več tovrstnih zavetij. 


O Misije v kampanji so predvsem skriptane sorte. To se nemara sliši slabo, a tempo je res vešče od- 
merjen — kar seveda pomeni, da se vam tik pred koncem praviloma za vrat vsuje največ peklenščkov. 
Izzivi niso mazohistični, se pa kar dogaja, da je treba kako od misij večkrat ponavljati. 


€ Fioodi so najmanj tako nadležni in nagnusni kot v streljankah. Marince vam okužijo, preden se za- 
veste, da vam igrator trese od njihovih nečloveških krikov, ko jih paraziti jedo od znotraj, organ za or- 
ganom ... So pa ranljivi na oklepnike. Upam na kak DLC, ki hi napravil igralne tudi te gnusobe. 


Halo 
Wars 


| alo je ime, ki nedvomno privlači ljudi in novce. 
Ljudje si sučejo Halove soundtracke in v garažah 
| varijo džipovske warthoge. Mastr čif je bil na na- 
IM M slovnici Jokerja. Pa še en dokaj nepomemben po- 
datek: Halo 3 je imel 1,7 milijona prednaročil. Ehm. Pri- 
ročna franšiza, torej, če hočemo realnočasovnim strategi- 
jam pomagati, da se na konzolah postavijo na lastne par- 
klje. Vsaj tako menijo pri Microsoftu in Ensemblu. Pri 
slednjem so šli po koncu razvoja te igre resda papa. Toda 
ne zato, ker bi ga z njo polomili. 
Edina stvar, ki caruje bolj kot Master Chief, je več sparta- 
nov ll na kupu. Halo Wars zato spada v tisti del zgodovi- 
ne, ko še niso pokrepali vsi ti ultimativni bojevniki razen 
nam najbolj znanega zelenca. Dogodki so postavljeni 
dvajset let pred prihod ladje Pillar of Autumn v sistem Ha- 
lo v prvi igri in zasledujejo potepanje ladje Spirit of Fire 
(ljubim ta imena!) po obrobnih sistemih. Tam si njena po- 
sadka prizadeva preprečiti še posebno zle namere cove- 
nantov, da bi bili kar se da nizkotni falotje. Tako zelo so 
žleht, da je zanje potrebna cela armada, ki jo s Spirita 
pošiljajo na površje planetov. Ker spartanov ni pod vsako 
mizo pet, je naša vojska sestavljena pretežno iz navadnih 
pešakov - marincev, ki so bili v streljankah kanonfutr. 
Med pehoto sodijo še njihova plamenometalska izpeljan- 
ka in spartani ll, ki so kakopak elita. Da jih covenanti ne 
bi gazili, so tu warthogi, pa tanki scorpion in nova vozilca, 
kot so tank z railguni, protiletalski raketometalec ter ho- 
deči robotej, ki s pestmi melje sovražne hišice. Tudi letal- 
ske sile premoremo, in sicer v obliki dveh topnjač, od ka- 
terih je večja ogromni behemot, ki ga je pravo veselje 
odlebdeti nad sovražno bazo, ker od nje ne ostane veliko. 
No, Covenanti nam ne ostanejo dolžni. Nasproti stoji pi- 
sana bera slovitih žverc, od gruntov, ki spuščajo enako 
otročje glasove kot vsakokrat, do jackalov, hunterjev in 
elitov (slednji so v večigralstvu na izbiro le pri enem od 
treh možnih herojev). Vozilca premorejo lebdeče ghoste, 
kupček plazemskih tankov, letečih bansheejev in hodečih 
pajkov, pa tudi kolosalnega scaraba, ki ga igra prosto- 
dušno imenuje 'uber enota'. 
Skratka, fanom serije bo srce igralo, ker so notri vsa bitje- 
ca, katerim je moč v streljankah odpihniti glavo, pa še 
kako za povrh. Toda z rekrutiranjem enot njihova vred- 
nost še ni zakoličena, saj je moč vsako pošteno nadgradi- 
ti. Spartani recimo dobijo rotirajoč kanon in na koncu la- 
ser, ki je inkarnirana smrt. Ljudska in covenantska stran, 
ki sta na voljo v večigralstvu, se dovolj razlikujeta, da sta 
zanimivi, vendar hkrati ohranjata ravnotežje. Za vsako 
frakcijo so poleg tega na izbiro po trije heroji, ki s samos- 
vojimi sposobnostmi in sebi lastnimi enotami dodatno ra- 
zgibajo spisek. Covenanti morejo svoje junake obenem 
vreči sovragu v fris in mu tako nadvse zavdati, vendarle 
kakega nabiranja stopenj v slogu Warcrafta ne pričakujte. 
Središče naše moči so baze, koder sta skoncentrirana 

proizvodnja in zbiranje surovin. Osrednja surovina, 'ma- 
terial', priteka sama glede na to, koliko dostavnih ploš- 
čadi imamo, so pa po kartah razporejeni dodatni viri. Ob- 
lika postojanke je natanko določena: središče in do se- 
dem odrejenih prostorov za bajtice ter štirje za obrambne 
stolpiče. Napredovanje po tehnološkem drevesu s po- 
trebnim postavljanjem električnih generatorjev je prefi- 
njeno in zahteva preudarjanje, katere stavbe postaviti 
kam, hkrati pa zelo poudarja širjenje na druge prostore, 
kjer je moč graditi. 

Halo Wars zato igralno pade nekam med stare Command 
6 Conguerje in novejše adrenalinske klikotalščine, kot je 
Dawn of War. Takoj je treba reči, da naslov ne inovira kaj 
prida, saj je sistem klasičen kamen-škarje-papir, brez na- 
prednih prijemov v slogu Supreme Commanderja. A pri- 
znati moram, da je Halo Wars simpatična in igralna žival. 
Akcija teče gladko, iniciativa je vselej nagrajena, mož- 
nosti pa segajo dlje od navadnih množičnih navalov. Igre 
se z nadgrajevanjem in megalomanskimi uber enotami 
drži lušten pridih starejših strategij, kakršne smo na pece- 
ju igrali pred leti, le da z novo, navdušujočo podobo ter 
elanom. Halova duša je nezmotljivo prisotna, na ekran pa 
jo riše zmogljiv pogon, ki pomeče marince na vse strani, 
ko brute useka s kladivom. Karte za večigralstvo so mor- 
da kanček majhne, a razgibane in z veliko pristopi. Umet- 
na pamet v skirmishu ne preseneča - ko smo n00Ob, nas 
zna namahati, a vendarle je le trener za pomerjanje proti 
človečkom iz mesa in krvi. Proti slednjim se lahko pome- 
rimo v načinih 1v1, 2v2 ali 3v3. Zaenkrat je torej mogoče 
samo igranje z dvema moštvoma v klasični partiji vrste 
zbombardiraj-ga-v-prah, je pa za neučakane tu dodaten 
način deathmatch, ki precej pospeši pritok materiala. 
No, poglavje zase je enoigralska kampanja, za katero 
mirne vesti rečem, da gre lahko mnoge pecejaške strate- 
gije učit, kako se stvarem streže. Njena edina hiba je, da 
je s petnajstimi misijami razmeroma kratka in da so vse 
na strani človeške zveze USNC. Nič ukazovanja covenan- 
tom, torej. A teh petnajst nalog je domala od prve do zad- 
nje takih, kakršnih smo vajeni le še od Blizzarda, najsi gre 
za čiščenje parazitov z oklepa ladje ali vlačenje napol 
uničenega fuzijskega reaktorja po dolgem klancu navz- 
gor, pri čemer se skotali nazaj dol, če vlačilca uničijo. 
Vzdušje, ki ga pričara Halov svet z izrednimi vmesnimi se- 
kvencami, od katerih si boste kakšno brez dvoma pogle- 
dali večkrat, je samo pika na i. 

Igra ima seveda tudi slabe plati. Najhujša je umetna pa- 
met pri premikanju enot. Težko mi gre z jezika, a tudi v 
CeCjih sem redko naletel na tako zabitost. Toliko bolj 
nadležno je to, ker gre za konzolo, kjer je plošček vselej 
počasnejši od miši. Na srečo je nadzorna shema elegant- 
na; tekoča je in boljša od iger, na X360 ali PS3 preneše- 
nih s peceja. Obe gobici nadzorujeta kamero, ki ima v 
sredi označevalni merek, s katerim zajemamo enote in z 
gumbi odrejamo ukaze. Eleganca se skriva v hitrih dosto- 
pih do enot iste vrste, zlasti pa v samodejnem preskako- 
vanu med 'armadami' (dol na križcu), kar omogoči celo 
ogranizacijo napadov iz več smeri, ne da bi ob nadzoru iz- 
gubljali živce. Sem pa pogrešal več ukazov za zajem po- 
sameznih enot in kombinacij tipk, kamor bi mogel stlačiti 
stoječa navodila enotam, saj teh ni. Kot tudi ne igralnih 
Floodov, čeravno jih, tako kot Forerunnerje, srečamo v 
kampanji. 

Halo Wars ne pozira z naprednostmi v slogu Endwara in 
je v primerjavi z naslovi za PC preprost, a hkrati hudirjevo 
zabaven in simpatičen. Pohvala je že samo dejstvo, da 
zmore pričarati podobno vzdušje kot njegovi prvoosebni 
bratranci. O ja, konzole so z njim dobile svoj Command 6 
Conguer. Lahko jim je v čast. 


( "Igranje Halo Wars je nebeška volja bo-| 
G) ni gov in Aggressor je njihov instrument. " | 


xbox 360 Ensemble / Microsoft | 

bombardiranj, na alienski posebej velik bum v kladivu njihovega heroja. Arbiterja lahko na primer do- 
besedno vzamemo v roke in se z njim gremo aliensko nindžo, vštevši motion blur na zaslonu! 

EC Štorija je odpuljena, kot Halo zna biti, saj se med drugim potepamo po notranji strani planeta, ki 
ima tamkaj, v svoji sredi, sonce. Master Chief se v igri ne pojavi, zato pa je z nami del Red Teama — 
Alice-130, Jerome-092 in Douglas-042. Ja, ime slednjega je poklon Douglasu Adamsu. 


€ Večina enot ima poleg navadnega napada tudi sekundarnega, ki ga sprožimo s knofom Y in se mo- 
ra nato zopet napolniti. Marinci imajo tod spravljene ročne granate, vozilca pa nemalokrat drug režim 
delovanja, na primer vkopavanje. Hitra uporaba teh sposobnosti lahko zaradi moči obrne potek boja. 


4h 


h, kako nizko znajo pasti veliki. SO- 
COM, niz lahkotnih tretjeosebnih ko- 
mandovščin za igralne postaje, se 
navzlic milijonski prodaji in veliki po- 
pularnosti med gorečimi zagovorniki Sonyje- 
vih drkaliških produktov nikoli ni uspel prebi- 
ti v ozki krog elitnih vojaških streljačin. Nje- 
govih zaslug na področju grupnega streljanja 
na konzolah resda ne gre zanikati. Izvirni SO- 
COM iz leta 2002 je bil recimo med prvimi 
špili, ki so pridoma izkoristili dobrote mrežne- 
ga vmesnika za playstation 2. Toda ker so se 
nadaljevanja kot pijanec plota držala zasnove 
prvenca in z opaznejšimi inovacijami niso po- 
stregla, se je serija v očeh neljubiteljev dod- 
obra utrudila. Malokdo je verjel, da bo revolu- 
cija uspela Confrontationu, in glej si ga no, 
tale tečni Malokdo, ki ima tolikokrat prav, se 
spet ni motil. Oziroma se je. Zakompliciral! 
Za one, ki razvoju pričujočega dela niste sle- 
dili iz neposredne bližine, bo precejšen šok 
predstavljalo že začetno spoznanje, da so 
možiclji iz tvrdke Slant Six Games, katerim je 
kovanje igre Sony zaupal na račun starih 
mačkov Zipper Interactive, brez trohice obža- 
lovanja odpravili enoigralsko komponento. 
Tako je: solerska kampanja, ki je v prejšnjih 
delih rabila vsaj kot trenažni poligon za nali- 
nijskega streljanja žejne začetnike in vetera- 
ne, je romala kopat jarke na fronto. Osrednji 
zaslon ne ponudi nikakršnih opcij, ki ne bi bi- 
le povezane z vsemrežnim udejstvovanjem. 
Odsotno je denimo merjenje moči z boti in 
manjka celo osnovno urjenje. Glede na to, ka- 
ko neintuitiven zna biti igralni vmesnik, je to 
zajetna napaka. Prav tako ni niti trohice lokal- 
nega multija - vse je možno le po internetu. 
Ampak okej. Da namerava Confrontation 
stopati le po večigralski ledini, ki jo je na aba- 
kih svojčas zoral legendarni Counter-Strike, 
smo vedeli iz oznanil. In treba je reči, da 
umotvor s tosmernimi možnostmi ne špara, 
dasiravno bomo kot pripadnik moštva ko- 
mandosov oziroma najemnikov med številni- 
mi modusi zaman iskali nove. Vračajo se po- 
narodeli načini, kot so suppression, demoli- 
tion, escort, breach, extraction in control. 
Manjka convoy, kar pa je plus, če ste med 
onimi, ki menijo, da se vključitev vozil v SO- 
COM 3 ni obrestovala. Tu jih namreč ni na 
spregled. No, pod črto gre za spodobno, čep- 
rav nepretresljivo mešanico timskega death- 
matcha, reševanja / pobijanja talcev, posta- 
vljanja / onesposabljanja eksplozivnih teles in 
zavzemanja ključnih točk na kartah. Teh je 
vsega skupaj, verjeli ali ne, mizernih sedem, 
od katerih so stare kar tri: Crossroads, Desert 
Glory in Frostfire. Večina jih je na voljo v 


Case v cev postavi cvet, toda 
SOCOM mu ne SRAMU EN 


PS3 SlantSix/ Sony Six / Sony 

manjši in večji izvedenki, kar je dob- 
rodošlo, ko se odločimo postaviti 
partijo z manj kot 32 udeleženci, ko- 
likor znaša gornja omejitev, oziroma 
se ji pridružiti. Tako ali drugače pa 
si upam trditi, da se bo malokatera 
stopnja vtisnila v dolgoročen spo- 
min pristašev niza, saj zlasti sveža 
okolja po vrhunskosti dizajna prav 
nič ne izstopajo. Nekaj prepotrebne 
raznolikosti si je moč ustvariti z nas- 
tavljanjem prijateljskega ognja, do- 
voljenih orožij, časa, mest oživljanja 
in ostalih multiplayerskih postavk. A 
občutek nenavdihnjenosti in tisoč- 
krat videnega je vseeno krepak. 
Razumimo se: osnove strelske akci- 
je so na mestu. Nažiganje znova 
premeteno lovi mejo med arkadnos- 
tjo in realizmom, kar med drugim 
pomeni, da je strel v glavo v večini 
primerov smrten, dočim je škoda, ki 
jo povzročijo zadetki v druge dele 
telesa, odvisna od naše in nasprot- 
nikove opremljenosti. Pred rundami 
in med njimi lahko izbiramo med 
vojaškimi nadevki ter resničnimi 
orožji, ki sedejo v primarni in sekun- 
darni slot ter v prostorček za opre- 
mo. Na izbiro imamo kup ekploziv- 
nih in dimnih granat, raketobaca- 
čev, snajperk, pištoljev in brzostrelk, 
na katere lahko povrhu namestimo 
manjši regiment daljnogledov in 
sličnih pomagal. Soldat, ki si bo izb- 
ral najjači oklep, bo zaradi tega teže 
ranljiv, a bolj neokreten pri gibanju. 
Kdor bo na pokalico namestil du- 
šilnik, bo učinkovit pri tihem napa- 
danju izza leda, vendar nebogljen 
pri odkritem skakanju pred sovraž- 
nikovo cev. Skratka, borilni mehan- 
izmi so znani, a spodobno uravnote- 
ženi. 

Toda kaj je vse to takega, česar ne 
bi dandanes ponujal praktično vsak 
prvo- ali tretjeoseben streljaški 
umotvor, ki si lasti spletno kompo- 
nento? Kajti natanko to je Confron- 
tation: poveličevano, ziheraško več- 
igralstvo, ki so ga tvorci navlekli iz 
sleherne vsakdanje spletne strelja- 
čine, marketingarji pa so ga zavili v 
folijo, na kateri po naključju piše 
SOCOM. V mesecih, ki so minili od 
polomijadnega ameriškega izida, so 
avtorji z zajetnim popravkov resda 
uspeli pokončati večino nadležnih 
hroščev. A vseeno je tole bolj kilav 
izgovor za izdelek, ki naj bi na play- 
stationu 3 redefiniral grupno razpa- 
ljotkanje. V trenutnem stanju ga niti 
slučajno ne. 


0 sposobnost zaznavanja gibanja v ploščku za PS3 zna priti prav za kukan- 
je izza sten. Kul pritiklina, čeprav sredi akcije redkokdaj pride do izraza. 


C Videz lika si moremo prirediti po želji. Izbiramo med kamuflažnimi 
kožicami, tipi ksihtov, obrazno poraščenostjo, vojnimi brazgotinami ... 


€ Conirontation je na voljo tako v obliki dolpotega kot na modr'žarku. 
Boljša je slednja izbira, saj zraven fašemo bluetooth gobezdalo. 


€ osnove SOCOMa so kljub vsemu dovolj trdne, da zna biti igranje z ideal- 
no druščino nadvse zadovoljujoče. Slovenskih rojakov žal ni na spregled. 

olj nasilnega špila, kot je hodi-naprej prete- 
pačina MadWorld, ni bilo, odkar je James Earl 


Cash v Manhuntu z žico delal sovražnikom no- 

va usta. Nemara celo, odkar je Subči v Mortal 
Kombatu nasprotniku izruval glavo s hrbtenico vred in 
jo na ogled postavil. Že takrat je koga streslo po tais- 
tem križu - kaj šele v NoremSvetu! 
Kraj dogajanja je urban otok v bližnji prihodnosti, na- 
menjen le televizijskemu šovu, ki gradi predvsem na 
sli občinstva po krvi. V ta namen je posejan z nebro- 
jem mišičastih sovražnikov, nevarnih predmetov in 
pasti, ki jih je treba premagati v vlogi raskavoglasne- 
ga junaka Jacka. Zgodba, ki jo je sklamfal kultni ja- 
ponski pisec Jasumi Matsuno (Vagrant Story, Final 
Fantasy XII, FF Tactics), žal ne zaide v posebne doga- 
jalne ali prispodobne globine, a ni brez soli in postane 
po začetni tretjini kar zanimiva. Toda MadWorld bolj 

€ Napredovanje je mogoče tudi brez ustvarjalnosti, če recimo 
ponavljaš ene in iste gibe, ki ti zlagoma prinesejo dovolj točk. 


€ Včasih je zaznavanje kombinacij češko. Ko tipu nabijem v 
glavo prometni znak in ga vržem na špice, to ni nič posebnega. 


voščiti epsko zapretiravano karna- 
žo. Jack, ki ga spremljamo v pog- 
ledu od zadaj, neprijatelje suva v 
mehko meso, jih treska v zid ali 
jim spusti par čelnih, da jim eks- 
plodira glava. Naslednja stopnja je 
raba motorke v rokavu za razpo- 
lovljenje, razčetverjenje in razdva- 
najsterjenje, pri čemer rdeča teko- 
čina fontanasto prši okoli. Je to 
vse? Ma kaki. Sovražnikom v gla- 
vo nabije prometni znak ali hupo, 
da omotično hodijo okoli in spuš- 
čajo male trobljajčke ... jih sadi na 
osti ... premlati s palico za bejzbol 
... V gobce jim porine flaše soda- 
vice, nakar jih pritisk odnese na 


drugo stran ceste, kjer obvisijo na špi- 
cah, štrlečih iz joškov in mednožja or- 
jaške kartonske bjondine ... vrže jih v 
prešo ... naluknja s parom bodal ... za- 
kuri v sodu z ognjem ... izruva srca ... 
meče jih v ventilatorje, pod vlak in v 
prešo ... elektrokutira ... Vse to počne z 
gumbarjenjem in tresenjem wiimota ter 
nunčaka, za lažje ogibanje pa lahko kr- 
javlje vzame na muho, skače ter se jim 
ogiba s premeti nazaj. Posebno slast si 
privošči pri dolgem, raznolikem mimo- 
hodu šefov, saj jih po boju, ki zajema 
tako prosto tepežkanje kot pritiskanje 
gumbov v skladu z navodili, ubije na 
šerifovsko izvirne načine. 

Pri odstranjevanju barabinov je ključne- 
ga pomena tvorjenje kombinacij, ven- 
dar ne toliko glede udarjanja kot usmrti- 
tev. Več zaporednih krutosti kot neko- 
mu storiš, za bolj kompleksno obvelja 
nasilje in več točk prejmeš. Ko jih zbe- 
reš določeno število, se sproži časovno 
omejen klavski izziv, ki ga predstavi no- 
ri umazanojezični črnec s še bolj noro 
bejbo in običajno vključuje kak odbit 
stroj za trenje kosti. Pozneje pa sledi 
šefovska bitka. Tako linearno napredu- 
ješ skozi nekam kratko, recimo šestur- 
no igro brez možganskih 
orehov ali skrivanja, le s 
polno klavske akcije, ki 
se dogaja na par grafično 


€ Muzika je precej nezapomnljiv hiphop, zato pa carujeta komenta- 
torja, ki stresata ostudne šale in cinične enovrstičnice. 


in iste kombote in s tem grindersko dosežeš enak re- 
zultat.) Zlasti orgazmiraš ob šefih, vzdušju in brutalnih 
strojih za uničevanje ljudi. Potem pa se špil spomni, 
da se bo kosal z večjimi bratranci, zaradi česar zviša 
težavnost. In takrat pridejo na dan pomanjkljivosti, "ge 
zlasti neokretna kamera, ki zakriva dogajanje in jo 
nadzoruješ samo tako, da si jo hipoma postavljaš za 
hrbet; luknjavo jemanje tolovajev na muho; ter ome- 
jen nadzorni sistem, ki ne pozna bloka in ne omogoča 
dolgih, kreativnih verig. Prej z razlogom neumni in 
statični sovražniki postanejo silnejši in te jamejo kon- 
kretno kaznovati za vsako napako, h katerim obilno 
prispeva zlobna kamera, ti pa imaš na razpolago le 
ubogo izmikanje ter nekaj kratkih kombinacij, ki se iz- 
tekajo v ponavljajoče se usmrtitve. V bojih je nekam 
malo izmenjave udarcev, lokavega premeščanja v 
prostoru in splošne dinamike. Sčasoma ugotoviš tudi, 
da omejenost velja še za usmrtitveno rabo okolice in 
orožij, posebej motorke. Poleg česar MadWorld zasit- 
nari z omejenimi življenji - če ti jih zmanjka, moraš od 
začetka nivoja, ne glede na to, ali si že pri šefu. Nekul 
za igro, ki ne poseduje dovoljšne širine sistema, da bi 
bilo ponavljanje stopenj zanimivo! Z vajeti spuščena 
krvavost gor ali dol. 


H 


Pri Snetiju wii znova gori. Pohablje- 
na telesa nepridipravov tudi. 


wii Platinum Games / Sega 


glede izmišljevanja čim bolj krutih načinov, kako 
opraviti s capini. Pri čemer ne postane tarča oddaj ti- 
pa Svet, ker je tako neresničen. Njegovo risankavo 
zunanjost sestavljajo natanko tri barve - črna, bela in 
rdeča, okrašena pa je z grafičnimi medmeti v slogu 
stripov. Saj veste, CRACK, KAPOW in podobno. Zara- 
di tega je igra videti kot crtič deluks v gibanju, glede 
česar Platinum Games (bivši Clover - Okami, Viewti- 
ful Joe) priznavajo zajeten vpliv del, kot je SinCity. 

Ker je grafika, ki jo spremlja solidna hiphoperska 
glasba, tako visoko stilizirana, so si avtorji mogli pri- 

rahlo spremenjenih področjih. Ob tem 
lahko vsak izziv ponavljaš za boljši re- 
zultat, dočim te po koncu čaka odklep 
višje težavnosti. 

Pa boš šel znova skozi igro? Dvomim. 
MadWorld se namreč zatakne ob ha- 
keljc v lastni strukturi: je dokaj enosta- 
vna masakratorščina, ki si neupraviče- 
no zaželi biti več. Nekako do polovice je 
klanje nezapleteno, a uživantsko in za- 
nimivo, če rad odkrivaš nove načine 
obračunavanja. (Lahko tudi delaš ene 


€ vdelano je lokalno večigralstvo na razdeljenem ekranu, kjer s 
soigralcem tekmujeta, kdo bo nabral več točk. Bolj mnjeh. 


er je SimBin na peceju uveljavljeno ime, se 
njihov Race Pro na konzoli močno zanaša na 
izročilo, kot sta GTR in Race 07. To opaziš ta- 
koj, saj so meniji enako suhoparni in brez av- 
tomobilskega fetišizma, ki ga nudijo Forza 2, Gran 
Turismo in Test Drive Unlimited. Na izbiro so posa- 
mezna dirka, kariera, prvenstvo, izboljševanje časov z 
duhcem in dvanajstčlansko spletno (nerangirane ali 
rangirane tekme, kakih turnirjev ni) oziroma lokalno 
večigralstvo. Slednjega ni na razdeljenem zaslonu, 
ampak na izpeljanki vročega stola, kar pomeni, da s 
soigralcem vozita zaporedno. Bodisi sodelovalno isti 
avto, bodisi drugega, kjer tedaj, ko šofira kolega, tvo- 
jega konjiča prevzame umetna pamet. Zanimiv pri- 
jem, čeprav bi si želel tudi split sereena. 
V vsakem primeru avtomobilov ne moreš kupovati, 
barvati ali predelovati z nabavljanjem kosov. Nabiraš 
jih z uspehi v karieri, pri čemer je levji delež silovi- 
tejših zaklenjen v vseh modusih. To bo šlo nekaterim 
upravičeno na živce, čeprav se je z njimi kul šopiriti 
na liniji, kjer so zelenci obsojeni na švohnejša jetrca. 
Tako se ponje odpraviš v kariero, kjer čaka zložno 
napredovanje po razredih, od mini cooperjev do klas 
GT, WTCC ter formula 3000. Poanta je v nabiranju 
točk, ki dajo kredite, za te pa nabavljaš pravice do 
nelinearnega udejstvovanja v močnejših tekmovanjih. 
Na zgodbo, slavitvene animacije ali kaj podobnega 
pozabi, saj je vse skupaj docela staromodno. V dva- 
najstih razredih (produkcijski avti, GT pro, GT sport in 
GT club, WTCC 07, WTCC 87 ter F3000, formula 
BMW, mini cooper, radikalni športni avti, caterham 
CSR in izmišljeni WTCC extreme), je zbranih skoraj 
petdeset karjol. Tu so koenigsegg CCXR, aston mar- 
tin DBR9, audi R8 GT concept, saleen S7R, BMW M3 
GTR ... Lušten nabor skorajda brez vsakdanjega sme- 
tja, čeprav nima ferrarijev in porschejev ter je znan z 
računalnikov, saj se skorajda pokriva z onim iz GTR 
Evo. Tudi večina od trinajstih prog (Curtiba, Monza, 
Brno, Pau, Brands Hatch, Zandvoort, Valencia, Porto, 
Macau, Laguna Seca, Road America, Anderstop, 
Oschersleben) je iz prejšnjih SimBinovih izdelkov, s 
tem, da so brez prezrcaljenosti in drugih izpeljank. 
No, mešanica klasike in ne tako znanih stez, med ka- 
terimi so granturismovsko-gothamovske mestne z 
ozkimi ulicami ter ostrimi zavoji, je naposled prijetna. 
Pecejaškost velja tudi za volaniziranje. Grafika je taka 
kot v GTR in Race 07 (funkcionalna, a brez naprednih 
okraskov in v primerjavi s konkurenco grda), zvok, ki 


Trenutki golega dirkanja znajo biti po urah študiranja prog in 
vozil dobesedno čarobni. Ne bo jih malo, ki jim bo to zadostovalo. 

se omejuje na rjovenje mo- 
torjev, slično skop, in fizika 
na najvišjem nivoju podobno 
zahtevna. Ker si xbox, kot vi- 
dimo iz Microsoftovih lifestyle 
oglasov, lastijo predšolski ot- 
roci in mnoge babice, so vde- 
lani trije krovni nivoji težav- 
nosti. Ti odrejajo, koliko po- 
magal (sistem proti zdrsava- 
nju, vodilna črta na cesti ...) 
je lahko vključenih. Ker upo- 
raba vseh botruje dirkanju 
skorajda po tračnicah, igra s 
tem streže tudi nedeljskemu 
vozniku. A za slednjega so 
vseeno boljša izbira Forza 2, 
TDU ali Project Gotham Ra- 
cing 4. V Race Pro je premalo 
učnih ur, blišča, obstranskih 
zanimivosti in fetiša na štiri- 
kolesnike, da bi se vanj zat- 
rapale osebe, ki ne živijo od 
bencinskih hlapov. 

Ravno zaljubljenci v jeklene 
konjičke so ciljno občinstvo 
Profesionalne race. Nepre- 
vidnost in neizkušenost te pri 
furanju večine silovitejših 
makin brez pomagal brž sta- 
neta piruet in izletov v pesek 
ali travo. Zaradi tega je velik 
izziv ter užitek obvladovati li- 
picance pod sabo, gruntati 
vsak zavoj posebej in piliti 
čase. V karieri si zahtevnost 
nastavljaš sproti, zato si ri- 
tem napredka odrejaš na la- 
stno pest. Umetna pamet se 
prilagaja in je opazno zani- 
mivejša kot v kakem Gran 
Turismu, saj te silicijčniki ne 
bodo slepo nasajali od zadaj 
in vozili, kot da te ni. Vdelani 
sta poraba goriva in obraba 
pnevmatik. Najboljši pa je podroben tuning aerodina- 
mike, motorja, prestav, zavor, diferenciala in tako da- 
lje. To je mana z neba za resne dirkače, ki jim gre na 
jetra, da jih v Forzi pelje scat mulček z 
nabildanim brenčalom, v katerega je 
vtaknil brutalno močne dele. Ker ni ko- 
sovnega friziranja in so klase dokaj oz- 
ke, prideta bolj do izraza znanje šofira- 
nja in spreminjanja nastavitev. 

Je pa res, da bo tovrsten manijak hitro 
opazil pomanjkljivosti, ki se kar nabe- 
rejo. Nenavadno majhne so težave pri 
blokiranju koles in vožnji izven asfalta. 
Nekaj avtomobilov, recimo viper in alfa 
156, se na najvišji zahtevnosti brez po- 
magal vozi pretirano odpustljivo. Poš- 
kodbeni model je zelo temeljen, tako z 
vidika zunanjosti avtov kot vpliva na 
dogajanje. Znova je učinkovita taktika, 


Najboljši igrator je Microsoftov volan, za katerega menim, da dirkaču 
nudi prednost. Se pa zadeva z joypadom igra docela solidno. 


Zahtevnejši bodo veseli tuninga, pa tudi nastavitev kontrol. Z drsniki je 
mogoče določiti občutljivost in mrtve cone volana, plina in zavor. 


Pogledi so trije notranji, od tega eden z lepo zmodelirano 3D kabino, po 
kateri gledaš z desno gobico, in zunanji. Merilniki bi lahko bili laže berljivi. 


da se v ovinkih zaletavaš v tekmece ter se naslanjaš 
nanje. Vdelan je dež, a mokra cesta nima takega vpli- 
va, kot bi ga morala. Vreme se ne spreminja dina- 
mično, ni cikla dneva in noči, telemetrije, vzdržljivost- 
nih dirk, ročne ... In naposled Forza 2 ni toliko manj 
zvesta resničnosti, pri čemer nudi več razgibanosti ter 
vsebine. 

Temeljno vprašanje glede nabave Race Pro je, česa si 
želiš od dirkačine. Če si zatreskan v klasično, realisti- 
čno šoferstvo, te ne zanimajo novosti v žanru in me- 
niš, da lahko prezreš naštete kaprice, je o njem vred- 
no razmisliti. V širšem pogledu pa gre za še en boks 
na dolgi pisti simulacij, ki pod čelado resnobnosti 
skrivajo manko izvirnosti in napredka. 


se preimenuje v Hitrega Fritjofa 
in na cilji ravnini malica husmanskost. 

Sonic and the Black Knight 


ajhitrejši bodičevec se vrača v nadaljevanju 
| solidnega Sonic and the Secret Rings (J166, 
| 75). Namesto v cortkanem okolju arabskih 
noči se tokrat znajde v za odtenek temačnej- 
šem srednjeveškem okvirju, v arturjanski dobi vitezov 
okrogle mize. Tja so ga poklicali kot heroja, ki mu je 
usojeno, da se zoperstavi pokvarjenemu črnemu vite- 
zu Arturju ter njegovim pribočnikom. 

Nemudoma pade v oko luštna, farbovita podoba, ta- 
ko med igranjem kot v stripovsko-risankastih štorijal- 
nih sekvencah. Ob slednjih se ti kar milo stori, zlasti 
ob glasovih, ki so presenetljivo na nivoju, in ob sp- 
remljajoči glasbi, ki je naravnost fantastična. Serija je 
resda znana po milozvočnosti, a tokratna mešanica 
simfonike in heavy metala s srednjeveškim pridihom 
v glavi odmeva še dolgo po opravljenem igranju. 
Osnovni smisel je kajpak star in starodaven. Modri jež 
zopet tretjeosebno piči po ozki, vnaprej določeni poti, 
ki se vsake toliko časa razcepi, skače in se ogiba pas- 
tem ter prepadom. Gledamo ga od zadaj, kot je v 3D 
inkarnacijah te legendarne ploščadne franšize običaj. 
Sem in tja se kamera oddalji - tedaj 
akcijo spremljamo od strani, po- 
dobno kot v Sonic Unleashed, kar je 
poklon zlatim časom, ko je ježevec 
raztural v dveh razsežnostih. Obču- 
tek hitrosti je fenomenalen in izmi- 
kanje zahtevnejšim preprekam kot 
ponavadi zahteva bodisi malodane 
nadčloveške reflekse, bodisi za seri- 
jo značilno učenje stopenj na pa- 
met. Škoda, da frustracije po nepo- 
trebnem povzročajo pogoste težave 
s kamero, je pa res, da so nadalje- 
valne točke večinoma dovolj blizu 
vsakasebi. Spotoma odpiramo skri- 
nje in pobiramo zlate prstane ter 
raznobarvne vile. Modre dajo ježu 
instanten pospešek, rumene dolo- 


€ Pogled od strani ima veliko neizkoriščenega potenciala, a žal v 
njem prebijemo malo časa. Sonic se stežka privaja na 3D in več 


takih prijemov bi bila dobrodošla popestritev. 


čeno število prstanov, dočim rdeče polnijo vrstico za 
izvajanje posebnih udarcev za tepež. Poleg tega po 
stopnjah postopajo vaščani, ki nam v zameno za ne- 
kaj zlatih okroglin dajo kak predmet. 

Vendar celokupno igranje glede na Prstane ni enako. 
Poslovil se je nadzor z nagibanjem wiiljinca, ki si ga 
držal postrani kot joypad. Nadomesti ga bolj klasična 
kontrolna shema, ki zahteva nunčak. Največja spre- 
memba pa je mečevanje. Sonic že na začetku dobi 

€ Po mestih postopa nemalo hecnih prebivalcev, ki 
ježu v zameno za prstane podarijo kak predmet. 


govoreči meč Caliburn, ki v vlogi vodiča nadomesti 
Shahro iz Secret Rings in rabi kot orodje za tamanje- 
nje sovragov. Dogajanje je tako poleg v klasično 
ploščadno drvenje usmerjeno tudi v mečevanje, kjer 
opletamo z wiimotom in tako izvajamo sabljaške ka- 
rafeke. Na voljo je še poseben napad, ki 


gače, toda zabavnosti Sonica ne dosežejo. Hkrati 
prejmemo dodatna igralna sloga za ježa: eden je 
usmerjen v bojevanje, drugi hitrost. Žal slednji zavoljo 
nezmožnosti ogibanja spopadom ni preveč uporaben. 
Nadalje po vsaki končani stopnji dobimo nekaj pred- 
metov. Ti se delijo na opremo, ki jo lahko obesimo na 
Sonica, kar mu da kako novo sposobnost, ter šaro v 
obliki mečev in oklepov, ki jo lahko pri kovaču preto- 
pimo v novo orožje. Dotično lahko uporabljajo drugi 
člani druščine. 


porablja energijo, z njim pa skačemo od 
sovraga do sovraga in z njimi opravimo 
z zamahi ob pravem času. Med dirka- 
njem po stopnjah, ki so večinoma dolge 
par minut, naletimo na kar raznovrstne 
nasprotnike, od različnih oklepljencev 
do krilatih oči. Srečamo tudi nekaj še- 
fov, vendar pri teh dizajn nekoliko niha 
in hitrostno mahanje z wiiljincem v skla- 
du z navodili na zaslonu zna najedati. 
No, osnovni problem je v tem, da je me- 
čevanje nenaravno in nenatančno, 
kot se pogosto dogaja v igrah, ki 
gumbe zamenjajo z mahanjem z 
wiimotom. 

manjka. Ježa pot ponese čez Šir- 
; ne trate, skozi gozdo- 
4 ve, zmajske brloge, 


e ... Podoba je vseskozi 


z h KN, mesta, gradove, rudni- 

Na vsak način je bojevanja nemalo, 
tako da se je Sonic pogosto primo- 
ran ustaviti in opraviti z nepridipra- 
vi, ravno ko doseže primerno hi- 
trost. To neprestano zaviranje tem- 
pa ne deluje preveč dobro, saj gre 
večino užitka v Sonicih pripisati ra- 
vno noremu spidiranju. Je pa res, 
da turbo jež sčasoma pridobi nove 
sposobnosti z obeh 
področij, kot so boljši 
pospeški, lažje bloki- 
ranje in novi napadi, 
kar pozneje botruje 
bolj enakomernemu 
tempu. Poleg osrednjih 
stopenj je tu precej 
neobveznih, kjer mo- 
ramo na primer vašča- 
nom razdeliti neko število prstanov ali 
pobiti odrejeno število sovragov. Pri- 
bližno na dobri polovici kakih petnajst ur 
dolgega glavnega kvesta nastopi lušten 
štorijalni preobrat, po katerem lahko 
uporabimo like iz stare Sonicove drušči- 
ne. Knuckles, Shadow in Blaze v sred- 
njeveških kostumih z meči izgledajo iz- 
jemno kul in vsak se igra za odtenek dru- 


fina in zlasti ob igranju 
bolj pisanih stopenj se 
zna oko pošteno orositi. 

Predvsem zaradi osredotočanja 


z. 
b 
na mečevanje, ki ni ravno vrhun- 


z sko, Black Knight nazaduje glede 
Zz na Secret Rings, saj sta ravno 
no-bullshit dirkanje in reflek- 
sno izmikanje preprekam naj- 
boljši del vsakega Sonica doslej. 
Vseeno pa si mu pripravljen odpustiti marsikatero 
napako, zlasti zaradi prikupne zgodbe, luštne izved- 
be in kar nekaj užitkarskih trenutkov. No, za neogi- 
bno nadaljevanje upamo na vrnitev h koreninam, kjer 
se bodo razvijalci bolj posvetili močni plati serije, torej 
bistremu ploščadenju in hitrosti, namesto dodajanja 
ne preveč posrečenih novih igralskih mehanik. 

Pri igranju novega ježa se Kavbojc 
počuti kot šprinter v sumo ringu. 


wii Sega 


€ Nadvse simpatična zgodba se vrti okoli nekoč dobrega kral- 
ja Arturja, ki si lasti nožnico legendarnega meča ekskaliburja. 
Ta mu podari nesmrtnost, a ga obsede zlo, ki ga pretvori v 
črnega viteza. Vendar ni vse tako, kot se zdi spočetka ... 

Arachne 


€ 'Arachne' je le eden iz plejade insektoidnih gravžev, ki zaradi parazitskih črvov mutirajo v titane in se 
te šefovsko lotijo. Seveda pa nesrečniki ne vedo, da so nindže poleg vsega ostalega tudi ultimativni pips. 


vw 
e drži, da je posnemanje najvišja oblika laska- 
nja, imajo japonski From Software glavo tako 
daleč v riti Tomonobuja Itagakija, da mu spuš- 
čajo mehurčke v Evstahijevo cev. Ninja Blade 
namreč ni le gola izpeljanka veličastne in kultne sek- 
ljačine Ninja Gaiden (2), marveč je njen poslušni ku- 
ža, ki na ukaz dela premete in stoji na repu. Problem je 
v tem, da je sicer videzno všečen, poslušen in popad- 
ljiv, a mu manjka ostrine zob, da bi naredil enako šta- 
lo kot njen mojster s katano. Ali paličicami za riž. 
Tokrat nismo v črni leder odeti nindža Rju Hajabusa, 
ki se ukvarja s pošastki, temveč v črni leder odeti 
nindža Ken Ogava, ki se ukvarja s pošastki. Piše se le- 
to 2015 in Tokio napadejo skrivnostni parazitski črvi, 


ki spreminjajo ljudi in živali v ostudne nakaze, nadzo- 
rujejo njihova telesa ter občasno pridejo na dan tudi 
sami, vsi lovkasti, sluzasti $ členasti. Oziroma, bolje 
rečeno, pridejo na noč, saj domala ne uzreš žarka 
dnevne svetlobe. Praktično ves špil se odvije ponoči, 
v somraku in pod zemljo. Ken pripada oddelku vrhun- 
sko natreniranih senčnih bojevnikov, izurjenih za sk- 
rajne primere, a hitro se mu pripeti velik preobrat, ki 
ga postavi nasproti nekdanjim sodelavcem ... in oče- 
tu. Štorija sploh ni slaba in je bolj dodelana kot v Ninja 
Gaidenu, ki stavi na ohlapno povezane klišeje. Pred- 
vsem skuša skozi odnos med fotrom in potomcem ter 
modrovanjem o tem, kako genocid nad tujo življen- 
sko vrsto ni samoumeven, vzpostaviti pravo dramati- 


€ Ninja Blade vzame osovražena in mnogokrat zlorabljena OTE-zaporedja ter iz njih naredi enega temeljev 
igranja, s čimer se trka po prsih celo na škatlici. V očeh nekaterih je to tako, kot bi se hvalil s sifilisom. 


ko ter te spodbuditi k razmišljanju. Nekatere pasaže 
so ganljive in za tovrstno akcijado presenetljivo pri- 
stne. Je pa seveda res, da imajo za protiutež tipično 
rižojedo odbitost, zaradi katerega je špil tako prite- 
gnjen, da je vse skupaj težko jemati resno. Na eni st- 
rani so čustvene debate o smislu obstoja, na drugi pa 
nindže z nadnaravnimi močmi, ki frčijo kot albatrosi, 
mečejo energijske krogle velikosti nogometnega šta- 
diona, ustavljajo letala z golimi rokami in kolinijo ti- 
tanske monstrume, pred katerimi se kolcne celo God 
of Waru. 

Ravno v teh obračunih tiči največja moč Ninja Blada, 
saj se več kot enkrat zazdi, da je bistvo igre ringelšpil 
zajetnih med- in končnih šefov. Povečini gre za gro- 
mozanske nakaze, ob katerih Ken ni nič večji od mrav- 
ljinca in ki segajo od vznemirjenih mutiranih pajkov, 
muh, ličink in deževnikov prek preoblikovanih nindž 
in gejš do zobatcev, ki so ušli iz mitologije. Pri njih se 
razkrijeta lepota in zmogljivost grafičnega pogona, ki 
mahedra z veliko količino poligonov in številnimi 
učinki. Zlasti pa pride do izraza kakovost prostorske- 
ga zvoka, saj je Rezilo eden naslovov, ki z bomba- 
stičnim pokanjem in natančnim pozicioniranjem sig- 
nalov sila izkoristi postavitev 5.1. In kako poraziti te 
orjaške tolovaje? Navadno tako, da se nekaj časa ogi- 
baš njihovim napadom in jih tepeš po dokaj očitnih 
šibkih točkah (pri enem ali dveh je treba bolj vklopiti 
možgane), nakar sledi GTE - sekvenca pritiskanja 
gumbov v skladu z navodili na zaslonu. Te gredo ne- 
katerim na živce, vendar sami po sebi niso vredni ob- 
sodbe. Hec je v tem, da so 'guick time eventi' v igrah 
zato, da omogočijo početje tistega, česar špil drugače 
ne bi bil sposoben. Ali pa bi trajalo predolgo, da bi z 
običajno akcijo dosegel tisto, kar skozi OTE v nekaj 
sekundah. 

Seveda pa se morajo avtorji tega zavedati, in na srečo 
so v tem primeru pretežno se. Kajti tega, kar GTEJi 
omogočajo v Ninja Bladu, ne bi mogel pričarati noben 
standarden pogon. Ken s pritiskanjem knofov na de- 
sni strani joypada in smeri dela tako štalo, da je Tokio 
ni videl od Godzile sem, saj prej načete vrage kolini na 
bombastično filmske načine. Pri tem smo deležni ne- 
poteze, na primer furanje z motociklom po tramovih 
in avtobusih, ki jih sto metrov nad tlemi bljuva črv, 
pobran iz filma Dune. Prefiltriran animejski odfuk, vre- 
den tako adrenalinske napetosti kot smeha, čeprav 
dvomim, da bo običajnemu Slovencu to dogajalo. Po- 
udariti je treba tudi, da moraš biti kljub temu, da so 
GTE-sekvence same po sebi dokaj primitivne (ni al- 
ternativnih izidov, cepitev ali česa podobno napredne- 
ga), za uspeh krepko odziven, saj je pokazatelj, kaj je 
treba pritisniti ali hitro drezati, na zaslonu le sekundo 
ali dve. Če ti spodleti, se dogajanje previje do zadnje 
nadzorne točke v sekvenci, ki jih ni malo, vendar bo 
končna ocena zato nižja. Poleg tega igra z besedo 
(good, great, excellent, perfect) ocenjuje še natanč- 
nost stiska, odvisno od tega, kje je ob izvedbi dejanja 
krog, ki se koncentrično manjša proti sličici gumba ali 
smeri. No, zaporedja so izvedljiva v vsakem primeru. 
Tisti s slabimi refleksi se jih bodo napiflali, saj so do- 
godki z redkimi izjemami enaki, sobni nindže pa bodo 
naredili vse iz prve na perfect. 

A Ninja Blade je vseeno kar oddaljen od simulatorja 
treninga za srednjeveške morilce, kakršna sta Tecmo- 
va Gaidena. Pri slednjih gre za dodelani borilščini, v 
katerih je domala vsak boj tehničen in dizajnerski 
sladkorček ter ki posedujeta epsko globoka bojevalna 
sistema, meječa na najboljše pretepačine. Izdelek 
From Softwara pa je združek videzno hudih, toda ig- 
ralno preprostih guick time eventov, in solidnega, a 
ne tako odličnega standardnega tepežkanja. Če Ken 
ni zapleten v kak GTE, se bojuje na enak način kot 

Vendar pa mlatenje ni tako fino uravnovešeno, izpilje- 
no in globoko kot v Gaidenu in Devilu, niti ne kot v 
Godu. Heavenly Sword da Ninja Blade zlahka v koš, 
sveti trojici pa ni kos. Dosti premalo vrst sovražnikov 
srečaš in izven nekaj šefovskih spopadov zombaklja- 
sti mutanti ter netopirji niso zadosti sposobni, da bi ti 
povzročali večje preglavice, saj ne zahtevajo več od 
dokaj enostavnega ponavljanja standardnih gibov. Na 
najvišji težavnosti je nekaj več potrebe po bloku in 
premeščanju, to pa je tudi vse. Ob fajtanju ni ugank 
s kot v Bogu vojne, manjka prave krvavosti, okolica je 
, oi: nea <a enolična, proti koncu nastopijo konkretne težave z 
AC še : Excellent »B gladkostjo prikaza, dizajn sovražnikov in šefov je ut- 

pa, uč da. rudljivo standarden (nekateri velikani so skopirani iz 
f DMC). Zmoti tudi, da je treba ob koncu enajsturne igre 
še enkrat skozi plejado velikanskih falotov, ki si jih 
prej že razsul. Ne pomaga niti, da je krepavanje šefov 
povečini udarjeno na isto vižo, se pravi odstranitev 
oklepa in ražnjičanje mehke notranjosti, ponavljajo pa 
se takisto njihove sposobnosti. Verjetno najbolj pa je 
sitno, da ni shranjevanja položaja med misijami, ki v 
€ Ko igro končaš, se lahko preizkusiš na višji težavnosti, kjer pa se borilni sistem ne razvije tako kot v povprečju trajajo uro. Kontrolnih točk je dovolj, a po- 
NG, DMC in GoW. Tako so največja draž za vnovično akcijo skrivnosti, razmetane po sodih in skrinjah (Z  zicija se fizično posname šele, ko nalogo opraviš. Ne- 
njimi si recimo podaljšaš energijsko in magično črto), nadgraditev vsega do konca in achievementi. razumljivo in nepotrebno zajebavanje kupca. 


KA 
v 


" 


Rju Hajabusa v NG, Nero v Devil May Cry in Kratos v 
God of War, se pravi udri po siromakih iz tretje per- 
spektive. Na razpolago ima tri standardna orožja 
(običajen meč, ki uravnoteža hitrost in moč, težko re- 
zilo, ki je počasno, a silno, ter nožički, ki se odlikujeta 
po hitrosti) in tri vrste čarobnega bumerangastega 
šurikena, ki ga meče na daljavo - električnega, ve- 
trovnega in ognjenega. S prvim omami sovrage in po- 
stavlja bariere, z drugim jih tepe v krogu ter gasi pla- 
mene, s tretjim jih kuri in zažiga velikanska očesnata 
drevesa, ki v izvrstnem grafičnem učinku razsvetljuje- 
jo temo. Gumba za udarce v navezi s petelinoma skr- 
bita za verige in kombinacije udarcev, kar dopolnjuje- 
jo omenjeni šuriken, tekanje, izogibalno šviganje, 
skoki in blok. Energija za šuriken z rabo pojema in se 
nato samodejno polni, hkrati pa jo uporabljaš za 'ninja 
vision', ki razkrije ključne točke v okolici ali na so- 
vražniku ter upočasni dogajanje. S tem pogledom re- 
cimo laže odbiješ barabinove izstrelke nazaj proti nje- 
mu ali se ogneš njegovim napadom. Ken po gibčnosti 
zlahka konkurira Rjuju in na videz je bojevalni sistem 
kar globok, zlasti ker z nadgrajevanjem orožij in šuri-  % Klamfači igre bi si gotovo morali izmisliti še kako kanaljo, saj po tej plati NB kar občutno zaostaja za 
kenov v zameno za rdeče krogle, ki jih za sabo pušča- vrhunskimi tekmeci. Takisto hi morali v katran namočiti in s perjem potresti tistega, ki je zalepil otresa- 
jo poražene gnide, dobivaš nove poteze. nje posledic električnega udara, ki te omami, na besno drkanje leve gobice. 


No, prestrog z Ninja Blade ne gre biti. Drži, da ga kazi 
seznam pomanjkljivosti, zaradi katerih se iz kategorije 
obveznega nakupa in epske prelomnosti premakne v 
skupino popestritve dni ljubiteljev akcijskih sekljačin s 
fetišem na japonske odbitosti. Vendar ga preveva za- 
nimiva energija izkušenih ustvarjalcev (izdelali so ga 
avtorji serije Otogi), ki na zaslon kliče že prav nore 
prizore in poskrbi za raznoliko akcijsko izkušnjo. Če- 
prav klanje ni posebej napredno, ga pestri kup neru- 
tinskih sekvenc s pritiskanjem gumbov, (sicer malce 
nerodno) ploščadenje v slogu nindžarskega teka po 
vodoravnih in navpičnih površinah, občasno cepljenje 
poti, vpletanje kratkih GTEjev v normalne boje, od- 
stranjevanje elementarnih preprek, razbijanje zabojev 
za energijo in skrivnosti ter sekvence, v katerih sediš 
na vozilu (tank, letalo, helikopter), ki gre svojo pot, ti 
pa rešetaš iz mitraljeza. Morda je to slednje rahlo ne- 
dodelano, a zabavno in udarno. Tako kot vsa igra. 


Noben Slovenec ni naredil toliko za 


z ara ; Tokijce kot 
S Pri kanaljah, ki te obstreljujejo (štrom, ogenj, plazma ...), pride do izraza raba ninja visiona, ki omo- 


goča lažje ogibanje ali odbijanje izstrelkov. To rade počnejo zlasti mitološke žverce, kot je triglava hidra. From Software / Microsoft 

KONZOLEC 


GARNEYVALE SHOWTIME 


ole je eden od finalistov letošnjega Independent 
T««: Festivala, poleg The Maw in Pixeljunk 

Edena eden od komaj treh konzolastičnih. Zani- 
mivo torej, da gre za podobno vrsto arkade kot PJ 
Eden. Znajdemo se v čarobnem cirkusu, ki ga gleda- 
mo od strani, in na nas je, da marionetastega klovna 
spravimo od lansirnega kanona na dnu stopnje do go- 
rečega izhoda, ki je na vrhu. Sam po sebi je klovn sko- 
rajda nepremičen, zato ga skozi zrak vihtimo z lovlje- 
njem na vrteča se kolesa, na katerih so klešče. Ko 
klovn nabere dovolj inercijske hitrosti zaradi sukanja, 
kar se zgodi že po enem obratu, lahko odfrči po luftu 
kot smrakeljček v Pixeljunk Edenu, med letom pa po- 
ka balone, ki nadomeščajo točke. Finta je v tem, da 
pravočasno izpustimo akcijski gumb, kar botruje ja- 
dranju klovna po luftu, in gumb pritisnemo, ko lutka 
prispe do naslednjega kolesa. Pospešek, krivuljo, od- 
bijanje od trdnih površin in podobno uravnava soliden 
fizikalni pogon, dočim je risankava podoba cirkuško 
barvita, kar poudarja vzdušna lajnasta glasba. 


C Videti je kot simulacija semenčice, a zgolj 
glavičasta lutka polzi po hodniku. Aja, čakajte ... 


Prvi nivoji od skupno osemnajstih so enostavni in na 
njih ni problem dobiti vseh petih zvezdic, ki označu- 
jejo opravitev stopnje, končanje v okviru časovne 
omejitve, popok vseh balonov, izgubo ništrca življenj 
in dotik skrite zvezde. A kmalu se situacija zaplete. 
Pojavijo se električni zidovi in sukajoči se ognjeni zu- 
blji, puščice na ozadju znajo voditi v prepade, poti se 
zožajo, stopnje pa razširijo in razvejijo. Še dobro, da 
napreduje tudi klovn, ki nabira nove sposobnosti, zla- 
sti pospešek v levo ali desno oziroma navzgor in 
možnost ježe debelušnih raket. Te nato upravlja, do- 
kler kam ne treščijo ali jim ne poteče rok uporabe. 
Igra vmes iz ust bombastičnega napovedovalca tala 
nagrade za razne vragolije, kot sta trojni premet in 
eleganten zgrab petih koles zapovrstjo. Takisto beleži 
nabrane balone in zvezdice, na rovaš česar ti viša 
splošni čin. Zanimivo je, da ne pozna xboxovih achie- 
vementov. Namesto tega ima svoje, ki se ne beležijo 
v skupne gamerpointe, recimo poberi vsa ekstra 
življenja v špilu. 


ČO Takile deli ti znajo mimogrede zaporedoma po- 
brati vsa življenja in te tako venomer pošiljati na 
začetek. Zna biti najedajoče tečno. 


Izdelek, ki je nastal v okviru garažne skupnosti Xbox 
Live Community Games, je simpatičen, svež, solidno 
izveden in skoraj tako nalezljiv kot heroinski Peggle, 
na katerega spomni po nagradah in izstrelitvi klovna 
iz topa spodaj na sredini. Ob tem je za razliko od Pop- 
Capove droge le malo odvisen od sreče. Namesto te- 
ga je treba biti arkadno spreten - tako za končanje, 
saj je osemnajsta stopnja prav zlobna, kot za perfek- 
cionizem nabiranja vsega. Resda ni prav dolg, saj 
skozi ducat in pol nivojev prideš v urici, nakar je finta 
v iskanju skritosti in nabiranju priznanj. A 400 točk je 
primerna cena, sploh ker je vdelan urejevalnik lastnih 
nivojev. Ni ravno LittleBigPlanet, vendar deluje. Po 
drugi strani pa se vidi, da ustvarjalci, singapurski štu- 
dentje, nimajo kilometrine, saj bi si od nivojev želel 
več bistre elegance pri dizajnu, tako kot manj frustri- 
rajoče nepoštenosti proti koncu. Tam si lahko zaradi 
ene napake. ki jo je vsled nepredvidljive fizike enosta- 
vno storiti, ob več življenj zapored. In hotel bi možnost 
deljenja lastnih stopenj po Livu oziroma s shranjeva- 
njem na pomnilniško kartico, česar ni. 

Pixeljunk Eden za PS3 je gotovo boljša in komplet- 
nejša igra od Carneyvala. Vendar ima po zaslugi do- 
mačih programerjev zdaj tudi X360 nekaj spodobne- 
ga v tem slogu. Sneti 

Gambit e xbox 360 e 5 EUR (400 točk) 


PIKMIN 


ikmin, ena otvoritvenih iger z gamecuba, je med 
B prvimi lastovkami wiijeve zbirke New Play Con- 

trol. V njej bo Nintendo ponovno izdal vrsto sta- 
rih klasik in nadzor priredil mahalnim časom. Pri tem 
naj bi vsebina ostala pretežno nespremenjena - in tu- 
di pri tej zanimivi strategiji je tako. 


O stanje naglavnih pecljev kaže razvitost pikmi- 
nov. Odprte rožice so najboljše in najhitrejše. 


Vesoljček Olimar strmoglavi na tuj planet in se tam 
spoprijatelji s pikmini, živahnimi križanci med palčki 
in zelenjavo. Sprejmejo ga za poveljnika in mu poma- 
gajo pri iskanju raztreščenih delov zvezdne ladje. Sto- 
penj je pet in segajo od travniške podrasti do pod- 
zemne jame ter močvirja. Dostop do izgubljenih ko- 
sov omejujejo tako naravne prepreke kot požrešni so- 
vražniki. Po drugi strani slednji omogočajo razplod, 
saj pikmini premagano živad nosijo v bazo in z njo 
pognojijo potaknjence. Ti so treh barv in vsaka ima 
svoje posebnosti. Srborite rdečkarje dobiš najprej in 
so odporni na ogenj. Rumene lahko mečeš višje kot 
ostale, poleg tega znajo metati bombe in podirati si- 
cer neprehodne ovire. Zadnji se pridružijo modri, ki so 
edini odporni na vodo in iz nje celo rešujejo utaplja- 
joče se vrstnike. Med polki moraš spretno kombinira- 
ti, kajti predmeti so dobro skriti in varovani. Veliko so 
jih požrli tudi različni podšefi, tako da ob možganjenju 
ne manjka akcije. 

Da vse teče gladko, skrbita wiiljinec in nunčak. Z go- 
bico premikaš Olimarja, z daljincem pa meriš v za- 


slon in premikaš kurzor za izbiro, usmerjanje ter me- 
tanje pikminčkov. A čeprav je nadzor v primerjavi s 
ploščkom olajšan, je vseeno nekaj kaosa, zlasti pri 
večjih skupinah. Klorofilneži so izrazito kratke pame- 
ti, saj zlahka padejo v vodo, se zatikajo za vogali in pri 
nošnji plena usekajo najkrajšo pot do doma, ne glede 
na prežeče zveri. Prav postrušniško. Ker so masovni 
pomori le korak stran, moraš nanje zelo paziti. Izvid- 
ništvo je neogibno in poskušanje s ponavljanjem prav 
tako, kajti igra je kljub prisrčnemu videzu daleč od 
lahke. Žal tudi zato, ker se raziskovanja drži neprije- 
ten pridih hitenja. Ne moreš si namreč vzeti časa, da 
bi nivoje v miru korenito prečesal, saj si stalno pod 
časovnim pritiskom. Igranje je razdeljeno na petnajst- 
minutne dneve in Olimar mora raketo usposobiti v 
enem mesecu, sicer je po njem. Od tridesetih delov 
jih ni obveznih samo pet, kar znese krepko čez ducat 
ur igranja. Za lažjo orientacijo so kosi označeni na 
zemljevidu, čeprav ne bi škodile vsaj še lokacije ek- 
sploziva ter jasnejše oznake vrat. 


ČO Ogenj je smrtonosen in ti iz čete hitro naredi 
praženo sočivje. Varno gredo mimo le rdeči. 


Časovna omejitev je bila in ostaja ena glavnih zamer 
temu luštnemu, a presenetljivo trdojedrnemu naslovu. 
Vseeno se Nintendo ni odločil ukloniti kritikam in zo- 
prnije v ponovni izdaji ni omilil. Morda tudi zato, ker je 
pravi odgovor na hibe prvenca Pikmin 2, ki ga lahko 
prav tako pričakujemo pod okriljem zbirke NPC. Izvir- 
ni Pikmin tako ostaja samosvoja in težka, a visoko 
kvalitetna izkušnja, čeprav osvežen način nadzora ne 
pusti ravno prelomnega vtisa. Trideset evrov za neko- 
ga, ki je igro že izkusil, tako ni zares privlačnih. Zaradi 
špilove redkosti in spregledanosti pa je dosti več 
takšnih, ki ga še ne poznajo. Taki naj le poskusijo, saj 
bodo odsihmal na redkvice gledali drugače. Navi 
Nintendo e wii e 30 EUR 


PRINCE OF PERSIA: 
EPILOGUE 


eset evrov za tri ure igranja se morda niti ne sliši 
D dosti, a poanta je v tem, kaj iz njih ur dobiš. V 

primeru prve uradne razširitve za sveži Prince of 
Persia, ki jo v dolpotegabilni obliki kupiš na Xbox Live 
in Playstation Networku, je odgovor jasen: ne dosti. 
Nazivu ustrezno se Epilogue začne, ko princ in Elika 
na begu pred osvobojenim zlodejem Ahrimanom pri- 
speta do palače v nedrju gora. Tu naj bi našla za- 
točišče in pobegnila zaenkrat še omotičnemu hu- 
dičevcu, vendar naletita le na opustelo sivino, napha- 
no s črno pokvarjenostjo. Čaka ju torej linearno prebi- 
janje skozi tempelj, ki ga Elika ne more rešiti trohno- 
be in ga odeti v sončno svetlobo. Drugače povedano, 
v Epilogu ni zbiranja light seedov po odprtem svetu, 
zgolj premočrtno akrobatsko-bojevalno pičenje na- 
prej. Po zidovih je zdaj občutno več vodnate, plazeče 
se in lovkaste črnine, dosti skakalnih sekvenc je dol- 

Ponavljanje šefov je nekatere motilo že v osnovnici. 
Kaj bi rekli šele na Epilog, ki reciklira reciklažo? Naj se 
še tako izgovarjajo na štorijalno kohezivnost, to pač ni kul. 


gih in nemalokrat ti najeda bolezni poln zrak. Vse to 
pomeni, da je treba konkretno pljuniti v roke in biti pri 
ploščadenju predvidevajoče natančen, saj so nekateri 
deli - vsaj v primerjavi z lahkim PoP - fejst zafrknjeni. 
Skorajda bi rekel, da sem v dodatku umrl večkrat kot 
v vsem temeljnem špilu. To je po eni strani dobro, saj 
sem se moral bolj truditi, po drugi pa slabo, ker sta 
nekoliko trpela uživancija in ritem. Na poti do druge 
strani gora princ in Elika naletita še na nekaj puzlic s 
premikanjem ročic, ki so po vrsti jako samoumevne 
in niti desetino tako problematične kot predhodnice, 
ter na niz bojev s starimi sovražniki. Zalotita ju Elikin 
foter in nov capin, shapeshifter, ki pa zgolj menjava 
med obliko znanega warriorja ter hunterja. Od novosti 
gre omeniti še napad med tekom, ki ga lahko upora- 
bijo tako princ kot nasprotniki, in Elikino moč, ki pri 
aktivaciji plošč v zraku postavi migetajoče zidove. 
Ravno ti omogočajo prej omenjene dolge skakalne 
sekvence. 

A to so bolj papirnate odlike, saj je vse skupaj precej 
medlo. Tistih nekaj težjih akrobatskih zaporedij je si- 
cer pohvalnih in tempelj je veličasten s svojimi me- 
gličastimi prepadi ter oddaljenimi zidovi, ki jih komaj- 
da uzreš. Toda kaj, ko gre za kratko, linearno iz- 
kušnjo, v kateri ne ugledaš svetlobne čudovitosti in se 
na enak način kot prej (napad med tekom ne spremi- 
nja taktike) čisto prepogosto bojuješ proti starim na- 


Fizičnega ploščka z razširitvijo ni, PC pa je po informa- 
cijah ne bo deležen. Ni panike, ker ni dobra. 


Prenovljena spletna štacuna z 2000 ra 

Rabljene igre za Konzole žo oe] 7,95 $ 

sprotnikom. Fotra, warriorja in hunterja si na- 
zadnje tako naveličan, da ti je tepež daleč bolj 
v breme kot užitek, in zelo nekul je, da si av- 
torji niso mogli izmisliti konkretnega novega 
sovraga ali pa opazno spremeniti mlatilnih pri- 
stopov k obstoječim. Kot je nekul tudi, da je 
konec dodatka tako mlahav in nezadovoljujoč, 
zlasti v primerjavi z bombastičnim zaključkom 
PoP. Ne le z dogajalnega stališča, marveč tudi 
prispodobnega in glede razvoja likov, ki v Epi- 
logu ne doživita niti enega korakca naprej. Aj- 
de, za petaka bi mogoče še šlo, za 800 Micro- 
softovih točk pa sem definitivno pričakoval 
več! Sneti 
Ubisoft 


xbox 360 / PS3 e 10 EUR 


bom namesto njega zaj nekaj napiso o totem 

Noby Noby Boy. Se mi je zadnjič ded nekaj joko 
kak ga je Sneti napizdo da je Noby vrei špil pa da naj 
ga opiše, pa je reko da ga imer tak napizduje. Te pa 
sn reko daj nea se mi joči ko neka baba no, bom te 
jaz to nareo, se pa skoz špilam pri tebi na kofeju. Kaj 
te je zaj to napisat par stavkov za toti Doker, tak ga 
skoz na veceju berem. 


S eos, Franca tu. Jaz sn od Lunija en kolega pa 


Toti farbasti zokn je Nobi. Tu sn ga dobo glih ko 
je nekaj spožr. Ded ma taki apetit ko moja teta Joža. 


Enivej, Nobi. Lol ja nea fukaj, kak sn se mogo 
smejat ko je ded fukno gor toti špil. Sn prvo 
mislo kaj te to je pa da se zajebava. Neka bar- 
vasta bajtica pa neki leteči ptič pa pune odfu- 
kane farbe pa muzika. Pa sploh nea veš kaj 
morš delat, pol pa naenkrat veverca skoči v 
sliko pa dobiš trofejo space sguirrel. Jaz sn 
skoro s stola pado, sn mislo to je ziher nareo 
neki telebajsek na drogah, res! Grafika pa tak 
zglea ko da bi jo riso moj sosed Eda ko je ma- 
lo hepan, samo ploskve pa farbe. Sn reko daj 
fukni rajši gor Pazl Fajtera al Super Stardast al 
kaj, samo je reko Luni da je Nobija nareo isti 
ded ko ovi Katamari ko smo špilali na dvojki, 


te pa sn reko ok, te že nea more bit tak slabo. 

V glavnem, tu maš prek totega črva Nobija, ko ga 
lahko pune razteguješ. Z levim stikom na kontroleru 
premikaš glavo, z desnim rit, pa če narazn tišiš se No- 
bi raztegne ko štunfpantl. Zglea da se niso spomnili 
nareit kako omejitev, ker sn ga jaz razpotegno čez ce- 
lo mapo, da je prek viso. Pol lahko še skačeš pa letiš, 
pa prijemaš se stvari, pa žereš stuf pa ga pol vun 
prdaš lol. No in pol te špil fukne na kuj neko mapo ko 
zglea ko hof od vrteca, same dreve, gobe, špilike, folk 
ko jaha delfine pa take prilimane scene. Delaš pa kaj 
češ, ni tu nekih nalog al omejitev cajta al levelov. Hoiš 
okol z Nobijem, se razteguješ, zapletaš v špilike, folk 
te jaha, ti pa si celi čas misliš wtf zakaj te jaz to sploh 
špilam. Ok vrei no, se kao je neka finta, ker se sešteva 
kolko si se raztegno. In če češ lahko greš to prijavit, 
pol pa se cifra tebi zbriše, ampak se prišteje k Noby 
Noby Girl. Girl je kao baba od Nobi Boja, ko je pune 
hamre vlka pa hoče rast proti planetom da jih objame. 
In vsi Boji na svetu prispevajo svoje cifre da lahko ona 
raste. Na Luno je že prišla in smo dobli nove mape za 
špilat, zaj pa gre proti Marsu. Nea sploh sprašujte, se 
sn reko da so mogli vrei dehat ko so delali toti špil! 
Morn neki toti japonski heft dobit, jebemu. 


Zelene mape so zemeljske, ove bol sive pa z lu- 
ne. Mars bo te verjetno rdeči al kaj. Drugače mi je 
Luna bol vrei, ker je več špilik pa fint. 


Samo morn priznat da je vse skupaj nekak kul, nea 
vem točno zakaj. Pač mi je blo fajn Nobija napelat 
skoz vse bajte. Al pa te ko sn ga zavezo okol oblakov, 
pa ko sn se zapleto v tace roboteju pa ga je dol pre- 
fuknilo. Če je pun vrei narejeno to glede fizike, ker 
točno tak muvajo zadeve ko bi mogle. In ko tak drkaš 
levo desno kr hitro pozabiš na cajt. Je reko Luni daj 
spizdi že enkrat domu, tri ure mi že tu smrdiš, pa 
sploh nisn veo lol. Doro če bi jaz špil delo bi dal več 
fint not, kake interaktivne scene, recimo da se kaj od- 
pira pa da rožice rastejo pa take scene. Se vete, tak 
ko ovi zlamani fleš špili na netu, Grow Tower al kaj 
so. Pa fajn bi blo če bi lahko več črvov blo na isti ma- 
pi, magari na splitskrinu. Samo okej, ni panike, tak je 
ded plačo samo pet dolarov na PSNju. Tolko je dal ko 
smo hteli met Jodo v SC4. Nič, to je to, grem jaz zaj 
malo zrelaksirat, ajd se čujemo. Franca 

Namco Bandai e playstation 3 e 4 EUR 

vet je koloniziralo že več kot sto milijonov Nintendovih prenos- 
nih školjkic. Ob izidu koncem leta 2004 na kaj takega ni 
računal nihče, saj so bili vsi preveč zaposleni s krohotanjem 
pokvečeni podobi in pritlikavim strojnim bicepsom. Sploh v pri- 
merjavi s PSPjem, ki je še danes lep in švarcijevsko nabildan. 
Toda kjer je Sonyjeva konzola v duši nekam shirana, saj nima dovolj iger, 
se DS v njih dobesedno utaplja. Malček premore knjižnico z nič manj kot 
600 naslovi in je samo svojih spravil v promet pol milijarde kosov, poleg 
česar podpira še ves gromozanski nabor z GBAja. Čeprav številčnost po- 
meni tudi mnogo zmletih smeti, je vmes že po statistiki najti veliko odlične 
robe. In dasi špili po pravilu rinejo v luštkanost in se konzolice zato drži 
sloves otročje ter priložnostne, premore spoštovanja vreden nabor za utr- 
jene igralce. DS je dom odličnih akcijskih pustolovščin, frpik, strategij in 
še česa. Prav v tej številki recimo opisujemo GTA: Chinatown Wars, v 
prejšnji je bila Castlevania: Order of Ecclesia ... Zraven orjaškega nabora 
iger je k priljubljenosti prispevala razvitost domače razvijalske scene, saj 
predelan DS gosti številne emulatorje, med drugim avanturistični Scumm- 
VM, in suče garažne igre. Glavna za pridobivanje mas pa je strojna edin- 
stvenost drkalice, ki je igrarstvo popeljala tja, kamor še ni stopila kon- 
trolerjeva tipka. Recimo v ženske roke. Poglejmo, kaj so drkamožkovi 
glavni asi in kako z njimi kaže v prihodnje. 


Zložljive vrline 


Prvi in najočitnejši adut sta dva zaslona. V večini primerov sta pri- 
kazani sliki neodvisni. Tako eden kaže glavno igralno področje, 
drugi pa uporabne dodatke, recimo zemljevid in statistike. To je 
posebej kul, ko mora biti na voljo veliko informacij, recimo pri 
strategijah ali frpjkah. Alternativni pristop je, da zaslona sliko pri- 
kazujeta skupaj, recimo v Contri 4. A čeprav je s tem igrišče večje, 
skoraj vedno moti vmesni razmak. Dvojčkavost je torej kul, če 
programerji z njo znajo ravnati. Hkrati pa je predjed nečesa še po- 
membnejšega: dotikabilnega vmesnika. Spodnje prikazovalo je 
občutljivo na žokanje in ima rado, da ga žgečkamo s priloženim 
pisalom. Po njem tako tapkamo, vlečemo črte in besno drgne- 
mo, odvisno od igrinih zahtev. Ta zasnova je komuni- 
kacijo človeka s igrarskim strojem ponesla na no- 
vo raven. Eno najbolj domišljijskih rab pokaže 
Trauma Center, kjer peresce postane kirurški in- 
strument v navdušujočih virtualnih operacijah. Se- 
rija je medtem migrirala na wii, ki je vmesnik pre- 
nesel v mahanje po zraku. 
Drug logičen korak za pero je raba v pravem risanju 
in pisanju. Kirbyju dorisujemo elemente igralne po- 
vršine, v puzlicah tipa Picross črnimo kvadratke. V Brain 
Trainingu z njim vpisujemo pravilne odgovore pri različnih 
možganskih vajah, podobno je pri oreških Profesorja Lay- 
tona. Čeprav je imelo razpoznavanje pisave spočetka teža- 
ve, so jih zdaj solidno ukrotili. Nasploh je največja draž pe- 
resca takojšnja dostopnost vsega zaslona brez zamudne- 
ga tipkanja. Lahkotnost neposredne izbire se je za pos- 
rečeno izkazala zlasti v žetonskih puzlovščinah. Puzzle 


Navi/se naklonjeno 
ozre na svoj 
zvesti DS. 
Pokrovaška 
rodbina je 
prehodila 
dolgo pot, 
po novem 
pa bo 
imela v 
imenu 
črko i. 


€ Kaj pomeni črka i? Iz izgovorjave sledi eye, torej oko. DSi 
KJ gleda z dvema kamericama, ki znata posneti take neumnosti. 

Guest se je pred zmagovitim pohodom na PCje rodil 
ter zmedil prav na DSu. Slično je pristop uspel pri ka- 
zanju in klikanju v pustolovščinah. DS ima nabor 
krasnih ekskluziv, kot sta Phoenix Wright in Hotel 
Dusk, poleg česar so na DS veselo vreščeč migrirale 
sestre z večjih bratov, nazadnje predelava prvega 
Broken Sworda. Avanturistična ponudba je pestra in 
o njej vzhaja ločen članek. 

Verjetno najbolj impresivno, čeprav redko videno pa 
je, da se malo zmene ne ustraši niti prvoosebnih stre- 
ljačin. S peresom v Metroid Prime: Hunters premika- 
mo pogled in merek, s križcem pa se premikamo, kar 
občutek zelo solidno približa miši ter tipkovnici. Žal 
fpsjev na DSu manjka, tako kot trirazsežnega softve- 
ra na splošno. Mali je pač mojster dveh dimenzij, pri 


O Leva polovica je DSijeva, desna litova. Najbolj pade v oči po- 
večanje zaslonov. Kamera leži v sredini tečaja, ob njej je mikrofon. 
Indikatorske diode, recimo za baterijo in wifi, so migrirale na levo. 
DSi se razume z novimi standardi brezžične zaščite, pri usmerjeval- 
niku prospero pa ni šlo brez ročnega vpisovanja cifer. 

špilanju pa ga držimo pokonci ali ga obrnemo postra- 
ni kot knjižico. Naslovov s slednjim načinom je le 
peščica, a so zapomnljivi in raznoliki. Možgansko te- 
lovadbo in Hotel Dusk sem omenila, od novejših so tu 
zvezkasti Rhythm Heaven, Ninja Gaiden: Dragon 
Sword in Guitar Hero: On Tour. Ta je sploh nekaj po- 
sebnega, saj v režo za GBA-igre vtaknemo harmoni- 
kasto pritiskalo, nakar brenkanje po strunah nado- 
mešča drgnjenje s priloženo trzalico. Glasbenih iger 
ima DS tudi sicer kar nekaj, saj je razvijalce pritegnil 
tapkalni nadzor. Posebno mesto med njimi imata nori 
Elite Beat Agents in umirjeni Electroplankton. Po dru- 
gi strani ostaja vdelani mikrofon pretežno prezrt. Ena 
redkih iger s rabo so Nintendogs, v katerem skozenj 
kličeš in učiš svoja ščeneta. Še ena pritiklina, ki po- 
tenciala ni čisto razvila, je brezžična 
povezava z internetom. Navdušujo- 
če spletno večigralstvo so ponudile 
redke igre, čeprav je res, da te toli- 
ko bolj možato. Kdor ni žgal gum v 
Mario Kartu za DS ali spektakularno 
izgubljal proti poševnookcem v Te- 
trisu, ne ve, kaj zamuja. 


DSi ima oči 

DS je torej večplastna zgodba o us- 
pehu in je tekom kariere doživel več 
liftingov. Ker je bil prvi sivček taka 
grdoba, so po hitrem postopku 
splovili polepšano verzijo lite. Ma- 
neken je suvereno in brez konku- 
rence zdržal tri leta - vse do zdaj. 
Nintendo je tretjo generacijo poime- 
noval DSi in jo v zahodnjaške trgo- 
vine poslal v začetku aprila (Ja- 
ponci jo lahko nabavljajo že od no- 
vembra lani). Medtem ko je bil lah- 
kotnež poštiman zlasti kozmetično, 
so spremembe tu precej bolj izra- 
žene. Glavna novost sta dve VGA- 
kamerici. Ena v igralca bolšči iz 
pregiba, druga je zunanja in posta- 
vljena v desni zgornji kot. Kukali 
bosta bržda ključni za nove, eksklu- 
zivne igre, za katere bosta starejša 


bratca prikrajšana, saj bodo delovale le na DSiju. No, 
zaenkrat gledalni nadzor podpira zgolj WarioWare: 
Snapped!, o katerem čitajte v okvirčku. 

Zrkli sta hkrati edina gladka dela ohišja. Oblekli so ga 
namreč v hrapavo povrhnjico, ki se mi osebno ne zdi 
preveč prijetna. Na otip spominja na žgano glino ali 
kredo, čeprav je res, da se prstni odtisi na njej manj 
poznajo kot na zloščenem litu. Temu je dizajn napra- 
ve zelo podoben, čeprav je DSi nekoliko daljši in 
tanjši. Slednje gre predvsem na rovaš odsotnosti reže 
za GBA, ki jo je nadomestilo ležišče za kartice SD. S 
tem so oplele tako stare igre kot raba pripomočkov v 
slogu inštrumenta pri Kitarskem junaku. Prav tako so 
preteklost nekateri načini gusarjenja. Da je oviranje 
še bolj temeljito, ima DSi nadgradljiv firmware. Nin- 
tendo kani z rednimi popravki skrbeti, da bo črno- 
bradstvo mnogo manj samoumevno, kot je bilo do- 
slej. Ampak žuganje gor ali dol, iznajdljivi poredneži 
so že našli nekaj lukenj v plotu. 

Zaslončka sta ohranila enako ločljivost 256 x 192, 
vendar sta za približno desetino večja. Dobila sta tudi 
dodatno stopnjo svetlosti, čeprav s tem baterija kopni 
hitreje. Po uradnih podatkih je na najnižji svetlosti so- 
ka dovolj za do 14 ur, na najhujši peti pa le za kake 
štiri. Da je tudi to več, kot zmore PSP, se je ob neki 
priložnosti namuznil Case. Lahko mu samo prite- 
gnem, čeprav se mi zdi DSi kar ješč. So mu pa pri- 
hranili stalno prižiganje in ugašanje, ko želimo zame- 
njati modul z igro. Če gumb za vklop kratko pritisne- 
mo, nas od koderkoli zabriše nazaj v osnovni meni, 
kjer elegantno izberemo naslednjo dejavnost. 


Vdelana radost 


Videz in organizacija menija sta eni opaznejših spre- 
memb pri DSiju. Preoblečen je po wiijevi modi in apli- 
kacije naniza v vrsto. Od vgrajenih pripomočkov se 
vrača PictoChat, nucnik za brezžično čvekanje med 
DSi. Z njim lahko naokrog pošiljamo nespodobna 
sporočilca in krace, ki morejo biti tokrat živobarvne. Z 
DSijem ustvarjeno pisanost prikažejo tudi starejše 
verzije DSov. 

A kakor je to luštno, bodo mlada srca še bolj nav- 
dušena nad igranjem s kamericama. Softver za zajem 
fotografij omogoča krašenje in obdelovanje z deseti- 
mi posebnimi učinki. Potegi s perescem sliko ma- 


ličijo, mogoče jo je porisati in potiskati s štemplji, pa 
kalejdoskopsko razrezati, spreminjati barve in podob- 
no. Najbolj posrečeno je dodajanje okvirjev, ki jih lah- 
ko izdelamo sami. Fotografije se zbirajo v albumu in 
koledarju, shraniti pa jih je moč na kartico SD in jih 
prenesti na računalo. Hladen tuš je, da v obratni sme- 
ri ne gre. Kvaliteta fotk je hardveru primerna, ampak 
za hecanje na drkamožku zadostuje. 

Druga vdelana igrača je zvočna sobica, katere osred- 
nja funkcija je predvajanje glasbe. Zbirko empetrijev 
bo treba pretvoriti format aac, saj drkalo prepozna le 
komade s končnicami mp4, mda in 3gp. Predvajanje 
ima nekaj osnovnih funkcij v slogu naključnosti in po- 
navljanja, medtem se v ozadju rolajo animacije. Za- 
bavna možnost sta višanje in nižanje tonalitete ter hi- 
trosti. Tovrstno igračkanje pride še bolj do izraza v 
drugem sklopu zvočnih aktivnosti, ko z mikrofonom 
delamo lastne posnetke. Finta je luštna in priročna, a 
obenem skoraj zločinsko omejena. Da je za čvekarije 
in kruljenje na voljo le osemnajst predalčkov po deset 
sekund, je naravnost žalostno. Še huje: posnetkov ni 
mogoče prenesti na kartico SD za trajnejšo hrambo. 
V takem zaviranju ustvarjalnosti ne vidim smisla, saj 
bi lahko orenk diktafon dodobra pripomogel k dobre- 


mu vtisu in prodaji. Sumim, da bomo česa konkret- 
nejšega deležni v plačljivi obliki. Tretja pomembna 
aplikacija je namreč spletna trgovina DSiWare, skozi 
katero nas bo Nintendo zalagal z manjšimi špili in pri- 
pomočki. Več o njej in ponudbi preberite v okvirčku. 


Takoj ali potem? 


DSi je lep in domiselno nadgrajen kos hardvera, a ko 
se oko ustavi na nalepki z evri, sledi hipna streznitev. 
180 bruseljčanov nikakor ni ugodno, sploh v primerja- 
vi s cenami ostalih konzol. No, kdor v svet ročne za- 
bave vstopa prvič ali še vedno goni zjahanega debe- 
luščka in se ozira po čem novem, izbire niti nima. Bo- 
dočnost je DSijeva, saj se bo razvijal v smeri, kamor 
starejša brata ne bosta mogla. Zato izbira nekaj deset 
evrov cenejšega lita ni več smiselna. Tisti, ki slednje- 
ga že z užitkom posedujejo, pa naj konjenico za zdaj 
brzdajo. Nadgradnja zahtevanega denarja še ni vred- 
na, saj izkoriščenost potenciala visi v zraku, prav tako 
ni konkretnih napovedi. Igrarsko mrtvilo ob novem 
hardveru za Nintendo ni nič novega in ga kasneje ved- 
no razpihajo, a vseeno se to na prodaji DSija pozna. 
Po vsem svetu so jih do zdaj potržili okrog dva milijo- 


na, vendar je bila začetna gonja zlasti na rovaš pred- 
naročil. Ob vsem povedanem konzole s trgovinskih 
polic ne letijo kot sveže kremne rezine, a to Nintenda 
ne skrbi. Kolikor ga poznamo, si z neučakanimi nav- 
dušenci gradi bazo, ki bo razvijalcem dala pravi polet. 
DSi bolj kot na zgodnji prodajni šprint računa na 
zložen tek in namerava največjo moč razviti v prihod- 
nosti. Ko bo imel kaj vsebinskega pokazati, se mu bo- 
mo na progi z veseljem pridružili tudi mi. 


e; 


O Mi izbiramo med belo in črno, Japonci pa se že 
veselijo majske posebne izdaje z igro Perfect Pro- 
secutor. V njej bo glavni Miles Edgeworth! 


DSiROBA 


Spletna trgovina DSiWare se 
zgleduje po wiijevi štacuni 
WiiWare. Za nakupovalno mo- 
tivacijo je vsakemu DSiju do- 
danih 1000 dobrodošličnih 
točk, ki so znana valuta za na- 
kup že z wiija. Sto pik velja en 
evro, kupujemo pa jih s kredit- 
no kartico ali predplačniškimi 
kupončki. Podobno kot na wii- 
ju obljubljajo tedensko osve- 
ževanje ponudbe. Za to, kaj se 
obeta, lahko poškilimo k Ja- 
poncem. Ti imajo več kot dvaj- 
set iger, med drugim Dr Maria 
in Mr Drillerja. Poleg predelav 
starih iger se na izid priprav- 
ljajo Uno, ustvarjalnica risank 
Moving Memo in ugankarka s 
preoblikovanjem terena Flip- 
per. V prihodnosti bo živahno, 
treba pa je povedati, da je za 
ušivce, kot smo Slovenci, sp- 
let uradno nedosegljiv. Cez 
ograjo skočimo tako, da v sis- 
temskih nastavitvah kot drža- 
vo nastavimo Veliko Britanijo 
ali kaj podobno elitnega. Lek 
je enostaven, a nekaj grenko- 
be ostaja, saj brez trika ni mo- 


goče niti običajno deskanje. 
DSiWare je ob izidu ponujal 
pet špilčkov in zastonjski brs- 
kalnik, kar bo obdelano v sle- 
dečih vrsticah. Čeprav se na- 
bor na prvi pogled zdi zanikrn, 
malce daljše ukvarjanje poka- 
že, da vse le ni tako črno. 


Nintendo Browser — zastonj 
Na Operi temelječ brskalnik za 
DS je bilo nekoč treba kupiti 
posebej. Ker ni bil preveč pri- 
ročen, so ga povohali redki. 
Predelan je zdaj na voljo čisto 
zastonj. Prikazovalni možnosti 
sta dve. Pri prvi zgornji zaslon 
kaže zemljevidno pomanjšavo 
spletne strani, medtem ko po 
spodnjem brskamo s tapkan- 
jem in vlečenjem. Druga mož- 
nost je stolpni prikaz, pri kate- 
rem se vsebina vali z enega 
zaslona na drugega. Črke vna- 
šamo rokopisno ali z dotika- 
bilno tipkovnico. Č-ji so brs- 
kalniku španska vas, saj jih ra- 
zobliči v kvadratke. Od pripo- 
močkov sta na voljo iskanje 
po strani in zaznamki. Ni višek 
udobja, a je vsekakor bolje kot 
brskanje z mobilnikom. 


Paper Plane — 2 EUR 
Papirnato letalce so smuknili 
naravnost iz izvirnega Wario- 
Ware, Ine: Mega Microgame$ 
za GBA. Igraš s tipkami in dalj- 
ši kot je pritisk, bolj bo avion- 
ček zavil. Pri tem gledaš zgor- 
nji zaslonček, na spodnjem pa 
spremljaš prihajajoče ovire. 
Vključena je tudi tekma za dvo- 
jico, pri katerem oba igrata na 
enem DSiju. Vsak bulji svoj 
zaslon in se oklepa svoje stra- 
ni konzole. 


Pyoro - 2 EUR 

Pyoro (v Ameriki Bird 8 Beans) 
je še en prebežnik iz Wario- 
Wara. Nadzorujemo požrešne- 
ga ptička, ki lahko jezik diago- 
nalno iztegne čez ves zaslon in 
s tem lovi padajoče sadeže. 
Više na nebu kot dobroto pre- 
streže, več točk dobi. Če kate- 
ro izpusti, ta naredi luknjo v 
tleh. Razbiti tlakovci tiču ome- 
jujejo gibanje in ko dobi kak 
sad na glavo, je igre konec. S 
pridnim nabijanjem odklene- 
mo alternativno različico, kjer 
Pyoro pljuva semena. Prepros- 
to, a na kačast način nalezljivo. 


Game »varch 


Show game tilles lori 

Art Style: Aguite — 5 EUR 
Igralno polje se razprostira čez 
oba zaslona, cilj pa je tri kvad- 
ratke enakih barv spraviti v 
vrsto in jih s tem izničiti. Zveni 
znano, a je daleč od Bejewele- 
da, saj bolj spominja na Lumi- 
nes. V roke dobimo košček 
ene od treh oblik. Premikamo 
ga ob matičnem stolpu in pri 
tem iz njega izrinjamo bloke. 
Premakljiv kos lahko obrača- 
mo in s čiščenjem pomagamo 
potapljaču pri spuščanju v glo- 
bino. Če nismo dovolj hitri, 
vse skupaj pogoltne tema. 
Spočetka malce težko dojem- 
ljivo, ampak kar domišljeno. 


Art Style: Code — 5 EUR 

Code je edina iz trenutnega 
nabora iger, kjer je uporablje- 
na dotikabilnost. Cilj te nena- 
vadne puzlovščine je premeta- 
vanje številk, da njihova vsota 
tvori 10. Potem jih s tapka- 
njem brišemo, sproti pa uleta- 
vajo nove. Posebnost je, da se 
cifre pri premikanju obračajo 
in zrcalijo, tako da iz 

petice kmalu nastane 
dvojka ter iz šestice 

devetka. Ko se možganske vi- 
juge temu prilagodijo, se sp- 
loh ne igra slabo. 


WarioWare: Snapped! - 5 EUR 
Od tega špila smo si obetali 
največ, dobili pa samo dvajset 
igričk, od tega jih je četrtina 
rezerviranih za dva igralca. 
Med igro DSi položimo na mi- 
zo in se pred vsako minico po- 
stavimo v zahtevan položaj, ki 
ga nakazujejo silhuete glave in 
rok. Pri tem natančnost zazna- 
ve, ki jo softver grunta na pod- 
lagi slike iz kameric, šepa rav- 
no dovolj, da nadzor ni zares 
natančen. Je pa zato težavnost 
mnogo bolj mila, kot smo je 
vajeni iz sorodnih naslovov. 
Na ta način mirimo dojenčka, 
tlačimo prste v nos, mahamo v 
slovo in podobno. Na žalost se 
smešnih posnetkov zviranja ne 
da shraniti. Tako je špil name- 
njen plitki priložnostni zabavi. 
Škoda, saj bi bil ojačan prav 
lahko zmagovalna igra, zaradi 
katere bi DSi šlo nabaviti. 


april 2009 


ed Mg —' 


NaySlation.2 


Pomnilniška kartica 

Sony Memory Card 8 MB 
Pomnilniška kartica za igralno konzolo 
PlayStation 2 v črni barvi, 

PlayStation.2 


PlayStation2 igre 
- Jak X Platinum 

- Tekken 5 Platinum 

- God of War Platinum 

PlayStation.2 

Igralni plošček 

Sony Dual Shock 


Igralni plošček za igralno konzolo 
PlayStation 2 v modri in rdeči barvi. 


ure ME —' 


PlayStation.e 


Igralna konzola 
Sony PlayStation 2 
Paleta iger za konzolo PlayStation 2, ki vsebuje 

vse žanre iger, se bo letos še razširila. S to izjemno 
vsebino in z novo, dostopno maloprodajno ceno je 
konzola PlayStation 2 postala močna, kot še nikoli 
doslej in je posebej primerna za družine, občasne 
igralce in vse tiste, ki želijo povečati svojo zbirko 
iger. V letu 2008 je prav tako postala prvi sistem 

v zgodovini, ki je presegel 50 milijonov prodanih 
enot. S tem je konzola PlayStation 2 postavila nov 
mejnik v Evropi in področjih PAL in je tako ena izmed 
najuspešnejših tehnologij vseh časov. 

o je Nintendo predstavil DS, red- 
K: ni ušel vsaj en zaničljiv 

nasmeh. A kdor se zadnji smeje, 
se najslajše smeje, in napravica, po- 
dobna starodavnim fliperčkom, s kate- 
rimi smo se zabavali otroci osemdese- 
tih, je postala huronska uspešnica. De- 
loma zato, ker je prijazno nenevarna ... 
deloma vsled dotikabilnega zaslona, s 
katerim zna upravljati vsaka babuška ... 
deloma pa zaradi vse večje knjižnice 
dobrega in predvsem edinstvenega soft- 
vera. Iger na DS pač ni moč kar presta- 
viti, marveč jih je treba zanj napisati po- 
sebej. Mnogim to spodleti, kar botruje 
krepki količini sranja, ni pa malo izdel- 
kov, ki so posrečeni. Mednje v veliki 
meri spada tudi novi Grand Theft Auto. 
Chinatown Wars je v prvi vrsti tehno- 
loška zmaga. Rockstar Leeds so dual 
screenovo betežno drobovjece izkoristi- 
li kot malokateri razvijalec in uspeli vanj 
prestaviti živo geteajevsko metropolo. 
Nanjo sicer zremo iz nagnjenega pogle- 
da od zgoraj, ki spomni na prva GTAJja, 
vendar je grafika trirazsežna in impresi- 
vna, če upoštevamo, na čem teče. Ulice 
so polne usajajočih se pešcev in razno- 
likih vozil, ki jih lahko plenimo, po nebu 
šibajo helikopterji, na reki so čolni, brez 
našega posredovanja se dogajajo poli- 
cijske dirke, zapore in ropi, menjavata 
se dan in noč, spreminja se vreme ... 


Na zgornjem ekrančku se odvija 
akcija, na spodnjem pa je čuda podat- 
kovja - ura, denar, zemljevid, ikonice 
za odpiranje podmenijev ... 


Radio z licenčno muziko in gobcavimi 
voditelji je moral reči pa-pa, nadomesti- 
le pa so ga neme postaje z vseeno lušt- 
nimi poskočnicami. Prav tako ni več 
filmskih animiranih sekvenc, temveč 
zgodba nastaja skozi stripovske sličice 
s pripetim besedilom. Okej, Chinatown 
Wars v direktni primerjavi z novejšimi 
GTAJi popuši, saj vzdušje ni enako. Tu 


ni čarobnih trenutkov pičenja s kopijo 
ferrarija čez razsvetljen glavni trg iz šti- 
rice ali motorističnega križarjenja iz The 
Lost and Damned. Toda atmosfere ne 
manjka, le da je drugačna. 


V kasnejših misijah akcija postane 
zelo bruckheimerjevska, ko se žuru 
pridružijo tanki, helikopterji in čolni. 
Je pa res, da malo trpi preglednost. 


Chinatown Wars je torej deloma star in 
deloma nov GTA. Igramo kot Huang 
Lee, sin kitajskega mafijca, ki pride v 
Liberty City (New York), da bi takisto 
kriminalnemu stricu predal družinski 
meč. Seveda ga takoj oropajo in skuša- 
jo ubiti, nakar ga na poti do vrnitve fa- 
milijarnih draguljev čaka odisejada bi- 
zarnih likov, napetih misij ter brizga- 
jočih tekočin. Zlasti goriva in krvi (sper- 
me niti ne, saj je ženskih likov malo). 
Kot običajno je pred nami dolg niz 
osrednjih in postranskih misij za razne 
ponudnike, ki jih opravljamo nelinearno 
in zmorejo ponuditi med desetimi in 
dvakrat toliko urami zabave. V glavnem 
gre za vožnjo in streljanje, pri čemer je 
oboje bolj preprosto in arkadno. Če si 
se v GTA4 skrival za objekti in pazljivo 
jemal sovražnike na muho, je China- 
town Wars kot kak flipersko naspidiran 
Ouake iz štorkljine perspektive, kjer je 
za crkot sovraga dovolj en rafal. ln če 
smo v odpravi Nika Bellica naleteli na 
presenetljivo kompleten vozni model, 
na dvozaslončnežu tiščimo plin do des- 
ke (pri tem pomaga samodejno ravna- 
nje avta), zbijamo pešce, ki nato vrešče 
letijo po luftu in obležijo v risankasti kr- 
vi, ter se gokartovsko zaletavamo. Vde- 
lan je tudi multiplayer z nekaj ne preveč 
izvirnimi načini, od dirkanja po mestu 
prek preprečevanja dostav, ki jih skuša 
opraviti tekmec, do strelsko-vozniškega 
deathmatcha, v katerem se hitro znajde 
policija. Škoda, da je večigralstvo na- 
menjeno samo dvema in da ni spletno, 
temveč le za bližnja DSa (vsak mora 
imeti svoj modul z igro). Na liniji špil 
podpira pošiljanje sporočil in izmenjavo 
lokacij s prijatelji in povezavo z Rock- 
star Social Clubom za lestvice ter od- 
klep nekaj bonusnih nalog. 

Je pa v tej neposrednosti nek čar, saj je 
zaradi DSove prenosne narave vse hitro 
in direktno. Jasno, Nintendova konzoli- 
ca nima strojne moči za blazne fizikalne 
modele, a jih niti ne potrebuje. Misije so 
namreč kratke in vsebina ne pretirano 
zapletena, ker se večina sveta s špili na 
DSu ubada na poti. Skoraj vse naloge 


so zato dolge le nekaj minut, v katere je 
akcija dobesedno skompresirana, naj 
gre za običajno nažiganje in šofiranje, 
sodelovanje na dirkah, metanje eksplo- 
ziva, branjenje tarč ... Mestoma je prav 
neverjetno, koliko idej in pristopov so 
avtorji stlačili v modulček, saj počneš 
stvari, ki jih v večjih bratih nisi, od par- 
kiranja avtov na konceh ulice, da ob- 
likuješ barikado, do razsuvanja bencin- 
skih postaj in cisternskega kurjenja za 
sabo vozečih. Občutek pri vsem skupaj 
je bolj pobalinski, odbit, arkaden in sta- 
romoden kot v sodobnih delih serije, 
kar bo nekaterim všeč, drugim ne. 


NAM (a NE 


mi opcijami, kot je predal z e-pošto. 
Nadalje je v špil vdelano široko prepro- 
dajanje droge, ki deluje kot igra v igri in 
rabi kot neusahljiv vir denarja. Naokoli 
postopa kakih osemdeset preprodajal- 
cev ilegalnih substanc, kot so trava, 
amfetamini in kokain, cene pa se razli- 
kujejo od enega do drugega. Če pri ne- 
kom kupiš eno vrsto droge, jo lahko pri 
drugem prodaš za dobiček, če te le ne 
dobijo policisti. Za cekine nato kupiš 
mnoga orožja, od pištole prek strojnice 
do min, snajperice, bazuke, plameno- 
metalca in motorke, ki ti jih Ammu-Na- 
tion dostavi pred domači prag ... si pri- 


Iz avta je moč streljati in lučati molotovke, dasi je merjenje malce nerodno 
oziroma nenatančno. Več uspeha sem imel z rinjenjem s ceste. 


No, to je vseeno le del svojstvenega vti- 
sa, ki ga uspe zgraditi Chinatownu, saj 
edinstvenih prijemov s tem ni konec. 
Mednje sodijo zlasti številne mini igre z 
dotikanjem spodnjega zaslona, kamor 
spadajo vžiganje ukradenih avtov (od- 
vijačenje plošče, navijanje žic, sukanje 
šraufcigra, elektronsko ugotavljanje 
kombinacije alarma), polnjenje stekle- 
nic z bencinom za ustvarjanje molo- 
tovk, risanje tatujev na kožo, sestavlja- 
nje pušk, brskanje po smeteh in podob- 
no. Nekatere so ločene, druge potop- 
ljene v misije, recimo ko šofiraš rešilca, 
vmes pa urgentno žokaš ekranček, ko 
začne pacientu odpovedovati srce. Po- 
tem je tu nov način ogibanja policistom, 
ki so tokrat res nadležni in agresivni. Ko 
se te lotijo, jim lahko zbežiš, zapelješ v 
delavnico Pay'n'Spray ali se potuhneš, 
a bolj privlačna opcija je, da jim z zale- 
tavanjem, rinjenjem s ceste ter strelja- 
njem razsuješ vozila, ki te zasledujejo. 
Prej kot to storiš, prej si jih rešen. To 
botruje napetim in vzdušnim cestnim 
vragolijam, zlasti če si v kakem hitrem 
avtu. Sledi novotarijska raba dotikabil- 
nega zaslona za priklic GPSa, ki omo- 
goča brzinsko nastavitev poti s tapka- 
njem po ekranu ali izbiro enega od sti- 
kov v adresarju. Obarvana pot se nato 
riše po spodnjem ali zgornjem prikazo- 
valniku. Enako je na voljo PDA z drugi- 


voščiš eksotična vozila, med njimi tank 
...in se vseljuješ v mnoga prazna stano- 
vanja. In še: kljub kratkosti misij je pri- 
ročno, da lahko nazadnje opravljano, če 
ti ne uspe, s pritiskom na select nemu- 
doma ponoviš, brez zamudnega furanja 
po mestu do sprožilne točke. No, ne da 
je to inovacija, saj sta k temu usmerjena 
že GTA4 in Vice City Stories. 

Je pa seveda res, da ti zna spodleteti 
zaradi dejavnikov, ki niti niso pod tvo- 
jim nadzorom. Dostikrat se boš med 
vožnjo dotaknil kakega policijskega vo- 
zila, ki ga je med hitro vožnjo težko lo- 
čiti od ostalega prometa, in že boš imel 
za vratom trdovratne kifeljce, ki te zelo 
hitro izvlečejo iz vozila. Če si pred tem 


Ena od mini iger: najprej priklopiš 
voltmeter, nato z bezanjem žic gle- 
daš, v kateri je največ napetosti, 
potem pa dotično prerežeš. 


april 2009 


To, mini njuk! Saj ne. Imaš pa na 
voljo dosti drugih orožij, kar je na mes- 
tu, saj so policisti nad tremi zvezdi- 
cami (skupaj jih je šest) totalno pasji. 


kupil za celo bogastvo koke, DS skozi 
okno ne bo letel samo ob zvrhani meri 
zena. Veliko mini iger se jame ponavlja- 
ti in motiti zna nepraktično mešetarje- 
nje s prsti na gumbih ter pereščkom, saj 
se je treba nemalokrat seliti s knofov na 
dotikanje zaslona in nazaj, denimo za 
menjavanje orožij. Čudno je, da si SPET 
v Liberty Cityju, ki je prežvečen do ne- 
zavesti, in da je toliko stranskih aktivno- 
sti vzetih iz večjih bratov, recimo simuli- 
ranje taksista in gasilca, dirkanje po 
nadzornih točkah, streljanje stotih ka- 
mer, kupovanje avtov in gajb, kaska- 
derski skoki, razsuvalni pohodi (rampa- 
ge) ... Mar bi se po večjih bratih zgledo- 
vali pri zgodbi, ki je manj zanimiva in in- 
teligentna od štiričine. Ne rečem, da 
Huangove peripetije niso v redu, vendar 
je Chinatown Wars štorijalno nekam 
medel in precej oddaljen od spretnega 
seciranja sodobne ameriške družbe, liki 
v njem pa zgolj odsev resničnih norcev 
iz GTA4 ter San Andreasa. Prav tako je 
presenetljivo nekitajska. Zaradi enos- 
tavnejše fabule in igranja, repetitivnih 
mini iger ter sčasoma nadvse enolične- 
ga dilanja drog se začne vse skupaj na 
dolgi rok tudi malo bolj ponavljati. 
Perfekten Chinatown Wars gotovo ni, 
vendar drži, da prtenje malusov ne more 
resno poškodovati njegove zdrave sredi- 
ce. Gre za jako simpatičen akcijski špil, 
ki brutalno izkoristi DS in nudi ogromno 
za denar, ter za doslej najboljši prenosni 
Grand Theft Auto, od katerega se lahko 
česa nauči tudi večji brat. Orenk vbrizg 
lepo načrtovanega čefurjenja (kar GTA- 
ja za PSP nista bila) si lahko tako odslej 
privoščiš tudi na poti! 87 Sneti 
Rockstar e DS 


Ponoči barvna paleta umre in v av- 
tomobilskih lučeh pride do izraza di- 
namično osvetljevanje, ki je del (za 
DS) hudo impresivne podobe. 


marelj 2009 


mešanica glasbene igre, strategije 

in frpjke. Izstradanemu PSPju je 
po žilah pognal nekaj sveže krvi in požel 
veliko pohval, tudi našo (Joker 176, 
87). Po s strani gledanih planjavah si 
vodil vojsko hodečih očesc, oboroženih 
do trepalnic in pripravljenih na sodni 
dan. Povelja si dajal s štiritonskimi pe- 
smicami, ki jih je bilo treba naštancati 
natančno v ritmu ozadne glasbe. Arma- 
da je tako korakala naprej, napadala, 
se branila in umikala, pač odvisno od 
napeva. 


P atapon je udaril lani kot privlačna 


Dodani sta dve novi pesmici, recimo za skok. Ritensko 
se ne da hoditi, zato pot vodi samo naprej. Posejana je z 
obilico stražnih stolpov, ki jih je treba zravnati z zemljo. 


Naslednik se igra ze- 
lo podobno, največja 
pridobitev pa so ju- 
naki. Na čelo tridel- 
ne čete dobiš krpanč- 
ka, ki je glede na po- 
trebe lahko mečeva- 
lec, suličar, lokostre- 
lec ali kaj drugega. 
Vsaka sorta ima la- 
stno nadmoč, ki se 
aktivira med posebej 
natančnim sledenjem 
ritmu. Predvsem gre 
za učinkovite napa- 
de, redkeje obram- 
bo. Slabost je, da se vročični heroj sla- 
bo odziva na tvoje ukaze, recimo za 
umik, zaradi česar jih prej faše. Na sre- 
čo po smrti samodejno oživi, čeprav je z 
vsakim padcem vstajanje daljše. Poleg 
blestenja v puščavništvu so junaki tudi 
srž novega večigralskega načina. Gre 
za nespletne (ad-hoc) pogrome, kjer se 
štirje igralci vsak s svojim bojevnikom 
lotijo pobijanja pošasti, ob koncu pa 
sledi nagradna glasbena podigra. Do 
želenih izzivov vodijo jajca, ki jih dobi- 
vaš med enoigralsko kampanjo. 

Ta je tokrat občutno daljša in težja kot v 
enici. Nivojev je več kot štirideset, kar 
marš do roba sveta razpotegne na pe- 
tindvajset ur in celo dlje. Pozitivno je, da 
je večkratnemu preigranju namenjena 
večina stopenj, ne le šefovske in lovske 
kot v enici. A kljub večji izbiri ne uide, 
kako veliko si špil prisvoji iz izvirnega 
Patapona. Pošasti so praktično enake, 
tu je izposoja katapulta in branjenje ka- 


ravane, spet laziš čez 
vroče puščave in s 
čudežem kličeš hla- 
dilni dež. Oživili so 
tudi krdelo znanih 
šefov, od zmaja do 
črva, gomoljnice in 
shizofrene srake. Po 
drugi strani pa so ze- 
lo pretresli pridobi- 
vanje naprednih ra- 
reponov. Gre za bar- 
vite različice osnov- 
nih zrkel, ki so moč- 
nejše, hitrejše ali od- 
pornejše na razne tegobe. Tokrat je red- 
kežev kar šestnajst in vsi niso na voljo 
takoj, saj jih moraš v 
zapletenem razvoj- 
nem drevesu odkle- 
pati enega za dru- 
gim. Na podoben na- 
čin prideš do nap- 
rednih vojačkov, re- 
cimo konjenikov, ka- 
kofonistov in gorja- 
čarjev, ki se jim pri- 
družijo sveži čarode- 
ji, rokovnjači ter pti- 
čoni. No, evolucija 
zna biti skrajno drag 
in po nepotrebnem 
zapleten špas. Koli- 


Ko junaki jajce prikotalijo do konca in ga posadijo na 
oltar, se lotijo ritemske mini igre.Glede na spretnost in 
usklajenost se izvali nagrada, ki jo pobaše gostitelj igre. 


čino materialov so absurdno povečali in 
jih namenili ozko usmerjeni potrošnji, 
zaradi česar se tlaki (grindu) ni mogoče 
izogniti. Da so pri tem mini igre lenu- 
harsko pustili zasnovno enake kot v iz- 
virniku, je domala nerazumljivo. Vnovič 
se ubadaš z gorskim dojenčkom, žejno 
cvetko in pojočim drevesom, le da vse 
skupaj deluje bolj pi- 
kolovsko in utrujajo- 
če kot prej. K sreči je 
določeno robo mogo- 
če uvoziti iz shranje- 
nega položaja v izvir- 
nem Pataponu. Iver 
v očesu so tudi drob- 
ni pogreški, ki jih iz 
enice niso popravili. 
Pošasti in stavbe še 
vedno nimajo kazal- 
nika energije, prav 
tako med bojem ni 
možnosti premora. 


Britanska cena je z manj kot dvajsetimi funti zelo pri- 
vlačna. Celinska Evropa vztraja pri štiridesetih evrih. 


Kljub izbiri težavnosti je dvojka trša in 
bolj razvlečena od predhodnice, s čimer 
izgubi pomemben del šarma. Junaki so 
sicer kul in poglobljenost s številnimi 
skrivnostmi načeloma pozdravljam. A 
nespregledljivo je, da tu kompleksnost 
ni v službi višanja kvalitete, temveč je 
bolj količinsko mašilo za kompletiste. 
Manj obsedeni morajo to upoštevati, 
kakor tudi, da je za začetnike primer- 
nejša enica. 75 Navi 

Sony e PSP 


esistance je po mnenju mnogih 
BR: konj playstationa 3, zato 

nas je nemalo upalo, da bo mlajša 
sestrica na PSPju naredila raztur. Sploh 
ker prihaja spod prstov grupe Sony 
Bend, stvariteljev odlične serije Syphon 
Filter, katere inačici za prenosno igral- 
no postajo spadata v vrh princeskine 
zbirke. Zgodilo se ni, čeprav slabe igre 
vseeno niso dobili. 
Retribution je, kot je bilo pričakovati, 
mešanica serij - zdi se, kot da je Gabe 
Logan iz Dark Mirrorja uletel v okolje 
Resistanca. A ker je slednji akcijada, ne 
tiholaznica, je logično, da je Retribution 
prirejen hitrejšemu tempu in ne vključu- 
je skrivalniških elementov. Pogled je 
tretjeoseben in postavljen za rame ne- 
koliko na stran pomaknjenemu junaku, 
kot veli trend. Kontrolna shema je prak- 
tično enaka oni iz Syphon Filtra, s tem, 
da je merjenje poenostavljeno, saj je 
dovolj že pogled v približno smer sovra- 
ga, da se merek zaklene na tarčo. Če je 

Akcija je v Retribuciji zavoljo popreproščenega merjen- 
ja in neranljivosti v kritju precej manj vznemirljiva. 


ciljev več, lahko med njimi enostavno 
preklapljamo. Enako velja za sistem 
kritja, ključno mehaniko, ki je skoraj 
docela avtomatizirana. Vedeti pa je tre- 
ba, da si v zaklonu praktično neranljiv, 
kar špilu odvzame švicajočo napetost 
adrenalinskih spopadov, ki je še kako 
prisotna pri večjih sestrah. Retribution 
je bolj usmerjen v tičanje v zaklonu, 
dviganje nosu iz njega, streljanje in skri- 
vanje nazaj. 


Sedemo tudi v gromozanskega mecha, ki nam omogoči 
hitrostno delanje faširanega mesa iz sovragov. 


Kljub tej preprostosti se igra spodobno. 
Umetna pamet da nekaj od sebe, zlasti 
v kombinaciji s sovragi, ki so za serijo 
novi. Izstopajo ženske hibridke, ki ule- 
tavajo v skupinah, jurišajo nate v cik- 
caku in ti eksplodirajo v fris, pri čemer 
jih moraš ciljati v edino šibko točko, 
glavo. Tu pride v poštev samostojno 
merjenje, kjer se kamera približa tvoje- 
mu liku, nakar lahko merimo v posa- 
mezne dele telesa. Boji z babnicami so 
tako napeti, posebej ko začnejo uleta- 
vati v skupinah, medtem ko si prizade- 
vaš sesuti kakega zajetnega polšefa. 
No, žal je svežih nasprotnikov v sploš- 
nem malo, saj jih je 
večina starih chime- 
rastih znancev, od 
zoprnih pajkastih fa- 
cehuggerjev do veli- 
kanov, ki vihtijo ener- 
gijske topove. Naj- 
več svinčene solate 
pa serviramo običaj- 
nim hibridom. 

Dizajn stopenj malo 
niha, a je dogajanja 
dovolj, da špil ne po- 
stane dolgočasen ni- 
ti v potencialno bolj 
morečih delih. Za to 
skrbita občasna raba 
strojničnih gnezd in upravljanje z drugo 
mašinerijo radostne destrukcije. Na 
srečo je vdelana tudi bogata, izvirna 
orožarna, tradicionalno najsvetlejša plat 
serije Resistance. Krepalice so raznoli- 
ke in malodane vsaka ima dva načina 
streljanja, obenem pa se razlikujejo od 
tistih z velike konzole. Tu so auger s 
svojo zmožnostjo luknjanja barab skozi 
zidove, ostrostrelka z možnostjo upo- 
časnitve dogajanja in nekoliko predru- 
gačen bullseye, ki sledilno municijo na- 
domesti s skokicastimi super izstrelki. 
Ti se odbijajo od sten, sami iščejo cilje 


in z običajnimi sovragi kar prelahko op- 
ravijo. Bolj tipske pokalice, kot sta šro- 
tarica in jurišna puška z bljuvalnikom 
granat, nudijo malo manj zabavnosti, a 
so vseeno kar uporabne. 

Štorija se odvija skozi za serijo značilne 
monokromatske slike, ki jih spremlja 
znan ženski glasek, pridružijo pa se jim 
tako vnaprej pripravljene kot z grafič- 
nim srčkom udejanjene sekvence. Do- 
gajanje je postavljeno med oba Resis- 
tanca, v vojno med 
človeštvom in alien- 
sko raso, ki se odvija 
v alternativni zgodo- 
vini. Začne se v Rot- 
terdamu in nas pred 
uzrtjem kakih ducat 
ur oddaljenega kon- 
ca ponese skozi kar 
nekaj evropskih mest, 
na primer Bonn in 
Luksemburg. 
Poudarek na zgodbi 
je v Retribution večji 
kot v R1 in R2 za 
PS3, kar je več kot 
dobrodošlo. Prav tako glavni lik Gray- 
son premore več osebnosti od nemega 
Hala in je z malodane dukovskimi eno- 
vrstičnicami v stilu "Im James Gray- 
son, bitches!" nenavadno pravomoški. 
Deležen je celo nekaj osebnostnega 
razvoja, od nepopularnega dezerterja, 
ki ga je prizadela bratova smrt, do obče 
ljubljenega heroja. Ob tem v igri tiči ne- 
kaj dodatkov, ki pomagajo lepo zaokro- 
žiti paket. Izstopa povezljivost z Resi- 
stance 2 na PS3, ki omogoči nekaj no- 
vih igralnih prijemov (igranje s sixaxi- 
som in nekoliko spremenjena enoig- 
ralska kampanja z novimi orožji ter zd- 


Vrača se velik del carske orožarne iz R1 in R2, ki je ma- 
lo prirejena za igranje na PSPju. A nič bati, favoriti, vključ- 
no z ostrostrelko fareye, so prisotni. 


ravjem, ki se samo obnavlja). Tu pa je 
tudi igranje v mnogo po spletu v načinu 
infrastructure. 

Res je, da Retribution z malce pretirano 
popreproščenostjo strelske akcije ne 
doseže velikih sester in da morebitne- 
mu nadaljevanju pusti dosti prostora za 
izboljšave. Kljub temu pa z zabavno 
orožarno, v primerjavi s predhodnicama 
nekoliko bolj dodelano zgodbo in glav- 
nim likom nudi kar nekaj uric spodobne 
zabave. Sploh na PSPju, sestradanem 
tovrstnih iger. 72 Kavbojc 

Sony e PSP 


lobasast naslov tega špila spomni 
K na pustolovščino Professor Lay- 

ton and the Curious Village, ven- 
dar gre za čisto drugo zvrst ter dinami- 
ko igranja. In sicer za dvorazsežno 
ploščado, kjer se kot prileten profesor 
odpraviš na lov za kosi legendarne 
obleke. Raztreseni so širom petih sve- 
tov, zastraženi s šefi in legijami pod- 
ložnih nebodijihtreba. Posebnost je v 
tem, da je zasnova združena z bejewel- 
skim puzlanjem. Na zgornjem zaslonč- 
ku poteka običajna poskakovalno-bo- 
rilna akcija, na spodnjem pa muvanje 
kvadratkov levo in desno. Ko spraviš tri 
barvno enake v vrsto, izginejo, od spo- 
daj pa nenehno lezejo novi. Hopsanje in 
draguljčkanje se zanimivo prepletata, 
saj eno vpliva na drugo. Ko pretepeš 
pošast, njena duša pade na spodnji za- 
slon, kjer se je moraš odkrižati še v ko- 
ckasti obliki. Podobno je s pridobljenimi 
dobrotami, kot so srčki in dodatna živ- 
ljenja. Med zaslonoma preklapljaš z 
gumbom X in pri tem je treba biti kar 
spreten, saj se grdobe vrnejo v zgornje 
nadstropje in začno razgrajati, če pu- 
stiš, da prilezejo do vrha. Pospravljanje 
blokov polni tudi merilnik za streljaške 
napade, recimo bombe, mušketo in bu- 
merang. Ko je epruveta nalita od vrha, 
lahko Henryja odeneš v nepremagljivo 
robotsko opravo. Za stalno mu lastnosti 
izboljšaš z nakupom močnejših mišic, 
pogostejšega pojavljanja dobrot, doda- 
tnih src in sličnih pomagal. 
Prav poceni to ni, je pa nujno, saj igra 
še zdaleč ni tako prijazna in prijetna, 
kot bi glede na risankavost pričakovali. 


Puzlaštvo je časovno omejeno, kar 
prikazuje vrstica na levi. Polniš jo z 
dejavnostjo v ploščadnem svetu, naj- 
raje s preštevanjem reber. 


Kosce premikaš s tipkami ali peres- 
cem. Zal gre le v vodoravni smeri, v 
navpični pa ne, kar deluje omejujoče. 


Srž stopenj so namreč krvavi boji, ko te 
špil rad zagradi, nadte spusti vojsko 
močne golazni in te ne spusti naprej, 
dokler vsega ne počistiš. Če podležeš, 
boš škripal z zobmi, kajti nadaljevalnih 
točk je komaj kaj, nivoji pa znajo biti sa- 
lamensko dolgi. Enolončnice po tem re- 
ceptu se kmalu nasitiš, čeprav sčasoma 
dobivaš dodatne sposobnosti. Super 
hlače omogočijo odskakovanje od zidov 
in fajfa potapljanje pod vodo. Tako op- 
remljen se odpraviš v že preigrane sobe 
iskat alternativne izhode do skritih sto- 
penj. A kljub temu se špil ne uspe pri- 
bližati čarobnosti Maria ali Waria, kjer je 
težavnostna krivulja lepo rasla, skrivno- 
sti pa niso bile same sebi namen. Nekaj 
enostavno manjka. Noben od ključnih 
dveh elementov ni prelomen in čeprav 
skupaj tvorita zanimiv združek, ta zaradi 
okornosti in razvlečenosti ne zasije ta- 
ko, kot bi lahko. Navi 

Electronic Arts e DS 


tlus je fanom taktičnih frpjk znan 
A: po odlični seriji Disga- 

ea. Tokrat pa nam dostavlja malo 
drugačen izdelek, akoravno iz podobnih 
žanrskih voda. Nasprotno od Disgaee, 
ki privlačnost črpa zlasti iz enormne 
globine, je Yggdra Union: We'Il Never 
Fight Alone predelava preprostejše igre 
za game boy advance izpred dobrih 
dveh let, ki skuša manko neskončnih 
možnosti ter opcij nadomestiti z dostop- 
nostjo in šarmom. Gre za drugo epizodo 
v sagi Dept. Heaven, ki pa ima s pred- 
hodnico Riviera: The Promised Land 
(J178, 60) razen mestoma luštne risan- 
kaste podobe in navezovanja na nordij- 
sko mitologijo malo skupnega. Kljub te- 
mu je podobnost z Riviero ta, da je v YU 
znova najsvetlejša plat zgodba, ki za 
privlačnost poskrbi s simpatičnimi ani- 
mejskimi liki, luštnimi govorjenimi dia- 


april 2009 

wonderful! 


Dialogom ne manjka simpatičnosti in rižojedskih cvetk, 
bi pa bilo fino, če bi bilo kaj aktivnega sodelovanja v njih. 


logi (za čistune tudi v japonščini!) ter 
veliko materiala za premišljanje. Sp- 
remljamo Yggdro, ubežniško princesko, 
ki se s pomočjo pisane druščine name- 
ni dobiti nazaj okupirano kraljestvo in v 
deželo znova prinesti mir. 

To bo kajpak storila z veliko podjarm- 
ljanja sovražnikov. Pred vstopom na 
bojišče izberemo enote, jih opremimo in 
sestavimo kupček kart, iz katerega na 
začetku vsake poteze izberemo eno. Ta 
določi, koliko premi- 
kov bomo imeli na 
voljo znotraj poteze 
in kolikšno luknjo 
bomo pustili v sov- 
ražnikovi morali (do- 
tična nadomešča kla- 
sično zdravje), če 
bomo zmagoviti. Ig- 
ranje je razdeljeno 
na manjša polja z do- 
kaj omejenim premi- 
kanjem po kvadrat- 
kih in na ločene bo- 
jevalne zaslone. Po 
prvih klasično pote- 
zno premikamo enote in jih razporeja- 
mo v formacije, s čimer jih združujemo 
v skupine - 'unije'. Ker imamo v vsaki 
potezi na voljo le en napad, je tvorba 
unij ključna, saj omogoča, da sovraž- 
nike naskočimo s praktično vsemi eno- 
tami, ki so nam na voljo. Pri tem pride- 
jo v poštev lastnosti izbrane karte, ki ob 
izpolnitvi določenih pogojev vsem eno- 
tam v uniji omogočijo rabo specialnih 
moči v slogu začasnega višanja statistik 
in metanja ognjenih krogel. 

Boji, ki se odvijajo na drugačnem zaslo- 
nu, temeljijo na nekoliko naprednejšem 
sistemu kamen-papir-škarje, z našimi 
enotami na levi in sovražnimi na desni. 


... Na srečo pa na bojevalnih zaslonih uzremo detajlne, 
močno stilizirane in očesu nadvse prijazne like. 


marelj 2009 


So pa boji zaradi do- 
ločanja agresivnosti 
udeležencev aktiv- 
nejši, kot je za take 
špile običaj. Na vrhu 
je namreč vrstica, ki 
se prazni, ko enoto 
ženemo v napad, in 
se polni v pasivnej- 
šem stanju. Ko se za- 
polni, lahko uporabi- 
mo prej omenjeno 
sposobnost z izbrane 
karte. K raznolikosti 
v bitkah doprimoreta 
še vpliv terena in vseskozno dodajanje 
ter nadgrajevanje robe na igralnem po- 
lju (katapulti, nevarnosti iz okolja ...). 

Sliši se veliko, a za razliko od Disgaeje 
je vse skupaj nekam plitko in se začne 
kmalu očitno ponavljati. To je pri več 
kot tridesetih urah igranja, kolikor je 
potrebnega za uzrtje enega od treh raz- 
ličnih koncev, precejšen minus. Sploh 
ker skozi večino bojev najlažje pridemo 
brez trohice mozganja, z uporabo čiste 

Taktični del igre s spranostjo grafike sicer kaže očitno 
GBAjevsko poreklo ... 


sile. Prav tako ne bi škodilo, če bi vklju- 
čili malo prostega tekanja po mestih, v 
katerih bi bilo moč kupovati robo. Igra- 
nje namreč poteka v sosledju pripoved- 
bitka-pripoved, kjer so vsi zgodbovni 
dialogi avtomatizirani. Tako smo tisti, ki 
si želimo svobode, deležni le iskanja 
predmetov, ki so naključno raztreseni 
okoli, in neobveznih dvovrstičnic, ki jih 
dobimo, ko se ustavimo na vasi. 

Kakšne posebne globine bojevalnega 
sistema ali splošne vznemirljivosti v 
Yggdra Union ne gre iskati, kljub temu 
pa gre za spodobno mešanico strategije 
in frpike, ki je kljub vnovič prisotnemu 
občutku vodenja za roko korak naprej 
glede na predhodni- 
co. Zavoljo šarma, 
kvalitetne, filozofsko 
bogate zgodbe z nad- 
povprečnim razvo- 
jem likov je ne gre 
čisto prezreti. Prob- 
lem bi znalo predsta- 
vljati dejstvo, da jo je 
treba uvoziti iz čez- 
lužja, saj o izidu v 
naših logih zaenkrat 
ni ne duha, ne sluha. 

Kavbojc 

Najbolj priljubljen vohun vseh časov James Bond 
in njegovo dekle spet prihajata v Slovenijo. V vse 
knjigarne, kjer je roman, poln eksotičnih lokacij in 
fatalnih žensk, že na voljo. 


Najhitreje do knjige: 


Cena: 27,95 € 


NI 
CASA 
ZA 
SMRT 


SEBASTIAN FAULKS 
KOTIAN ! 


(E) v knjigarnah ) www.emka.si ($) 080 12 05 


(9) 


ČRKOŽER 


Sebastian Faulks: 
NI GASA ZA SMRT 


ri pisanju tegale besedilca glede 
Pp... dvaindvajsetega romana 

o najbolj znanem tajnem agentu 
Jamesu Bondu bi se spodobilo srkati fin 
burbon, grizljati kaviar in si brisati ote- 
pača ob zaveso po osemkratnem na- 
močenju v dežurno bimbiko. Toda jaz 
nisem Bond, saj v gatah srebam vodo iz 
Ikeinega kozarca, žvečim nekaj nalik 
piškotom in vdano čakam, da si žena 
opere zobe. Ravno zato ga potrebujem, 
tega (pol)literarnega junaka za izživ- 
ljanje moških fantazij, ki pa je na films- 
kem platnu zaživel skoraj čisto svoje 
življenje. V romanih lana Fleminga, ki 
so izhajali med 1953. in 1966. (pisca je 
kot stalnega kadilca 8 pivca leta 1964 
pokončala srčna kap), je bil 007 manj 
vsemogočen in opremljen s tehnološ- 
kimi gizmi ter na splošno bolj zanimiv 
kot oseba. Kako je bil Bond v romanih 
tepen, smo na primer dodobra videli 
šele z novimi filmi z Danielom Craigom 
v glavni vlogi. Ki pa vseeno niso poka- 
zali, kako vohun pije kot žolna, kadi kot 
Turek in zna biti pravi mali britanski 
snobovski ksenofobek. 


SEBASTIAN FAULKS 


S takimi ocvirki je stregel izvirni avtor in 
tako naredi Faulks v Ni časa za smrt 
(Devil May Care), knjigi, ki je kljub dru- 
gemu pisatelju jadrno flemingovska. 
Ovdoveli, utrujeni nula nula sedem se 
1967. znajde na sledi velekriminalcu, ki 
se ukvarja z drogami in jedrskim orož- 
jem ter ima neugodne načrte za Zahod, 
zlasti za Britanijo. Model si lasti tolova- 
je, kot je kruti vietnamski vojni zloči- 
nec, a tudi Bond na poti iz Pariza prek 
Irana v Rusijo ni brez pribočnikov, med 
katerimi izstopa mična krasotica. 

A če zavoljo manka literarnih izkušenj s 
Flemingovimi deli menite, da gre za 
klasično filmsko recepturo, kjer Bond 
uporabi ducat onegajev, strelja in mlati, 
ne da bi se mu sfižila frizurica, in na 
koncu položi dekle, se motite. Vsaj do 
neke mere. 007 je v Ni časa za smrt na- 


mreč dokaj ranljiv, tako čustveno, saj 
mu ob punci, ki niti ni blazna fatalka, 
dodobra vzbrbota kri, kot fizično, saj jih 
skupi, da komajda preživi. Drugače od 
mnogih sterilnih velikoplatenskih bon- 
dijad tristostranska trdo vezana bukva z 
lično naslovko in estetsko črno obrob- 
ljenimi listi ne skopari s krvavostmi v 
slogu ruvanja jezikov, kar je pretresljivo 
ter osvežilno hkrati. Prav tako je Bond 
malo več kot lupina za izliv želja po žre- 
tju, fuku in šofiranju dragih avtov. Je 
namreč odsev stare Britanije, ki se tež- 
ko prilagaja novim časom brez kolonia- 
lizma, a z veliko hipijev, drog in hladne 
vojne. Zato ume biti zajedljiv v svojih pri- 
pombah do drugačnih od sebe in svo- 
jega sveta, recimo do prebivalcev Bliž- 
njega vzhoda, ki da smrdijo in nič ne de- 
lajo. Faulks ga dobro zastavi, saj je hk- 
rati tipska karikatura (saj mora biti) in 
njena nadgradnja. 

Povest bi lahko hitreje stekla, vendar 
kmalu najde tekoč ritem in se izkaže za 
simpatično lahkotno akcijsko-krimič 
branje, ki ne pretirava z Bondom kot 
fantazijskim možakom, ki maha z arze- 
nalom tehnoloških čudes ter vloži vsako 
češpljo. Kdor prisega na Conneryja, 
Moora in Brosnana, bo verjetno gledal 
križem, navdušen pa zna biti tisti, ki mu 
dogajata Dalton in Craig. Ter Fleming. 
Na zdravje, stara sablja. Spet si med 
nami. Sneti 


David Gaider; 
DRAGON AGE — 
THE STOLEN THRONE 


ragon Age: Origins je med najbolj 
[):<.:: igrami in logično 

je, da marketinški mlin dela s pol- 
no paro. Itak črkožerski izdelki pri Bio- 
waru postajajo običaj, saj so za knjižni 
preddel poskrbeli že pri Mass Effectu 
(glej igrarski črkožer v Jokerju 179). 
Bagatelca: tako pri DA kot ME je za pe- 
ro prijel glavni pisec besedila za špil. 
Knjiga nas popelje v deželo Fereldan 
par desetletij pred dogodki iz špila. Pre- 
bivalstvo se na splošno nima fajn, saj ji 
s krutim žezlom vlada prisvojitelj iz so- 
sednje pokrajine. A večina ga spreje- 
ma, saj sta klečeplazenje in ritolizništvo 
za večino bolj privlačna od uporniškega 
pohajkovanja po okoliških gozdovih, 
koder somišljenike zbira nasilno odsta- 
vljena kraljica. Ko ta umre, futura deže- 
le pade na ramena njenega neizkušene- 
ga sina Marica. Zgodba se tako prične 
adrenalinsko, z divjim begom, na kate- 
rem Marica reši banditovski gozdovnik 
Loghain, čigar izkušnje princu pridejo 
nadvse prav. Tekom avantur postaneta 
prijatelja, pridruži pa se jima še bojevni- 
ca Rowan, ki je Maricova zaročenka že 
od rojstva. 
Zgodba je tobogansko sosledje bojev in 
avanturizma s hitrim tempom, vendar 


kljub obilici dogajancije ni le sekljaška. 
Elementi dolžnosti, ljubezni, prevare in 
prijateljstva po začetnem lovljenju za- 
dovoljivo orišejo protagoniste, kar je 
vidno zlasti ob čustvenem koncu. Fabu- 
la je sicer dosti predvidljiva in žanrsko 
že videna, najbolj glede nespametnega 
zlobca, njegovega coprniškega sveto- 
valca in občasnega pojanja po škratjih 
rovih. A to začuda niti ne moti toliko, 
ker se Gaider bere s presenetljivo lah- 
koto. K temu pripomorejo živi opisi in 
nekatere izvirnosti, recimo dejstvo, da 
so vilinci drugorazredni prebivalci, kar 
pelje v medrazredni boj. Ta naj bi bil v 
igri pošteno razdelan. 


Tue 


SroleN  THRONE 


David Gaide 


BioWwanr 


Stolen Throne se izkaže za všečen fan- 
tazijski knjižni naslov, čeprav ne vsebu- 
je kompleksnih sivin Martinove moj- 
strovine, kakor so na slepo streljali 
trženjski bistroumci. Ustreznejša bi bila 
oznaka 'lahke' verzije Feistove sage 
Riftwar. In to je kompliment. Flegma 


Jure Godler: 
RADIO GA-GA - 
RAZGALJENI 


"V petek ob 11:00, po oddaji Radio Ga- 
Ga, se zgodi prvi predprodukcijski se- 
stanek s končanim scenarijem, ki ga 
sestavi Bojan. Preberemo ga in se 
zjočemo. Sašo se po tem odpelje do- 
mov, Šarec v menzo, Tilen na babe, 
Mastnak na coca-colo, avtor knjige pa 
domov, natančneje v klet, kjer se maže 
z maslom in razmišlja o pavijanih." 

Avtor pričevanja je Jure Godler, mlade- 
nič z vsestransko umetniško in ingenio- 
zno žilico. Od začetkov, ko sta se s Til- 
nom Artačem pojavila v nedeljski odda- 
ji Tistega lepega popoldneva, je zdaj že 
pet let. Sašo Hribar nadarjenih mulcev 
ni spregledal in kmalu sta postala stal- 
na člana zasedbe, ki petkova jutra 
začinja z Radiom Ga-Ga, sobotne noči 
pa s satiro Hri-Bar. Pol desetletja doži- 


vetij je zdaj Godler, študent salzburške 
glasbene akademije Mozarteum in ljubi- 
telj Nintenda, nanizal v knjigo, ker "jih v 
nasprotnem primeru ne bi nihče." S 
projektom je naredil korak naprej od 
bloganja v Godlerifikaciji. Pisunjenje je 
izdalo podjetje Populi in ga trži po sple- 
tu. Dva desetaka stane čista, tri pa ver- 
zija z avtorjevim podpisom. Bukvo je 
najti tudi v knjigarnah, a je s ceste draž- 
ja in brez avtograma. 


Jure Godler 


RADIO GA-GA 


Ko knjigo odpreš, se oko najprej ustavi 
ob popisu sedanjih gagajevcev, za ka- 
tere iz ozadja skrbi tehnično-organiza- 
cijska dobričina Srečo Katona. Predsta- 
vitev je jedrnata in primerno avantgard- 
na. Namesto kategoričnega življenjepi- 
sja so nanizani insajderski prebliski in 
vtisi, ki v letih sodelovanja priplavajo na 
površje. Enciklopedično torej ni, zato 
pa iz teksta veje dovolj topline, da sta 
odbitost in ustroj grupe čudovito jasna. 
Toda čeprav sta Ga-Ga in Hri-Bar njiho- 
vi najbolj poznani aktivnosti, v besedilu 
niti nista v ospredju. Kogar radijski vi- 
dik malo bolj zanima, naj na portalu 
RTV Slovenije poišče intervju Osem ur s 
kondomom na glavi. Lani aprila je od- 
daja namreč praznovala osemnajstle- 
tnico in so ga v jubilejnem šovu precej 
žingali. Na plan je prišlo recimo, kakšne 
izobraževalne tegobe so imeli vsi po 
vrsti, zato ogled posnetkov branje lepo 
dopolni. V knjigi si pak večji del odre- 
žejo popisi pripetljajev, ki so se druščini 
v različnih postavah zgodili med nastopi 
na terenu. Iskanje beznic po krajih, za 
katere niso slišali niti geodeti, in ob- 
činstva na prireditvah, ki se jih nihče ni 
spomnil oglaševati. Pa pijani katamara- 
ni, prometne grozljivke in eksotične lo- 
kacije, recimo Kredarica, Bruselj ter Las 
Vegas. Izkušnje iz prve roke so obilno 
podprte s fotografskim gradivom. Slo- 
vničnemu, slogovnemu in oblikovalske- 
mu nacistu se bo občasno res malce 
zvrtelo, ostali pa ob izdelku brez sramu 
uživamo. Kajti, če citiram še eno misel 
iz knjige, "bolje s kolesom h kurbi kot z 
mercedesom v službo." Navi 

Vabljeni v bowling 
in biljard center 
Gladiator! 


V zabaviščnem centru 
Arena v Ljubljani in v 
mariborskem Koloseju. 


RE 


JGVD 


elgijski karatejc Jean-Claude van Damme (let- 
E: nik 1960) je bil koncem osemdesetih in v devet- 

desetih dokaj prepoznaven holivudski akcijski 
junak. Snemal je s kešatorskimi režiserji, kot sta John 
Woo (Hard Target, 1993) in Roland Emmerich (Uni- 
versal Soldier, 1992), ter nastopal z absolutno igral- 
sko smetano, kot je Dolph Lundgren. Okej, okej, malo 
se norčujem. Vedno je nastopal v plehkih, naivnih raz- 
bijačinah in po streetfighterjevski polomijadi iz leta 
1994 si ni opomogel. Od Universal Soldierja 2 naprej, 
ki ga je posnel tik pred prelomom tisočletja, so vsi nje- 
govi filmi šli naravnost na video. A nekaj je res: čeprav 
ni bil nikdar prva mišičnjaška liga kot Švarci, je bil za- 
radi svojih fleši muvov za mulčad car ter prepoznaven 
tudi za širšo publiko. Če drugega ne, kot model, ki zna 
narediti raznožko v luftu med brco iz obrata. Kar po- 
skusi. Pa ne zlomit televizorja ali mame. 
Ravno ta njegova slava je srž zanimivega filma JCVD 
(to so začetnice njegovega umetniškega imena - pra- 
vo je drugače Jean-Claude Camille Frangois Van Va- 
renberg). Posnel ga je s francosko-alžirskim režiser- 
jem Mabroukom El Mechrijem in z njim izstopil iz svo- 
je rutine heroja v akcijadah B-kategorije, kakršnih je 
od drugega Univerzalnega soldata naredil nič manj 
kot kot dvanajst. Mimogrede, če jih nisi videl, se ne 
sekiraj, ker so zanič. Van Damme igra samega sebe - 
ostarelega, proslulega holivudskega zvezdnika, ki do- 
biva vedno manj in vse slabše vloge ter ima za na- 
meček težave pri videvanju hčerke. Zato se vrne v 
Belgijo, kjer ga čislajo, da bi začel znova. Toda nemu- 
doma postane talec v bančnem ropu, ki ga izvedejo 
neodločni šef, psihopatski izzivalec in uzi vihteč tla- 
čan, ljubitelj van Dammovih filmov. 


€ wuskelj iz Bruslja je bil pred dvajsetimi leti eden 
tistih akcijskih junakov, ki so mladež privabili v doje. 


Kot si lahko misliš, poanta ni v tem, da Jean-Claude 
vse nabrca v gonade in reši dan, temveč v srečanju 
fikcije in realnosti. Heroj ve, da obvlada karate in da bi 
lahko kaj storil, toda resnično življenje je nepredvidlji- 
vo in ne sledi scenariju. Zato koleba in se prepušča to- 
ku dogodkov, ki vplete druge talce, policijo, me- 
nedžerja na drugi strani oceana, naključne oboževalce 
in celo njegova starša, van Varenberga. Prava, ka- 
kopak. Ton filma je zanimiva mešanica resnobnosti in 
odbitega humorja, drama s talci pa je izgovor za bolj 
ali manj prikrito razglabljanje o tem, kako oddaljen je 
Hollywood od RLja, a ga vendarle sooblikuje. Vmes iz- 
vemo še za konkretnosti iz zvezdnikovega pravega 
življenja, kot so sodni boj za otroka (v resnici je šlo za 
sina, ne za hčer, kot v filmu), težave z mamili, vpogled 
v to, kaj mu je dal karate in kako je začel kariero v Los 
Angelesu, ter humorno čudenje, kako da so dali vlogo 
v najnovejši akcijski bedi Stevenu Seagalu, ker je tip 
obljubil, da si bo odstrigel kito. Plus točka: pri pisanju 
scenarija je van Damme konkretno sodeloval in v pri- 
zorih dodobra improviziral. Dodatna plus točka: film 
teče v kombinaciji francoščine in angleščine. 


JCVD je smešen in resen, grenek in sladek, normalen 
in grotesken obenem, vsekakor pa kilometre odda- 
ljen od Jean-Claudovih običajnih izdelkov. Nekatere 
bo to vznejevoljilo, a dvomim, da so bili taki sposobni 
prebrati tale opis do konca. Namesto tega gre za za- 
nimivo dramo, vredna ogleda. Posebej za otroke 
osemdesetih in devetdesetih, ki jim je po vseh tistih 
Kickboxerjih in Bloodsportih uspelo obdržati nekaj 
delujočih možganov. Smeti 

Jean-Claude si v naših kinih na roke ne daje povojev 
s steklom od 16. marca naprej. 


PUNISHER: WAR ZONE 


aznovalec, manj poznani rešimož stripovskega 
založnika Marvel, s filmskimi priredbami nima 


sreče. Izvirne verzije s konca osemdesetih, kjer 
je v glavni vlogi zaigral Snetijev pobratim Dolph 
Lundgren, se spomni bržkone samo še omenjeni 
Šved (in njegov sin Sneti), dočim pričakovane slave 
ni požel niti spodobni, vendar dosti premalo ambicio- 
zni drugi poskus izpred štirih let. Zdaj pa je jasno, da 
navala v kinodvorane, če bo pri nas tja sploh zašel, 
takisto ne bo zaradi War Zona. 


O stevenson je po stasu in frisu boljši Punisher kot 
Jane, toda vlogo odigra pod vsako kritiko. 


Tako kot sta recentna The Dark Knight in Varuhi raz- 
mišljujoči ter sociološko in filozofsko obarvani stri- 
povski pelikuli, tako je sveži Kaznovalec površinski, 
plehek in neposredno nasilen. S tem v principu ni nič 
narobe, saj je podobno nizkoleteč tudi stripovski izvir- 
nik, v katerem je poanta ena sama: spremljanje krva- 
vega pohoda antijunaka Franka 'Punisherja' Castla, 
vojnega veterana in bivšega agenta, ki ga žene neu- 
stavljiva, živalska sla po maščevanju mafijcem, ki so 
mu pobili familijo. Režiserskih zaslug glede strelskih 
obračunov in tepežkarskih koreografij v Vojni coni se 
v filmskih šolah ne bodo učili, so pa oboji tako po- 
udarjeni in krvošpricni, da je krohotanje neizbežno. 
Uzremo najhudejša hudodelstva, oteta trohice usmi- 
ljenja: nože v čela, odsekane ude, brez števila orožnih 
usmrtitev, raketno razstrelitev nepridiprava v zraku 
ter - češnja vrh tortice - razčefuk lobanje s frontalnim 
udarcem s pestjo. Zakon. 

Škoda torej, da so vsi ostali sestavni deli zanič. Za- 
čenši z neprepričljivim Sašom Pečetom, ups, Rayem 
Stevensonom (Titus Pullo iz nizike Rome) v vlogi ki- 
slofrisnega angela smrti Franka, ki je dosti slabši od 
Thomasa Jana iz prvega dela. Punisher večino časa 
preživi v bojni opravi, na kateri je lobanjasti simbol 
Punisherja komajda viden. Kot bi se avtorji sramovali 
papirnatega porekla. Dodatno je sramotna igra osta- 
lih nastopajočih, z glavnim antagonistom, brazgoti- 
nastim Jigsawom, na prvem mestu. (Tip je, mimo- 
grede, videti v fris kot žogica za baseball.) A daleč od 
tega, da bi šlo za vse hudo kriviti igralce. Pri sestavi 
scenarija so se namreč pisci naslonili kar na, heh, ba- 


nalni vzorec tretjeosebnih igričarskih pucačin. Frank 
vihti zdaj eno, zdaj drugo palico smrti, dela specialke 
in se seli po lokacijah, kjer ga brezmožganska krimi- 
nalna golazen pozdravlja v valovih. Zveni znano, ne? 
V čvekalnih premorih med akcijo smo nato deležni 
posmehljive ekspozicije zgodbice o Castlu, ki odreši- 
tev za nesrečni umor policaja pod krinko vidi v obva- 
rovanju njegove trpeče družine. In v kupu klišejskih 
govornih izmenjav, ki jih deloma popestri nekaj soč- 
nih enovrstičnic. Glede na to, da film ni direktno na- 
daljevanje predhodnika, bi se, kot v vsakem stripov- 
skem umotvoru, spodobil tudi dostojen prikaz heroj- 
ske geneze lika, ki ga tu takorekoč ni. Par kratkih, za- 
megljenih spominov je vse, kar vidimo in izvemo o 
masakru Frankove zaročenke ter potomstva. (Prizor 
je tak kot v stripu in drugačen kot v enici.) 

Skratka, oči stran, če niste tip gledalca, ki se zna za- 
dovoljujoče smejati ob poldrugi uri zapretiravane ak- 
cije in, hja, ničesar drugega omembe vrednega. Če to 
ste, si čestitajte. Case 

V kina reč (še) ni priplula, v gusarski zaliv pa že. 


MONSTERS VS ALIENS 


ošasti iz staromodnih akcijad so priljubljeno 
ja gradivo za vleko iz naftalina. Poleg King Konga, 

Godzile in ostalih jeznih živali so jih filmi v pet- 
desetih namislili še čuda, od mega babe do 
požrešnega zdriza. V tej Dreamworksovi izrisanki naj- 
dejo prostor njih hecne priredbe, le da so mrcine 
ukročene in varno pod ključem. Čim se kakšna poja- 
vi, jo vojska namreč hitro izvoha in strpa v zapor. Naj- 
novejši eksponat je Susan Murphy, ki jo je zadel me- 
teorit in jo povečal v petnajstmetrsko Agromniko. Aj- 
dovska deklica se stanju le stežka prilagaja, čeprav 
ima dobro družbo. Recimo norega znanstvenika z 
žuželčjo glavo in njegovo inteligenčno nasprotje, 
cmok želatine po imenu BOB. Še bolj čvekav sojetnik 
je fosilni križanec med ribo in opico. 


€ Druščino zaokroži Insektozaver. Gre za kolosalno 
ličinko, ki iz nosnic strelja smrkljasto svilo. 


Tako kot v Pixarjevih Monsters Inc. so posebneži tudi 
tu naslikani v zelo naklonjeni luči. A čeprav so bitja 
dobrodušna, so vseeno nepredvidljiva. Ko pa Zemljo 
napadejo vesoljci (eh, ja), ameriški vladi ne preosta- 
ne drugega, kot da pošastke razuzda in jih naščuva 
na okupatorje. Žarišče je v San Franciscu in scene lo- 
mastenja se z užitkom napajajo pri starih klasikah. 
Mestne ulice, grički in celo žičniški vagni so pri tem 
verno poustvarjeni. Eden vrhuncev, tudi v animacij- 
skem smislu, je dogajanje na Zlatih vratih. Akcijski 
osnovi je dodano nekaj dobrodošle osebne note in 
predvsem mnogo duhovitosti, ki občasno poči v res 
krohotalne prizore. 

Svoje pri tem naredijo dobri govorci. Glavna je Reese 
Witherspoon v vlogi Susan, ki se kot lik še najbolj raz- 
vije. Za fino podporo skrbijo stranski junaki, sploh če 

prežiš na Hugha Laurieja, kot recimo jaz. Ta je ozvočil 
doktorja Ščurka in mu vdihnil pravo mero britanske- 
ga šarma. Slovenska sinhronizacija ni od muh in po- 
streže z zanimivimi čvekači v slogu Nika Goršiča, Ni- 
ne Ivanič in dveh Juretov: Ivanušiča in Godlerja. Jer- 
nej Kuntner ne šprica, a je perfekten za vlogo želeja. 
Materinščina je edina možnost pri ogledu 3D različice, 
kar je itak priporočljiva izbira. Pošasti proti Nezemlja- 
nom so namreč prva celovečerna animiranka, ki so jo 
v celoti naredili z Intelovo tehnologijo InTru3D. To po- 
meni, da je projekt v temelju načrtovan za prostorsko 
izkušnjo in da prestavljanja v 3D niso spackali nak- 
nadno. Namenskost se kaže že v uvodni špici in tudi 
kasneje ne manjka privlačnih učinkov. Slika je celo v 
navadnih kinodvoranah ostra in lepo zleze iz platna, 
ob tem pa je Kolosej poskrbel za udobnejši model 
očal. Dreamworks namerava vse svoje celovečerce v 
prihodnje narediti v takem formatu in hej, nič nimamo 
proti. Navi 

Mutanti so že spuščeni s povodca in ropotajo po vseh 
večjih slovenskih mestih. 


FAR GRY 


eprav je bila rumenka o Uweju Bollu v prejšnji 
C številki prvoaprilska šala (kar pomeni, da je Ing- 

marja Bergmana videl samo v kaki teve retro- 
spektivi, pa še tedaj je ugasnil televizor, ker je menil, 
da se mu je zaradi ČB-slike pokvaril), nekaj drži. Naš 
najljubši nemški boksarski režiser se izboljšuje. Sicer 
na plečih davkoplačevalskega denarja in na kosce 
raztrganih igrarskih licenc, kot so Alone in the Dark, 
House of the Dead, Bloodrayne ter In the Name of the 
King. A vendarle. Njegov Postal je bil zanimiv, pose- 
bej legendarno smešna začetek in konec. Far Cry, ki 
je po klobasičarjevi stari navadi uletel kar od nekje, 
pa lahko že zasede mesto med B-filmi na polici vi- 
deoteke. Tam, kjer najdemo zadnje izdelke Stevena 
Seagala in hongkongške akcijske, ki so jih financirale 
kitajske restavracije. 


€ Jack Carver v havajski srajci začne film kot čolnar, 
ki vozi turiste na oglede kitov. 


Od igrine podlage v filmu Far Cry ostanejo temelji. V 
središču pozornosti je bivši ameriški specialec Jack 
Carver (nemški polzvezdnik Til Scweiger, ki igra zlasti 
v berlinskih filmih in smo ga videli v Tomb Raider: 
The Cradle of Life). Najame ga ameriška novinarka 
Valerie Cardinal (Emmanuelle Vaugier, kopija naše 
Ane Dolinar), ki se odzove pozivu strica Maxa (bivši 
mister olimpije Ralf Moller), službujočega pri norem 
dohtarju Krigerju (vedno psihotični Udo Kier). Brez- 
vestni nacistoidni znanstvenik, ki posluša Wagnerja, 
za vojsko ustvarja ultimativnega vojščaka, kar pa se 
seveda sfiži. Rezultat je štala, v kateri skuša Carver iz- 
rezbariti svoje in novinarkino preživetje, medtem ko 
njima in vsemu ostalemu skušajo zavdati trpežni mu- 
tantski albini. Zanimivo, da ti niso računalniški učinki, 

ampak ljudje, prefarbani z golido edigsa. 

A čeprav je osnova nekako v skladu z igro, film osta- 
ne skoraj docela brez skrivalno-strelskega potikanja 
po džungli in tesnobnih preživetvenogroznih sekvenc. 
Džungle recimo ni več, namesto nje je tu kadanski 
mešani gozd, ker je bil proračun za kako Bolivijo ver- 
jetno premajhen. Še več, levji delež se ga odvije v 
opuščeni tovarni (ta je v igri prisotna, a ne v taki me- 
ri), kjer se spopadajo dobri in slabi soldatje ter mu- 
tanti. Ti so neobčutljivi na strele in radi povzročajo 
gnusne rane, ki upravičijo strošek sprevrženega ma- 
skerja. Ker se levji delež filma odvija podnevi, srha ni, 
razen če imaš slab želodec in ne preneseš pogleda na 
odprte rane. Stalno zbijanje šal in splošni ton pa raz- 
pršita vsak dvom o tem, da gre za karkoli več od uro 
in pol trajajoče lahkotne akcijske neumnosti brez 
kanca idejne naprednosti. Laže bi našel neporaščen 
del Uwejevega telesa kot globino v tem filmu. 

Ogled je načeloma seveda neobvezen, tako za na- 
ključneža kot ljubitelja špila. Reč je nezapomnljiv 
mnjeh, ki v določenih trenutkih meji na ščiš, kot se za 
Bolla spodobi. Je pa študijski material za tiste, ki 
spremljajo Uwejevo režisersko pot in jih mučijo more 
o tem, da bo odkupil še ducat igrarskih licenc in iz 
njih ustvaril katastrofe. Far Cry namreč pokaže, da 
napreduje. Zdaj snema že precej slabe filme. Sneti 
Novi uwetvor oddaljeno skovika na ploščkih. 


FAST 8 FURIOUS 


a najprej uravnamo okuse: prvi del mi je bil izvi- 
D ren, drugi beden, tretji spet kul. Pa štirka? Jah, 

ravnokar sem iz kina in meni se je dopadel. V 
kakovostno primerjavo s Tokyo Driftom ne bi šel. Ti- 
sto je bil mehkejši, barvitejši, na pol najstniški film, 
tale pa kao trša kriminalka z orenk deci. No, po igral- 
ski zasedbi je gotovo v prednosti, saj se vrača stara 
ekipa, torej Vinko Dizl, Pavel Pešec in Rodrigezova 
frača, ki nadaljuje rdečo nit enojke. Obritoglavi 
mišičnjak je tak, kakršen je pač v vseh svojih filmih, 
torej enovrstičkarski basovski monofrisnež. (»Leave 
Diesel alone!!!!«) Ampak to ni nič slabega, ga imamo 
radi takega in menim, da producenti itak vnaprej po- 
znajo njegove igralske sposobnosti. Walker je zelo 
očitno v Vinovi senci in s svojim namrgodenim ksih- 
tom ziher ne bo odpiral modrcev. Na žalost jih tudi 
sam film pušča zaprte, saj ne pokaže jošk, niti pekto- 
ralov. Kurc, pa tak film za moške. Drugače je glavna 
vsebina enaka, torej gonja nabritih avtomobilov in ne 
superšportnikov ali celo česa tretjega, recimo snežnih 
sani ali vodnih bivolov. 
Izvirnik je bil leta 2001 - ja, osem let mineva - bržda 
nepričakovana podlaga za vrsto iger. Pravzaprav je 
glavni krivec za dandanašnje stanje oziroma mnenje o 
seriji NFS. Zdaj se je tok povzemanja obrnil, saj so Hi- 
tri in drzni 4 kot dirkaški špil z raznoliki misijami. Tu je 


O Tole je dodge charger iz originala, Paul pa nekaj 
časa fura skylina GT-R (R34), nato tanovo imprezo. 


dirka štirih od ene točke do druge skozi promet s ti- 
pično igrarskim GPSom oziroma zemljevidom, tu je 
vratolomno drvenje na iztekajoči se čas po rudniških 
jaških, tu je misija proti kamionu, tu je puščavska go- 
nja čez drn in strn ... Vsi dirježi so resda izven okvirov 
znane fizike, a še vedno bolj prizemljeni od Transpor- 
terjevih skakalnih karafek, in so maksimalno adrena- 
linski. Zlasti se mi je dopadla četrturna uvodna sek- 
venca, ki je nekaj najboljšega tovrstnega. Če jo je res 
režiral Diesel, kot pravi studio, svaka mu čast. Škoda 
le, da napovednik pokaže preveč dotičnega dela. (Tik 
pred zaključkom redakcije se je studio odločil na splet 
dati 6-minutni HD-odlomek tega dela. Nezaslišano!) 
Dirke povezujejo stripovsko naivna štorija, a razmiš- 
ljanje 'kako' in 'zakaj' in 'ni mogoče' in 'kr neki' je ob 
takem filmu res odveč ter kvari pravljico. Sem pa po- 
grešal več predstavitve avtomobilov. Je že res, da so 
vseskozi prisotni in da film zopet pokaže, da je sestava 
ulične formule enostavna kot lego kocke ali Ravellovi 
modelčki. A hudega štirikolesnega fetišizma ni čutiti, 
kamoli, da bi se kaka znamka sublimno reklamirala. 
Glede na doslejšnjo priljubljenost nissanov v seriji sem 
bil prepričan, da bo v glavni vlogi novi skyline. No, ga 
ni sploh. Je pa precej izrazita borba med mišicami in 
rižem. Prve drugega požanjejo. LordFebo 

Hitro si drznejo naši kinematografi že. 


INKHEART 


ornelia Funke je nemška pisateljica, ki je kljub 
G neangleškemu poreklu dosegla svetovno prepo- 

znavnost. Piše za otroke in v slovenščini imamo 
med drugim Zmajevega jezdeca ter Kralja tatov - pa 
tudi bukvico, po kateri so posneli tale film. Srce iz 
črnila pripoveduje o knjigovezu Moju, ki zna brati tako 
živo, da like iz knjig prikliče v resničnost. A to stane, 
saj obenem v zgodbo izgine nekdo drug. Mo je na ta 
način izgubil ženo in v naš svet privlekel bando razboj- 
nikov. Ti zdaj mafijašijo po italijanskih hribih in napa- 
ko je treba popraviti. Glavna junakinja romančka je 
Mojeva hči Meggie (Eliza Bennett), vendar se v filmu 


O Knjigo, ki je vir vsega zla, je domala nemogoče 
dobiti. Njenega avtorja Fenoglia igra Jim Broadbent. 


dekličina perspektiva čisto izgubi. Večji poudarek je 
na ostalih likih, predvsem njenem fotru, ki je dobil ne- 
resni fris Brendana Fraserja. Igralskih spretnosti dec 
ne pokaže, za kar se odloči tudi večina ostalih akter- 
jev. Zanimivejši je edino Paul Bettany (Silas iz Da Vin- 
cijeve šifre) v vlogi žonglerja Prahoprsta. Saj knjiga ne 
seže zares do zvezd, a je vsaj tekoča in berljiva. Pla- 
tenska verzija je uspavalna, lažna in tako B-kvalitetna, 
da se vprašaš, na koga sploh cilja. Odrasli v njej ne 
bodo našli kaj dosti, mlajši zaradi vsesplošnega mrtvi- 
la še manj. Morala bi odcapljati naravnost na ploščke. 
Tam bi kako deževno popoldne še znala zapolniti, in- 
vesticije v kino vstopnico pa nikakor ni vredna. Navi 
Tinta se je že razlezla po platnih in zamočila čevlje. 


Si ga Imeli! 


(DB prodajte starega 
O izocrite novega 

gre so postale prelahke. Vodijo te za roko od takrat, 
ko prvič vstaviš medij v enoto, pa vse do banalnega 
konca. Občutek izpolnitve je odšel neznano kam. 
Včasih si se lahko pred kolegi hvalil s številom točk, 
skritimi sobanami ... Za vraga, največji mojstri so bi- 
li tisti, ki so obrnili špil z enim žetonom v lokalni oštariji. 
Danes? Danes je vse v neki imerziji, v nekem brezvez- 
nem nakladanju. Igre so se popičkale. Verjetno tudi zato, 
da bi jih igralo več pičk, kaj pa vem. 
Ni čudno, da pravi gamerji gledajo v preteklost. To, kar 
dobivamo danes, je pomehkuženo govno, zavito v lepo 
podobo in z milijonskim budžetom. Notri pa spremljaš 
interaktivno zgodbo'. Jo moj kurac. Če si želim zgodbe, 
bom stegnil film z neta ali ebook, da ga mirno prečitam v 
postelji na palmu. V špilu se moraš izkazat. To je tvoj na- 
sprotnik, ne nek projektor. Jebeš GTA, jebeš wii in pocu- 
krano mahanje s palčkami, jebeš Halo in Mass Effect in 
pofukane rdeče krogece. Daj mi Rygarja ali Jetpaca, daj 
mi fakin Manic Minerja, daj mi izziv! Hočem videti kill 
screen kot v Pacmanu in Missile Command! Hočem, da 
se mi števec na Tetrisu obrne na minus 32 jurjev, da 
Geometry Wars zmrzne, ker ne more izrisati dovolj sov- 
ražnikov na zaslonu, da bi me ubil. Igra je spopad med 
mano in avtorjem. Je bojno polje, na katerem dokažeš, 
da zmoreš premagati vse, še tako diabolično pedrske 
kontrapcije, ki jih je vrgel pred tebe. Je test, ali si pamet- 
nejši, boljši ali spretnejši od njega. Če nisi, adijo lajf, ga- 
me over. 
Vse prevečkrat slišim, da sem ostal nekje v osemdesetih. 
Da se industrija razvija, da cilja na mase in da z nišnimi 
produkti ne more preživeti. Ne vem, kdo je ljudem v tin- 
tare vsadil tovrstne bedarije. Taka miselnost je kot kepi- 
ca dreka na kosmatih osličkovih jajčkih. Včasih so špil 
naredili v enem tednu. Wolfenstein je nastajal manj kot 
pol leta in delalo ga je pet ljudi. S par tisoč prodanimi 
igrami si zaslužil. Da se danes tega ne bi dalo? Ne ga 
srat. Včasih so bili avtorji samozavestni. Bolj zajeban špil, 
kot so naredili, večji frajerji so bili. Tisti, ki so špile 
obračali, pa so imeli respect. Morda me ravno zato drka- 
jo. Včasih sem ga imel tudi sam. Malo je bilo avtomatov, 
ki niso na top listi imeli inicialk GTT. 
Potem je vse skupaj počasi šlo v maloro. Toda v dnevih, 
ko smo postavljali rekorde, se je ob pijači slišala marsi- 
katera zgodba. O špilih, ki jih imajo v Ameriki in na Ja- 
ponskem. O avtomatih, ki te vrtijo okoli, ki jih igraš s 
čelado, ki imajo holograme in laserje. Le redki pa smo bi- 
li tisti, ki smo slišali zgodbo o dokončnem špilu. Japons- 
kem, valjda. Pravili so, da so naredili avtomat, ki te je 
ubil, če si izgubil. Tipično. Edino zafukani japanezerji so 
se sposobni domisliti česa takega. Baje so naredili samo 
deset mašin, preden jih je pohopsala oblast, ki pač ni 
prenesla, da bi nekdo kar tako ubijal folk. Sedem mašin 
so uničili, za tremi pa se je izgubila vsaka sled. Ali pač? 
Malo folka ve, da zadeva obstaja, in še ti so prepričani, 
da je vse skupaj urbana legenda. Jebat ga, o takih stva- 
reh Wikipedia ne piše. No, zdaj veste. Če verjamete, me 
pa prav en kurc briga. 
Hvala bogu za Ebay. Hvala Bogu za folk, ki ne ve, kaj 
ima v rokah. In pes brado lizal bandi pofukani od luških 
carinikov, ki ne verjamejo, da je rabljen igralni avtomat le 
zbirateljska roba in ga carinijo po ceni novega. Zraven pa 
se kurbirji mesarski režijo, ko vidijo sprintano stran, na 

kateri piše 'HAUNTED VIDEO GAME ARCA- 
DE CONSOLE!! LeeK!!!, in si mislijo, kera 
budala sem. 


Na poti iz Kopra ščije ko prasica. Še sreča, da 
imam terenca, da mi ni treba trogat tega zak- 
lada na prikolici. Že res, da je škatla čisto zbi- 
ta in smrdi po trohnobi, ampak dela pa. Vsaj 
to so mi dovolili, da preizkusim, če se zažene, 
preden sem jo odvlekel iz carinskega ob- 
močja. In kako so bili šokirani, ko je zaslon 
zatrepetal in se prižgal. No, mene je bolj pret- 
reslo tisto, kar se je prikazalo na zaslonu. Po 
naslovu TO DIE FOR se je prikazala lestvica. 
Ki ni bila prazna, kot bi morala biti, če aparat 
izklopiš iz omrežja. Prav tako ni bila napolnje- 
na z generičnimi filerji z okroglim številom 
točk, marveč s pravimi kraticami, imeni pra- 
vih igralcev. Ob vseh je bil na koncu narisan 
mali križec. Razen ob enem, tistem na pred- 
zadnjem mestu. Preden sem potegnil kabel iz 
štroma, bi prisegel, da je tisti splezal mesto 
više. 

Kišto spravim v klet, čeprav bi si zaslužila 
častno mesto v moji zbirki. Toda smrad, ki ve- 
je iz nje, bi verjetno kontaminiral celo bajto. 
Znova jo priključim in v režo vržem žetonček, 
ki sem ga našel v luknji za izvržene kovance. 
Primem za ročico ... 

... in zgroženo zrem v trzajoče truplo, ki mi leži 
ob nogah. Avtomat zapiska. Na ekranu krva- 
vo-rdeče črke: 

"YOU HAVE ONE LIFE. GOOD LUCK.' 

Koji kurčev pofuk je pa to??? Nakar pomislim 
na križce in postaja mi jasno. Kako genialna 
poteza. Avtor je bil genij. Tako preprosto. Ta- 
ko osnovno. Ne igrati do smrti. Igrati, ker ti je 
bilo nekaj odvzeto. Nekaj tako pomembnega, 
da boš šel do konca, da jebeno MORAŠ priti 
do konca! Ali pa postaneš nov križec. Res- 
pect. Ultimativni samurajski respect. Nov 
pisk. 

'LEVEL ONE.' 

Grem po ozkem hodniku. Pred mano je mrak. 
Ko hodim, se ob strani prižigajo luči. V daljavi 
slišim škripajoč zvok. Vogal. Škripanje je vse 
glasnejše. Vaka-vaka, vaka-vaka, VAKAVA- 
KAVAKA. V zadnjem trenutku odskočim in se 
brezglavo zapodim v stranski hodnik, rumena 
kugla za mano pa odpira in zapira brezmejno 
črno brezno. Bežim pred pofukanim pacma- 
nom, pizda mu na nosu zrasla. In kot da to ni 
dovolj, prihaja z leve še en. Za trenutek se mi 
zazdi, da na vrhu vidim nekaj rožnatega. Je- 
bemti, tudi gospa je tu. In verjetno kup ju- 
niorčkov. Kje so pa tabletke? In sadje?? 

Med tekom mi možgani preklopijo v turbo. 
Pred očmi se mi počasi vizualizira podoba la- 
birinta. Nobene samodejne karte, ki bi kazala, 
kaj sem prehodil. Na pamet. Stara šola. Hard- 


ŠTORIJA 


igra z enim življenjem 


kor. Le da s prostorskim zvokom. Kar delajta svoj vaka- 
vaka, imam vaju naštudirana. Še malo, samo še do zad- 
njega vogala. Ne poskušam se ustaviti in se zaletim v 
steno. Rumeni krogli, le nekaj korakov stran od mene, 
utihneta. Ja, spravila sta me v kot. Ampak prepozno. 
Adios, drekolizca. 


'LEVEL 6%%.' 

Stojim sam, sredi popolne črnine. Ni neba in ne zemlje. 
Okoli mene je Nič. Ne tisti nič, ki pomeni odsotnost 
česarkoli, ampak težak, temen, zadušljiv Nič, ki grozi, da 
bo zlezel vame skozi vse odprtine in pore. Je to to? Sem 
prišel do konca? Nič več labirintov, laserjev, pošasti? Nič 
več grozečih prepadov in predmetov, ki izginejo, ko se jih 
dotaknem? Mečev, pištol, raket, motork? Sem te končno 
premagal? No daj, preklet špil gnili, vrzi še kaj vame. Ti 
je zmanjkalo? Potem mi daj zaslon, da napišem svoje ini- 
cialke, in me spusti nazaj. Aja, se spomnite onega, ki je 
skočil na osmo mesto? Pet besed: naprej, dol, naprej, vi- 
soka roka. Tisti, ki veste, respect. Tisti, ki ne, brezveze 
razlagat. 

Nič se umika. K meni pristopi ženska postava. Zamiš- 
ljeno se praska po kratkih svetlih skuštranih laseh. Kaj 
zaboga ji ni jasno? 

"Kaže, da je špila konec. Jaz pa sem pofukano še zmeraj 
tu. Lahko dobim svoj lajf nazaj?" 

Žalostno me pogleda. 

"Ne moreš." Nič se razprši in stojiva pred mojim domom. 
Oziroma tistim, kar je očitno nekoč bil moj dom. Bajta je 
zapuščena. Bršljan je podivjal in jo skoraj vso obrasel. 
Nekaj oken je razbitih. Kaj pri klincu nebeškem se je zgo- 
dilo tukaj? 

"Tvoj oče se je po pogrebu obesil. Sestra je na zaprtem 
oddelku psihiatrije. Tvoja punca je zdajle v eni ruševini in 
fehta ostale iglavce, da bi ji spravili skupaj za zlati šus. 
Živali so vzeli sosedje. Ostalo je pobrala banka za po- 
plačilo dolgov. Glej, tvoja osmrtnica." 

Gledam v časopis in v meni narašča jeza. 

"Bi se res vrnil v svet, ki si ga zapustil prostovoljno? Živel 
s posledicami svoje odločitve? Imel na vesti dve življenji, 
ki sta bili odvisni od tebe? In še eno, ki si ga egoistično 
zapustil?" 

Briga me. Igral sem po pravilih. Nisem si jih pofukano iz- 
mislil. Če obrneš špil, žeton nazaj. 

"V svetu ni več prostora zate. Ja, vsaka ti čast, naredil si, 
česar pred tabo še ni nihče. Žal pa ni nikogar, ki bi tvoj 
dosežek spoštoval. No, jaz ga. Če odideš, izgubiš še me- 
ne. Kaj ti potem ostane?" 

Ob mojem imenu ne bo jebenega križca. Žeton nazaj. Ti 
je jasno, prasica blontna? 

Zavzdihne in seže v žep. Izvleče žeton in ga vrže v zrak. 
Zaslišim žvenket v predalu za zavrnjene kovance. Na za- 
slonu utripajo čudni znaki. Izklopim avtomat in se napo- 
tim v svojo sobo. Ignoriram fotra, ki mi nekaj sikne. 
Prižgem računalnik in pričem pisati oglas na Ebay. A mi- 
sli mi uhajajo nazaj k žetonu. Vstanem ... 
VAKAVAKAVAKA! 


OGuattro 


KVIZNIK AXE 


Pomlad je v polnem razmahu. Skupaj z roži- 
cami se prebujajo tudi brhka dekleta, na kate- 
rih čare s tubastim nihalom opremljen seg- 
ment populacije kakopak ni imun. Frače pos- 
tajajo čedalje bolj mehke in razgaljene, deci 
pa vse bolj — kaj bi se delali fine — trdi pa za- 
greti. Stranski učinek hormonske nevihte bo- 
do pri moževju zlasti potoki izločujoče se sub- 
stance, ki ji znanstveniki po latinsko pravijo 
sokus podpazduhis. Ostali jo poznamo kot 
švic. Ta opojna tekočina je bila v dobi gor- 
jač, mamutov in ostalih govorečih živa- 
li (saj ste gledali Ledeno dobo) čislan 
naravni parfum, s katerim so se pod- 


6 mazovali lovci, ko so ho- 
NI dili kosmatuljam pred 

o kaverne krulincati jurske 

' serenade. Toda navade 


in šege so se od takrat 


———-4 postavile na glavo, kar 


pravomoški junci hudo 
obžalujemo. Adijo znoj, po- 
zdravljeni antismrdolini! 
No, zanje vam vsaj za nekaj 
časa ne bo treba odštevati grošev, 
če boste pravilno odgovorili na 
[IA spodnje pitalice, odgovore nakra- 
v cali na dopisnico, ki bo romala na 
A uredništvo, in bili izžrebani. Slo- 
V 1 venski zastopnik proizvodov 
znamke Axe bo izbranim srečne- 
c. žem namreč podelil dišeče 
komplete, v katerih je najti 
— deodorante, šampone, gele ... 
Seksi moške gate so vklju- 
v čene, odevalo iz kože 
- sabljezobega tigra pa ne. 


1. Katera od spodnjih a) feferonov 

besed ni ime enega g) fafaronov 

od deodorantov Sne- k) feromonov 

ta sekira, eekhm, 

Axe? 4. Protagonist filma 


k) alaska Parfum vonjave te- 
b) instinct kočine iz mladenk iz- 
S) egoist loča tako, da ... 


a) jim poreže lase 
v) jih pomoči v špirit 
a) jih odene v žival- 
sko mast 


2. Kako se naokoli 
prevaža očak Fred 
Kremenček? 

e) v dvokolesniku 

h) v štirikolesniku 
d) z rikšo 


5. Pod katerim dru- 
gim imenom ponekod 
v tujini tržijo znamko 
3. Zaradi katere ke- Axe? 

mične spojine brez t) Fox 

vonja postanejo babe č) Lynx 

vse slinaste? z) Klax 


Prejšnjemesečni pametneži, ki dobijo BDje: 
Igor Majcen (Ljubljana), Gašper Razgoršek 
(Slovenj Gradec), Jernej Kališnik (Kranj), 
Uroš Skuk (Cerknica), Armin Babič (Ljublja- 
na), Luka Stokovič (Ljubljana), Gregor Kožlj 
(Dobrova) in Peter Hrovat (Maribor). 


Bravo mi, radujte se in bodite radodarni. 


Rešitev je bila MINI BIKINI, večina se vas je izkazala kot evhuh na potrebnici! 


SOUSTKA 


NA GODALU 


AM 
GLASBENK 
N PEVEC 
(BRUCE) 
ŽRTEV 
ZSLJE 
VANJA 
LATINSK 


POZDRAV 


GJIMNESS 


NKELJ 


NEZNANEC 


Lepe nagrade fašejo: 
Luka Finžgar iz Kranja, 


Miha Drenik iz Ljubljane, 


Grega Mohorko iz Griž. 
Rešitev je bila nedvoumna: 
SETH IN RYU. 


Na priloženo kartonsko glasov- 


nico napiši iz slike izhajajoč 
geselj. Rok je 5. majevec. 


april 2009 


Iz(d)o(bavljena)(za)bava 


Element sodobnih Jokerjev, ki se ga 


dobro zavedam, bralstvo 


pa verjetno manj, so podpisi pod slikami. Ko gledam farboviti maga- 
zin št. 8 iz marca 1994, vidim, kako enostavni in brzopeto izbljuvani 
so bili ti kosci teksta. Dobršen del slik sploh ni imel podpisov, ostale 
pa so sestavljale enovrstične domislice v slogu "Vroooom!" pod 
predelavo stare Domarkove arkade F1 (88) in "Ima kdo ogenj" pri 
podobici iz Syndicate: American Revolt (77), na kateri tvoje moštvo 
kuri barabine. In če je že bil kak baročnejši, je bil prvožogen kot užig 
nestrpnega fuzbalerskega napadalca. "Listen vary carefully, | shal 
zay zis only wance!", se je recimo glasil oni pri Allo Allo Cartoon 


Fun (40). Har har. 


em prvi, ki priznam, da je bilo to res apn, 

in fino, da smo se enkrat v ne tako odda- 

ljeni prihodnosti odločili, da bodo odsih- 

mal pod vsemi slikami podpisi. Taki, ki 

ne bodo skoparili s črkami in ki bodo po- 
menili dodatno vrednost. Tega se držimo še zdaj, 
čeprav je z njimi včasih toliko dela kot z osrednjim 
tekstom. Posebej pri kakem večjem opisu ali vedežu 
znajo biti hudo obsežni. Za štiristranski Street Figh- 
ter 4 v prejšnji številki jih je bilo recimo 2200 zna- 
kov, kar je skoraj toliko kot za polstranski opis. A se 
splača, saj je moč vanje zadegati nemalo dejstev, 
opomb, mnenj in razsvetlitev, ki bi drugače bodisi iz- 
visela, bodisi motila temeljno besedilo. Sam recimo 
med škrabanjem opisov dosti 'opilkov' zmečem v 
ločen filet, kamor sem prej po možnosti dajal opom- 
be med igranjem, nakar iz te čobodre scimpram ne- 
kaj užitno uporabnega. 


€ Dosti žanrov je upadlih, ampak takihle izobav- 
nih avantur, kakršna je bila Where in the World is 
Carmen Sandiego? Deluxe, pa res ne delajo več 
sploh. Kar je velika škoda, saj bi bil kak tak cenejši 
naslov na Steamu gotovo uspešen. 


Nosilni članek v Jokerju 8 (seveda ni imel podpisov 
pod slikami) se je bavil z edutainmentom - izobavo. 
Če vam gledajoč v dotično nič jasno bitši: gre za 
združek besed education in entertainment, izobraže- 
vanja ter zabave. Se pravi za izdelke, ki so 'poučni in 
zabavni', kakor se je nekoč naš diretore namenil oz- 
načiti Joker, a smo ga od tega odvrnili z grožnjo zaži- 
ganja majhnih pernatih živali. Klasičen današnji pri- 
mer je Bookworm Adventures Deluxe, ki združuje ar- 
kadno-frpjsko akcijo z scrabblastim tvorjenjem be- 
sed. Tedanji članek je obdeloval izdelke, kot so bili 
znana pustolovsko-detektivska serija Carmen San- 
diego in otroške avanturice tipa Fatty Bear in Putt 
Putt. V zadnjem delu revije pa se je znašel tekst o pro- 

gramu Calculus, ki je zlasti srednješolcem pomagal 
pri matematiki, da niso dobili treh šutov na konferen- 
co, ampak samo dva. Mnenje ni bilo ravno pozitivno, 
ampak saj pri takih rečeh redko je. 

Igra meseca, kot smo bili redno imenovali najpo- 
membnejši oziroma najviše ocenjen špil trenutne šte- 
vilke, je postal SimCity 2000 (93). Maxisova serija, ki 
je bila njega dni izredno priljubljena, se je v tehle 
časih klanja teroristov, kar nekam izgubila. Morda tu- 
di zato, da ne bi pri tistih, ki so zaljubljeni v strategije, 
konkurirala naslovom, kot sta The Sims in Spore. Ma- 
xis si je namreč leta 1997 pripojil Electronic Arts, ki 
za SimCity ni najbolj vzorno poskrbel, saj je kvaliteta 
skozi SimCity 3000, SimCity 4 in SimCity Societies 
vidno padala. Temu navzlic upam na obuditev, ma- 
gari na sobnih konzolah. Med ostalimi opisi izstopajo 
Stardust (78) za 'amigo z 1 MB' - ah, ti lepi stari časi 
... TFX (86) in Strike Commander (92) na CDjih ... 
Aladdin (89) za SNES in mega drive ... Okej, okej, 
prav imate. Ničesar več posebnega oziroma takega, 
da bi si človek dandanes reč zapomnil, nismo opisali. 
Najbolj pa sem se pri čitanju tega ancientnega Joker- 
ja zabaval ob Jonasovi kolumni. Ta je popisovala ne- 


€ strike Commander je bil za tiste čase tak ubijalec 
računalnikov kot danes Crysis z vsem na max. Spom- 
nim se, kako sem jamral, da bi si moral le zanj kupiti 
procesor 486. Ja, take igre je delal Origin, mirna naj 
mu bo zemljica. 


prilike ob tem, kako je mladi dr. Ž, kot se 

je glasil tedanji drugi jaz Luke Kopra, kupoval prazne 
kasete TDK v Trstu za potrebe gusarskega trženja na 
ljubljanskem boljšaku. Peripetije so zajemale carini- 
ke, karabinjerje, manko bencina, star NL-10 in Mati- 
ca, ki je imel SatanSoft. V bistvu je šlo za še en članek 
o izobavi, he he. O taki, kakršne danes ni več, razen 
če ti komandosi uletijo v stanovanje, ker si v zadnjem 
mesecu z neta pobral nekaj terabajtov visoko 
zaščitenih komercialnih programov ter iger, nakar se 
greš z njimi ristanc in slepe miši. Če se vam to zgodi, 
vsekakor pošljite kolumno. 


€ simulacija granje mest se kakemu novopeče- 
nemu igričarju zdi kot največja eksotika, ampak 
SimCity je gmajna včasih nabijala skoraj tako kot 
danes Simčke. Do izida slednjih je bil SC najbolje 
prodajana Maxisova serija. 


€ Ambermoon, nemški frp z gladko (pre)mikavno 3D 
grafiko, nad katero smo amigaši delali ga ga. (Dotlej 
smo se v tovrstnih igrah premikali koračno.) Tudi 
predhodni del, Amberstar, je bil gut. Žal pa predvide- 
ne trilogije Thalion Software niso nikoli zaključili. 


CRTIČ PELUKS 

ki REČI OBTOŽENCA Z 


PRIPELJITE 
OBSOJENCA! 


OBSOJENI | PRIZMALI STE, 
DA STE MEVRAVNOVESENI, 
KAR Je SevEDA RES. TO 
SoDIŠČE VAM Bo ZATO 


ZATEGAVELJ VAS OBSNJAM NA 
MRT z RAZČETVERJENVIM. 

KAZEN SE /zVRŠI TAKoV 

ZPA). PROCES JE S TEM 


HURA! PRAKTIČNO se 
ZMAGALI HIHI HIN! | 

LIRKH 


 ZAKLETO. 


VIH HIL yi UIHU HIIALA JUUI JUH | TU K ) DI 
' TT D | inn | [VEDETI OP np Im a h 4 DON , TDEVNA ZANIMA TI Y 
| ALERANUI LUUYIU IUMEVEMLI V OLULI Ul LEN IMAHUULI KUNUVII LTUDIAUIN Ni K IH 
[ TVOOCII 4 , NA MIH i nMIH | kONIMED i , MA UUI VNA UH | 
Mili KI LIH UH | lj ! H I l l IUUINA V 
it 1 Hi f hin HI 


CENEX v kinu od |6.04.2p09 | n.m 
| 


vodafone :  » Viš Be; Aa 
Vodafone live! je tudi svet iger! 


Izberite igre v visoki ločljivosti (HD igre) ali 
navadne igre — za vsak okus se prava najde! 


Lepo je biti milijonar: 
4.izdaja 


NONONO RABI RA, 
to ai Sai, ško h OLREILAČA.a 
zana neso koja naja! nje 
Nino tor Spod" Doderctiver HD. Tema" MD 
s kd ho O de la 
nono, (ESR mrež (a Uri 

kote cera mn 

Lego je b 

toe 


www. SIMOZIL. si/ UE) 


Pošlji kodo 

| vsebine na 9999 

Zim sledi navodilom. 
s Poslani SMS ali nakup 


V ne prinašata članstva 
v SMS-klubu! 


Joker 

